
Prefață 


Lucrarea "Educaţia informală şi mass-media" s-a realizat în cadrul programului de 
cercetare al Institutului de Ştiinţe ale Educaţiei, în anul 2004, de către o echipă formată din: 
Gheorghe Bunescu, Elisabeta Negreanu (coordonatori), Gabriela Alecu, Dan Badea, Speranţa 
Farca, Adrian Mircea şi Cornelia Novak. Cercetarea este, din câte se cunoaşte, prima pe această 
temă în România, pe un eşantion reprezentativ de elevi şi profesori de liceu, precum şi pe un 
eşantion semnificativ de părinți ai elevilor - aflați la vârsta (pre)adolescenţei, când se 
structurează atitudinile faţă de viaţă, societate, cultură. O asemenea cercetare are meritele şi 
limitele ei. 

Cercetarea a fost motivată de necesitatea investigării unui raport tensionat între logica 
predominant comercială a mass-media şi logica educaţională. Scopul cercetării a fost de a oferi 
soluții ameliorative, de a sensibiliza şi conştientiza instituțiile educaționale, mediatice şi politice, 
oamenii cu preocupări şi răspunderi în domeniul educaţiei, pentru a crea condiţiile unui 
parteneriat din perspectiva educaţiei permanente - realizată prin toate formele educației (formale 
- şcolare, nonformale - extraşcolare şi informale - inclusiv prin mass-media, familie). Pentru 
echipa de cercetare a apărut clar că realizarea unui evaluări riguroase, unei imagini structurate 
privind impactul mass-media asupra elevilor condiționează oferirea unor soluții pentru 
valorificarea potenţialului educaţional al mass-media. 

Lucrarea cuprinde, într-o primă parte, fundamentele teoretice şi premizele metodologice 
ale cercetării. Sunt prezentate, în continuare, rezultatele sintetice ale anchetei prin chestionar a 
elevilor, profesorilor şi părinţilor - vizând opiniile, atitudinile acestora cu privire la educaţia 
informală şi mass-media, influența mass-media asupra educației tinerilor, elevilor. 

Concluziile lucrării sunt însoțite de unele recomandări pentru instituţiile cu responsabilități 
în domeniul educației şi culturii. Lucrarea poate servi celor care doresc să cerceteze problematica 
raportului dintre mass-media şi educaţie, să ia decizii ameliorative pe baza cunoaşterii aspectelor 
teoretice şi practice prezentate în lucrare. 

Cercetarea este rezultatul unei muncii intense, de echipă. Contribuțiile autorilor la 
redactarea lucrării sunt menţionate la cuprins. 

Mulţumim tuturor colaboratorilor la desfăşurarea cercetării şi la apariţia lucrării. 


1. Introducere 


Cercetarea a fost proiectată din necesitatea de a constata modul în care mass-media 
participă la educaţia informală şi de a sensibiliza responsabilitatea comună a producătorilor din 
acest domeniu, a jurnaliştilor, a managementului mediatic, dar şi a familiei, şcolii, instituţiilor 
culturale, cu privire la calitatea acestei educaţii, pe care o primesc copiii şi tinerii. Pentru că 
tinerii au o mare plasticitate în formarea aspirațiilor şi a opțiunilor, a deprinderilor, iar la vârsta 
de 15-16 ani, experimentează alegerile în plan cultural şi social, îşi formează preferinţele, 
pasiunile, convingerile, multe din produsele mediatice le sunt destinate şi produc influenţe 
semnificative în viaţa lor. 

De aceea am ales ca populaţie ţintă a cercetării elevii aflaţi la această vârstă. În funcţie de 
experiența de consum mediatic personală, uneori foarte timpurie şi intensă, pe care o au copiii şi 
tinerii, în funcție de practicile sociale şi mediul cultural, de familie şi de viaţa şcolară, tinerii 
primesc influenţe negative şi le manifestă în comportament. Adesea fără a-şi putea da seama de 
condiţionarea pe care au primit-o, considerând chiar că ei se manifestă în mod independent, liber, 
original, tinerii, impregnați de “cultura media”, pun în aplicare moda, limbajul, stilul promovate 
de această cultură. Este de aceea necesar pentru ei să ştie care sunt influenţele pe care le primesc, 
să le evalueze critic, să fie capabili de opţiuni în favoarea dezvoltării şi afirmării personale în 
sens pozitiv. 

Cercetarea s-a încadrat în preocupările de a proteja minorii de influenţele negative ale 
mass-media, preocupări care au fost stimulate şi de obiectivele directivei “Televiziunea fără 
frontiere” a Uniunii Europene, pentru îndeplinirea căreia au avut loc mai multe dezbateri, 
organizate de Ministerul Culturii şi Cultelor şi de CNA, cu concursul reprezentanţilor din mass- 
media, din învățământul superior, din cercetare, din partea diferitelor organisme guvernamentale 
şi a unor organizaţii neguvernamentale. În aceste dezbateri, la fel ca şi în foarte bogata literatura 
de specialitate cu privire la mass-media, la comunicare, o problemă persistă: raportul dintre 
mass-media şi educaţie. 

Reprezentanţii media şi mulți teoreticieni consideră că educaţia nu reprezintă un scop, o 
funcție asumată a mass-media. De aceea în politica de programe sau în cea editorală, în 
conţinutul emisiunilor/articolelor, educația este eludată şi înlocuită cel mai adesea cu 
divertismentul. Pe de altă parte este invocată educaţia precară a publicului, dovedită prin 
audiența la vizionarea ştirilor, a filmelor în care violenţa este în prim plan ca şi la emisiunile în 
care abundă vulgaritatea, nivelul cultural scăzut. 

A fost proiectată cercetarea şi pentru a constata cum privesc diferiți actori sociali 
raporturile dintre educaţie şi mass-media. Pe lângă elevi au fost chestionaţi şi profesori, părinți, 
specialişti din diferite domenii şi din mass-media. 

În domeniul educaţiei şi al ştiinţelor educaţiei, mass-media este recunoscută ca un factor 
important al educaţiei informale. Cercetarea şi-a propus să determine măsura în care acest statut 
este acordat de către categoriile de public investigate prin cerinţele şi propunerile pe care la 
formulează în privința mass-media. Educaţia în familie, alt factor, de prim rang în educaţia 
informală, precum şi educaţia formală, realizată în şcoală, au fost investigate în rapoturile 
acestora cu influenţele educative ale mass-media, care acționează în contextul complex al 


experienţelor de viaţă ale tinerilor. Dintre aspectele care au fost cuprinse în motivarea 
proiectului, alegerea scopului, a obiectivelor şi a ipotezelor menţionăm câteva: 

a). Motivarea cercetării a pornit de la constatarea faptului că în viaţa culturală şi în 
abordările teoretice între logica predominant publicitar-comercială a mass-media şi logica 
educaţională apare un raport tensionat, care e necesar a fi investigat pentru a propune soluții 
ameliorative favorabile dezvoltării durabile a societății româneşti în ansamblul ei. 

b) Scopul cercetării a fost acela de a contribui la conştientizarea rolului mass-media în 
pentru a crea condițiile unui parteneriat din perspectiva educaţiei permanente. 

c) Obiectivele proiectului s-au concretizat în investigaţiile necesare pentru a putea oferi o 
imagine relativ structurată despre impactul presei scrise şi audio-vizuale asupra educaţiei 
informale a adolescenților şi, prin aceasta, pentru a sensibiliza şi contribui la implicarea tuturor 
instituțiilor interesate şi responsabile de îmbunătățirea condiţiilor educaționale din societatea 
noastră. De aceea au fost proiectate mai multe instrumente de cercetare: chestionarul pentru 
elevi, chestionarul pentru profesori, chestionarul pentru părinți, ghidul de interviu pentru experții 
din diferite domenii, care să fie capabilă a aduce informaţiile necesare constituirii acestei imagini 
din perspectiva mai multor actori sociali, şi a mai multor parametri. Au fost proiectate 
instrumente de cercetare pentru detectarea parametrilor obiectivi, aşa cum sunt: dotarea cu 
mijloace de receptare, nivelul consumului de mass-media, utilizarea timpului liber ş.a., ca şi a 
unor parametri subiectivi, aşa cum sunt: motivaţia, orientările de valoare, aşteptările, evaluările 
şi satisfacțiile în legătură cu mass-media, pe care subiecții investigaţi le recunosc. Prelucrarea, 
interpretarea rezultatelor cercetării considerăm că pot reprezenta baza unor propuneri şi dezbateri 
care să conducă la scopul precizat anterior. 

d) Ipotezele cercetării, pe care le-am instrumentat metodologic şi le-am verificat prin 
desfăşurarea cercetării au fost: 

- O bună parte a activităţilor de transmitere a valorilor, a normelor de comportament şi a 
modelelor de gândire care erau controlate preponderent de familie, de şcoală, de comunitate, a 
fost preluată de mijloacele de comunicare în masă. 

- Între cunoştinţele şi modelele normativ-valorice furnizate de şcoală şi cele interiorizate 
prin consumul mediatic există diferenţe semnificative ce pot fi exprimate, mai ales, prin raporturi 
de tip disjunctiv (conflictuale) sau de tipul paralelismului. 

- Realizarea unei imagini structurate privind impactul mass-media condiționează oferirea 
unor soluţii şi recomandări pentru ameliorarea situaţiei actuale. 

Cercetarea s-a bazat pe o documentare inițială şi continuă, din bogata literatură privind 
comunicarea, mass-media. În privința educaţiei informale am constatat că sursele de 
documentare sunt mai puține, în referinţele privitoare la rolul mass-media în educaţia informală, 
aproape că lipsesc la noi. Toţi cei implicați în această cercetare au participat la dezbaterile 
publice care s-au desfăşurat pe parcursului anului în legătură cu mass-media şi cu impactul 
acesteia în viața şi educaţia tinerilor. Astfel, cercetarea s-a ancorat în procesul dinamizării 
eforturilor pentru creşterea calității mass-media şi pentru constituirea unor strategii şi 
parteneriate care să conducă la protejarea tinerilor faţă de influenţele negative şi să crească în 
viitor potenţialul de educație informală pozitivă, benefică a mass-media. 


2. Educaţia informală şi mass-media 


- Cadru teoretic - 


2.1. Definirea educaţiei informale 


În literatura pedagogică, conceptul de “educaţie informală” este, de regulă, tratat ca una 
din formele/modalitățile consacrate ale educației, privit într-o manieră mai curând liniară, drept 
un “complement” al educației formale şi al educaţiei nonformale. Criteriul de demarcaţie este cel 
al gradului de instituționalizare a acțiunii cu efecte pedagogice. Este o abordare în care conceptul 
de “educaţie” se suprapune semantic celui de “învăţare”. Cu alte cuvinte, toată viața este 
educaţie, pentru că — ştim cu toţii - toată viața învăţăm, tot ceea ce facem sau tot ceea ce se 
exercită asupra noastră, conştient sau mai puţin conştient, intenționat sau nu, explicit sau tacit, 
sistematic sau aleator, produce modificări de un fel sau altul la nivelul psihicului şi/sau 
comportamentului nostru. 

Mergând în această direcție, cel mai adesea, începând mai ales din anii '70, educația 
informală a fost subsumată paradigmei “educației permanente”, integrată în mitul “cetății 
educative” (Edgar Faure), al “societății care învaţă "/“learning society” (Robert M. Hutchins, 
Torsten Husen). Este o viziune holist-utopică şi, totodată, o perspectivă eminamente socială şi 
progresistă asupra educaţiei, care este privită ca funcție esențială a unei “societăţi a cunoaşterii”, 
plecându-se de la presupoziţia unei relative unități şi “organicităţi” a sistemului social. În această 
accepţiune, între formal, nonformal şi informal există raporturi de continuitate şi convergenţă, 
toate formele de învăţare concurând, prin modalitățile specifice, la realizarea progresului social. 

Există însă o serie de autori care pun în discuţie echivalența conceptuală dintre “educaţie” 
şi “învăţare”, arătând că sfera noțiunii de “educație” este mai restrînsă şi condiționând-o de 
caracterul deliberat, relativ organizat şi subordonat unor finalități precise, asumat şi explicit 
pedagogice. Din această perspectivă, activitățile de învăţare informală, caracterizate prin 
caracterul lor spontan, difuz, aleator, nu ar trebui numite “educație”, astfel încât mai legitim ar fi 
să vorbim despre “învățare informală”. 

Pe de altă parte, există teoreticieni care definesc educația informală prin raportare la 
conceptul de “influență socială”, punând în evidenţă atât caracterul nesistematic, cât mai ales 
aspectul continuu, cotidian al expunerii la mesaje educogene, integrându-se aici şi fapte sociale 
precum dresajul, manipularea, îndoctrinarea, pe care pedagogia le-a delimitat întotdeauna de 
ideea “nobilă” de educaţie. În acest caz, “informalul” este abordat în principal în calitatea sa de 
spațiu social simbolic, care posedă intrinsec, pe lângă aspectul său informațional şi indiferent de 
intenționalitatea sa specifică, un potențial axiologic implicit şi, pe cale de consecinţă, o influență 
formativă asupra omului. Aceasta este şi paradigma prin prisma căreia am încercat să analizăm, 


prin studiul de faţă, care este valoarea acestei influenţe implicite în raport cu mesajul educativ 
explicit, încorporat în finalităţile şi conținuturile educaţiei formale. 

Problematica “informalului” este extrem de acută astăzi, în postmodernitate, din pricina 
hipertrofierii spaţiului simbolic în care trăim, ca urmare a exploziei tehnologice, în general, şi 
comunicaționale/mediatice, în special. Am intrat cu toții, nolens-volens, într-o “nouă eră 
socială”, radical deosebită de societățile moderne, apărute ca urmare a revoluției industriale, care 
a produs şi continuă să producă, mutații semnificative în întreg modul nostru de viață. Putem 
spune că postmodernitatea reprezintă per se o gigantică “şcoală”, care serveşte auto-reproducerii 
sale, o sursă — pe cât de difuză, pe atât de ubicuă! - de modelare structurală a personalităţii. Ea 
dispune, prin însăşi natura ei, de un “proiect pedagogic implicit”, dispune de o “hidden agenda”, 
de un registru tacit de valori, simboluri, reguli nescrise, mituri, modele, etc., care au un profund 
impact asupra mentalități şi comportamentului celor care îi sunt “expuşi” ineluctabil. 
Consecințele acestor influenţe şi raportarea lor la valorile şi principiile exprimate prin educaţia 
instituționalizată de tip şcolar nu au fost până acum sistematic explorate şi analizate. 

Mai mult decât atât, nu a existat până acum o reală priză de conştiinţă asupra 
interferenţei/coliziunii logicilor complet diferite după care funcţionează sistemul şcolar şi 
sistemul „social” general, la nivelul efectelor asupra copilului şi tânărului. Este tocmai ceea ce 
proiectul nostru urmăreşte să surprindă, din perspectiva principalului vector al „spațiului 
informal”, şi anume mass-media. Ipoteza supusă verificării în cercetarea noastră este că mass- 
media beneficiază astăzi de un prestigiu şi de un impact net superioare şcolii, riscând să 
submineze şi să ducă în derizoriu rațiunea sa propriu-zis educativă şi s-o reducă exclusiv la 
funcția de instruire. 


2.2. Relaţia dintre adolescent şi mass-media 


O descriere foarte sumară a relației dintre adolescent şi mass-media presupune luarea în 
considerare a legăturilor dintre patru entități distincte dar interdependente: 


Spaţiul potenţial al educaţiei informale 
Mass-media (incluzând referiri la rolul, 
funcțiile media, tipuri de media şi de 
mesaje) 

Adolescentul şi lumea lui (incluzând 
nevoile sale, cele care, de regulă, nu pot 
fi satisfăcute de experiența contextului 
imediat; comportamentul său ca 
utilizator de media) 


Efecte mass-media (rezultatele produse) 


Efectele pot fi: 

- intenţionate sau nu de emiţător; 
- anticipate sau nu de receptor; conştientizate sau subliminale; 

- centrifuge sau centripete, percepute optimist sau pesimist; 

- exercitate la nivel individual, de grup, de masă; 

- de natură cognitivă, afectiv-atitudinală, comportamentală; 

- efemere sau de durată; majore, limitate, complexe. 

În plus, efectele media sunt ”impure” şi limitate, condiționate. Sunt ”impure” deoarece 
rareori se poate demonstra că este vorba despre consecinţe datorate numai şi numai influenţei 
mass-media. Efectele sunt limitate, condiționate nu pentru că influenţele exercitate sunt neapărat 
slabe, ci în sensul că ele nu depind doar de "textul” conceput, fabricat şi difuzat, ci şi de cel 
propriu-zis receptat, rezultat al ”creativității” individului şi al "resurselor culturale” ale 
comunităţii interpretative căreia îi aparţine receptorul. Mai mult decât atât: nu doar receptorul, ci 
şi transmiţătorul vehiculează structuri de semnificaţie, artefacte mediatice, şi nu obiecte neutre 
decupate din realitatea socială. Şi această primă versiune a artefactelor/textelor mediatice este tot 
multiplu condiționată de contextul cultural. Desigur, termenii utilizaţi de specialiştii în ştiinţele 
informării şi comunicării sunt relativi: ”creativitatea” poate fi un eufemism pentru lipsa minimei 
competenţe media, iar "realitatea simbolică” - un erzaţ de realitate. Dar ideea rămâne: mass- 
media construiesc imagini ale realității, în funcție de logica profitului şi a divertismentului, de 
interese diverse, norme de producție variate. La extremă, mass-media abolesc referinţa la real, 
devin un construct suficient sieşi, o ”hiper-realitate”. 

Efectele media pot fi privite ca fiind: 

- parte a unui proces de învăţare socială, culturală; 
- rezultat al activității de procesare a informaţiei de către receptor; 

- formă de adaptare funcțională — determinată de satisfacerea unor nevoi considerate 
"primă alegere” sau nevoi-"substitut”; 
- rezultat al utilizării ”puterii” sociale/media pentru a obţine conformarea celuilalt 
(influenţă socială, comunicațională). 
De o manieră sau alta, efectele media contribuie la cristalizarea şi modelarea culturii 


tinerilor. 


2.3. Educaţie informală. Socializare 


Educaţia informală este învăţarea acumulată în fluxul vieţii cotidiene, constituind suma 
experiențelor care contribuie, în sens larg, la dezvoltarea personalității. Sedimentarea 
experiențelor trăite (Erlebnis la Dilthey) este astăzi din ce în ce mai mult traversată şi 
contrapunctată de un conglomerat de stimuli, impresii şi mesaje mass-media. 

Ansamblul participă la modelarea unui anumit tip de experiență: experiența mediată (John B. 
Thompson). Şi, deoarece mass-media au devenit un element de bază al socializării, există un motiv în 
plus pentru a subsuma educația informală procesului de socializare (socioculturalizare). Socializarea 
presupune interacțiune şi comunicare (care este o interacțiune prin intermediul mesajelor şi vehicul al 
interacțiunii). Prin socializare individul are acces la ansamblul semnificațiilor, valorilor, normelor 
societății, adică la cultură (în sens antropologic). Fundamentele culturale pe care se clădeşte personalitatea 
sunt în primul rând valorile şi modele/partern-urile culturale. O scurtă trecere în revistă a acestor 
componente-cheie ale identității ne facilitează drumul spre câteva mize şi interogații ale investigării 
efectelor mass-media asupra adolescenților. Sunt trei mari clase de valori: cele clasice, universale, cele ale 
modernității şi, mai recent, valorile vehiculate de globalizare şi postmodernitate. „Cosmopolită prin 
vocaţie şi planetară prin extindere” (Edgar Morin), cultura de masă se integrează perfect în fenomenul 
globalizării, deteritorializării. Valorile, la rândul lor, se transfigurează în modele culturale. O parte dintre 
ele sunt mai intens propulsate de către mass-media în centrul atenției. După clasificarea întocmită de 
Liviu Antonesei există: modele reale imediate (de proximitate); modele reale mediate (vedetele); modele 
ideale (construcții socioculturale rezultate din împletirea dintre modele reale şi achizițiile culturale ale 
individului); modele ficționale (propuse de literatură şi media). Interogațiile care se impun aici (fie doar şi 
cu simplu rol euristic) ar fi: Ce funcții îndeplinesc aceste modele în cazul adolescenților? Ce imagini 
exemplifică idealul de viaţă al acestora, rezultat din mişcarea de structurare-destructurare-restructurare a 
modelelor, inclusiv a celor propuse şi privilegiate de mass-media? 


2.4. Adolescenţa - perspectiva psihosocială. Subcultura tinerilor 


Adolescenţa este o etapă de viaţă în care are loc structurarea identității în jurul unui sistem 
personal de valori şi al unei treptate conştientizări a propriei individualităţi. În această perioadă 
se pune foarte acut problema relaţiei dintre societate şi formarea personalității. Adolescenţii se 
pot replia pe poziţii culturale paralele sau chiar opuse celor ale adulţilor. Rezultatul este 
(sub)cultura tinerilor, care îşi elaborează propriile simboluri, modele, atitudini şi 
comportamente. 

Intre cultura tinerilor şi cultura de masă există strânse legături, influenţe în ambele sensuri, 
ele se nutresc reciproc. 


2.4.1. Adolescenţa - criză şi dezvoltare 


Adolescenţa este o etapă de criză şi conflict inter- şi intrapersonal, de experimentare de rol, 
explorare a unor conduite, interese, credinţe alternative. Acum se structurează personalitatea, 
capătă contur identitatea. Aceasta este compusă dintr-o identitate de gen, o orientare profesională 
ŞI o perspectivă moral-axiologică asupra lumii. 

Modelele culturale asociate feminității şi masculinității participă la ”sexualizarea relațiilor 
sociale şi la socializarea relațiilor” dintre sexe (Margareta Dincă). Din perspectiva identităţii 
vocaţionale, se constată apariția de interese, aspirații diverse, preluate, prin imitație şi 
identificare, de la persoane admirate de adolescent şi care se constituie pentru el în modele, 
acestea aparţinând fie grupului din care tânărul / tânăra face parte, fie subculturii juvenile. În 
plan generațional, aspirațiile sunt debitoare modei şi "contagiunii” motivaţionale dintre membrii 
grupului de vârstă. De asemenea, în această perioadă apar, pe lângă nevoile primare, cele 
superioare, de actualizare a potențialului creativ-expresiv al persoanei: nevoi de autorealizare, 
cele cognitive şi estetice. 

Adolescenţa este intervalul de viață cel mai receptiv la schimbările din societate (această 
caracteristică l-a oprit pe un psiholog de talia lui Piaget să dea o continuare la psihologia 
copilului). Apare un amestec de adeziune necondiționată la idealuri, radicalism moral şi 
adaptarea unor pseudovalori ce "generează comportamente numai formal originale, uneori chiar 
negative, dar în orice caz frapante” (Paul Popescu-Neveanu). Nonconformismul este însoțit de 
apropierea de valori care satisfac egocentrismul, narcisismul, individualismul adolescenților. 
Aderarea la principii hedoniste este în strânsă corespondenţă cu intensitatea vieții pulsionale, de 
aici apărând pericolul ca o serie de pseudovalori puse în circulație de media: 

"să sporească această foame  instinctuală insaţiabilă şi să blocheze orice 


posibilitate de autocontrol şi, mai ales, de sublimare, de deturnare a pulsiunilor 
spre scopuri socialmente dezirabile...” (Gabriela Alecu). 


Dinamica după care se constituie identitatea personală este traversată de relații de 
atracție, bazate pe "afinități elective”, dar mai ales de aspecte conflictuale a căror dialectică se 
dovedeşte hotărâtoare pentru profilul identitar: 

- abandonarea, între 12 şi 16 ani, a identității parentale şi raportarea la modele de 
identificare din afara familiei; intervalul de vârstă dintre 16 şi 21 de ani se 
centrează pe conştientizarea propriei individualități, pe intensificarea procesului de 
introspecţie; 

-  ambivalenţa provenită din conflictul nevoilor: nevoia de dependență (de limitare, 
de repere), vs cea de autonomie; 

- incertitudinea de status şi de rol, consecinţă a felului în care se percepe pe sine 
subiectul: tratat ca un minor de către "lumea părinţilor”, dar solicitat de situaţii noi 


” Subcapitolul se bazează în mare măsură pe studiul cu titlul omonim aparținând Gabrielei Alecu. 

de viaţă să dea dovadă de opţiuni realiste şi să-şi asume responsabilități apropiate 
vârstei adulte; 

- intensificarea interacțiunilor sociale, treptata dobândire a unei identități sociale, 
ceea ce presupune o sensibilizare deosebită la prezenţa celor din jurul 
adolescentului, imaginea de sine fiind puternic influențată de atitudinile, opiniile, 
comportamentele celorlalți. 

În forjarea imaginii de sine grupul de adolescenţi joacă un rol hotărâtor. Acesta permite: 

- diminuarea incertitudinii de statut prin asumarea de responsabilități şi participarea 
la decizii în interiorul grupului; 

- satisfacerea nevoii de apartenenţă şi solidaritate datorită coeziunii şi consensului ce 
domnesc în cadrul grupului; 

- întărirea senzației de ”putere” şi a sentimentului valorii personale, consecinţe ale 
exprimării libere a membrilor grupului, ale reciprocităţii afective şi ale posibilității 
de a acționa potrivit propriilor impulsuri; 

- facilitarea realismului, grupul permițând multiplicarea modelelor de identificare şi 
moderând ceea ce în relația diadică era excesiv pasional, ultrasubiectiv, foarte 
particularizat. 

Jocul identificărilor în cadrul grupului este indefinit variabil dar, exceptând cazurile de 
oarecare imaturitate afectivă, când ego-ul rămâne topit în matricea grupului, adeziunea totală a 
adolescentului — discipol la acest ”"maestru” comun este o necesară dar provizorie cale spre 
constituirea propriei identități. 


2.4.2. Cultura tinerilor 


Subcultura tinerilor (“juvenilă”) reprezintă un ansamblu de reprezentări, atitudini şi 
comportamente relativ omogene, prin care tinerii îşi manifestă specificitatea şi opoziția faţă de 
lumea adulţilor . Roselyne Bouillin-Dartevelle grupează teoriile despre cultura tinerilor în teorii 
etiologice şi funcționaliste. Cele care se preocupă să explice diversele cauze ale apariţiei culturii 
tinerilor cuprind teoriile psihogenetice (după Erik H. Erikson, propensiunea spre căutarea 
identităţii favorizează apropierea adolescenților) şi teoriile axate pe transmiterea culturii. 
Conform lui David Riesman, celălalt devine principala sursă de influențare a comportamentului 
în societățile industriale, în vreme ce înainte acesta era modelat de tradiţie şi intradeterminare. 
Agenţii tradiționali de socializare (familia şi şcoala) au pierdut din puterea lor de atracţie în 
favoarea grupului de egali. În societatea de masă, extradeterminarea se lărgeşte până în cercul 
vag al "mulțimii solitare”, în care interesele individului sunt aduse la numitorul comun al 
consumului. 

Cultura juvenilă este considerată o prelungire sau un apendice al culturii de masă. Edgar 
Morin afirmă că eroii şi modelele culturii adolescenților sunt furnizate de cultura de masă. 
Dimpotrivă, Edward Shils crede că tocmai cultura juvenilă, provenită din împărtăşirea unor 
norme comune ce tind să anuleze deosebirile de clasă, şi-a transferat în țesătura culturii de masă 


Conglomerat de valori specifice sau pur si simplu interiorizare/respingere a valorilor care circulă în societate, 
cultura juvenilă poate fi înţeleasă şi ca o sumă a unor rituri de trecere spre statutul de adult. 

o parte din valorile sale. Mai puţin preocupat să generalizeze, Ralph W. England subliniază că 
grupurile de adolescenți au ca principală funcție divertismentul, acesta consonând cu valorile 
hedoniste vehiculate de media. Gradul de participare a tinerilor la cultura juvenilă ar depinde de 
gradul de implicare în grupuri. 

Teoriile funcționaliste se centrează pe ralierea la grupul de egali, grup care întăreşte 
integrarea subiectului prin beneficiile pe care le oferă (sentimentul de siguranță, cel de 
împărtăşire a aceluiaşi statut) şi care facilitează elaborarea de norme comune şi a unui sistem 
autonom de valori. 

Dificultatea de a identifica şi evalua sistemul de valori specifice adolescenților a fost 
probată (involuntar) de cercetarea lui James C. Coleman (The Adolescent Society. The Social Life 
of the Teenager and its Impact of Education). Indicatorii de evaluare au vizat: tendinţele 
psihologice ale etapei de vârstă (legate de imaginaţie, vis, idealizare, obsesia de a plăcea); 
imaginea pe care ar dori s-o lase adolescenta/adolescentul în şcoală (elev strălucitor, popular, 
campion sportiv); calitățile cerute pentru a face parte din grupul dominant (leading crowd). 
Criteriile şi răspunsurile dezvăluie gradul însemnat în care adolescenţii americani au interiorizat 
valorile promovate în societate şi stereotipurile vehiculate în mass-media. Punctul slab al 
diferitelor teoretizări ale culturii juvenile rezidă în semnificaţia acordată "sistemului de valori”, 
care se referă când la situații valorizate (succesul şcolar, viaţa plăcută, fără griji), când la 
idealurile după care sunt apreciate atitudinile şi comportamentele. 

Teoriile şi cercetările de sorginte funcționalistă tind să privilegieze o imagine-tip a 
adolescentului (simbolurile, modelele şi comportamentele sunt ataşate acelor valori care 
privilegiază menţinerea ordinii stabilite). Dar, de fapt, generica subcultură a adolescenților se 
compune dintr-o pluralitate de subculturi. Aceste subculturi sunt rezultante ale unui proces 
complex de socializare, ale unui dialog şi conflict între modele culturale situate în perspective 
diferite, în funcție de contribuția agenţilor de socializare. Familia şi şcoala contribuie la 
cristalizarea valorilor care se orientează în special spre viitor, dar aceste instanţe oferă şi o 
raportare la prezent prin sugerarea unor criterii de judecată care intervin în geneza expectanţelor, 
în selectarea şi justificarea comportamentelor. Grupul de egali se înscrie într-un prezent 
perceput ca tranzitoriu. Dar acest caracter depinde de imaginea viitorului care s-a conturat pe 
baza modelelor culturale de care adolescentul s-a impregnat. 

Dificultatea majoră a cercetărilor se referă la ecartul mobil dintre valori şi 
comportamentele afişate de adolescenți. Cum se poate măsura — se întreabă Dartevelle - 
incidența opiniei asupra fenomenelor susceptibile de a fi valorizate dar care n-au fost încă 
experimentate de tineri, ci doar sesizate de aceştia (percepţia muncii, imaginea familiei)? 

S-ar putea aduce în discuţie şi efortul de a surprinde dimensiunea calitativă a timpului, 
modul în care se raportează adolescenţii la imaginea timpului. Spre deosebire de vârstele 
anterioare, dominate de dimensiunea spațiului, multe probleme morale şi intelectuale sunt 
abordate de adolescenți prin prisma sentimentului emergent al femporalității. Când obiectivul 
cercetării este influenţa mass-media, coordonata timp liber este o variabilă de prim ordin. Or 
această noţiune nu este atât reziduală, cât instrumentală, adică vizează moduri de utilizare 
încadrate de contactul cu media. Se adaugă faptul că timpul liber este un timp nu chiar liber”, 

căci fluxul lui este marcat de constrângeri, presiuni, habitudini, interstiții de timp "mort”, de o 
ordine în dezordine de care prezenţa ofertei media nu este străină. 


2.5. Comunicarea şi cultura de masă 


2.5.1. Comunicarea de masă 


Comunicarea de masă nu este doar consum, ci şi „comunicare”: proces "subtil şi complex, 
o problemă de negociere, interacţiune şi schimb”(McQuail). Cele trei entități nu sunt uşor de 
decelat în cercetare deoarece ele funcționează în simbioză cu „divertismentul”. Disputele despre 
capacitatea mass-media de a ne modela existenţa sunt interminabile. În orice caz, media nu 
reprezintă doar mesajul, iar cultura nu se dizolvă integral în comunicare, cum considera 
McLuhan. 
În ce priveşte utilizările pe care le dă audiența conținutului mediatic, acestea se pot centra 
pe: 
- informare, înțelegerea lumii sociale şi exercitarea funcției de control (menținerea 
unei viziuni de ansamblu asupra mediului imediat); 
- identitate personală, relații personale şi integrare socială; 
- divertisment şi evaziune. 
Aceste direcții ale utilizării media reprezintă funcțiile media. Mihai Coman le redistribuie 
în felul următor: 1. informare; 2. interpretare; 3. funcția de legătură; 4. culturalizare; 5. 
divertisment. 


2.5.2. Modele ale comunicării de masă 


A. Modelul comunicarea ca proces de influență 


Comunicarea - interpersonală şi media - produce schimbări, dar nu toate schimbările pot fi 
echivalate cu "influența". Această problemă priveşte acele efecte ce pot fi explicate în termenii 
acțiunii comunicatorului (D. McQuail). Conceptul de influenţă socială, comunicaţională poate fi 
definit ca fiind: 

- formă de acţiune eficientă asupra cuiva; 

- acțiunea unui individ sau a unui grup orientată spre modificarea opţiunilor şi 
manifestărilor cuiva; 

- modul de comunicare ce are ca principal resort persuasiunea; 

- capacitatea de a genera conformare la sugestiile influenţatorului (făcând apel la 
"rațiuni pozitive”). 

Influenţa este eficientă dacă este acceptată de receptor. 

Kelman a stabilit o tipologie a proceselor de influență socială, pe care, schimbând ce este 
de schimbat, le regăsim şi în cazul utilizării media: 

- conformarea; 
- identificarea (are loc când se adoptă un comportament care este "asociat cu o 
autodefinire satisfăcătoare raportată la acea persoană sau grup"); 

-  internalizarea (se produce în situația în care schimbarea este în congruență cu 
valorile persoanei, este utilă în soluţionarea unor probleme). 

Tendinţa de identificare/apropiere dintre receptor şi agentul de influențare depinde de 
resursele agentului. Dintre acestea, deosebit de importante sunt "efectul (sugestia) de prestigiu” 
şi credibilitatea agentului (bine informat, transmiţător de informaţii obiective etc.). În felul 
acesta, agentul constituie un model de referință, ale cărui convingeri, conduite constituie repere 
pentru diverse categorii de grupuri sau persoane (influenţa din cadrul grupului de prieteni, dintre 
profesor şi elevi; adoptarea modului de a vorbi şi al celui de a se îmbrăca al persoanelor şi 
personajelor care apar în mass-media). 

În abordarea funcționalistă influenţa este interpretată prin prisma nevoilor receptorului: 
este rezultatul raportului dintre mesaj şi receptor. În sociologia mass-media această abordare a 
generat teoria/modelul "utilizări şi gratificaţii”. Altă teorie de tip funcțional este teoria 
echilibrului şi a congruenței: individul încearcă să-şi elaboreze sistematic şi coerent o concepție 
despre lume, spre a evita tensiunea lăuntrică şi disconfortul (alegem dintre mesajele media pe 
acelea care ne confirmă, ne întăresc punctul de vedere). Dar McQuail atrage atenţia că aria de 
aplicare a teoriei disonanței cognitive la comunicare este restrânsă, deoarece poți adera la 
atitudini şi convingeri antitetice fără a se genera un disconfort puternic. 


B. Modele privind efectele comunicării de masă 


Acestea se referă la aceea ce în sociologia mass-media se cheamă "efecte mass-media”. O 
sinteză a definiţiilor o realizează Marian Petcu: "Ce sunt efectele? Forme de influenţă datorate 
unor acțiuni determinate ale media, prin raport cu funcția, privită ca o consecinţă «conturată în 
urma unei corelări dintre nevoile sociale şi oferta mass-media» [Mihai Coman]. Sau «toate 
modificările la nivel individual sau social pe care le produc mass-media prin tipul lor de 
mesaje». Efectele comunicării sunt, de asemenea, «ansamblul de procese şi de consecinţe pe care 
le presupune receptarea mesajelor, procese şi consecinţe care nu pot fi atribuite decât actului de 
comunicare» [Van Cuilenburg et al: Ştiinţa comunicării, Humanitas]" (Sociologia mass-media, 
Dacia, 2002, p.52). 


> Modele centrate pe audienţă - efecte limitate 
0 "Utilizări şi gratificaţii" 

Conform acestui model, actul de receptare este activ, de utilizare specifică. Experiențele 
mediatice au rolul de a satisface ("gratifica") anumite nevoi: divertisment, căutarea identității 
personale şi compensarea lipsei de relații interpersonale etc. Utilizatorul media, în funcție de 
anterioarele sale experiențe mediatice, va face alegeri în cunoştinţă de cauză. Tocmai de aceea 
efectele asupra receptorului nu sunt majore: utilizarea mass-media oferă recompense anticipate. 
Pe de altă parte, mass-media reprezintă doar una dintre căile de satisfacere a nevoilor. Efectele 
depind de interacţiunea cu alte modalități de rezolvare a problemelor. 

Limitele abordării: 


-  Ssupraestimarea caracterului activ al utilizatorului (vizionarea TV, subliniază 
McQuail, este foarte puţin selectivă); 
- în schimb, subestimarea calităţii tehnice şi culturale a mesajelor. 

De fapt, punctul nevralgic este în altă parte: definirea şi identificarea nevoilor. Clarificări în 
domeniu a adus James Lull. Nevoile (necesitățile) sunt fiziologice (de supravieţuire) şi psihologice. Unele 
pot chiar să se găsească în «nucleul pre-sine al fiecărei ființe omeneşti la naştere» (siguranța personală, 
apartenența socială). Altele, mai abstracte, ne sunt mai puţin clar imprimate în momentul naşterii 
(curiozitatea, nevoile estetice ş.a.). Termenul vizează o lipsă, o cerință, dar omul, cum a arătat Maslow, 
are şi nevoi superioare: a descoperi, a se dezvolta, a împărtăşi, a transcende. Influențate de cultură prin 
modul de formare şi gratificare, nevoile pot fi înţelese numai analizând contextele de gratificare. Aici 
apare o confuzie generată de raportarea la mass-media. Teoreticienii vorbesc despre «necesitățile legate 
de mass-media» (gen: informare, integrare socială). Înţelesul conceptului ajunge să se depărteze de 
originile sale biopsihice. Lull arată că, de exemplu, din perspectivă biologică, nu există o nevoie 
"fundamentală" de informaţii, ci una de securitate personală, pe care o pot asigura informațiile. Dacă 
modelul "utilizări şi gratificaţii” se bazează pe relații cauzale între condiții biologice, psihologice şi 
practici media, informația sau distracţia nu constituie necesități ale persoanei, ci valori utilizate pentru a 
satisface o cerinţă, o dorință. 

Pentru că multe nevoi sunt învăţate, "cultivate", receptorul trebuie considerat în calitate de 
actor social, supus influențelor lumii exterioare, şi nu doar centrat pe stările lui interne şi pe 
interacțiunea dintre sine şi media. 

Satisfacerea nevoilor presupune intenţie, energie şi direcționare, aşadar motivație. Motivele 
diferă de nevoi prin faptul că presupun "anticiparea cognitivă a unei stări de fapt care urmează să 
se realizeze" (A. Giddens). 


+  Receptare şi decodificare - perspectiva studiilor culturale 


Stuart Hall şi colaboratorii săi pun accentul pe receptor dar şi pe mesaj. Tezele Şcolii de la 
Frankfurt sunt moderate de culturalişti: trăsăturile socio-culturale fac astfel încât audiența să nu 
fie supusă omogen influenţei ideologice. Mesajul media este decodificat de receptor la fel cum 
procedează emițătorul, în opoziţie cu el, prin negociere (selectare şi reordonare a componentelor 
mesajului). 


> Modele privind efectele asupra culturii şi societăţii - efecte complexe 
9 McLuhan şi determinismul tehnologic 


Marshall McLuhan consideră că tehnologia este mai importantă decât conținutul ("media 
este mesajul”). 
9 Teoria cultivării (a "indicatorilor culturali”) 


Ipoteza de la care pleacă echipa lui Gerbner este că expunerea frecventă la mesajele TV 
duce, pe termen lung, la adoptarea normelor şi concepțiilor despre viaţa socială promovate de 
TV. Imaginea TV asupra realităţii este distorsionată, foarte selectivă, ocultând anumite aspecte 
ale realităţii. Copiii şi adolescenţii mari consumatori de media tind să privească lumea prin 
"ochelari televizuali”. 

9 Spirala tăcerii 


Media este generator şi vehicul de opinii, creează treptat consens în jurul ideilor, punctelor 
de vedere dominante. Ideile şi opiniile predominante sunt supralicitate de audiență, media 
ajungând să le impună oamenilor ce nu trebuie să gândească. 

© Agenda setting 


După această abordare, media stabilesc faptele de cunoscut şi ordinea priorităților. Unii 
consideră că ipoteza priveşte mai degrabă învățarea, acumularea de informaţii decât schimbarea 
atitudinilor, opiniilor (McQuail şi Windahl). Se poate privi fenomenul şi într-un mod mai 
complex. Media influenţează direct "agenda publică" (ea se referă la importanţa variabilă a 
diferitelor chestiuni de interes pentru opinia publică), iar aceasta influenţează agenda politică. 
Dar şi între media şi agenda politică există o influenţă directă şi reciprocă. 

®  Teoria/modelul dependenței de media 


Între media, societate şi audienţă se stabilesc relaţii diferite de la o societate la alta. În 
unele societăţi controlul asupra media este mai mare, în altele media are o mai mare 
independenţă. În raportul dintre media şi audienţă, uneori media reflectă sau merge pe urmele 
opiniei publice, alteori opinia publică este dirijată de mass-media. 

În cazuri de criză, schimbare şi incertitudine, nevoile de informare, de repere, de 
reafirmare sau reconfigurare a valorilor cresc, fapt ce amplifică până la dependenţă nevoia de 
consum mass-media. 

9 Amplificarea decalajelor cognitive 


Teoriile despre decalajele informaţionale sunt o replică la poziția liberală, convinsă că 
media au capacitatea de a crea o masă omogenă de cetăţeni bine instruiți. Cu cât persoanele au 
un Statut socio-economic şi un nivel de instruire mai înalte, cu atât ei vor profita mai mult de pe 
urma experienţelor mediatice. Mass-media nu reduc, dimpotrivă, amplifică knowledge gap. 
Alături de decalajele informaţionale cresc şi cele în materie de atitudini, opinii, comportamente. 
De aici speranţele care se pun în noile TIC. 


Mass-media: "vinovatul ideal şi victimele fericite" 


Mass-media pot ajunge la trista performanţă de a oferi auditoriului tot ce este mai sordid în 
imaginarul unei societăți . Se ştie, criticile nu mai contenesc la adresa obscenităţii, vulgarității, 
violenţei din mass-media, dar parcă rolul lor este să întărească şi mai mult rating-ul şi să-l oblige pe 
acest "inamic public” să-şi perfecționeze metodele de a ocoli reglementările CNA-ului, regulile 
bunului gust şi chiar pe cele ale bunului-simţ. Aşa stând lucrurile, este, totuşi, nevoie de nuanțări. 
Mass-media, mai ales televiziunea, constituie "vinovatul ideal", cel căruia i se poate comod atribui 
rolul de factor prim în degradarea vieţii sociale. Inclusiv a educaţiei. Pentru propriile sale neajunsuri 
şcoala arată cu degetul spre diverse forme ale culturii de consum ca spre un "tap ispăşitor”. Acceptarea 
sau savurarea atâtor producţii îndoielnice semnalează şubrezenia filtrului cultural (moral-civic şi 
estetic) din partea receptorilor tineri. Faptul că, după cum remarcă Liviu Antonesei, asemenea 
producţii îşi selectează "victimele fericite” transformă media în hârtie de turnesol a calității 
învățământului (ceea ce nu înseamnă că nivelul de instruire rezolvă problema sau că trebuie automat 
stigmatizat accesul la folk culture). 


Dar, la ora actuală, o viziune complet deterministă, explicaţiile stricte în termeni psihologici, 
sociologici sau culturalişti, raliate modelului de comunicare stimul-răspuns, nu ne mai sunt de mare 
ajutor. Articolul lui Judith Lazar despre violența TV este pilduitor în acest sens. (Violenza 
contagioasă? Reprezentare simbolică şi realitate). Trecând în revistă cercetările şi explicațiile oferite 
de specialiştii americani în domeniu Judith Lazar afirmă: "Nici un cercetător nu a putut demonstra că 
mass-media ar reprezenta principala cauză a comportamentelor agresive”. TV reprezintă doar unul 

dintre factorii prin care se poate explica tipul de comportament antisocial, agresiv al tineretului. 
Există două impediente majore în calea cercetării influenţei datorate violenţei televizate: 
- dificultatea de a o transforma în variabilă independentă; 
- faptul că o astfel de cercetare este întreprinsă pe termen scurt, pe când influența violenţei 
TV, adică rolul jucat în geneza concepţiilor, ideilor, în structurarea percepţiei şi a gândirii, 
durează din copilărie. 
De mare importanţă este clarificarea contextelor în care au loc dezbaterea şi intensificarea 
dezbaterii privind comportamentul juvenil agresiv: 


- cine impune în societate imaginea adolescentului? (după cum am văzut, în SUA, această 
misiune a revenit sociologilor, în anii' 50, când se teoretizează "subcultura juvenilă"); 


- cât se uită copilul, adolescentul la televizor? 

- cât stă la şcoală (este ocupat cu şcoala)? 

- s-au intensificat agresiunile în şcoli? 

- care rămâne baza comunicării în societate: cea interindividuală sau comunicarea de masă? 


De regulă, violența TV ajunge să impacienteze grupuri mari de populaţie când societatea devine foarte 
sensibilă la fapte şi simboluri în stare să o agreseze acut, şi atunci se intensifică şi cercetările care 
intenționează să identifice o serie de corelaţii între violența reală şi cea televizuală. La noi, a fost 
invers: mass-media sunt cele care au produs îngrijorare cu privire la agresivitatea şi lipsa de civilitate 
din societate. Este un merit al mass-media. Dar, ulterior, media au transformat imaginea în spectacol 
profitabil care, repetat până la sațiu, a sfârşit în banalizarea imundului. Ca şi membrii societăţii, 
instituțiile media au ratat şi ele ocazia de a se angaja pe calea creării unor condiţii favorabile unei 
veritabile comunicări (sociale şi de ordin tehnic). 


2.5.3. Receptarea ca proces hermeneutic 


Conform principiilor hermeneuticii, a interpreta o formă simbolică înseamnă totodată o 
înţelegere de sine şi a celorlalţi, o încorporare a mesajului în propria existenţă şi o adaptare a 
acestuia la varii contexte. Procesul de înţelegere poate excede cadrul prim al receptării. Mesajele 
mass-media sunt discutate cu alții, povestite şi repovestite, reinterpretate, amestecate — fugitiv 
sau constant — cu trama alcătuită din gânduri, sentimente, fragmente din propria existenţă, 
luminându-se unele pe celelalte în acest „proces de elaborare discursivă” (John B. Thompson). 

Abordarea receptării mass-media susținută de studiile culturale merge în acelaşi sens: 
„studiul modului în care oamenii percep experiențele mediatice ca parte din cotidian” (Peter 
Dahlgren). 


2.5.4. Efecte şi influențe mass-media: Cui prodest? 


Contestatarii aduc mass-media o mulțime de critici: induc pasivitate; uniformizează 
gusturile; transformă copilul în adult precoce; determină primatul afectivității asupra reflecției şi 
activității, ca şi pe acela al spectacolului în defavoarea argumentării şi dezbaterii (confiscarea 
spațiului public şi „privatizarea” acestuia), produc sufocarea imaginarului sub o pletoră de 
imagini. Expunerea excesivă la media a copilului şi a adolescentului conduce la o serie de alte 
efecte dăunătoare: desensibilizare la violenţă; slab randament fizic şi şcolar; comunicare precară 
cu familia; abuz de alcool şi tutun; intensificarea vieţii sexuale etc. Toate aceste efecte se 
subsumează fenomenului de dependență (mai ales față de televiziune). Dependenţa indică, după 

cum arată Florin Tudose, lipsa de opțiuni şi priorităţi, de autocontrol, absenţa unui proiect de 
viață, eşec educaţional în plan formal şi informal. Cei care văd partea plină a paharului 
furnizează argumente referitoare la: 

e funcția de insolitare / defamiliarizare de către televiziune a convențiilor de gândire şi a 
percepţiei despre realitate (John Fiske preia terminologia şi punctul de vedere din 
formalismul rus). Argumentul ar fi următorul: tocmai pentru că mesajele conțin 
percepții contradictorii, iar codurile au un caracter relativ arbitrar, televiziunea nu ne 
încurajează să acceptăm mesajele tale quale; 

e influența mass-media asupra perceperii timpului şi spațiului: istoricitatea mediată şi 
socialitatea mediată. 

-  Istoricitatea mediată. Percepţiile despre trecut, despre modul în care acesta ne 
influenţează prezentul, ca şi acelea despre lumile situate dincolo de mediul imediat 
de viață nu mai depind doar de experiența personală şi de tradiţie. Ele sunt 
completate, filtrate de „formele simbolice mediate”. 

- Socialitatea mediată. Pe care de consecință, sentimentul nostru de apartenență la 
diferite grupuri, la o istorie şi un destin comune devine strâns legat de mass-media; 

e influența mass-media asupra relațiilor interpersonale: se creează o zonă de intimitate 
mediată (de genul relaţiei fani-star); 

e participare la formarea sinelui, putându-se însă ajunge până la o „dizolvare” a sinelui în 
interacțiunea mediată; 

e medierea experienței. 

Pentru unii experiența mediată nu este ceva care să-i angajeze temeinic; pentru alții însă 

are o asemenea relevanţă, încât poate înlocui experienţa trăită, directă. 

În această bătălie pro şi contra mass-media un centru de interes al disputei este reprezentat 
de problema calității. Apărătorii modelului public înţeleg calitatea în trei moduri: capacitatea de 
a reuni categorii diverse de public; calitățile tehnice ale producției mass-media; produs rezistent 
în timp. Postmoderniştii (dar tinerii?), dimpotrivă, salută „vârtejul ameţitor de imagini dispersate 
şi strălucitoare”, videoclipul, sitcomurile, într-un cuvânt, cultura instant. Susţinătorii economiei 
de piață în materie de audiovizual mizează pe cererea efectivă. De reținut din această ultimă 
poziție este semnul de întrebare pus în dreptul pretenției modelului public de a furniza el singur 
standardele de calitate şi deschiderea spre universalitate: „Pretenţia modelului public că are o 
capacitate de reprezentare înseamnă de fapt formularea unei reprezentări virtuale a unui întreg 
fictiv” (John Keane). 


2.5.5. Cultura de masă 


„Cultură pe placul tuturor”, fixată pe o poziție valorică şubredă, cultura de masă are ca 
principală funcţie, după cum se ştie, divertismentul. lar acesta se poate foarte uşor îmbina cu 
„diversiunea”: manipularea comercială, ridicarea consumului la rang de mod de viaţă; 
distragerea de la gravele probleme ale societăţii, cultivarea conformismului social etc., efecte ce 
pot fi contracarate de caracterul cu adevărat pluralist al societăţii, de varietatea ofertei mediatice 
şi de posibilitățile de acces la cultura înaltă. 

Principala trăsătură a culturii de masă constă în şablonizare: specializarea producției 
mass-media pe genuri, specii şi subspecii, cu respectarea unor rigori de construcție specifice, 
produsele culturii de masă nefiind adresate unui public difuz, ci unor grupuri de utilizatori cu 
parametri şi ei specifici (A. Roth). Producția fiind încadrată într-o serie anumită, receptorul va 
alege în cunoştinţă de cauză. Deşi industria mass-media trebuie să lanseze pe piață produse care 
poartă girul (sau măcar aerul) noutăţii, aceste produse nu pot fi cu totul inedite, căci ar perturba 
orizontul presupus de aşteptări al publicului. Se recurge la stereotipuri şi formule standard, ceea 
ce are drept urmare tocmai întărirea rutinelor (D. McQuail). 

Absolutizarea respingerii culturii de masă nu este cea mai bună soluție. Ea nu este în 
totalitate ruptă de cultura nobilă sau superioară. În ciuda a ceea ce lasă unii experţi în ştiinţele 
comunicării să se înțeleagă, „banalizarea unicului” (A. Moles) nu reprezintă o realitate 
inexorabilă în privinţa culturii de masă. 


> Comunicarea şi cultura de masă sub semnul plus-minus? 


Pe urmele unor orientări în descendența lui Marx, o serie de teoriticieni au considerat că un 
conflict major de natură economică a fost preschimbat într-unul între formele simbolice ale 
culturii şi comunicării: cultura de masă ca spaţiu de manifestare a ideologiei. Cultura de masă a 
fost conotată negativ, mai întâi de cei care aveau o concepţie tradițională, elitară despre cultură, 
cum a fost cazul cu reprezentanţii Şcolii de la Frankfurt. Ca industrie culturală, cultura de masă 
manipulează, alienează, distruge sentimentul valorii, susțineau aceştia. Dusă la extrem, această 
optică va sfârşi prin a presupune că referința însăți a fost anulată în favoarea imaginii de sine 
stătătoare, a simulacrului.: copia a înlocuit cu brio originalul. Este binecunoscutul leitmotiv al 
mai multor eseuri ale lui Jean Baudrillard. 

Dar o bună parte din teritoriile actuale ale culturii şi din cele ale comunicării de masă 
îmbrăţişează o poziție mai nuanţată. Ele susțin că - semn al "impulsului democratic" - se petrece 
o apropiere a culturii înalte (nobile/elitiste) de cea de masă şi, în acelaşi timp, că indivizii pot să 
valorizeze capitalul de subversiune sau de rezistență al culturii populare. La polul opus lui Jean 
Baudrillard, dar bazându-se pe o concepție la fel de sofisticată, John Fiske se străduieşte să 
demonstreze cum omul obişnuit este creativ în interpretarea mesajelor mass-media. Acesta 
construieşte în permanență sensuri încorporabile experienţei şi orizontului său de viaţă, unul 
contradictoriu, aflat într-un echilibru precar, dar tocmai prin aceasta capabil să reziste euforicei 
culturi de masă şi să o trateze ca pe o opera aperta. Astfel, spiritul popular ar conjuga 
productivitatea sensului cu "plăcerea" de a rezista mesajelor teleghidate. 


e Jean Baudrillard 


Baudrillard a fost de la început un critic al societății de consum şi al comunicării de masă. 
Consumul este considerat nu doar practică materială sau "fenomenologie a abundenței", ci 
organizarea acestora sub forma unei "activități de manipulare a semnelor". În sens tradițional, un 
obiect era un intercesor al experienței, obiect viu tocmai prin relația de interioritate şi 
tranzitivitate cu gestica umanului. Când obiectul se transformă în obiect de consum, el capătă 
caracter de semn, ceva exterior unei relații concrete, pe care semnul, în raport cu alte obiecte- 
semne, nu face decât să o semnifice (Sistemul obiectelor, Echinox, 1996). Din mediatoare, 

obiectele devin semne, substitute ale relaţiilor umane. Este ceea ce se petrece şi cu imaginile şi 
mesajele media, mai ales în domeniul publicităţii. O dată cu obiectul-semn "se consumă" relația, 
ideea de relație încrustată în acel obiect. 

În economia generală a societăţii, ideologia comunicării şi cea a consumului au ajuns să 
reprezinte, pentru individ, piloni ai orientării valorice şi surse ale activității sale simbolice. 
Publicitatea, scrie Baudrillard, uşurează "absorbţia spontană a valorilor sociale”, interiorizarea, în 
chiar actul consumului, a "instanţei sociale şi a normelor ei”. În acest sens, se poate considera că 
hedonismul, ca valoare de bază vehiculată de mass-media, nu depinde obligatoriu de vreo 
doctrină: este o "filosofie in actu" (Radu Voinescu). Mod de a spune că tinerii învaţă (dacă 
învață) ceva de pe urma mass-media distrându-se. 

De fapt, filosoful francez este mult mai tranşant. După Baudrillard, mass-media nu posedă 
valenţe democratice intrinseci. Industria culturală produce "non-comunicare”, mesajele mediatice 
sunt "transformate în modele, neutralizate în semne", adică în configurații domesticite şi stoarse 
de substanță; deosebirea şi schimbul de opinii sunt blocate, anesteziate de spectacolul formelor 
simbolice. 

Mass-media conduc la golirea formelor de orice fel de conținut viabil, la ruperea 
legăturilor dintre semn - act de reflectare a realului - şi realul însuşi. Conştiinţa, intimitatea sunt 
opresate de comunicarea mediatică, totul se dizolvă instantaneu prin lipsa oricărei distanțări, a 
oricărui refugiu din fața unei transparențe "obscene". Otrava simulacrului devine 
atotcotropitoare. 

Aşa cum s-a observat, evocând un tablou apocaliptic al imperialismului media, Baudrillard 
aduce un elogiu pe dos puterii media. Paginile teoreticianului postmodernismului sunt o probă a 
chiar "extazului comunicării”. 


2.6. Axe, mize şi obstacole ale investigaţiei 


> Proiectul de cercetare include patru cadre de referință: adolescenții, viața cotidiană 
(incluzând socializarea/educaţia informală), mass-media (al căror câmp extensibil este “cultura 
mediului înconjurător” — René Berger) şi comunicarea, în calitate de element central al 
celorlalte cadre de referință. Investigația este structurată prin intermediul a cinci axe de interes 
privind subiecţii: identitate sexuală, identitate vocațională, criză identitară, grupul de adolescenţi 
şi criza moral-axiologică (v. Gabriela Alecu). Ea se încadrează în genul de studii care corespund 
în sociologia comunicării capitolului despre „efecte mass-media”. Centrarea cercetării este pe 
mesaje (considerate ca texte, discursuri). Adolescentul a fost inclus în investigaţie ținând cont 
de structura personalității sale aşa cum a fost aceasta descrisă, în varii lucrări de specialitate, de exemplu, 
de J. Leif şi J. Delay (‚Psychologie et éducation”, tome II: L'adolescent”, Nathan, 1968): 
- Interese: pentru activități cotidiene; lecturi; înţelegerea de sine; corpul (sexualitate 
ŞI sport); interese vocaționale; interese spirituale; politică. 
- Dezvoltarea gândirii: ca expresie a subiectivităţii;, ca orientare spre adevărul 
ştiinţific, spre obiectivitate. 

Limbajul: logica discursului la adolescenţi; conversaţia (ca semn al sociabilităţii) şi 
limbajul colocvial; gramaticalitatea limbajului; limbaj şi cultură. Spaţiul interstițial 
dintre gândire şi limbaj este ocupat de simboluri. 

Afectivitatea: centrarea pe sine şi indecizia de rol; forme de manifestare: dorinţa de 
independenţă; spiritul de contradicție; revolta şi negativismul; absolutismul 
judecății; extravaganţa. Afectivitate şi cultură (de masă): fanii şi cultul vedetei, 
muzica tinerilor. 

Raporturile cu ceilalți: părinții şi modelele parentale (incluzând modele 
socio-educaţionale şi culturale de feminitate şi masculinitate); educatorii; prietenii; 
grupul de vârstă; dragostea. Se va ţine cont de importanţa proceselor de identificare 
şi proiecție, dat fiind faptul că, după cum a arătat Edgar Morin, aceste procese 
explică succesul culturii de masă în rândurile tinerilor. 


> Indicatorii după care se construiesc instrumentele de cercetare vizează: 


practici de interacțiune cu media, incluzând aici: frecvența consumului de 
mass-media; tipuri şi exemple de mass-media frecventate; ierarhia preferințelor 
pentru diferite mijloace de comunicare; motivații, nevoi ale adolescentului 
utilizator de media; opinia despre aspectele controversate sau considerate în 
generale „negative” cu privire la mass-media; 

utilizarea timpului disponibil pentru alte activități; 

influența mediului şcolar şi familial, al grupului de vârstă în modelarea raportului 
dintre adolescent şi media, în legătură cu valorile, modelele culturale, atitudinile 
adolescenților în varii situaţii şi cadre de socializare; 

efecte/influenţe ale utilizării mass-media în materie de: gusturi; stil de viață 
invocat; reuşita în viaţă; locul atribuit mass-media în riturile educative ale şcolii şi 
ca resursă în autodidaxie; implicații în derularea şi organizarea vieții cotidiene; 
comunicarea şi interacțiunea cu ceilalți; atitudinea faţă de imaginea creată de media 
formelor instituționale; imagini, mesaje despre existență şi lume selectate prin 
intermediul „spectacolului” mediatic (opinii despre raportul dintre realitatea 


brie i 


„simbolică” a mass-media şi realitatea propriu-zisă). 


2.7. Presupoziții şi interogaţii de principiu 


a) Contactul cu anumite genuri, producții media (sau chiar contactul în lanț) poate să nu 


corespundă unui interes particular, unei selecții — feoriile funcționaliste despre mass-media nu 


sunt infailibile. A-ţi "omorî timpul" stând în faţa micului ecran nu mai păstrează nici o legătură 


cu imaginea receptorului concentrat asupra interpretării mesajelor media. Disponibilitatea faţă de 


mass-media — nu este nevoie, de regulă, ca în cazul universului artistic, de un demers pregătitor 


pentru receptare — le conferă acestora „o valoare de întrebuințare care depăşeşte până la urmă 


valoarea lor simbolică de instrument de comunicare” (Dartevelle). Căutăm în media ceea ce ne 


confirmă aşteptările, ne consolidează gusturile, ideile. Insă asta presupune un utilizator deja 


format (sau deformat). Efectele pot fi futilități, bagatele mediatice, consecinţele pot fi 

imprevizibile, neintenţionate. Dar, pentru un adolescent, orice luare de contact contează, chiar şi 
consumul zis „pasiv” de media. 


b) Adolescenţa a fost definită metaforic şi ca vârstă a inefabilului, a trăirilor interioare 
ardente şi confuze, a limbajului eminamente afectiv. Spre deosebire de situaţia prezentată 
anterior, aici nu mai este vorba despre „bulimia” celui care consumă non-stop producții 
mediatice (unde indicatorii trebuinţelor sunt doar tangențial exprimabili), ci, cel puţin pentru o 
parte din adolescenţi, despre coincidenţa dintre un sine în plină structurare, care îşi caută 
exprimarea în formele imaginarului social, şi o ofertă media variată. Această coincidenţă ne 
sugerează că „poate întotdeauna să survină ceva susceptibil să răspundă unei aşteptări difuze, 
neformulate fiindcă neformulabile” (Dartevelle). Pe cale de consecinţă, dacă vom considera 
efectele mesajelor mass-media ca fiind debitoare preponderent unei realități de sine stătătoare, ca 
în situaţia procesului de „cultivare” (Gerbner), va fi dificil de stabilit în ce măsură procesele de 
identificare şi proiecție au o influenţă durabilă sau doar una superficială asupra atitudinilor şi 
comportamentului adolescenților consumatori de media. 


c) Un paradox căruia o cercetare are măcar implicit obligația să-i dea un răspuns, sau 
măcar o punere viabilă în dezbatere, este următorul: dacă mai multe dintre persoanele implicate 
în problemele educaţiei văd doar faţa uzată, aculturală a mass-media, cronofagia, renegarea 
„principiului realităţii”, gesturi manipulatorii, furnizarea de opinii uşor degradabile, cum se face, 
totuşi, că un bun simbolic de consum deţine o prezenţă inconturnabilă în viaţa de fiecare zi a 
adultului şi a adolescentului? Sunt, în principiu, produsele media „de suportat” (Vasile Morar) 
sau de respins / îmbrăţişat? — aceasta este o întrebare-capcană. Legitimă ar fi o altă interogație: 
poate cercetarea să facă dovada existenţei unei anumite rezistenţe la condiționările culturii de 
masă (care poate standardiza comportamente şi gusturi)? Căci, într-o societate fragilă, cum este a 
noastră, care nu a parcurs normal stadiile de dezvoltare specifice modernităţii tehnologice târzii, 
mass-media ultrasofisticate de astăzi au, desigur, un impact deosebit și fiindcă găsesc o societate 
nepregăuită să le utilizeze convenabil (situaţia este mai presantă în cazul tinerilor, aderenți 
entuziaşti ai noilor media). 

3. Contextul şi metodologia cercetării 


3.1. Orientări metodologice ale cercetărilor privind influenţa 
mass-media 


Metodologia cercetării a ţinut seama, la operaționalizarea conceptelor şi indicatorilor în 
instrumentele de cercetare, de concepte şi principii, teoretice şi metodologice, elaborate de 
principalele orientări ale cercetărilor privind mass-media, comunicarea şi cultura media, precum 
şi educaţia formală, nonformală şi informală, din perspectiva educației permanente. 

Principala diferență specifică a educaţiei informele faţă de educaţia formală şi educația 
nonformală este considerată aceea că educaţia informală nu este voluntară şi este relativ 
pasivă faţă de educaţia formală şi educaţia nonformală. 

În condiţiile creşterii rolului noilor tehnologii de informare şi comunicare, al mass-media 
în toate dimensiunile educaţiei, evaluarea influenței mass-media constituie o condiție a 
valorificării potenţialului de educaţie informală al mass-media, împreună cu şcoala — principala 
instituție cu misiune educativă. 

Evaluarea influenţei mass-media este greu de realizat şi, poate tocmai de aceea, 
opiniile sunt foarte diferite. Unii, (prea) pesimişti, văd în cultura de masă (cultura media) o criză 
a culturii; Brzezinski (1969) consideră, în acest sens, că era „tehnotronică” (a telecomunicaţiilor, 
ordinatorului şi televiziunii) transformă lumea într-un nod de relaţii interdependente, tensionate 
în care creşte riscul de izolare şi singurătate pentru individ. Faţă de această perspectivă 
pesimistă, Raportul Delors (2000) arată că este de datoria sistemului educațional „să-i ajute pe 
oameni să se îndepărteze de această societate a mediatizării şi a informaţiei care tinde să devină 
una fără perspectivă, a efemerului”. Alţii, (prea) optimişti văd în cultura de masă accesul maselor 
la o cultură a timpului liber; Mc Luhan (1969), consideră în acest sens, că rețeaua mobilă de 
comunicare — nutrită de imaginarul care hrăneşte universul comunicării şi care îşi găseşte în 
„satul global” emblema comunitar-intimistă va dărâma zidul dintre şcoală şi viață. În acest 
context, Raportul Faure (1972) viza o societate educativă, în care dispar graniţele dintre educaţia 
formală, nonformală şi informală. Dacă problema devine aceea că mass-media şi cultura media 
— prin evaziunea subiectului din real în imaginar sau virtual — creează dependenţă, iar educaţia 
are sens emancipator, atunci soluţia nu poate fi să ne îndepărtam de mass-media, ci mai degrabă 
ca educaţia - în toate dimensiunile şi formele ei — să dezvolte „rezistenţa”, spiritul critic față de 
produsele culturii media şi mesajele mass-media. 

În cercetarea influenţei comunicării de masă s-au conturat câteva orientări 
principale. „Școala de la Frankfurt” a inițiat o „teorie socială critică”, caracterizată prin studii 
critice asupra comunicării, interes pentru industriile culturale, privind puterea lor de influenţă şi 
de socializare (politică). „Şcoala de la Birmingham” a iniţiat „studiile culturale”, care implică 
interpretarea culturii (populare şi media) din perspectiva producerii şi receptării textelor culturale 
în cadrul unor contexte istorice diferite. Kellner (2001) încearcă o continuare şi o sinteză a 

principalelor orientări, ce are ca sens o „pedagogie media”. El consideră rigidă distincția făcută 
de reprezentanţii şcolii de la Franhfurt între cultura înaltă şi cultura comună, suspectată de 
monolitism ideologic de către Habermas. Kellner reproşează „studiilor culturale” britanice că 
ignoră cultura înaltă şi acordă culturii de masă o falsă omogenitate. El arată că - dincolo de 
eclectismul metodologic (îmbrăţişând o varietate de teorii) şi în pofida unor concepte instabile” 
(care nu beneficiază de „conținuturi şi terminologii unificate”) — Şcoala de la Birmingham are o 
bogată „recoltă” de rezultate ale unor investigaţii privind formele de producție culturală, are 
meritul de a fi recunoscut importanţa culturii media şi implicarea ei în procesul de dominație 
socială, precum şi de a fi identificat formele de „dominare” şi de „rezistență”. Caracterul 
contextual şi critic al acestor studii pune în discuţie problema puterii, a politicilor culturale şi a 
nevoii de schimbare socială, solicită articularea unei teorii sociale critice pentru a cerceta modul 
în care media şi cultura - ca şi educaţia — pot fi transformate în forțe ale schimbării sociale. 
Kellner sesizează că fetişizarea gustului public este un efect al luptei pentru control asupra 
societăţii prin mass-media. Cultura media, inclusiv prin divertisment, oferă produse de serie cu 
caracter comercial, accesibile unui public larg, anihilează energiile sociale ale revoltei. 

Cultura media, stimulând „fabricarea de identități” - în condiţiile în care omul obişnuit 
pendulând între globalizare şi atomizare, suportă un „transfer de anxietate” — cere o eficientă 
pedagogie media, înţeleasă ca o nouă politică a culturii media care: menţine distincţia între 
cultura populară şi cultura elitistă, dar desființează distincția dintre cultură şi comunicare: 
cultura nu poate fi decât comunicațională. Kellner semnalează că interesul excesiv pentru text şi 
receptor ignoră medierile vizând practicile, relațiile şi instituțiile sociale, culturale. 
Competența mediatică nu se poate reduce la cunoaşterea aspectelor privind „tehnologizarea” 
comunicării (emiţător — canal — receptor) sau a aspectelor privind semnul, semnificaţia, sensul, 
codarea, decodarea mesajului. Decodarea şi producerea sensurilor presupune înţelegerea 
aspectelor sociale, economice, politice, culturale, formarea unui ideal şi a unui etos al 
emancipării, pentru „rezistență” faţă de „dominația? mass-media. 

Există o discrepanţă între impresia de ansamblu privind influenţa puternică a mass-media 
şi analizele efectelor mass-media realizate de cercetările sociologice, din motivele următoare 
(Pop, D, 2001) : majoritatea studiilor a avut o abordare restrânsă asupra efectelor (vizând doar 
efectele „directe” — comerciale, electorale); studiile pornesc de la premiza că oamenii nu sunt 
înclinați să înveţe din mass-media şi ajung la concluzia unor , efecte minimale” ale mass-media; 
apar dificultăți de măsurare a efectelor mass-media, deoarece impactul stimulilor induşi de 
mass-media face parte integrantă dintr-o combinaţie de stimuli sociali, iar cercetătorii nu pot 
cunoaşte nici fondul preexistent de cunoştinţe şi atitudini al receptorului. 

„Teoriile formării” relevă că doar aparent mesajele mediatice îşi pierd relevanţa, deşi ele 
(Pop, D,) : nu se mulează pe necesitățile indivizilor luați în parte (aşa cum sunt mesajele 
părinților, prietenilor şi, poate ale profesorilor); nu permit o reacție imediată care să îngăduie 
emițătorului să-şi ajusteze mesajul potrivit preferințelor receptorului; nu există o tendință de a 
recepta şi nici de a răspunde masajelor mediatice. Totuşi, copiii şi tinerii imită persoane, 
personaje, situaţii prezentate la TV, în mass-media, transformându-le în experienţa lor personală. 

„Teoria consistenţei cognitive” postulează că oamenilor nu le plac informaţiile care sunt 
incompatibile cu opiniile lor preferate. Oamenii sunt / pot fi selectivi în utilizarea mass-media; 

de fapt, ei caută informaţii, mesaje care să le întărească opiniile, convingerile existente. Apare, 
astfel, clar rolul familiei — care realizează socializarea primară, precum şi rolul şcolii — care 
realizează socializarea secundară, la vârsta (pre) adolescenței, când se structurează 
atitudinile - înaintea socializării continue realizate de mass-media. 

Studiile despre audienţă au fost controversate şi deoarece opiniile despre rolul şi funcţiile 
mass-media într-o societate democratică sunt împărțite; totuşi, unele funcţii sunt quasiunanim 
recunoscute (Cucu, G, 2000): funcția de supraveghere a mediului social, prin analiza critică a 
problemelor sociale, având ca efect asigurarea siguranței cetățenilor (mass-media este „câinele 
de pază”); funcția de informare, prin difuzare de informaţii, având ca efect ridicarea nivelului de 
cunoaştere individual şi social; funcția de exprimare / interpretare, prin semnalarea publică a 
problemelor şi comentarea lor, având ca efect sensibilizarea, cristalizarea opiniilor şi 
solidarizarea ; funcția de divertisment, prin prezentarea ficționalului, senzaţionalului, având ca 
efect o „evadare” relaxare a subiectului; funcția de socializare, prin transmiterea de norme şi 
valori, având ca efect integrarea socială (modelare sau manipulare). În general, o funcţie 
educativă nu este recunoscută mass — mediei. Trebuie făcută distincția între funcțiile proclamate 
ca misiuni şi funcțiile efective. 

Sursele de putere (de influenţă) a mass-media se găsesc în informaţiile deținute şi difuzate, 
necesare siguranței oamenilor, precum şi în nevoia subiectului de destindere, relaxare. Influența 
mass-media este mai mare când: prestigiul sursei este mai mare; monopolul sursei (unice) este 
mai puternic; mesajele emițătorului sunt în acord cu opiniile receptorului. Influenţa mass-media 
depinde însă şi de nivelul cultural al societății, al publicului, de pregătirea pentru cunoaşterea 
funcționării mass-media, precum şi de motivațiile, interesele, valorile beneficiarului. 

Studiile despre audienţă nu au recunoscut în mod real diferenţele situării telespectatorului 
în timpul şi spaţiul vieţii cotidiene, pe care nu au reuşit să le includă în metodologiile lor 
(Silverstone, R, 1999). Ele ar trebui să ţină seama de fundamentele sociologice şi psihologice 
privind securitatea subiectului (în sensul definit de Giddens — ca încredere pe care oamenii o au 
în continuitatea propriei lor identități şi în caracterul constant al mediilor care îi înconjoară) şi 
privind „paradoxul cotidianului” (identificat de Winnicott în contextul semnificației simbolice 
a obiectului tranzitoriu — ce apare în încercarea de a răspunde la întrebarea: ai făcut acest lucru 
sau l-ai găsit? Răspunsul culturii media apare: şi creat şi găsit; nici creat, nici găsit). Analiza 
influenţei media în viaţa cotidiană trebuie să țină seama de aceste precondiţii şi posibilităţi, ale 
securității afective şi creativităţii, ale dinamicii acestora în dimensiunile spaţio-temporale ale 
vieții cotidiene — ca expresie a capacității noastre de a rezista anxietăţii, ca o realizare continuă, 
mai mult sau mai puţin rațională, mai mult sau mai puțin fragilă, în faţa necunoscutului şi 
neprevăzutului. În contexte social — economice şi politice diferite, aceste precondiţii şi 
posibilități ale subiectului dau grade de autonomie diferite pentru a construi relaţii cu mesajele 
mass-media Silverstone). 

Pentru unii, continuitatea serialelor, a televiziunii în sine, a mesajelor culturii media oferă 
un fel de securitate, de încredere în continuitatea identităţii personale şi în caracterul constant al 
mediilor înconjurătoare. Pe de altă parte, logica profitului comercial a mass-media impune 
standardizarea, producția de serie fiind mai ieftină decât producţia culturală autentică. 

În general, în cercetările privind comunicarea de masă au prevalat două tipuri de 
analiză: analiza conţinutului (comunicărilor, mesajelor) şi analiza efectelor (schimbările 
produse în cunoştinţe, atitudini, comportamente în urma contactului cu media). Unele cercetări 
au vizat telespectatorul, consumatorul de media şi s-au concentrat pe două direcții: analiza 
influențelor, satisfacțiilor resimţite de acesta, raportate la modul în care sunt dispuse momentele 
cheie ale procesului de mediere; analiza modului de receptare, a activității / pasivității 
receptorului, în funcție de modul în care sunt dispuse momentele cheie ale receptării. 

Deşi există anchete, studii asupra modurilor de utilizare ale tehnologiilor de informare şi 
comunicare, precum şi date statistice, totuşi, nimic nu ne permite să evaluăm riguros receptările 
concrete ale uneia sau alteia dintre propunerile tehnologico — culturale (Pedler, E, 2001). 
Oricum, buna tradiţie sociologică solicită integrarea teoriei şi informației empirice în cadrul unei 
lucrări (Silverstone, R, 1999). 


3.2. Studii şi sondaje în România privind influența mass-media 


În România, de câţiva ani, se realizează monitorizări, sondaje şi studii privind 
influența mass-media, în special la TV, asupra publicului, inclusiv asupra copiilor şi tinerilor. 

Consiliul Naţional al Audiovizualului, în urma monitorizărilor, a adresat câteva somaţii 
publice posturilor TV pentru încălcarea reglementărilor privind protecția copiilor în cadrul 
serviciilor de programe, deoarece au difuzat la ora 20 filme cu încadrare greşită „interzis 
minorilor sub 12 ani”, deşi ele sunt în categoria filmelor , interzise minorilor sub 16 ani” şi pot fi 
difuzate numai după ora 22. C. N. A, a solicitat public să participe la elaborarea legilor privind 
protecția copilului. 

Monitorizarea articolelor din presă care tratează teme relevante domeniului educaţiei 
(realizată de Centrul Educaţia 2000+ în perioada ianuarie — iunie 2004) şi monitorizarea 
apariţiilor TV care tratează teme relevante domeniului educaţiei (realizată de Agenţia de 
Monitorizare a Presei în perioada mai — iunie 2004) conduc spre constatările şi concluziile 
următoare: interesul pentru teme relevante domeniului educaţiei este minim (în TV) şi relativ 
suficient (în presă); interesul se îndreaptă mai ales spre „„ senzaţionalul” din domeniul educaţiei 
(atât în TV cât şi în presă); imaginea elevului şi imaginea profesorului sunt preponderent 
negative (atât în presă, cât şi mai ales la TV, profesorul apare violent, corupt, protestatar). 

Opiniile elevilor despre profesori, transmise prin INTERNET, monitorizate în presă 
(Ziarul „Adevărul” colecţia anului 2004) sunt adeseori critice, sarcastice chiar, iar uneori 
exprimă nevoia elevilor de siguranţă afectivă, identitate şi, desigur, autonomie. 

În România, relativ recent, s-au realizat sondaje şi studii privind utilizarea şi influenţa 
mass-media, cu metodologii riguroase şi rezultate recunoscute. Studiul „Utilizare, atitudini şi 
aşteptări ale consumatorilor români de mass-media” realizat de Institutul de Marketing şi 
Sondaje — IMAS, în primăvara anului 2004, la cererea CNA, (prezentat în vol. Studii şi Cercetări 
Audiovizuale, Nr. 1, Editor Consiliul Naţional al Audiovizualului, octombrie 2004) oferă date şi 
informaţii asupra relațiilor complexe dintre media audiovizuale şi consumatorii de toate 

categoriile. Dintre concluziile acestui studiu menționăm: TV. continuă să fie principalul mijloc 
de divertisment pentru cea mai mare parte a populaţiei; vizionarea TV se menține în anumite 
tipare tradiționale, ca un fenomen casnic şi familial; preferinţele de vizionare apar, în ordine — 
ştiri, filme artistice, seriale, emisiuni de divertisment (,„,Surprize, Surprize”, „Divertis Park”, 
„Vacanţa Mare”, „Teo”). Ca efecte, vizionarea TV a ajutat telespectatorii să înțeleagă mai bine, 
în ordine: problemele corupției şi criminalității; situaţia copiilor abandonaţi, abuzaţi; situația 
politică şi situaţia economică din România ; problemele internaționale; mai puţin, problemele 
educației şi ale culturii. În funcție de motivațiile vizionării TV, s-au conturat, în ordine, 
categoriile: persoane dependente de TV (pentru care TV este „un mod de viață”); persoane 
pentru care TV este „un formator de opinie”; persoane pentru care TV este „un mod pasiv de a- 
şi umple timpul”; persoane pentru care TV este o sursă de informare. 

Studiul „Expunerea copiilor la programele Radio şi TV” realizat de Gallup România şi 
Metrou Media Transilvania, în aprilie 2004, la cererea CNA (prezentat în vol. Studii şi Cercetări 
Audiovizuale, Nr. 2, editor Consiliul Naţional al Audiovizualului, octombrie 2004), oferă date 
reprezentative pentru familiile cu copii (6- 14 ani), privind: accesul la mass-media; 
comportamente de petrece a timpului liber (tipuri de activități, frecvenţa lor, preferinţele); 
semnificaţiile asociate TV; motivații şi satisfacţii ale vizionării TV; contextul social al vizionări; 
expunerea la conţinuturi cu potențial negativ; selecția programelor şi emisiunilor; modificările 
induse de consumul Radio şi TV. Dintre rezultatele acestui studiu reținem: copiii se uită la TV, 
în medie, peste 150 minute zilnic, iar în weekend peste 200 minute zilnic; creşterea consumului 
de TV în timpul liber este asociată cu frecvenţa scăzută a lecturii; TV desensibilizează copiii cu 
privire la comportamentele violente, îi determină să creadă că violenţa este ceva firesc (20% 
dintre ei) şi să acționeze imitativ (18% dintre ei). Majoritatea părinților consideră că şcoala 
rămâne o instituţie importantă de socializare, dar 20% dintre ei cred că TV are efecte 
socializatoare mai puternice decât şcoala. 

Studiul „Evaluarea reprezentării violenței în programele de televiziune realizat de 
Centrul de Studii Media şi Noi Tehnologii de Comunicare al Universităţii Bucureşti, în perioada 
iulie - august 2004, la cererea CNA (prezentat în vol Studii şi Cercetări Audiovizuale, Nr. 2, 
Editor Consiliul Naţional al Audiovizualului, octombrie 2004), s-a bazat pe monitorizarea şi 
evaluarea conținuturilor violente din emisiuni difuzate pe 10 canale de televiziune. Dintre 
concluzii menționăm: modelul cultural al identității editoriale a televiziunilor din România 
reproduce, în linii mari, modelul televiziunilor americane şi vest-europene; în proporție 
importantă, programele TV din România sunt producții de import (mai ales filme, seriale etc.) 
sau producţii autohtone în formate de import (emisiuni de divertisment, clipuri muzicale etc.). Se 
constată: o tendinţă pozitivă, de reducere a numărului, ponderii şi duratei în programe a scenelor 
de violenţă „reală”(din Telejurnale) şi violență „ficțională” (din filme) ; o altă tendinţă, negativă, 
de amplificare a intensității / negativităţii actelor de violență mediatizate; la nivelul TV din 
România domină modelul primar al televiziunii senzaţionale şi consumatoriste; violenţa nu apare 
doar ca legitimă (în anumite situaţii ale povestirii), ci chiar ca ceva natural, care ţine de firea 
lucrurilor — „logica narativă” a acțiunii şi interacțiunilor violente se impune ca o „logică 
naturală” a lumii reale a oamenilor; banalizarea reprezentării violenței în operele de ficțiune; 

violenţa „reală” are o pondere importantă; în programele difuzate de TV, primul loc, este deținut 
de violenţa fizică, urmată de violenţa verbală. 

Un sondaj al populaţiei şcolare din gimnaziu şi liceu (prezentat de G. Cucu în „Educaţia 
şi mass-media” 2000) şi-a pus trei probleme: sunt pregătite mass-media să răspundă intereselor 
de cunoaştere şi de formare ale elevilor? Este pregătită şcoala să îndrume elevii în selectarea 
mesajelor mass-media? Dacă este necesară, cum este posibilă cooperarea şcoală — mass-media în 
perspectiva educaţiei permanente. Un obiectiv al sondajului a fost identificarea zonelor de interes 
ale populaţiei şcolare în raport cu educaţia formală (şcolară), nonformală (extraşcolară) şi 
informală (prin mass-media). Instrumentul de cercetare a fost un Chestionar pentru elevi 
cuprinzând 10 întrebări, structurat pe următorii indicatori: timp liber, activităţi în timp liber; 
preferințe de activități; motivații pentru consum de mass-media; modul de receptare a mass- 
media (tipuri de emisiuni, mod de selecţie); efectele mass-media; intențiile/sugestiile elevilor de 
petrece a timpului liber şi de utilizare a mass-media. Dintre constatări şi concluzii, reținem: 
elevii acordă o mare parte din puţinul lor timp liber pentru TV şi mass-media (2-3 ore zilnic); 
preferinţe pentru TV sunt, în ordine: filme, show-uri muzicale, emisiuni de divertisment. Pentru 
Radio, preferința este muzica, ascultată în combinaţie cu alte activități. Lectura şi participarea la 
activităţi extraşcolare (cercuri de elevi, vizite etc) sunt mai puţin preferate şi practicate de elevi. 
O constatare importantă a studiului menţionat, pe care şi cercetarea noastră o confirmă: alegerea 
programelor de către elevi se face, de regulă, în mod întâmplător fără o orientare din 
partea profesorilor (sau a părinţilor) . 


3.3. Instrumentele cercetării. Aspecte metodologice privind 
proiectarea 


Sondajele şi studiile prezentate nu şi-au propus, prin tematica lor o analiză a relaţiei dintre 
educația informală şi mass-media. Cercetarea privind „Educaţia informală şi mass-media” 
realizată de echipa din Institutul de Ştiinţe ale Educaţiei este, din câte se cunoaşte, prima pe 
această temă în România, realizată pe un eşantion reprezentativ de elevi aflați la vârsta 
adolescenţei, având totodată ca obiectiv şi investigarea opiniilor profesorilor şi ale părinților, ca 
mediu educaţional, faţă de problematica menţionată. Vârsta adolscenţei a fost aleasă ca perioadă 
în care se structurează atitudinile tinerilor față de viaţă, societate, cultură. O asemenea cercetare 
are meritele şi limitele ei. Cercetarea a fost motivată de necesitatea investigării unui raport 
tensionat între logica predominant comercială a mass-media şi logica educaţională. Scopul 
cercetării este de a oferi soluţii ameliorative, prin conştientizarea instituţiilor educaţionale, 
mediatice şi politice, pentru a crea condiţiile unui parteneriat din perspectiva educaţiei 
permanente. O ipoteză a cercetării a fost aceea că între cunoştinţele şi modelele normativ- 
valorice furnizate de şcoală şi cele interiorizate prin consumul mediatic există diferenţe 
semnificative ce pot fi exprimate, mai ales, prin raportul de tip disjunctiv (conflictual) sau de 
tipul paralelismului. Realizarea unei evaluări riguroase, a unei imagini structurate privind 
impactul mass-media asupra elevilor, condiționează oferirea unor soluţii pentru 
valorificarea potenţialului educaţional al mass-media, prin parteneriat cu principala 
instituţie cu misiune educativă — şcoala. 

Operaţionalizarea conceptelor şi indicatorilor în instrumentele de cercetare în 
Chestionar pentru elevi (QE), Chestionar pentru profesori (QP), Chestionar pentru părinți 
(OF) (vezi Anexe) s-a realizat ţinându-se seama de principiile teoretice şi metodologice 
prezentate, de scopul, obiectivele şi ipotezele cercetării. Conceptele cheie şi dimensiunile lor - 
care apar în cercetările privind comunicarea de masă, cultura media şi pedagogia media, 
prezentate în lucrare — s-au operaționalizat în indicatori, respectiv întrebări / itemi ai 
instrumentelor de cercetare privind, în principal: consumul de mass-media (acces, dotare, timp 
liber utilizat pentru mass-media, preferinţe, satisfacţii); motivații ale consumului de mass-media; 
comunicarea mediatică şi comunicarea educațională (inclusiv probleme dezbătute în mass-media 
ŞI discutate sau nu în şcoală, cu profesorii); valorile şi convergenţa lor în şcoală şi mass-media; 
criza morală; efectele consumului de mass-media privind comportamentul elevilor; practici ale 
educaţiei şcolare influențate de mass-media; modificări ale practicilor educaţiei în relație cu 
mass-media; necesitatea şi modalitățile pregătirii elevilor, profesorilor şi părinților pentru şi prin 
mass-media. 

Chestionarul pentru elevi, astfel structurat, a cuprins 44 întrebări, majoritatea cu răspunsuri 
închise. Chestionarul pentru profesori, cu o structură asemănătoare, a cuprins 50 întrebări - 
majoritatea cu răspunsuri închise, dar şi mai multe întrebări cu răspunsuri deschise. Chestionarul 
pentru părinți a cuprins 24 întrebări cu răspunsuri închise şi deschise. Avantajul itemilor cu 
răspuns închis constă în aplicarea şi prelucrarea mai uşoară, ceea ce este important în condiţiile 
eficientizării utilizării resurselor cercetării, apare şi dezavantajul încorsetării într-un anumit tip 
de mesaje sau de răspunsuri sugerate. Nu întotdeauna se pot obține informaţii suficiente prin 
itemi cu răspuns închis, impunându-se fie o completare cu variante semi-deschise (în categoria 
„altele, care?”), fie utilizarea întrebărilor deschise. Deşi mai greu de gestionat 
(închidere/sistematizare/codificare), acest tip de itemi prezintă ca principal avantaj libertatea 
răspunsurilor, neîncorsetarea posibilităților sau variantelor de răspuns. Se adaugă, de asemenea, 
avantajul oferit de posibilitatea surprinderii unor motivații ale opiniilor exprimate de subiecți. 
Desigur că în rândul dezavantajelor se înscrie şi riscul de răspuns eronat, datorat perceperii mai 
mult sau mai puţin eronate a întrebării (deseori, variantele de răspunsuri în cazul itemilor închişi 
aduc clarificări pentru mesajul întrebării), sau riscul creşterii numărului de nonrăspunsuri. 

Un alt aspect metodologic privitor la proiectarea instrumentelor, îl constituie utilizarea 
unor itemi de legătură - itemi comuni pentru două sau toate cele trei chestionare, care să 
evidenţieze corelarea răspunsurilor oferite de cele trei categorii de subiecţi, sau, cu alte cuvinte, 
identificarea influențelor socio-educaționale asupra formării opiniei elevilor. 

Administrarea şi aplicarea instrumentelor de cercetare s-a făcut de către membrii echipei 
de cercetare în toate unităţile eşantionate. Chestionarele au fost confidenţiale. Elaborarea 
instrumentelor de cercetare, codificarea întrebărilor deschise sau semideschise, ca şi prelucrarea 
datelor şi interpretarea rezultatelor s-au realizat în echipă. . 

Cercetarea a relevat potenţialul socializant ambivalent al mass-media, inclusiv cel 
educaţional. Mediul educațional şcolar poate valorifica potențialul educațional informal al mass- 

media, dacă se realizează o pregătire a elevilor, profesorilor şi părinților pentru / printr-o 
pedagogie media, prin competenţă în mass-media — în sensul emancipator, al „rezistenţei” faţă de 
influența dominatoare a mass-media. Educaţia şcolară trebuie să-şi redefinească misiunea în 
parteneriat cu mass-media, pentru a valorifica şi potențialul educațional al acesteia — din 
perspectiva unor politici ale culturii şi ale educaţiei permanente. 


3.4. Populaţia investigată. Aspecte metodologice privind 
eşantionarea 


Evaluarea percepției şi a impactului mass-media de către şi asupra tinerilor s-a realizat pe 
baza unor instrumente specifice - chestionare de opinie adresate elevilor, cadrelor didactice şi 
părinţilor acestora. În cadrul cercetării au fost investigaţi 2372 de subiecţi, dintre care 1591 elevi 
în vârstă de 15-16 ani, aflaţi în clasa a X-a de liceu sau anul II de învățământ profesional, din 
anul şcolar 2003-2004 (ultima promoţie de elevi din învățământul profesional, din acest an şcolar 
acesta devenind învățământ de arte şi meserii — SAM). De altfel, elevii reprezintă populaţia ţintă 
a cercetării, cadrele didactice şi părinţii fiind abordaţi din perspectiva potenţialei influențe pe 
care aceştia o exercită în formarea opiniei elevului. 

În aceste condiţii, cercetarea s-a desfăşurat simultan pe trei eşantioane de subiecţi, 
principalul fiind cel al populaţiei şcolare. Dacă populaţia şcolară din învățământul postgimnazial 
a reprezentat baza de selecție în ce priveşte eşantionul elevilor, eşantionul profesorilor şi cel al 
părinților au fost construite ca eşantioane derivate, cvasialeatoare, obținute pe baza selecției 
aleatoare a subiecților din aceleaşi unităţi şcolare din care au fost selectați elevii. Ca element 
metodologic comun construirii celor trei eşantioane este de menționat utilizarea unei eşantionări 
bistadiale, respectiv parcurgerea a doi paşi de selecție, în primul stadiu fiind selectate unitățile 
şcolare, în cel de al doilea stadiu realizându-se selecția aleatoare a subiecţilor pentru fiecare 
eşantion. 

Principalele caracteristici ale populaţiei şcolare şcolare luate în considerare în constituirea 
eşantionului de elevi au fost distribuţia efectivelor şcolare din anii terminali pe medii (urban / 
rural) şi programe educaţionale (liceu / învățământ profesional), eşantionul obţinut fiind 
reprezentativ în ce priveşte structura distribuţiei elevilor pe medii şi tipuri de învățământ. În 
condiţiile unei rețele şcolare de mare diversitate în ce priveşte volumul efectivelor de elevi pe 
şcoală dar şi dorinței de acoperire cât mai ample a diversității de condiții de mediu socio- 
educaţional (potenţialii factori de influenţă), a fost aleasă o eşantionare de tip cluster, respectiv 
determinarea unor unități de eşantionare de volum egal, din fiecare unitate şcolară selectată, în 
eşantion fiind cuprinşi câte 25 de elevi (dimensiunea unui cluster). Prin împrăştierea mai mare a 
unităților de eşantionare astfel obţinute, în comparaţie cu varianta reprezentării într-un eşantion 
de volum egal al elevilor din şcoală, proporțional cu numărul acestora, procedeul menționat 
prezintă un dublu avantaj şi anume: o acoperire cât mai vastă a plajei de posibile influenţe locale, 
pe de o parte, şi, pe de altă parte, evitarea riscului de deformare a rezultatelor prin supra sau sub 
evaluarea diferitelor elemente ale cercetării. 

In vederea reducerii costurilor cercetării, în condiţiile în care administrarea instrumentelor 

s-a realizat de către membrii echipei 
de cercetare şi nu prin transmiterea 
chestionarelor prin poştă sau cu 
sprijinul unor operatori locali, s-a 
procedat la asumarea unei abateri de 
la metodologia selecţiei aleatoare a 
unităților de eşantionare. În alegerea 
unităților şcolare, în locul abordării 
ca bază de eşantionare a întregii 
reţele şcolare, s-a procedat la selecția 
aleatoare a unor judeţe din toate cele 
opt zone administrative ale țării, 
preferându-se abordarea a cca. 4 


unități în cadrul unui judeţ ales, decât împrăştierea cercetării în toată ţara. Apreciem că 


desfăşurarea cercetării în aproximativ o treime dintre judeţe (15 din 42) nu afectează 


reprezentativitatea eşantioanelor proiectate. O a doua abatere metodologică impusă de resursele 


limitate este utilizarea grupurilor şcolare în dubla lor funcționare, ca unități de eşantionare 


distincte pentru cele două programe educaționale (liceu şi învățământ profesional), selectându-se 


corespunzător câte două unități de eşantionare (clustere) din aceeaşi şcoală. Conform celor 


prezentate, în analiză se va opera cu două noțiuni distincte: unitate şcolară şi unitate de 


eşantionare. 


În aceste condiţii, cercetarea s-a desfăşurat în 48 unităţi de învățământ(27 licee, 20 grupuri 


şcolare şi o şcoală profesională), din 14 judeţe ale ţării şi din municipiul Bucureşti, selectate 

3.4.1. Caracteristici ale eşantionului 

aleator, acoperind toate zonele geo- 
economice ale ţării. . Din punct de 
vedere al unităților de eşantionare, 
numărul acestora a fost de 64, în 
condiţiile în care în 16 grupuri 
şcolare au constituit baza de 
selecție a elevilor pentru unități 
aferente ambelor programe 
educaţionale. Din totalul unităților 
eşantionate, 58 funcțio-nează în 
mediul urban şi 6 în mediul rural (5 


unități şcolare). 


După selectarea unităților şcolare din eşantion, la nivelul acestora s-a procedat la selecția 


aleatoare a subiecților pentru fiecare din cele trei eşantioane menţionate. Cu un volum de 1591 


subiecți alcătuind eşantionul elevilor, selectați în cele 64 unităţi, dimensiunea medie rezultată a 

unui cluster a fost de 24,9 elevi, deci foarte apropiată de nivelul de 25, proiectat. Volumul 
eşantionului cadrelor didactice — selectate la nivelul unităţilor şcolare - a fost de 414 subiecți (cu 
o medie de 8,6 profesori pe şcoală), iar al eşantionului părinților de 367, cu o medie de 7,6 
părinți pe şcoală. Distribuţia populaţiei investigate în cadrul celor trei eşantioane a fost 


următoarea: 
Distribuţia eşantioanelor de elevi, profesori şi părinți 
Eşantion elevi Eşantion Eşantion 
Liceu Înv. prof. Total profesori părinţi 
Urban 1088 389 1477 387 323 
Rural 73 41 114 27 44 
Total 1161 430 1591 414 367 


Trebuie făcută precizarea că factorul de mediu reprezintă distribuția pe tip de localitate a 
rețelei şcolare şi nu localitatea de domiciliu a subiecților. 

Din punct de vedere statistic, eşantionul elevilor este reprezentativ pentru populaţia şcolară 
țintă, în ce priveşte distribuția pe medii şi programe educaționale, eroarea limită de 
reprezentativitate fiind de +2,45%. Aplicarea criteriului hi-pătrat pentru compararea distribuției 
eşantionului cu cea a populației şcolare din care provine, confirmă reprezentativitatea 
eşantionului în raport cu cele două criterii menţionate, prin valoarea rezultată a coeficientului hi- 
pătrat (0,09), cu mult mai mică decât valoarea tabelară de 7,8 pentru trei grade de libertate. În ce 
priveşte celelalte eşantioane, selecția cvasialeatoare a subiecților a condus la eşantioane 
reprezentative pentru cele două categorii de populaţie, volumul lor conducând la erori maxime 
de reprezentativitate de cca. 5% pentru fiecare (erori admise, de regulă, în cercetările sociale). 


3.4.2. Caracteristici ale populaţiei investigate 


Ca urmare a investigaţiei, au rezultat următoarele caracteristici ale populaţiei eşantionate, 
cele mai importante referindu-se la principalii factori de influență privind educaţia elevului: 
(a) Eşantionul elevilor 
=  Eşantionul cuprinde 49,5% băieţi şi 49,8% fete (0,7% constituind nonrăspunsuri); 
= Puțin peste jumătate din eşantion sunt elevi proveniţi din familii cu educaţie de nivel mediu — 
liceu sau şcoală tehnică, în timp ce un sfert din eşantion sunt elevi ai căror părinți au absolvit o 
instituţie universitară de scurtă sau lungă durată. În ce priveşte nivelul educaţional al familiei, 
dacă investigația a cuprins întrebări referitoare la fiecare dintre părinți, ca factor de mediu socio- 
educaţional a fost considerat nivelul de instrucție cel mai ridicat. 
(b) Eşantionul profesorilor 
= Aproape toți subiecții (96,4%) sunt absolvenţi ai învățământului universitar, aproape o 
cincime dintre ei absolvind şi studii postuniversitare. Procentul de 3,6% al cadrelor didactice 
care nu au absolvit o formă de învățământ universitar se referă la maistrii-instructori cuprinşi în 
eşantion; 
=  Eşantionul cuprinde cadre didactice din diverse arii curriculare, o treime aparținând ariei 
matematică şi ştiinţe, aproape un sfert sunt profesori de limbă sau comunicare, aproximativ câte 
o cincime sunt profesori de ştiinţe socio-umane şi tot o aceeaşi pondere predau în învăţământul 

tehnologic, eşantionul incluzând şi un procent de 3% cadre didactice din învăţământul 
vocaţional; 
= Dintre profesorii investgați, aproape 80% sunt profesori titulari, şi doar o cincime suplinitori; 
= Aproape trei sferturi dintre cadrele didactice investigate (72,2%) sunt profesori diriginți; 
= În ce priveşte formarea şi perfecţionarea, aproape două treimi dintre subiecţi (62,3%) sunt 
cadre didactice cu experienţă, având gradele didactice I sau II, peste un sfert (28,5%) sunt 
profesori definitivi şi doar 9% sunt cadre didactice fără definitivat; 
= În ce priveşte experiența didactică, aceasta este susţinută şi de vechimea declarată în 
învățământ, eşantionul prezentând o distribuție cvasiuniformă pe întreaga plajă de ani-vechime, 
de la 1-2 ani la peste 30 ani predaţi în învăţământ. Vârsta subiecților este şi ea uniform 
reprezentată în eşantion; 
= Asemănător ponderii feminine ridicate în rândul cadrelor didactice din învățământ, 

eşantionul are o componenţă preponderent feminină, cu o pondere de 70% a cadrelor 

didactice femei. 
(c) Eşantionul părinţilor 

O primă remarcă este cea legată de selecția aleatoare a părinților, ne corelată cu unul sau 

altul dintre elevi. În aceste condiţii, părinții vor fi abordați din perspectiva publicului care are 
copii în şcoală, cunoscător al mediului educaţional, deci atât ca factor socio-familial de influență, 
cât şi ca partener în educarea şi formarea copilului. Dintre caracteristicile eşantionului de părinți 
menţionăm următoarele: 
z În componenţa eşantionului, aproape o treime (30%) dintre subiecți au studii universitare, 
aproape jumătate (44,7%) sunt absolvenţi de liceu, 15% au urmat cursurile unei şcoli 
profesionale şi doar 10% au menţionat doar şcoala generală absolvită; 
= Marea majoritate a subiecților sunt mame ale copiilor (79,3%) şi doar o cincime taţi; 
= Jumătate dintre subiecți (51,2%) reprezintă familii cu câte doi copii, puțin peste un sfert 
(28%) familii cu un copil, restul (21%) având câte trei sau mai mulți copii; 
= Categoria de vârstă cel mai frecvent reprezentată în eşantion este cea a părinților de 36- 
45 ani, cu 57,5%, urmată de cea a părinţilor de 46-50 ani (23,7%). 


3.5. Aspecte metodologice privind analiza rezultatelor 


(a) Variabile de cercetare 


Caracteristicile populaţiei prezentate anterior, atât cele luate în considerare la construirea 
eşantionului pentru asigurarea reprezentativității, cât şi cele rezultate din analiza populațiilor 
eşantionate, constituie principalele variabile abordate în analiză, ca potențiali factori de influență 
socio-educaţională asupra formării elevului. 

Variabile de eşantionare: se referă la criteriile de construire a eşantionului de elevi, 
pentru celelalte eşantioane acestea fiind variabile rezultante. Trebuie precizat faptul că în cazul 
celor 15 grupuri şcolare abordate ca două unităţi distincte în ce priveşte eşantionarea elevilor, 
atât cadrele didactice cât şi părinţii au fost selectaţi la nivelul unităţii şcolare, grupul respectiv de 

subiecți (aparţinând şcolii) fiind considerat ca factor pentru fiecare din cele două subcategorii de 
populații — elevi de liceu şi de învățământ profesional. Variabilele de eşantionare în cazul 
elevilor au fost: 

- mediul de rezidenţă al unității şcolare: urban / rural; 

- programa educaţională: liceu / învățământ profesional. 

Variabile de cercetare: sunt, de regulă, variabilele rezultate din analiza investigației şi 
reprezintă caracteristici specifice fiecăruia dintre eşantioane. Acestor elemente li se adaugă şi 
variabilele reprezentând factori de mediu educaţional oferit de niveluri medii ale caracteristicilor 
profesorilor dintr-o anumită unitate de învățământ, apreciind că acestea se reflectă asupra 
formării elevilor din unitatea respectivă. Dacă în ce priveşte cadrele didactice apreciem că grupul 
selectat la nivelul şcolii poate fi considerat ca exponent al corpului profesoral din unitatea 
şcolară respectivă (din punct de vedere al mediului educațional, dar şi din punct de vedere al 
opiniei exprimate privind observarea elevilor), în ce priveşte părinţii, aceştia nu pot fi raportați la 
elevii şcolii respective, ei reprezentând o opinie generală a părinților vis-ă-vis de 
comportamentul elevilor. 

Dintre caracteristicile eşantionului de elevi, ca factori de influenţă în analiză au fost 
considerați: 
= factori de mediu familial: 

- nivelul educațional al părinților 
= factori de mediu educațional 

- tipul localității unde funcționează şcoala; 

- natura programei educaționale (liceu / înv. profesional); 

- caracteristici / opinii exprimate de persoanlului didactic, fie, după caz, ca opinii 
generale la nivel de eşantion, fie ca medie a opiniei la nivelul şcolii. 
= caracteristici individuale 

- sexul subiecților 

Dintre caracteristicile eşantionului de profesori, ca factori de influență în formarea 
opiniilor au fost considerați: 
a factori de mediu educațional 

- tipul localității unde funcționează şcoala (urban / rural); 

- aria curriculară, gruparea disciplinelor predate fiind realizată pe şase arii curriculare; 

- experiența în învățământ, exprimată de numărul de ani-vechime. 
. formarea profesională şi continuă, evidențiind cadrele didactice care au absolvit şi 
studii postuniversitare; 
E caracteristici individuale 

- vârsta subiecților; 

- sexul subiecților 


(b) Indicatori şi metode statistice de analiză 


m Indicatori utilizați în analiză: 
- indicatorii utilizați în analiza tuturor carcateristicilor reprezintă distribuțiile şi structurile 
variabilelor de cercetare; 

- pentru variabilele ordinale, în afara distribuțiilor / structurilor menţionate, au fost 
determinate şi niveluri medii ale răspunsurilor. Nivelul acestui indicator a fost calculat prin 
atribuirea unui punctaj variantelor de răspuns oferite şi determinarea mediei obținute la criteriul 
respectiv. Acest indicator vine în completarea criteriilor de comparare a distribuţiilor, prin 
valoarea sa unică fiind mai expresiv în compararea diferenţelor între variabile decât seriile de 
valori procentuale. 

m Corelații şi analize comparative, utilizate pentru confirmarea / infirmarea ipotezelor 
asupra dependenţei caracteristicii de presupuşii factori de mediu : 

- comparații între distribuții, structuri şi niveluri medii, reprezentând variante ale 
diferitelor variabile. Comune tuturor eşantioanelor este compararea caracteristicilor între 
unitățile din mediul urban şi rural ca şi a opiniilor exprimate, pe sexe, în scopul identificării 
posibilelor influențe ale factorilor respectivi. În afara celor doi factori, comuni tuturor celor 
eşantioane, s-au realizat comparații între variantele categoriilor de variabile de cercetare 
menționate; 

- pe baza ipotezei asupra influenței unor factor educaționali asupra formării elevilor, au 
fost corelate variabile ale chestionarului elevului cu variabile reprezentând opinii ale 
profesorilor. Totodată s-a procedat la comparări ale unor opinii ale elevilor cu opinii ale cadrelor 
didactice privitoare la aspecte similare abordate, în acest scop, de cele două chestionare. 


3.6. Caracteristici ale populației investigate, rezultate din 
cercetare 


3.6.1. Caracteristici ale mediului familial 


e Deşi constituie o variabilă de cercetare, reprezentativitatea eşantionului de părinți din 
punct de vedere al nivelului de instrucție, este confirmată de către răspunsurile oferite de elevi. 
Valoarea de 13,2 obținută ca urmare a aplicării testului de concordanță hi-pătrat, deşi depăşeşte 
uşor nivelul tabelar pentru un risc de 5% (11,07), aceasta se situează sub valoarea tabelară pentru 
riscul de 1% (15,09), permițându-ne să apreciem cele două eşantioane ca fiind concordante. 
Structura eşantionului de părinți în funcție de nivelul educațional absolvit se apropie foarte mult 
de structura rezultată din răspunsurile elevilor, în ce priveşte nivelul educațional al familiei. 
Deoarece în eşantionul părinților a fost cuprins numai unul dintre părinți, în timp ce în cazul 
elevilor nivelul de instrucție este determinat de nivelul maxim exprimat, atribuim completarea 
chestionarului părintelui cu nivel de instrucție superior. Diferența rezultată se poate datora 
nemenționării în chestionarul părinților a învățământului postliceal, posibil atribuit de către 
subiecți nivelului universitar şi nu celui liceal — menționat explicit în chestionarul elevului. 

Nivelul educaţional al familiei Nivelul educaţional al familiei 
(cf. răspunsurilor elevilor) (cf. răspunsurilor părinților) 


1,7% 2,2% 
-5,2% 4,4%- -8,2% 


16,3% | El Şc. generală 15,0% | El Şc.generală 
25,6% 
| 


4,1%- 


19,9% 


EI Şc.profesonalăi EI Şc.profesonalăi 


O Licew/postlic. DI Licew/postlic. 


O St.universitare O St.universitare 


EI St.postuniv. EI St.postuniv. 


ENR 


ENR 
52,2% 44,7% 


e Reprezentarea cea mai mare în eşantion este cea a familiilor cu doi copii (peste jumătate 
dintre familii) 


Structura eşantionului, in functie de numarul 


de copii din familie 
peste trei uicöpil 
copii; 7,6% 27,8% 


trei copii; Pa 
13,4% 


doi copii; 
51,2% 


= Accesul elevului la mijloace de informare, în familie: 


- accesul la carte: sub rezerva dificultății de estimare a numărului de volume din bibliotecă, 
dar şi de aproximare a numărului mediu pentru fiecare interval din gruparea propusă, a rezultat o 
medie de 360 de volume cu care este înzestrată biblioteca unei familii la nivelul eşantionului. 
Trebuie totuşi precizat că aproape jumătate dintre familii (43%) nu depăşesc numărul de 100 de 
volume în bibliotecă. Media de 100 de volume se regăseşte în cazul familiilor cu pregătire sub 
medie, la polul opus situându-se familiile cu pregătire universitară a căror biblioteci numără în 
medie aproape 650 de volume; 

- accesul la presa scrisă: estimarea de către elevi a frecvenței cu care se cumpără un ziar sau o 
revistă în familie, s-a apropiat mult de răspunsurile oferite de părinți, în acest sens, rezultând o 
frecvență modală asociată achiziţionării săptămânale a presei, menționată în medie de către 40% 
de subiecţi din fiecare din cele două eşantioane. Totodată, din investigarea ambeleor eşantioane a 
rezultat că în aproximativ o cincime dintre familii fie nu se cumpără nici un ziar, fie acesta se 
cumpără foarte rar. 

Frecvența cumpărării unui ziar în familie, rezultată din răspunsurile: 
D elevilor EI părinţilor 
50% 
40% 
30% 
20% 
10% 
0% 
zilnic săptămânal lunar rareori niciodata 


- accesul la mijloacele audiovizuale: radio şi televiziunea s-au dovedit accesibile tuturor 
familiilor. Televizorul apare pentru cele mai multe familii ca principal mijloc de a petrece timpul 
liber, chiar dacă mai puţin de jumătate dintre subiecți (43,3%) au încredere în mesajul televizat, 
iar o treime reclamă o realitate deformată. Conform afirmației părinților, în peste o treime dintre 
familii, copilul beneficiază de televizor în camera proprie, peste jumătate dintre familii fiind în 
posesia a două sau mai multe aparate; 

- accesul la Internet: din investigarea elevilor a reieşit că jumătate dintre aceştia (50,2%) au 
acasă computer, o cincime fiind conectate la Internet. Răspunsurile părinților indică ponderi 
superioare, respectiv cu zece procente mai mult în ce priveşte înzestrarea familiilor cu 
calculatoare (60%) şi un procent de 26% a computerilor conectate la Internet 

e Atitudinea părinţilor privind responsabilitatea formării / educării discernământului 
copilului pentru consumul de mass-media. : cea mai mare parte a subiecţilor (47,4%) îşi asumă 
responsabilitățile în educarea copilului pentru consumul de mass-media, părinți cărora li se 
alătură şi cei care îşi împart responsabilitățile cu factorii educaţionali din şcoală (28,3%). Doar 
12,5% deleagă şcolii toate atribuţiile, restul de 10% implicând cu deosebire alți factori. 


Responsabilități în formarea 
discernamantului copilului 


28,3% pentru 
consumul de mass-media 


EI şcoala - familia 


E familia 
DI şcoala 
DI alții 

BI NonR 


47,4% 


3.6.2. Caracteristici ale mediului educațional 


= Aproape toți subiecţii cuprinşi în eşantion (96,4%) sunt absolvenți ai învățământului 
universitar, dintre care, aproape o cincime au absolvit şi studii postuniversitare. În ce priveşte 
formarea continuă, 47% sunt profesori gradul I şi 15% profesori gradul II; 

= Prin disciplinele predate de cadrele didactice participante, în eşantion sunt reprezentate toate 
ariile curriculare; 


Structura cadrelor didactice, pe arii curriculare, în funcţie de gradul didactic obţinut 


mat-stiinte 


D definitiv 
O fara defin. 


ed_teh 


instr_prct 


vocationl 


10% 20% 30% 40% 50% 60% 70% 80% 90% 100% 


= Din punctul de vedere al experienţei didactice, în eşantion sunt reprezentate cadre didactice 
aparținând unei diversităţi categorii de vechime, ca şi o reprezentare echilibrată a tuturor 
categoriilor de vârstă, criterii importante pentru formarea opiniei elevilor pentru mass-media. 


Structura eşantionului în funcție Structura eşantionului în funcţie 
de vechimea în învățământ de virsta subiectilor 
13,8% 5,8% OS% sa 
ii ani 26,8% H sub 25 ani 
-5 ani 
ŞI l m 26-30 a 
13,0% 06-10 ani | 
011-15 ani le ij cai 
m 16-20 ani m 41-30ani 
21-2 i EI peste 50 ani 
10,4% 0 5 ani P 
m 26-30 ani ENR 
O peste 30 ani 
24 
10,4% 10,4% „6% 

4. Rezultatele cercetării 


Structurarea prezentării urmăreşte, din punct de vedere formal, analiza informaţiilor 
obținute pe baza investigării pe bază de chestionar a celor trei categorii de actori, implicaţi din 
perspectivă educaţională în formarea atitudinilor şi a abilităţilor de evaluare a mesajului mass- 
media: elevi, profesori şi părinți. Trebuie menţionat faptul că, chiar dacă prezentarea vizează 
prezentarea distinctă a fiecărei categorii de actori în parte, elementele de legătură, comparațiile şi 
corelațiile au fost incluse, după caz, în analiza fiecăreia dintre categorii, în scopul identificării 
influențelor factorilor familiali şi educaţionali. 


4.1. Rezultate privind elevii 


Chestionarul a fost adresat elevilor adolescenţi din clasa a X-a de liceu sau din anul al II- 
lea de la şcolile profesionale. Am considerat că aceşti elevi sunt la o vârstă la care au acumulat 
deja o experiență în raport cu mass-media, la care se pot raporta cu discernământ şi interes. 
Nevoia de socializare, care depăşeşte cercul relațiilor de familie, şcoala şi vecinătatea, are în 
oferta de mass-media un orizont posibil, şanse, dar şi capcane, bariere, pe care elevii pot să le 
sesizeze. Fiind în clasa a X-a, în anul II, elevii nu suportă presiunea adaptării sau absolvirii unui 
ciclu de învățământ, astfel încât se află într-o situaţie în care pot să privească mai relaxat mediul 
în care trăiesc şi modul în care îşi gestionează timpul. Aflându-se la vârsta la care tinerii îşi 
definesc identitatea personală, comunicarea opiniilor proprii reprezintă o experienţă care le este 
favorabilă şi astfel pot să perceapă chestionarea în mod agreabil, fără suspiciuni şi reticenţe. S-a 
putut constata de către cercetătorii care au aplicat chestionarele că tinerii au răspuns cu sârguință, 
seriozitate şi cu interes, rare fiind cazurile de terebilism în atitudine şi exprimare. 

Chestionarul a fost confidențial, a conţinut 44 de întrebări, închise, deschise şi 
semideschise, multe dintre ele complexe, cu mai mulți itemi şi cu cel puţin trei variante de 
răspuns. Codificarea pentru mai multe întrebări a fost necesară, s-a realizat în echipă ca şi 
conceperea chestionarului şi interpretarea rezultatelor. Datele obţinute şi prelucrate statistic 
reprezintă o sursă bogată de informaţii cu privire la consumul de mass-media, la preferințele, 
opiniile şi propunerile acestor tineri. Eşantionul reprezentativ de elevi la care s-a aplicat 
chestionarul ne dă posibilitatea să interpretăm rezultatele ca fiind semnificative pentru această 
categorie de populaţie şi pentru intensitatea şi calitatea influenţei mass-media. 

Pentru prezentarea rezultatelor am considerat că sunt importante câteva domenii de interes 
(4.1.1. — 4.1.6) care au fost instrumentate cu întrebările din chestionar şi care au primit 
răspunsuri ce pot fi asamblate, astfel încât să contureze nu numai realități, probleme legate de 
influenţele educative ale mass-media, ci şi perspective şi soluții posibile. 

4.1.1. Consumul de mass-media 


Investigarea consumului de mass-media a reprezentat în cadrul cercetării noastre o condiție 
a decupării parametrilor obiectivi (accesul la mediile de comunicare şi timpul cheltuit pentru 
utilizare), dar şi a unora subiectivi (moduri de utilizare, preferinţe) care pot să contureze aria şi 
impactul contactului tinerilor cu mass-media. 

Consumul de mass-media a reprezentat scopul principal pentru alte cercetări care s-au 
desfăşurat în ţară. Una dintre ele s-a realizat la cererea CNA de către Gallup România şi Metro 
Media Transilvania. Au fost investigate familii cu copii de 6-14 ani cu privire la „Expunerea 
copiilor la programe radio şi TV”. Deşi populaţia investigată, scopul, metodologia sunt diferite, 
unele rezultate sunt comparabile şi compatibile cu cele pe care le-am obținut, de exemplu, în 
ceea ce priveşte prioritatea consumului şi a impactului televiziunii asupra copiilor şi a familiilor. 


4.1.1.1. Accesul la mass-media 


Accesul elevilor la media în interiorul grupului familial vizează măsura în care familiile 
posedă aparatură de comunicare mediatică, precum şi frecvenţa cu care acestea cumpără un ziar 
— alături de televiziune, presa scrisă constituind cea mai răspândită modalitate de informare. 

Răspunsurile primite la itemul: 


În casa ta există: bunuri în casă (menţionate în tabelul răspunsurilor)? (QE-8) 


evidențiază accesul larg la mediile de comunicare electronice, aşadar la informațiile difuzate prin 
aceste medii, dar şi posibilitatea crescută de influențare a populației beneficiare, în sens pozitiv 
sau negativ, în funcție de conţinutul mesajelor vehiculate. 


Bunuri în casă: 
Aparat de radio 1423 89,4% 
Casetofon 1455 91,5% 
Computer, total, din care: 803 50,5% 
- neconectat la Internet 487 30,6% 
- conectat la Internet 316 19,9% 
Televizor, total, din care: 1548 97,3% 
- conectat la reţeaua de transmisie prin cablu 1281 80,5% 
- neconectat la reţeaua de transmisie prin cablu 267 16,8% 
Telefon, total, din care: 1418 89,1% 
- post telefonic fix 1121 70,5% 
- telefon mobil 1188 74,1% 
total Pondere elevi cu calculator acasă 

mediu urban 1477 52,5% 

rural 114 23,7% 

şc. gen/prf 342 23,7% 

ed . parinţi liceu 830 46,4% 

superior 392 84,9% 


e In principiu, influența este mai mare în urban, unde aceste medii de comunicare sunt 
mai numeroase, dar aici ea este contrabalansată, limitată, corectată de diversitatea surselor de 
informare, astfel că o aceeaşi informație este resemnificată şi valorizată diferit de variatele 

canale mediatice; în mediul rural sursele de informare sunt mai puţine, având tocmai de aceea o 
probabilitate mai mare de impact asupra receptorului, dispus mai curând să le acorde încrederea 
sa, în lipsa unor ocazii suficiente care să facă posibile confruntarea şi relativizarea informaţiilor 
prin compararea mai multor tipuri de mesaje concurente. 

e Aproximativ 17%, adică aproape o cincime din populația investigată, nu are acces 
decât la programele televiziunii publice, acest segment fiind astfel mai predispus la preluarea 
necritică a informaţiilor şi la eventualele forme de manipulare. 

e Numărul mare de elevi care dețin acasă computere (50,5% din totalul populației 
investigate, din care peste jumătate — 52,5% — sunt elevi care învaţă în mediul urban şi aproape 
un sfert — 23,7% — elevi din şcolile rurale) demonstrează accesul larg la tehnologia informatică 
de vârf. Din răspunsurile oferite la itemul 14 (activităţi în timpul liber) rezultă că 42% dintre 
elevi utilizează computerul pentru navigarea pe Internet sau jocuri electronice. Prin coroborarea 
celor două informaţii, rezultă că, dintre elevii care nu dispun de un computer la domiciliu, peste 
jumătate (58%) îl utilizează totuşi în scopurile amintite. 

e  Deţinerea de calculatoare variază în funcţie de nivelul de pregătire/educaţie a părinților, 
cele mai multe aflându-se în posesia familiilor în care părinții au o pregătire superioară (84,9%), 
ceea ce înseamnă că acestea oferă copiilor un mediu informațional mai bogat, comparativ cu 
celelalte categorii. 

e Accesul important la tehnologia informatică de vârf configurează noi caracteristici ale 
procesului de comunicare, între care cea mai importantă este interactivitatea, de natură să 
stimuleze activismul, procesarea rapidă a informaţiei, adecvarea reacției la stimuli imprevizibili 
sau cu grad mic de previzibilitate. Utilizarea computerului presupune, în acelaşi timp, dobândirea 
unor competenţe specifice de operare, tehnice, dar şi a unor competenţe cognitive — căutarea şi 
selecția informaţiei — şi rezolutive. 

Revine şcolii rolul de a dezvolta aceste competenţe, în funcţie de obiective specifice, de a 
le integra în programele sale instructiv-educative, astfel încât ele să fie utilizate în procesul de 
învăţare activă şi să nu rămână exclusiv aservite divertismentului. 

În ce priveşte frecvenţa comportamentului de cumpărare a unui ziar se constată că un 
sfert din familiile elevilor investigaţi (24,5%) manifestă un interes activ pentru informarea 
zilnică prin intermediul presei scrise; 37,6% au un interes mediu, exprimat prin cumpărarea unui 
ziar cu o frecvență săptămânală; de asemenea,un sfert din familii (24,2%) au un interes scăzut 
sau sunt cu totul dezinteresate de presa scrisă (cumpără un ziar mai rar decât lunar sau nu 
cumpără niciodată ziare). 

Dorinţa de informare prin intermediul presei scrise — exprimată prin comportamentul de 
cumpărare a unui ziar — variază direct proporțional cu gradul de pregătire a părinților, ceea ce 
întăreşte concluzia deja formulată la itemul 8 — privind accesul la mediile electronice, - că 
familiile în care părinţii au un nivel de şcolarizare mai înalt dispun în mai mare măsură şi 
apelează mai frecvent la mijloace de informare variate — cu toate avantajele ce decurg de aici: o 
mai bună informare, posibilitatea corecțiilor aplicate mesajelor recepționate şi deci posibilitatea 
unei sporite aprecieri critice — avantaje care-i favorizează pe tinerii ce aparţin acestor medii 
familiale. 

În familia ta se cumpără un ziar:(QE-9) 


Săptămânal 598 37,6% 
Zilnic 389 24,5% 
Mai rar decât lunar (rareori) 302 19,0% 
Lunar 146 9,2% 
Niciodată 83 5,2% 
Nu ştiu 67 4,2% 
NonR 6 0,4% 
4,2% 0,4% 5,2% Frecvența cumpărării 
N | -9.2% unui ziar, în familie 
m Niciodată 
E Lunar 
D Rareori 
37,6%- O Zilnic 
12,0% EI Săptămânal 
D Nu ştiu 
24,5% S NonR 
| 


În vederea analizei comparative a structurilor, s-a procedat la introducerea indicatorului 
“nivel mediu”, obținut ca medie ponderată a unor nivele medii pe interval şi frecvența de răspuns 
corespunzătoare. Punctejele atribuite ca niveluri medii pe interval au fost apreciate în raport cu 
perioada vizată (pentru “mai rar decât lunar” a fost acordat Ip -aproximând 6 ziare anual, pentru 
varianta “lunar” au fost acordate 2p -12 ziare anual ş. a. m. d. ), sunt cele prezentate în tabelul 


următor. 
Zilnic Săptămânal Lunar Rareori Niciodată 
60p 10p 2p 1p 0p 

total Zilnic Săptam. Lunar | Rareori Niciodată Medie 
Mediu | urban 1477 25,1% 38,3% 8,9% 18,3% 4,1% 20,18 
rural 114 16,7% 28,1% 13,2% 28,1% 11,4% 13,71 
ed. sc. gen/prf 342 15,5% 32,7% 9,9% 28,9% 8,8% 13,62 
părinţi | liceu 830 22,2% 39,3% 84% 19,3% 5,4% 18,60 
superior 392 38,3% 38,8% 9,2% 9,7% 1,8% 27,75 
Total 1591 24,5% 37,6% 9,2% 19,0% 5,2% 19,71 

Frecvența medie a cumpărării unui ziar, în funcţie de mediu şi de nivelul 
educațional al familiei 


rural urban sc.gen/prf liceu superior medie gen. 


4.1.1.2. Timpul liber 


Timpul liber reprezintă o resursă importantă şi o condiție pentru consumul de mass-media. 
Volumul de timp liber, modul de organizare şi de utilizare a acestuia ne dau parametrii 
coordonatei temporale în care se înscrie educaţia informală şi mass-media. 

Volumul şi organizarea timpului liber au fost investigate pe baza itemilor: 


Cât timp liber îţi rămâne zilnic, după orele de curs şi după pregătirea temelor 
şcolare?(0E-13) 


Îşi organizezi timpul destinat pregătirii temelor şcolare astfel încât să-ți rămână mai 
multe ore libere pentru activităţile preferate? (QE-15) 


Structura răspunsurilor la cele două aspecte este următoarea: 


Timp Organizarea timpului liber 
liber Deseori Uneori Niciodată | NonR Total 
Sub 2 ore 11,8% 22,9% 71,3% 4,8% 1,1% 100,0% 


Peste 5 ore 16,3% 39,0% 38,6% 19,7% 2,1% 100,0% 
Deloc 3,0% 
NonR 2,0% 
Total 100,0% 35,6% 56,1% 6,5% 1,8% 100,0% 


De regulă, se face o distincție netă între timpul dedicat obligațiilor profesionale, familiale 
şi sociale şi timpul când individul se relaxează, se distrează, îşi dezvoltă din proprie inițiativă 
capacitatea de cunoaştere, participă la viața socială etc. În cazul adolescenților, timpul — liber, 
ocupat sau de „liberă ocupaţie” — este mult mai fracturat, iar dimensiunile sale mult mai 
imbricate decât în cazul adultului (poate fi,, de exemplu,, un timp liber la şcoală şi unul foarte 
ocupat în restul zilei etc.). Din considerente de cercetare am apelat la împărțirea clasică a 

timpului, dar semnificaţia „timpului liber” va reieşi din raportarea răspunsurilor la cele de la alte 
întrebări din chestionar, circumscrise timpului liber şi contactului cu mass-media. 

Timpul liber consumat dincolo de cel alocat „profesiei de elev” pare să fie unul generos 
pentru marea majoritate a celor chestionaţi. Circa 50% dintre subiecți dispun de un timp liber 
zilnic situat între 4 şi peste 5 ore, iar o medie rezonabilă de 2-3 ore este la îndemâna a o treime 
dintre subiecți. Numai 3% dintre subiecţi declară că obligaţiile şcolare le răpesc orice posibilitate 
de a beneficia de un sector oricât de limitat de timp liber zilnic; timpul lor este în întregime 
ocupat. 

Faptul că aproape toți cei chestionaţi au la dispoziţie zilnic o cantitate apreciabilă de timp 
liber marchează o caracteristică a stilului de viaţă al adolescenților: ei doresc să-şi acorde timp şi 
pentru propria lor existenţă, nu numai pentru învăţat. 

Referitor la organizarea timpului liber, cercetarea a relevat faptul că peste o treime dintre 
subiecți declară că îşi organizează deseori timpul destinat învăţării pentru a le rămâne destul 
timp liber pentru activităţile preferate, în timp ce jumătate (56,1%) recunosc că numai uneori 
procedează în acest mod. Numai 6,5% nu-şi pun problema să-şi organizeze timpul pentru 
pregătirea temelor astfel încât să aibă la dispoziție o doză considerabilă de timp liber pentru 
activitățile preferate. 

Aşadar, există o intenţie de a gestiona timpul într-o manieră convenabilă adolescenților, 
dar nu toți dau curs acestui impuls în mod frecvent, consecvent. Pentru mulți subiecți, timpul se 
scurge nestructurat („liber”), între „înainte” şi „după” învăţare, între aceasta şi dezvoltarea 
personală nu există graniţe clar stabilite şi, probabil, nici o ordine de priorități, un început de 
proiect de viață. Ori instituţia educativă nu se preocupă să inculce astfel de habitusuri, sau 
transferul acestei „gramatici generative” a practicilor cotidiene se opreşte la graniţele educaţiei 
formale. Este ca şi cum, pentru jumătate din adolescentele şi adolescenţii care au răspuns la 
chestionar, managementul timpului este un efort îndoielnic din perspectiva câştigării a cât mai 
mult timp liber: acesta există oricum şi înainte de orice altceva. 

Timpul liber dedicat activităţilor preferate din care face parte şi consumul de mass- 


media a fost reprezentat de itemul: 


Cât din timpul tău liber este rezervat zilnic următoarelor activităţi? (QE-14) 


Diverselor activităţi li s-a acordat un timp mediu estimat în minute, nivelul mediu fiind 
determinat ca medie ponderată între punctajul atribuit grupei şi frecvența de răspuns 


corespunzătoare. 
Deloc Subo | 1-2ore | 3-4 ore 5 ore Peste 5 | NonR | Medie 
oră ore (min.) 
Punctaj (minute) 0 30 90 210 300 360 
I Vizionare TV (C) 4,0% 18,0% | 44,4% | 24,2% 4,1% 2,5% | 2,3% 101 


Întâlnire cu prietenii (G) 4,3% 14,5% | 38,2% | 25,6% 7,1% 8,0% | 1,7% 99 


II Lectura unei cărti (B) 27,0% | 26,3% | 33,8% 5,1% 0,8% 0,5% | 6,5% 53 


Audiţie radio (D) 24,3% | 32,9% | 20,0% | 9,1% 3,5% | 3,3% | 6,9% 53 


III | Navigare pe Internet (E) 48,7% | 18,4% | 17,3% 3,8% 0,8% 1,3% | 9,7% 33 


Jocuri electronice (F) 55,2% | 15,8% | 12,5% 5,7% 1,1% 1,4% | 8,2% 31 


IV Lectura presei (A) 34,1% | 54,9% 4,2% 0,1% 0,2% 0,1% | 6,4% 22 

În raport cu principalele activităţi se disting următoarele categorii: I. vizionarea TV şi 
întâlnirile cu prietenii; II. lectura cărții şi audiții radio; III. navigarea pe Internet şi jocurile 
electronice; IV. lectura presei. 


Timpul mediu acordat activitatilor (min): 


Vizionare TV  Intâlniricu Lectura presei Audiţie radio Navigare pe Jocuri Lectura unei 


prietenii Internet electronice cărți 


Timpul liber cel mai consistent este rezervat zilnic vizionării TV: aproape două ore (o 
medie de 101 minute), urmată la foarte mică distanță de întâlnirea cu prietenii. Pe locul doi se 
găsesc, la egalitate, timpul afectat lecturii unei cărți şi cel alocat audiției radio: circa o oră. De 
remarcat că sectorul cel mai deficitar este lectura presei. 

Rolul celor patru variabile (mediul în care este situată instituția de învățământ; programul 
educaţional; sexul; nivelul de studii al părinților) în influențarea mărimii timpului liber atribuit 
diverselor activităţi nu este hotărâtor în unele cazuri. (Vezi Anexe 4.1) De exemplu, timpul 
petrecut în compania prietenilor are medii (în minute) cu valori mari (între 95-104), apropiate de 
cele privind timpul acordat vizionării TV (medii între 96-108) şi nu este influenţat sensibil de 
nici una dintre cele patru variabile. Timpul acordat citirii presei are medii de timp mici şi cu 
diferențieri nesemnificative referitor la aceste variabile (între 20 şi maximum 25 la elevii cu 
parinții având studii superioare) 


I HI III IV 

C G B D E F A 

mediu urban 101 98 53 52 34 32 22 
rural 108 104 57 60 12 18 21 

progr. ed liceu 103 100 57 52 35 31 23 
profesional 96 96 40 56 27 31 20 

sex masculin 105 102 35 44 41 51 22 
feminin 98 95 70 62 24 11 22 

Ed. parinti | sc. gen/prf 103 95 51 62 21 24 21 
liceu 100 100 53 50 29 32 21 

superior 103 98 55 48 50 35 25 


Timpul mediu dedicat lecturii cărților este diferențiat în funcție de programul educațional 
specific clasei. Media de timp acordată lecturii cărților, pentru elevii de liceu este de 57, fată de 
40 pentru elevii de la profesional. O diferență senificativă este şi în funcție de gen, astfel 
constatăm că băieții au o medie de timp pentru lectura cărților de numai 35, iar fetele de 70. 

Timpul pentru audiție radio are medii mai ridicate pentru categoriile de tineri care se află 
în rural (60 şi urban 52), pentru cei care provin din familii la care nivelul de instrucție este mai 
scăzut (media 62 la cei care au părinții cu şcoală generală, media 48 la cei cu invățămînt 
superior), pentru fete (media 62, la băieți 44) 

Navigarea pe Internet şi jocurile electronice ocupă mai multe minute zilnic din timpul 
băieţilor (medii de 41 şi respectiv 51) decât din timpul pe care îl acordă fetele acestor activități 
(cu medii de timp de 24 pentru Internet şi 11 pentru jocuri). În mod previzibil, categoria mediu 
influențează în mare măsură timpul care revine zilnic navigării pe Internet: peste o jumătate de 
oră în urban, respectiv 12 minute în rural. 


4.1.1.3. Utilizarea mediilor de comunicare 


Marea diversitate a mediilor de comunicare, complexitatea acestora, multiplicitatea 
produselor pe care le oferă şi rapiditatea schimbării acestora, apoi tendințele, modele care sunt 
influențate de constituirea unei adevărate industrii, asociată unor interese şi politici de 
comercializare şi influențare pentru deschiderea pieţei şi intensificarea consumului, toate aceste 
fenomene au de multe ori ca destinație utilizarea lor de către tineri, publicul pe care mass-media 
îl formează ca pe un consumator actual şi de viitor. 

Problema utilizării mediilor de comunicare de către tineri a fost investigată ținând seama 
de principalele categorii de media, de volumul şi diversitatea consumului. 

O primă informaţie o oferă, ca răspuns derivat, itemul QE-16, potrivit căruia nu toți 
subiecții sunt consumatori de categoriile media puse în discuție. Apare astfel, următoarea 
imaginii a ponderii consumatorilor, pe tipuri de media: 


Utilizarea de catre elevi a mijloacelor de informare / comunicare: 


nu utilizeaza E utilizeaza 


100% 
80% 
60% 
40% 
20% 


0% 


TV Radio Carte Presă Internet Jocuri 
electronice 


Rezultă clar ordinea descrescătoare a interesului subiecţilor de la TV către carte şi presa 
scrisă; în ce priveşte Internetul şi jocurile electronice, consumul redus se poate datora limitării 
accesului la calculator. 

Interesul pentru mijloacele audio-vizuale va fi abordat în capitolele următoare, ca analiză a 
unor itemi specifici. În cele ce urmează vor fi abordate interesul pentru presa scrisă şi interesul 
pentru lectură. Astfel, citirea presei este investigată prin itemul: 


Ce ziare şi reviste citeşti în mod obişnuit? (OE-10) 


Întrebarea a fost deschisă din intenţia de a nu induce soluţii şi a nu influenţa opțiuni prin 
introducerea unor posibile variante de categorii de presă spre care să orientăm alegerea. Fiecare 
elev avea posibilitatea să indice mai multe titluri. Au apărut astfel foarte multe titluri cu procente 
mici de audienţă, care au putut să fie grupate în câteva categorii după specificul conţinutului şi al 
publicului căruia se adreseză cu prioritate. Trebuie să ținem seama că fiecare elev putea să 

numească mai multe titluri şi de faptul că, aşa cum reiese din raspunsurile la alte întrebări, 


generaţia tânără nu citeşte frecvent presa. 


Pentru ziare(1) răspunsurile foarte diversificate au fost grupate conform tabelului următor: 


Altele 


(1) Ziare: Tabloide (“Libertatea”, “Naţional”, “Ziarul”) 28,3% 
Cotidiane naţionale 27,1% 

Ziare sportive 25,7% 

Ziare locale 25,6% 

Ziare satirice (“Academia Caţavencu”) 1,1% 

Ziare economice 1,0% 

0,5% 


În cazul ziarelor, răspunsuri multe au întrunit tabloidele (28,3%), cotidianele naționale şi 
locale (27,1%, respectiv 25,6%) şi gazetele cu profil sportiv. Spre deosebire de reviste, ziarele 
sunt cumpărate în familie, încât nu se poate afirma că este vorba despre opțiuni stricte ale 
tineretului. În plus, delimitările între tipuri de ziare sunt la ora actuală, cu câteva excepții, destul 
de firave. Există un amestec de genuri şi o tendinţă generală în mass-media din România spre 
"tabloidizare". De aceea, mai ales în cazul presei scrise, cererea este total dependentă de oferta 
media. Adolescenţii, în măsura — nu foarte ridicată — în care frecventează gazetele, nu se 


comportă altfel decât adulții. 

În ceea ce priveşte citirea revistelor, partea a doua întrebării deschise, răspunsurile foarte 
diversificate au fost mai semnificative pentru anumite titluri de reviste, iar din multitudinea de 
titluri şi feluri de reviste numite de elevi, s-au putut constitui câteva categorii după conţinut sau 


după publicul căruia i se adreseză. 


(2) Reviste: Reviste ştiinţifice, tehnice, de cultură generală 15,6% 
Pentru femei 12,9% 
Erotice 6,9% 
Sportive (inclusiv automobile, aeronautică, pescuit, vînatoare, etc. ) 6,2% 
Viaţă mondenă, vedete 4,8% 
Reviste - “magazin” (“Formula As”, “Privirea”) 3,2% 
Reviste “populare” (“Povestea mea”,etc. ) 2,8% 
Reviste pornografice 2,8% 
Alte reviste pentru adolescenţi (inclusiv muzicale) 2,5% 
Reviste practice, utilitare 1,8% 
Reviste culturale şi religioase 0,7% 
Programe TV 12,0% 


49 


Titluri de reviste cu procente mai mari de cititori sunt: 


Bravo 38,8% 
Cool Girl 20,8% 
Popcorn 11,4% 
Bravo Girl 5,5% 
20 ANI 3,5% 


Lectura revistelor reflectă preferința pentru aşa-numita "cultură populară” şi, în cadrul 
acesteia, pentru subcultura de consum a tinerilor. Subiecţii sunt interesați în mod deosebit de 
publicaţiile cu profil muzical, de revistele care se adresează adolescentelor dornice să afle cum să 
devină "cool girl" şi să-şi cultive feminitatea, de revistele cu profil tehnico-ştiinţific sau de 
cultură generală. Circa jumătate din opțiuni vizează reviste despre cântăreți şi formații de muzică 
uşoară (topuri româneşti şi internaţionale, concerte, interviuri cu starurile momentului etc.). 
Publicațiile dedicate fetelor ("Cool Girl", "Bravo Girl") şi cele "pentru femei" indică interesul 
pentru conduita feminină (şi, pe alocuri, feministă), pentru o stilistică de gen capabilă să ofere 
ingredientele necesare unei vieți moderne: cum să te îmbraci, în ce fel se pot cuceri băieții, cum 
să devii independentă, sau cum să-ţi petreci o vacanţă de vis. 

Celor peste 25 de procente la răspunsurile pentru această categorie de publicaţii li se 
adaugă ponderile la periodicele care se adresează "doamnelor" (12,9%), semn că interesul 
adolescentelor pentru informații, sfaturi şi poveşti îmbibate în aromele succesului monden este 
unul prospectiv. Este evident şi din indicarea titlurilor şi a domeniilor de interes că ponderea 
fetelor este mai mare printre elevii care citesc reviste. 

Revistele ştiinţifice, tehnice, de cultură generală (15,6%) au şi acestea o anumită masă de 
cititori constanți. Procentele alocate presei de popularizare a noutăților tehnico-ştiințifice şi 
presei culturale evidențiază gradul scăzut de interes pentru presă ca sursă de informaţie generală, 
ceea ce este într-un raport direct proporţional cu nivelul de interes reflectat de lectura cărților. 

Revistele erotice şi pornografice au fost menţionate de subiecţi mai rar decât s-ar fi putut 
aştepta cineva (6,9%, respectiv 2,8%). 

O situație deosebită în ce priveşte preferințele subiecților o prezintă Programele TV, 
menţionate de unu din opt subiecți (12%). Prezenţa lor frecventă în listă se poate datora atât 
interesului pentru TV, cât şi în legătură cu accentul tot mai pregnant al unei publicaţii 
„mondene” cu informaţii din viaţa vedetelor. Pe de altă parte, dacă restul publicaţiilor amintite 
pot pune probleme de susținere financiară, deseori programele TV sunt suplimente ale altor 
publicaţii, fiind posibil ca acesta să fie motivația celor care cumpără ziare sporadic. Este de 
presupus că, dacă televizorul este suport mediatic de prim rang (“Sua Emittenza", cum a fost 
catalogat), programele TV au şanse să ajungă şi la noi, ca şi în occident, publicaţii independente, 
din ce în ce mai frecventate. 

În ceea ce priveşte lectura cărţilor, cercetarea a investigat atât un aspect cantitativ — care 
să evidenţieze interesul arătat lecturii (prin frecvenţa lecturii), cât şi un aspect calitativ - care să 
evidențieze orientarea literară a subiectului, aceasta fiind investigată pe baza unei întrebări 
deschise prin care i s-a cerut titlul şi autorul ultimei cărți citite. Itemii utilizați în acest scop au 
fost următorii: 


50 


Câte cărţi ai citit în ultimele 3 luni?(QE-11) 


Care este ultima carte pe care ai citit-o? (QE-12) 


Cercetarea s-a orientat mai întâi spre investigarea numărului de cărți (exclusiv cele cerute 
de şcoală) care au fost citite în ultimele trei luni, pentru a avea o imagine asupra gradului de 
interes pentru lectură raportat la timpul relativ recent față de care nu a intervenit uitarea sau 


confuzia. 
Nici una 573 36,0% 
Una 302 19,0% 
Două 270 17,0% 
Trei 146 9,2% 
Patru 69 4,3% 
Cinci 39 2,5% 
Peste cinci 74 4,1% 
NonR 118 7,4% 


Peste o treime dintre subiecți (36%) declară că n-au citit nici o carte în ultimele 3 luni (fără 
a lua în considerare cărțile „cerute la şcoală”), iar dacă acestora li se adaugă şi non-răspunsurile 
ponderea se apropie de jumătate (43,4%). La un loc, cei care au citit una, respectiv, două cărți 
(36%) egalează numărul elevilor care n-au citit nici o carte. 

Deşi nu se poate vorbi despre o masă însemnată de lectori pasionați (în Franţa, de 
exemplu,, aceştia sunt cei care citesc în medie câte 50 cărți pe an), investigația indică faptul că o 
cincime dintre subiecți au răspuns că au citit cel puţin o carte pe lună (mai precis 20,7%, dintre 
subiecți au citit în ultimele 3 luni între 3 şi peste 5 cărți). 

Elevii care învaţă în mediul urban citesc ceva mai mult decât elevii ale căror unități de 
învățământ îşi au reşedinţa în mediul rural, iar elevii de liceu citesc mai mult decât cei din şcoala 
profesională. Fetele citesc aproape dublu față de băieți, diferenţa fiind cu atât mai tranşantă cu 
cât numărul elevilor de sex feminin este aproape identic cu al elevilor de sex masculin (792 de 
fete şi 787 de băieți). Fenomen de menţinere sau chiar de accentuare a feminizării lecturii în 
învățământul posteimnazial. 

Nivelul de studii al părinților influenţează, deşi nu în proporție covârşitoare, activitatea de 
lectură a adolescenților: pe primul loc se situează adolescenţii cu cel puţin un părinte absolvent al 
învățământului superior, pe locul doi se află adolescenţii proveniți din familii cu educație de 
nivel mediu şi pe ultimul loc, dar la mică diferență de cei dinainte, sunt adolescenţii cu părinți 
care au urmat doar cursurile şcolii generale sau ale unei şcoli profesionale. 

Raportul direct proporțional între nivelul de studii al părinţilor şi activitatea de lectură a 
copiilor lor este unul dintre indiciile procesului de reproducție a capitalului cultural, educaţional, 
mai clar evidenţiat în cazul celor care n-au citit nici o carte în ultimele trei luni (28,3% - 37,3% - 
41,8%) şi în cazul celor care au răspuns că au citit 3 cărți în aceeaşi perioadă de timp (14,3% - 
8,9% - 3,8%). 

Prelucrarea întrebării referitoare la titlul şi autorul ultimei cărți citite (fără luarea în 
considerare a cărţilor cerute la şcoală) a grupat răspunsurilor după tipul de lectură. În funcție şi 
de corectitudinea formulării răspunsului situația se prezintă în felul următor: 


Literatură „clasică” română şi universală 
Literatură de consum 

Literatura română studiată (5 scriitori canonici) 
Literatură de popularizare 

Literatură filosofică, religioasă, psihologică 
Literatură contemporană română şi universală 
Literatură ştiinţifică şi tehnică 


Răspunsuri incorecte, incomplete 361 22,1% 
Altele 8 0,5% 
NonR 466 29,3% 


Din răspunsuri se desprinde observația că primează beletristica: peste o treime (41,6%) 
dintre subiecți preferă cărțile de ficțiune. Acestea pot fi grupate în două mari categorii de texte. 
Cele mai citite cărți sunt cele cu valoare estetică sigură, legitimată de critică şi verificabilă în 
timp. Numărul cititorilor de opere încadrabile în canonul literar creşte dacă avem în vedere şi 
răspunsurile care vizează opere aparținătoare canonului curricular. Deşi aceste din urmă 
răspunsuri se abat de la cerința itemului, ele merită luate în considerare: în raport cu o presupusă 
sau reală criză a lecturii, cel puţin subiecţii în cauză declară că ei citesc ceea ce li se „cere” de 
către profesor. Formele şi motivațiile acestui tip de lectură pot diferi: lectură de conformitate, 
lectură-corvoadă şi efect al rutinei şcolare; lectura ca efort minim, dar necesar în raport cu 
viitoarele studii vizate; lectura ca timp strict gestionat în condiţii de supraîncărcare a 
curriculumului etc. 

O a doua categorie este reprezentată de lecturi ale unor cărți bazate mai degrabă pe succes 
comercial, citite pentru simpla destindere, pentru a evada din tensiunea sau cenuşiul vieții 
cotidiene (escapism), sau din curiozitatea de a găsi puncte de vedere, răspunsuri la problemele 
vârstei în texte literare accesibile, atractive. Sunt, de multe ori, acele cărţi care trec din mână în 
mână, printre colegi de clasă sau prieteni, şi, de aceea, ele pot constitui şi un semn pentru 
existența unor reţele (instabile, efemere) de lectori adolescenţi. Sigur e că lectura literaturii de 
consum nu este una foarte asiduă în rândurile adolescenților din eşantionul investigat. 

Un interes foarte scăzut manifestă subiecții pentru cărțile din domeniul ştiinţelor umane şi 
din cel tehnico-ştiințific. 


4.1.1.4. Preferinţele elevilor în raport cu mediile de comunicare 


Cu aceste investigații am atins deja preferințele elevilor, care au răspuns şi la întrebări 
specifice privind anumite categorii de mass-media. 

Interesul subiecților pentru audiovizual au fost investigat atât din perspectiva exprimării 
preferinţei pentru diferitele categorii de emisiuni difuzate, cât şi prin solicitarea unei detalieri a 
răspunsurilor, utilizându-se un item deschis de interogare asupra opţiunilor concrete pentru 
emisiunile radio sau TV. Cei doi itemi menţionaţi au fost următorii: 


Ce fel de teme/emisiuni difuzate prin mass-media preferi? (QE — 24 / QP-14) 

Numeşte emisiunile tale preferate de la radio şi de la TV (QE-27) 


Gradul de preferință faţă de teme şi emisiuni difuzate în mass-media, măsurat pe baza 
primului item menţionat, a constituit şi o întrebare adresat profesorilor, corelarea răspunsurilor 
oferite de cele două categorii de subiecți fiind mai puțin importantă din perspectiva comparării 
lor (cele două categorii de subiecți reprezentând populaţii cu totul diferite, atât ca vârstă, cât şi ca 
nivel socio-ocupaţional), dar importantă din perspectiva stabilirii unui dialog elev-profesor, pe 
teme sau emisiuni de interes comun. 

Structura răspunsurilor elevilor în raport cu intensitatea opțiunii pentru tematica preferată, 
a fost următoarea: 


Puternic | Moderat | Deloc 
Jocuri şi concursuri, umor, divertisment (I) 59,5% 34,0% 5,8% 
Filme, seriale (K) 59,2% 34,2% 4,1% 
Teme/emisiuni care prezintă formaţii/trupe de muzică tânără: rap, 
hip-hop etc (F). 56,6% 33,8% 8,2% 
Competiţii sportive (J) 47,3% 39,8% 11,8% 
Teme/emisiuni care prezintă interpreţi de manele (G) 34,4% 26,1% | 38,4% 
Documentare (filme, cărți, articole de popularizarea ştiinţei) (B) 34,1% 52,9% | 11,9% 
Teme/emisiuni din domeniul I. T. (C) 16,8% 44,8% 35,5% 
Teme/emisiuni legate de artele plastice, literatură, muzică clasică (E) 15,0% 39,8% 41,5% 
Ştiri, actualități (A) 14,5% 71,5% | 13,1% 
Emisiuni de muzică populară (H) 9,4% 31,7% 57,3% 
Talk-show-urile pe teme de actualitate (economică, socială, politică) 
(D) 6,2% 35,5% | 56,2% 


Sunt "puternic preferate" de către elevi: 1) emisiuni de jocuri şi concursuri, umor, 
divertisment (1): 946 de răspunsuri, reprezentând 59,5% din răspunsurile la această categorie; 2) 
filme, seriale (K): 942 de răspunsuri, reprezentând 59,2% din răspunsuri; 3) teme/emisiuni care 
prezintă formaţii/trupe de muzică tânără (F): 901 răspunsuri, reprezentând 56,6% din răspunsuri; 
4) competiţii sportive (J): 753 de răspunsuri, reprezentând 47,3% din răspunsuri; 5) emisiunile în 
care apar interpreţi de manele (G): 547 de răspunsuri, reprezentând 34,4% din răspunsuri; 6) 
documentare (B): 34,1% din răspunsuri. Talk-show-urile pe teme de actualitate se află pe ultimul 
loc din cele 11 tipuri de preferinţe. 

Între temele/emisiunile "moderat preferate" pe primele trei poziţii se află: 1) ştiri, 
actualități (A); 2) documentarele (B); 3) teme/emisiuni din domeniul I. T. (C). 

Emisiunile "deloc preferate" sunt, în primul rând, emisiunile de muzică populară, iar pe 
locul secund se găsesc talk-showurile. 

După media răspunsurilor date de subiecți, ordinea preferințelor se prezintă astfel: (1) 
filme, seriale (K); (2) umor, divertisment (I); (3) muzica tânără (F): Competiţiile sportive 
întrunesc şi ele o medie foarte ridicată. Emisiunile de dezbatere a temelor de actualitate şi cele 
culturale se situează, în media elevi, în partea inferioară a opţiunilor consumatorilor tineri de 
media. Dacă ţinem cont de subiectele care nu se discută la şcoală, cu profesorii (item 18), devine 
evident că adolescenții sunt înclinați spre un model de comunicare "în doi paşi”: ei solicită 
intermedierea ştirilor şi cunoştinţelor din actualitatea politică, socială de către un "leader" sau un 
"moderator"-profesor. Analiza şi clarificarea valorilor prezentului au nevoie de acest formator de 
opinie (fie şi pentru contrast). 

Opinie profesori Opinie elevi 
Documentare (filme, cărți, popularizarea ştiinţei) 1,690 1,057 
Ştiri, actualități 1,530 1,032 
Teme/emisiuni cultural-artistice 1,332 1,101 
Filme, seriale 1,123 1,583 
Talk-show (economică, socială, politică) 1,099 0,542 
Emisiuni sportive 0,870 1,378 
Emisiuni de folclor / muzică populară 0,718 0,553 
Jocuri şi concursuri, umor, divertisment 0,551 1,552 


(tabel ordonat descrescător în funcţie de opțiunea profesorilor) 


Pentru facilitarea analizei comparative, se intruduce, şi de această dată, indicatorul 
“intensitate medie”, calculat ca medie ponderată între nivelul mediu pe grupă şi frecvenţa de 
răspuns. Punctajul mediu acordat grupei a fost: 2p — puternic preferat, 1p — preferință moderată; 
Op — deloc preferat. Utilizând acest indicator pentru măsurarea intensității preferinţei pentru un 
anumit tip de emisiune, atât în cazul elevilor, cât şi în cel al profesorilor, se constată diferenţe în 
ierarhie - datorate, de altfel, în special, diferențelor de vârstă, nivel de instruire sau cultură între 
cele două categorii de populaţie, profesorii preferând emisiunile de informaţii, în timp ce elevii 
pe cele de divertisment. 

În comparaţie cu elevii, intensitatea medie în cazul profesorilor stabileşte o altă ordine a 
consumului de mass-media: (1) documentare (B); (2) ştiri, actualități (A); (3) teme cultural- 
artistice (echivalentul lui E+F+G în chestionarul elevului). Filmele şi talk-show-urile reprezintă 
şi ele preferinţe puternice printre profesori. 


—— preferinţe profesori == preferinţe elevi | 


Jocuri şi Folclor/ muzică Emisiuni Talk-show Filme, seriale Teme/emisiuni Ştiri, actualități Documentare 
concursuri, po pulară sportive (economică, cultural-artis tice (filme, cărți, 
divertisment socială, politică) Ştiinţă) 


E preferințe profesori W preferințe elevi 


Jocuri şi Folclor/ muzică Emisiuni Talk-show Filme, seriale Teme/emisiuni Ştiri, actualități Documentare 
concursuri, populară sportive (economică, cultural-artis tice (filme, cărți, 
divertisment socială, politică) Ştiinţă) 

Într-o anumită măsură, consumul elevilor este marcat de ideea de divertisment şi de 
interesul pentru propria subcultură. Consumul cadrelor didactice este direcționat de interesul 
pentru cunoaştere şi este influenţat de funcţia mas-media de stabilire a "agendei zilei". Mediile 
ridicate ale opţiunilor profesorilor pentru emisiunile care informează şi realizează dezbateri cu 
privire la problematica vieții social-politice şi culturale dovedesc că mass-media este aceea care 
îi ţine la curent cu problemele “la ordinea zilei” şi că, probabil, tot ea este şi sursa de dialog şi de 
soluţii la care se raportează. Tinerii însă utilizează mas-media mai ales pentru funcția de 
petrecere a timpului liber, de loisir şi într-o mai mică măsură pentru informare. 

Pentru a surprinde mai în detaliu opțiunile elevilor, a fost adresată cea de a două întrebare, 
ca întrebare deschisă în ce priveşte preferinţele radio/ TV. 

În ce priveşte emisiunile radio, răspunsurile au fost mult prea dispersate pentru a avea o 
relevanţă statistică. S-a răspuns atât prin numirea unor emisiuni (în total au fost numite 54 de 
titluri), cât şi a unor posturi de radio preferate (41 de canale au întrunit cel puţin o menţiune), dar 
şi a unor genuri de emisiuni ascultate cu predilecție. În mod previzibil, posturile private cu 
acoperire națională sau locală au întrunit marea majoritate a opțiunilor. Adolescenţii şi, în 
general, tinerii, constituie, de altfel, publicul “țintă” al acestora. Structura programelor acestor 
canale este, în general, foarte puţin diversificată, axată aproape total pe muzică (modernă), de 
aceea titlurile de emisiuni sunt mai greu de reţinut şi de indicat, fiind prea puţin semnificative. 
Excepţie fac emisiunile matinale “live” ale cîtorva posturi (Kiss FM, Radio 21, Radio Star şi Pro 
FM) care şi-au consacrat formate originale, interactive de divertisment şi muzică, animate de 
realizatori “charismatici”, plini de vervă, spontaneitate şi ale căror “intervenţii” abundă în umor 
improvizat. Astfel, cei mai mulți dintre subiecți (un număr de 82 şi un procent de 5,2%) au 
indicat ca emisiune preferată “Cronica cu (sic!) Huidu şi Găinuşă” de pe Kiss FM, pe locul al 
doilea situîndu-se emisiunea matinală de la Radio 21 (care, la data cercetării, purta numele de 
“Dimineaţă DeMentă”), cu 3,7 procente, acestea fiind singurele emisiuni care s-au detaşat prin 
frecvență, din marea masă a răspunsurilor. De menţionat că ambele emisiuni includ în formatul 
lor o rubrică zilnică de “farse” telefonice, care sunt foarte “gustate”, numele respectivelor 
rubrici fiind deseori amintite în răspunsuri. În rest, radioul se ascultă pentru muzică (incluzându- 
se aici şi topurile muzicale, dar şi emisiunile sau posturile — “pirat”, în cazurile manelelor! — 
specializate în anumite subspecii de muzică la modă: manele, house, rock, etc. ). 

Un procent de numai 3% sunt interesaţi de știri, şi un procent egal de transmisiunile 
sportive. Emisiunile de cultură generală şi teatrul radiofonic au totalizat numai un singur 
procent. De altfel, nici un respondent nu ascultă posturi ca Radio-România Cultural sau Radio- 
România-Muzical şi numai circa 0,6% ascultă emisiuni ale postului public Radio-România- 
Actualităţi. În clasamentul canalelor radio preferate conduce detaşat Kiss FM, cu 11%, urmat de 
Europa FM (5,5%), Radio 21 (3,6%), Pro FM (3%) şi Radio Star (2%). Restul posturilor 
indicate au întrunit procente nesemnificative, sub 1%. 

Indicarea emisiunilor TV preferate a dus la o mare varietate de emisiuni, dar cele cu 
procente mai semnificative sunt din aceeaşi zonă de interes: divertismentul. 

Cronica cârcotaşilor 330 20,7% 
Teo 322 20,3% 
Vacanţa Mare 225 14,1% 
Ciao, Darwin! 137 8,6% 
Big Brother 98 6,2% 
La bloc 97 6,1% 
De 3 x femeie 95 6% 

Procesul etapei 87 5,4% 
Divertis Park 85 5,3% 
Surprize-surprize 80 5,0% 
Din dragoste 66 4,1% 
Teleenciclopedia 55 3,5% 
Gheorghe 42 2,6% 
Monica 41 2,6% 
Naşul 38 2,4% 
Iartă-mă! 31 2,0% 
Secrete de familie 30 1,9% 
Marius Tucă Show 26 1,6% 
Poliţia în acțiune 21 1,4% 
Un bărbat adevărat 20 1,3% 
Bravo-bravissimo 16 1,0% 


Sunt preferate deci emisiunile de divertisment, aproape la egalitate (20%) găsindu-se 
"Cronica cârcotaşilor” şi °” Teo”. Succesul acestor emisiuni este dat de prestația protagoniştilor şi 
de aerul de veselie şi spontaneitate pe care aceştia îl imprimă emisiunilor. 14,1% indică 
preferința pentru umorul gros, fără perdea, bazat pe o sugestie din teatrul popular. Trebuie 
subliniat că majoritatea emisiunilor la care fac referire subiecții, indiferent de procente, 
reprezintă adaptări ale unor formate străine. Procentele pe care le are emisiunea "Cronica 
cârcotaşilor” e un exemplu de preluare (dintr-un format al televiziunii italiene) fără stridențele 
care au făcut ca alte emisiuni să nu ”prindă” la tineri. Dar ceea ce este mai interesant aici nu este 
problema gustului, ci a tematicii în jurul căreia se învârteşte emisiunea: o emisiune TV despre 
gafele surprinse pe micile ecrane. Televiziunea place adolescenților când se reflectă pe ea însăşi, 
"se ia peste picior”, ceea ce o face mai credibilă în ochii tinerilor, şi mai simpatică decât în cazul 
sitcomurilor,, de exemplu,. Calaţi pe acest proces de estetizare a imaginilor, subiecții nu mai 
recurg şi la o decodificare a raportului dintre real şi virtual. 

De observat că, privite separat, nici emisiunile care au iscat mari controverse ("Ciao, 
Darwin!”, "Big Brother”), nici emisiunile de satiră politică (Divertis Park”), şi nici emisiunile 
lacrimogene, sau care ”scurmă” în viaţa intimă a omului de rând nu întrunesc procente 
semnificative. Talk-show-urile sunt în aceeaşi situație. 

Pentru că divertismentul şi mai ales anumite emisiuni de acest gen sunt difuzate cu 
motivaţia că au o mare audienţă din partrea tinerilor, am investigat gradul de preferință faţă de 


ele, prin întrebarea: 


Își plac următoarele emisiuni de divertisment ? (QE — 37; QP-17; QF-18) 

Mult Oarecum | Deloc Medie 
Vacanţa Mare 45,8% 39,3% 14,9% 1,309 
Teo 42,4% 40,6% 17,0% 1,254 
Divertis 28,2% 47,5% 24,3% 1,039 
Ciao, Darwin 27,0% 35,6% 37,4% 0,896 
Big Brother 22,3% 43,3% 34,3% 0,880 
Gheorghe 17,7% 31,0% 51,3% 0,664 


Opinia asupra calității emisiunilor de divertisment a fost solicitată şi celor doi factori 
educaţionali, prin întrebări deschise cu care să exemplifice emisiunile TV cu grad ridicat de 
nocivitate — în cazul părinților (QF-18), sau printr-un item simetric cu al elevilor — în cazul 
profesorilor (QP-17). Distribuţia opiniilor defavorabile privind aceste emisiuni a dovedit 
diferențe mari de opinie între participanţi. Dacă divergenţele dinte elev şi educator pot fi atribuite 
şi diferenţelor de vârstă, diferenţele între opiniile profesorilor şi cele ale părinţilor se pot datora 
modului diferit de evaluare, întrebările deschise rămănând adesea fără răspuns. 


opinia elevilor opinia profesori opinia părinților 
“deloc” “deloc” “influenţe negative” 


Gheorghe 2,5% 
Ciao Darwin 11,4% 
Big Brother 21,5% 
Divertis 


Vacanța Mare 14,9% 26,1% 8,4% 


Ținând cont că emisiunile respective sunt controversate, pentru unele existând şi ponderi 
mai ridicate de respingeri totale (cel mai ridicat procent pentru “deloc” îl are emisiunea 
Gheorghe -51%, care depăşeşte aprecierile pozitive) trebuie subliniat că medii peste 1 au 
înregistrat emisiunile Vacanța Mare, Teo şi Divertis Park. 

Dintre emisiunile de mai sus preferate de elevi, 4 sunt considerate de către profesori (item 
30b) ca având o influenţă nocivă asupra acestora: Big Brother — 51,2%; Ciao Darwin — 32,1%; 
Vacanţa Mare — 26,1%; Gheorghe — 11,8%. 

De asemenea, dintre aceleaşi emisiuni, profesorii preferă două: Divertis Park, în procent de 
77,3% (însumând 42,8% cu preferința “mult” şi 34,5% cu preferința “puţin”) şi Teo, în procent 
total de 74,1% (din care numai 26,8% o preferă “mult”). 

Preferințele elevilor au fost investigate în legătură şi cu altă categorie de emisiuni/ 
programe, care au conţinut ştiinţific, cultural şi informativ, prin itemul: 


Cât de des urmăreşti (QE — 38; OP-16) 


Deseori Rareori Niciodata Opinie Opinie 
elevi profesori 

Discovery 50,3% 42,6% 7,1% 1,432 1,658 
Animal 

Planet 36,6% 52,4% 11,1% 1,255 1,334 
National 

Geografic 24,2% 53,8% 22,0% 1,022 1,084 
TV Cultural | 4,6% 37,0% 58,3% 0,463 1,105 

Aceeaşi întrebare a fost adresată şi profesorilor, compararea răspunsurilor fiind cel mai 
bină făcută pe baza indicatorului mediu. Cu excepția postului TV Cultural, puţin urmărit de 
elevi, celelale trei canale sunt urmărite în aceeaşi măsură de cele două categorii de subiecți. 

Frecvența vizionării acestor programe relevă faptul că există un interes semnificativ pentru 
primele trei programe, dar numai Discovery are un procent al frecvenței „deseori” mai mare 
decât „rareori” şi foarte mic pentru „niciodată”. TV Cultural, este un program mai nou, cu 
acoperire mai mică în teritoriu, cu o difuzare mai restrânsă prin cablu, şi mai puțin cunoscut. 

O ofertă abundentă furnizată de majoritatea canalelor mediatice o reprezintă senzaționalul 
şi vedetismul, care pot să creeze atracție pentru elevii adolescenţi prin noutate şi inedit — care pot 
fi percepute ca modele de reuşită. A fost investigat interesul pentru astfel de situații şi personaje 
prin întrebarea următoare: 


Cât eşti de interesat(ă) de emisiunile, revistele, articolele din presă care relatează 
evenimente senzaţionale din viaţa vedetelor? (QE-32) 


Interesat 498 31,3% 
Oarecum interesat 903 56,8% 
Neinteresat 181 11,4% 
NonR 6 0,4% 


Este unul dintre itemii cu răspunsuri convergente într-o direcție extrem de evidentă, şi 
anume aceea a efectului de fascinație provocat de lumea “eroilor”, “miturilor” şi a “poveştilor de 
succes”, reprezentată de vedetele construite artificial de mass-media. Un total aproape incredibil 
de 88% dintre adolescenţi se declară interesați într-o proporție mai mică sau mai mare de 
“evenimentele senzaţionale din viaţa vedetelor”, dintre ei nu mai puțin de o treime arătându-se 
fără echivoc preocupați de asemenea subiecte cu funcție de “marfă” ieftină pentru consum. Acest 
răspuns este consonant cu preferința pentru tabloide, pentru revistele de mondenități şi pentru 
cele despre vedetele “en vogue”, pus în evidenţă de itemul nr. 10, precum şi cu itemul nr. 16, din 
care rezultă că mass-media răspunde nevoii tinerilor de evaziune, de experienţe palpitante, 
oferindu-le surogate de viață “reală” şi iluzii ale gloriei şi ale succesului facil. Ar trebui realizată 
separat o analiză calitativă amănunțită a competențelor morale şi profesionale ale vedetelor 
media române şi a legitimităţii statutului lor de model social pentru adolescenți. 


4.1.2. Motivația consumului de mass-media 


Consumul de mass-media care a fost cercetat sub patru aspecte: accesul la mass-media, 
timpul liber, utilizarea (ce, în ce măsură, cu ce frecvenţă) şi preferinţele, interesul, au la bază 
motivații specifice. 

Motivele consumului de media şi utilizarea preferențială a mijloacelor de comunicare a 
fost investigată pe baza răspunsurilor oferite la itemul: 


De ce foloseşti, în mod obişnuit, următoarele mijloace de comunicare- presă,carte, 
TV, radio, Internet, jocuri electronice? (QE-16) 

Elevii au avut posibilitatea să bifeze în dreptul fiecărui mijloc de comunicare motivul de 
utilizare, motiv corespunzând unei trebuinţe personale. Dat fiind faptul că itemul este construit 
sub forma unei matrice, care solicită mai multe răspunsuri din partea fiecărui subiect, numărul 
răspunsurilor însumate pe rânduri şi pe coloane va depăşi cu mult numărul elevilor investigați. 
Am considerat totalitatea răspunsurilor primite pentru fiecare dintre motivele enunțate (A-J) 


drept un indicator cantitativ care exprimă intensitatea trebuinţei. 


I Pentru a trăi aventuri, evenimente senzaţionale, palpitante. (F) 
Pentru a evada într-o lume a imaginaţiei, preferabilă realităţii înconjurătoare. (G) 

N Pentru a mă informa (asupra actualităţii sociale, economice, politice) (B) 
Pentru a-mi îmbogăţi cunoştinţele de cultură generală. (C) 

II Pentru a fi la curent cu moda (în muzică, vestimentaţie). (E) 
Pentru a mă relaxa. (I) 

IV Pentru a şti cum să mă comport în societate. (H) 
Pentru a dobândi cunoştinţe legate de domeniul profesional pentru care mă pregătesc. (D) 

V Fără un motiv anume, din obişnuințtă. (J) 


Prima informație obținută din analiza itemului o constituie gradul de audiere a diferitelor 


mijloace de comunicare (ponderea utilizatorilor): 


utilizeaza nu utilizeaza 

TV 94,60% 5,40% 

Radio 85,20% 14,80% 

Carte 81,70% 18,30% 

Presă 74,10% 25,30% 

Internet 73,50% 26,50% 

Jocuri electronice 54,70% 45,30% 

Motive ale utilizării mijloacelor de comunicare 
I II III IV Vv 
F G B C E I H D J 
TV 35,6% | 20,4% | 61,7% | 37,2% | 70,4% | 42,5% | 45,3% | 23,9% | 42,7% 
Radio 4,5% | 4,8% | 23,9% | 9,5% | 20,6% | 31,9% | 10,9% | 6,5% | 22,7% 
Carte 17,2% | 37,8% | 9,0% | 59,2% | 3,6% | 20,5% | 38,0% | 39,8% | 6,8% 
Presă 4,1% | 4,2% | 40,2% | 16,8% | 22,4% | 8,6% | 16,7% | 14,3% | 10,1% 
Internet 24,0% | 19,2% | 16,7% | 26,1% | 21,6% | 194% | 7,4% | 34,5% | 12,0% 
Jocuri el. | 23,4% | 24,0% | 2,4% | 3,5% | 3,0% | 19,7% | 3,0% | 2,8% | 10,6% 


Se detaşează astfel, următoarea ierarhie a nevoilor care determină consumul de media: 

I. Nevoi de divertisment, cu funcție cathartică (răspunsurile la variantele F şi G). 

II. Nevoia de a fi informat asupra actualității şi nevoia de a dobândi cunoştinţe de cultură 
generală (răspunsurile la variantele B şi C). 

III. Nevoia de a fi la curent cu moda, în muzică, vestimentaţie etc. , precum şi nevoia de 
relaxare (răspunsurile la variantele E şi 1). 

IV. Nevoia de a asimila modele de comportament social, precum şi nevoia de a dobândi 
cunoştinţe în domeniul profesional (răspunsurile la variantele H şi D). 

V. Consumul de media ca obişnuință — ca ritual sau automatism -, ceea ce sugerează un anumit 


grad de dependenţă (răspunsurile la varianta ]). 

In ceea ce priveşte utilizarea preferențială a diferitelor media pentru satisfacerea acestor 


trebuinţe, rezultatele indică, pentru fiecare mijloc de comunicare ales, următoarea distribuţie pe 
ranguri a motivelor: 


Presa: 


Un procent important de 42,2% utilizează presa scrisă pentru a se informa asupra 
actualităţii. 

Aproape un sfert din elevi (22,4%) fac apel la ea pentru a fi la curent cu moda. 

Un număr mic de elevi consideră presa ca mijloc de dobândire a unor cunoştinţe de 
cultură generală (16,8%) sau de învăţare a unor modele de comportament social (16,7%). 

Totuşi, un sfert din elevii investigaţi nu folosesc niciodată presa scrisă (25,3%). 


Cartea: 


Este utilizată cu precădere pentru dobândirea cunoştinţelor de cultură generală (59,2%). 
Peste jumătate din subiecți folosesc cartea din dorinţa de divertisment (55% de asemenea 
răspunsuri la variantele F şi G). 

Un număr important de elevi consideră cartea un mijloc de pregătire profesională 
(39,8%), sau de învăţare a unor comportamente sociale (38, 0%). 

Un sfert din elevi (20,5%) apelează la lectură pentru a se relaxa. 


Aceste procente — care indică motivele activităţii de lectură — trebuie însă coroborate cu 


procentul important al celor care declară că nu folosesc niciodată cartea (18,3%), precum şi cu 


răspunsurile la itemul QE-11 („Câte cărți ai citit în ultimele trei luni?”) vizând frecvenţa 


lecturii; astfel, un procent considerabil, ceva mai puțin de jumătate din elevii chestionaţi, declară 


că nu au citit nici o carte în afara lecturilor şcolare obligatorii în decursul unui trimestru, sau nu 


sunt în stare să dea nici un răspuns la această întrebare (43,4%). Se constată, aşadar, o scădere 


importantă a consumului de carte în favoarea celorlalte tipuri de media, mai ales a celor audio- 


vizuale. 


Televiziunea: 


Este utilizată, în procent ridicat, din nevoia de a fi în pas cu moda (70,4%). 

61,7% din elevi urmăresc programele TV din dorinţa de a se informa asupra actualități. 
Peste jumătate din subiecți (56%) apelează la TV în scopuri cathartice, de divertisment 
(din nevoia de a trăi aventuri, evenimente senzaţionale, de a evada în imaginaţie). 

Tot televiziunea oferă, pentru 45,3% dintre elevi, ocazii de a învăţa modele de 
comportament social. 

Ceva mai puțin de jumătate din elevi (42,7%) urmăresc programele TV din obişnuință — ceea 
ce indică un fenomen de dependenţă larg răspândit în rândul populaţiei tinere — sau pentru a 
se relaxa. 

Un procent important de elevi (37%) îşi satisfac prin intermediul televiziunii nevoia de a- 
şi îmbogăţi cultura generală. 

Aproape un sfert din elevi (23,9%) apelează la televiziune pentru a dobândi cunoştinţe 
legate de interesele lor profesionale. 

În cazul televiziunii se constată cele mai multe procente maxime, care o situează astfel pe 
primul loc al preferințelor în satisfacerea nevoilor de consum media; excepţie fac răspunsurile 
vizând nevoia de cultură generală şi de cultură profesională, în cadrul cărora pe rangul I se 
situează preferinţele pentru carte, televiziunii revenindu-i rangul al II-lea şi respectiv al III-lea. 

Gradul mare de satisfacție oferit de TV în raport cu trebuinţele tinerilor de consum 
mediatic este confirmat şi de răspunsurile la itemul QE-14: astfel, elevii acordă zilnic cea mai 
mare parte a timpului lor liber vizionării programelor TV. 

Aceste rezultate dovedesc impactul important al televiziunii asupra tuturor domeniilor de 
interes specifice generaţiei tinere. Tot pentru acest tip de media se înregistrează cel mai mare 
număr de răspunsuri (42,7%) care afirmă că urmărirea programelor TV constituie mai curând o 
obişnuință „deci un quasiautomatism, ce poate fi interpretat ca o creştere importantă a 
fenomenului de dependenţă față de micul ecran. 


Radioul: 
- Este utilizat în proporție de 31,9% pentru relaxare. 
- 23,9% urmăresc emisiunile radiodifuzate din nevoia de a se informa asupra actualitățioi. 
- Aproape un sfert din elevi apelează la radio din obişnuință. 
- 20,6% sunt interesaţi de modă. 


Pentru celelalte trebuinţe înscrise în chestionar, radioul nu constituie un mijloc de 
comunicare satisfăcător; astfel, doar 9,3% îl utilizează pentru divertisment, 10,9% pentru a 
învăța comportamente sociale; 9,5% pentru a dobândi cunoştinţe de cultură generală şi doar 
6,5% pentru cunoştinţe profesionale. 


Internetul: peste un sfert din subiecţi nu folosesc internetul (26,5%). Cei care îl utilizează sunt 
determinaţi de: 


- Nevoia de divertisment (43,2%). 

- Dorinţa de a dobândi cunoştinţe profesionale (34,5%). 

- Dorința de a-şi îmbogăţi cunoştinţele de cultură generală (26,1%). 

- Nevoia de a cunoaşte noutăţile din domeniul modei (muzică, vestimentaţie). 
- Nevoia de relaxare (19,4%). 


Jocurile electronice: aproape jumătate din elevi nu folosesc jocurile electronice (45,3%). 
Motivele utilizării lor sunt astfel distribuite pe ranguri: 


- 47,4% pentru divertisment. 
- 19,7% pentru a se relaxa. 
- 10,6% din obişnuinţă. 
Coroborând cele două serii de rezultate — ierarhia nevoilor de consum mediatic şi 
preferința pentru anumite mijloace de comunicare în masă în scopul satisfacerii acestora — 
obținem următoarea distribuţie: 

I. Nevoia de divertisment este satisfăcută cu precădere prin apelul la: 1). TV (56%) ;2). carte 


II. 


(55%); 3). jocuri electronice (47,4%); 4). navigare pe internet (43,2%). 
Nevoia de a fi informat asupra actualității este satisfăcută, de cele mai multe ori, prin: 1). TV 
(61,7%); 2). presă (40,2%); 3). radio (23,9%). 


III. Nevoia de a dobândi cunoştinţe de cultură generală este satisfăcută mai ales prin: 1). carte; 


IV. 


(59,2%); 2). TV (37,2%); 3). internet (26,1%). 

Nevoia de a fi la curent cu moda, în muzică, vestimentaţie etc. este satisfăcută prioritar prin 
apelul la: 1). TV (70,4%); 2). presă (22,4%); 3). internet (21,6%); 4). carte (20,6%). Nevoia 
de relaxare este satisfăcută prin: 1). TV (42,5%); 2). radio (31,9%); 3). carte (20,5%), 4). 
internet şi jocuri electronice (19,4%, respectiv, 19,7%). 


Pentru nevoia de a asimila modele de comportament social se apelează la: 1). TV (45,3%); 


2). carte (38,0%); 3). presă (16,7%). Nevoia de a dobândi cunoştinţe în domeniul profesional 
indică următoarele ranguri: 1). carte (39,8%); 2). internet (34,5%); 3). TV (23,9%). 


VI. Consumul de media ca formă de obişnuință evidențiază următoarea distribuție: 1). TV 


(42,7%); 2). radio (22,7%). 
Percepția profesorilor despre nevoile de consum mediatic ale tinerilor şi despre 
utilizarea preferenţială a mijloacelor de comunicare: răspunsurile primite la itemul QP-24 
din chestionarul profesorilor („De ce credeţi că folosesc elevii următoarele mijloace de 
comunicare?” ) contigurează următoarea ierarhie a motivelor de consum mediatic pe care 
profesorii le atribuie elevilor şi a preferințelor de utilizare: 


I II II IV 


F G B C E I H D 


TV Elev 35,6% | 20,4% | 61,7% | 37,2% | 70,4% | 42,5% | 45,3% | 23,9% 


Prof. 33,6% | 18,8% | 68,8% | 31,6% | 77,1% | 53,9% | 67,4% | 4,8% 


Radio Elev 4,5% 4,8% | 23,9% | 9,5% | 20,6% | 31,9% | 10,9% | 6,5% 


Prof. 1,2% 2,71% 14,7% | 5,6% 9,7% 18,6% | 12,1% 1,2% 


Carte Elev 17,2% | 37,8% | 9,0% | 59,2% | 3,6% | 20,5% | 38,0% | 39,8% 
Prof. 2,9% 9,9% 2,2% | 54,6% | 1,0% | 13,5% | 6,8% | 63,0% 
Presă Elev 4,1% 4,2% | 40,2% | 16,8% | 22,4% | 8,6% | 16,7% | 14,3% 


Prof. 4,6% 1,7% | 22,5% | 6,0% | 34,5% | 6,5% | 28,0% | 2,7% 


Internet Elev 24,0% | 19,2% | 16,7% | 26,1% | 21,6% | 19,4% | 74% | 34,5% 


Prof. 37,9% | 64,3% 18,4 37,2% | 19,8% | 33,3% | 15,0% | 47,1% 


II. 


HI. 


Nevoia de divertisment (de a trăi aventuri, evenimente senzaţionale şi de a evada într-o 
lume a imaginației), satisfăcută cu precădere prin: 1). navigare pe internet (64,3% pentru 
dorința de a evada în imaginar şi 37,9% pentru nevoia de a trăi aventuri şi evenimente 
senzaţionale); 2). TV (52,4%). 

Nevoia de a fi la curent cu moda, în muzică, vestimentație etc. apelează la: 1). TV (71,1%); 
2). presă (34,5%); 3). internet (19,8%). 

Nevoia de a dobândi cunoştinţe de cultură generală face apel la: 1). carte (54,6%);2). 
internet (37,2%); 3). TV (31,6%). 

IV. Nevoia de a învăţa modele de comportament social care situează pe primele locuri: 1). TV 
(67,4%); 2). presa (28,0%). 

V. Nevoia de a se informa asupra actualităţii este satisfăcută prin: 1). TV (68,8%); 2). presă 
(22,5%), 

VI. Nevoia de relaxare apelează mi ales la: 1). TV (53,9%); 2). Internet (33,3%). 

VII. Nevoia de a dobândi cunoştinţe în domeniul profesional este satisfăcută prin: 1). carte 
(63,0%); 2)internet (47,1%). 


Presă Carte 

Comparând cele două serii de rezultate furnizate de chestionarele profesorilor şi ale 


elevilor, se constată că profesorii percep în mare măsură corect motivele de consum mediatic ale 


acestora din urmă, plasând pe primul rang nevoia de divertisment şi pe ultimul nevoia de a 


dobândi cunoştinţe în domeniul profesional. Ei sesizează, de asemenea, importanța pe care elevii 


o acordă culturii generale, dar tind să subaprecieze interesul lor de a se informa asupra 


actualităţii. 


In ceea ce priveşte utilizarea preferenţială a diferitelor surse media, profesorii apreciază 


corect rolul deosebit de important al televiziunii pentru nevoile de divertisment şi de a fi în pas 


cu moda, dar şi în învăţarea comportamentelor sociale sau în informarea asupra actualități. 

Tot în acord cu răspunsurile elevilor, profesorii sunt de părere că elevii utilizează internetul 
mai ales în scopuri de divertisment şi de relaxare, dar, de asemenea, într-o măsură importantă şi 
pentru a-şi îmbogăţi cunoştinţele de cultură generală şi profesională. 

În opinia lor, cartea este mai puţin utilizată în raport cu celelalte mijloace de comunicare, 
iar atunci când totuşi elevii aleg lectura, o fac mai ales în scopul dobândirii de cunoştinţe de 
cultură generală sau profesională — ceea ce corespunde cu declaraţiile elevilor. 

În concluzie, din analiza datelor oferite de acest item putem desprinde următoarele 
observaţii: 

e Elevii apelează la lectură mai ales în scopul de a dobândi cunoştinţe de cultură generală şi 
profesională, dar şi pentru divertisment şi relaxare. Cu toate acestea, având în vedere 
numărul mare al elevilor care declară că nu folosesc niciodată cartea precum şi al celor care 
nu au citit decât o carte în decursul unui trimestru, sau nu sunt în stare să menţioneze nici 
măcar un titlu în acest sens, putem conchide că lectura este în mare parte abandonată în 
favoarea celorlalte mijloace audio-vizuale, mai ales a televiziunii. 

e Impactul deosebit de puternic al televiziunii asupra tinerilor exprimat prin faptul că 
emisiunile TV sunt preferate în cea mai mare măsură pentru satisfacerea tuturor trebuințelor 
de consum mediatic; de asemenea, cea mai mare parte a timpului lor liber este alocată acestei 
activități. 

Încrederea deosebit de mare a tinerilor în televiziune — apreciată ca principala sursă de 

satisfacție — este demonstrată şi de răspunsurile la itemul 28 (privind gradul de mulțumire faţă de 

emisiunile TV urmărite predilect):astfel, 97% dintre ei afirmă un grad de mulţumire, în 


comparaţie cu numai 1,6% care-şi declară nemulţumirea. 


Cum alegi, de cele mai multe ori, emisiunea TV pe care vrei să o urmăreşti? (QE-25) 


Citesc programul. 646 40,6% 
Întâmplător. 511 32,1% 
Urmăresc anumite emisiuni din obişnuință 370 23,3% 
Aflu despre ea de la prieteni. 264 16,6% 
Sunt sfătuit de părinți. 41 2,6% 
Sunt îndrumat de unul sau mai mulți profesori. 16 1,0% 
NonR 29 1,8% 


În ierarhia nevoilor pe primul loc sunt plasate nevoile de divertisment, ceea ce corespunde 
înclinației spre hedonism a vârstei tinere; totuşi, această preferință marcată este de natură să 
întărească ideea că valorile asimilate predilect de tineri vor fi cele specifice acestui domeniu. 

Interesul important pentru informarea asupra actualități, ca şi interesul pentru cultura 
generală (plasat pe rangul al doilea al nevoilor de consum mediatic) reprezintă zone favorabile 
intervenției pedagogice, de care ar trebui să ţină cont atât şcoala, cât şi realizatorii de emisiuni, 
fără pericolul de a-şi pierde audiența, cel puțin în ceea ce priveşte generația tânără. 

4.1.3. Comunicarea 


Comunicarea reprezintă modalitatea cea mai importantă prin care se realizează educația 
informală. Comunicarea în familie şi comunicarea în şcoală sunt în interdependenţă cu 
comunicarea cotidiană, comunicarea prin mass-media. În raport de contextul social şi de 
parteneri, comunicarea se constituie din factori diferiți, transmite mesaje diverse, îndeplineşte 
anumite funcţii cu prioritate. 


4.1.3.1. Comunicarea educaţională/pedagogică 


Consumul de mass-media, motivaţia şi satisfacția față de acestea se datoreaza faptului că 
nevoile de informare, de schimb de opinii, de confruntare chiar sau împărtăşire de convingeri nu 
sunt satisfăcute în general sau cu privire la anumite teme şi probleme. O primă tatonare a acestei 
situaţii s-a realizat printr-un item care a vizat investigarea prezenței în discuţii formale sau 
informale desfăşurate în şcoală a unor subiecte abordate, de regulă, de mass-media, ceca ce 
reprezintă deci un teritoriu alb al comunicării cotidiene şi, probabil, al educaţiei informale, unde 
se instalează mass-media cu prioritate. Aceeaşi întrebare a fost adresată şi profesorilor, ambele 
categorii de subiecți confirmând, în aceeaşi proporție (45%) prin varianta („da”) de răspuns 
oferită. Cercetarea nu a presupus numai confirmarea sau infirmarea prezenţei unor asemenea 
probleme, dar şi-a propus şi identificarea principalelor categorii de probleme mai mult sau mai 
puţin abordate în discuţii cu profesorii. Prin adresarea unei întrebări cu răspuns deschis, a fost 
asigurată evitarea unor posibile răspunsuri sugerate, dar şi îngrădirea posibilităților de răspuns 
ale elevilor, oferind totodată posibilitatea identificării principalelor aşteptări din partea elevilor, 
în această problemă. Cea de a treia categorie de întrebări legate de problema discutată se referă la 
identificarea unor puncte de comunicare elev-profesor, dintr-o listă supusă atenției în chestionar. 
Trebuie menţionat că acest item a fost pus atât în atenția elevului (QE — 20), cât şi în atenţia 
profesorului (QP — 26). Nu trebuie omisă specificarea asupra întrebării referitoare la sursa 
alternativă de informare în problemele menţionate, cea din afara şcolii: în familie, în cercul de 
prieteni etc. În aceste condiţii, grupul de itemi utilizat în scopul identificării comunicării 
educaționale (profesor-elev) a fost următorul: 


Consideri că există subiecte despre care nu se discută sau se discută prea puţin la 
şcoală, cu profesorii, prezentate şi dezbătute în mass-media? (QE — 17; QP-25) 


După părerea ta, asemenea subiecte sunt legate de: (QE — 18) (urmată de spațiu 
pentru completarea liberă a variantelor de răspuns) 


În ce măsură se discută la şcoală, cu profesorii despre următoarele subiecte: (QE — 20; 
OP-26) (urmată de prezentarea listei: dragoste, sexualitate etc. ) 

La prima întrebare, răspunsurile oferite de elevi şi de profesori au fost următoarele: 


Elevi Elevi Profesori 
Da 729 45,8% 45,2% 
Nu 388 24,4% 45,1% 
Nu ştiu 455 28,6% 7,0% 
NonR 19 1,2% 2,2% 


Aproape jumătate dintre elevi consideră că există subiecte prezente în mass-media care nu 
se discută sau se discută într-o foarte mică măsură la şcoală, cu profesorii. Un sfert din elevi 
neagă că ar exista asemenea subiecte şi puţin peste un sfert dintre elevii întrebaţi (28,6%) nu au 
NICI O opinie în acest sens. 

În privinţa profesorilor, 90% dintre opiniile acestora se repartizează egal între afirmaţie şi 
negatie. În comparaţie cu elevii, profesorii sunt în aceeaşi măsură de acord cu elevii că există 
subiecte despre care nu se vorbeşte la şcoală. În schimb, jumătate din profesorii care au răspuns 
la chestionar consideră că nu există asemenea subiecte, pe când, după cum am văzut, doar un 
sfert din totalul elevilor consideră că nu există subiecte dezbătute în mass-media care să nu fie 
discutate şi la şcoală, cu profesorii. 

Apare necesară continuarea şi corelarea răspunsurilor la această întrebare cu investigarea 
acestor subiecte pe care mass-media le abordează (QE-18, QP-26) pentru a afla la ce se referă 
comunicarea pe care elevii o găsesc în mass-media şi le umple o lipsă. 

Analiza care urmează se referă numai la segmentul celor 729 de elevi care reclamă 
necesitatea abordării unor subiecte în discuţiile cu profesorii, neabordate în discuțiile din şcoală, 
structura prezentată referindu-se la acest segment de respondenţi. 

S-au desprins, astfel, următoarele opțiuni şi ierarhii tematice: 


Atitudini, interese, nevoi personale, probleme de zi cu zi ale elevilor 


Viaţa în societate (socializarea şi agenții acesteia) 


Starea națiunii şi educaţia pentru democraţie 


Stiluri de viaţă 
Cultură 


Viitorul profesional 


Mass-media 


Mediu-ecologie 


Altele 
100% 
80% 
60% 
40% 
20% 
0% 
Nevoi Viaţa în Educaţia Stiluri de Cultură Viitorul Mass-media Mediu- 
personale societate pentru viaţă profesional ecologie 
democraţie 


= Numai 672 (92%) dintre cei 729 elevi din categoria menţionată şi-au susținut afirmaţia cu 
unul sau mai multe exemple, restul de 57 neoferind nici un răspuns la itemul QE-18. Se poate 

aprecia că, în medie, fiecare dintre cei 672 subiecți au exemplificat cu câte două (1,92 itemi 


primari) teme necesar a fi abordate în şcoală; 


= Concentrarea cea mai mare a itemilor primari indică absenţa unei comunicări profesor-elev pe teme 


de imediat interes / necesitate, probleme ivite în mod curent în viaţa de zi cu zi a elevului. Aproape 


toți cei 672 elevi care şi-au exemplificat opinia, au menționat această categorie de probleme. 


= Un sfert dintre elevi reclamă necesitatea abordării problemelor privind viaţa socială, iar în 


ponderi aproximativ egale, câte o cincime dintre subiecți sunt interesaţi de aspecte legate de 


democraţie şi starea naţiunii sau de cele referitoare la stil de vaţă. 


Principalele categorii menţionate au rezultat din următoarea grupare a itemilor primari: 


Atitudini, interese, nevoi 


Viaţa sexuală; bolile cu transmitere sexuală. 


54,9% 


personale, probleme de zi | Viaţa de adolescent, problemele tinerilor 


12,5% 


cu zi ale elevilor (658) Droguri, alcool, tutun 


Viaţa afectivă: dragoste, prietenie, viaţă de 


12,3% 


cuplu, educaţia profamilială. 57 8,7% 
Prevenirea bolilor (altele decât cele sexuale) şi 

a accidentelor; sănătate, igienă 21 3,2% 
Psihologia adolescentului 20 3,0% 
Distracţie / divertisment 13 2,0% 


Viaţa religioasă 
Altele 


Viaţa în societate (188) Viaţa sexuală; bolile cu transmitere sexuală. 


19,1% 


Droguri, alcool, tutun 


11,7% 


Distracţie / divertisment 


5,3% 


Viaţa de adolescent, problemele tinerilor 


3,7% 


Viaţa religioasă 


26,1% 


Prevenirea bolilor (altele decât cele sexuale) şi 
a accidentelor; sănătate, igienă 


18,1% 


Psihologia adolescentului 


4,3% 


Altele 
Starea naţiunii şi educaţia | Educaţie politică”, educație civică 
pentru democraţie (166) Evenimente importante interne şi externe 
Corupţie şi sărăcie 
Altele 
Stilul de viaţă (137) Sport 


11,7% 
48,2% 
23,5% 
17,5% 
10,8% 
28,5% 


Muzică (tânără). 


25,5% 


Modă, design vestimentar 


24,8% 


Hobby-uri (jocuri electronice, Internet; 
călătorii). 


12,4% 


Viaţă mondenă 


6,6% 


Altele 


Cultură generală 
Film, arta actorului, muzică grea 


Cultură (53) 


2,2% 
52,8% 
41,2% 


Dintre subiectele care îi interesează cu predilecție pe tineri şi care nu se dezbat deloc sau 


sunt foarte rar aduse în discuţie pe primul loc se află detaşat subiectul referitor la nevoile 


personale, problemele tinerilor din viaţa de zi cu zi: 90,2% din totalul răspunsurilor afirmative 


de la itemul QE-17. Răspunsurile cele mai multe privesc tematica legată de viaţa sexuală şi 


bolile cu transmitere sexuală. Drogurile, viața sentimentală şi alte teme subsumate categoriei 

“nevoi personale” deţin o pondere mai scăzută. O parte a răspunsurilor nu specifică despre care 
nevoi anume ale tinerilor este vorba, acestea fiind luate în considerare în mod global (“viaţa de 
adolescent”, “viaţa cotidiană” a acestora, “problemele tinerilor”). Sau subiecţii au considerat că 
problemele nu pot fi rupte între ele (chiar dacă ele pot depinde de un subînţeles nucleu tematic), 
sau/şi deoarece ei au dorit să accentueze că şcoala, relaţia educativă nu e sensibilă în mod expres 
la frământările şi dilemele presante ale adolescenţei; instituția educativă ar vedea preponderent şi 
stereotip pe cel ce învaţă, nu şi personalitatea în formare care simte nevoia unui dialog informal 
cu un adult care nu este doar specialist într-o disciplină, ci şi un mentor, mediator între cultura 
şcolii şi cea a adolescenților, cultură fasonată şi de reprezentările mediatice. 

Pe locul doi se situează categoria viaţa în societate (relații/interacțiuni şi comunicare; 
factori de socializare). Tematicele subsecvente situează pe primele locuri modul cum ar trebui să 
se comporte adolescenţii în societate, în anumite situații (incluzând apelul la codul bunelor 
maniere), aspecte referitoare la comportamentul antisocial, relațiile cu părinții şi cele cu 
profesorii. 

O a treia categorie de răspunsuri vizează starea națiunii şi educația pentru democrație, 
jumătate din răspunsurile la acest subiect focalizându-se pe politică, educaţie civică (subiecții 
specificând aici nevoia de dezbatere pentru o serie de aspecte cuprinzând drepturile elevilor, 
discriminarea, şovinismul). 

Tinerii opinează, de asemenea, că nu sunt abordate în şcoală subiecte despre stilul de 
viaţă, sportul, muzica şi viaţa vedetelor fiind temele predilecte de interes la acest capitol. 

Restul categoriilor — cum ar fi cultura, mass-media privită ca domeniu de interes de sine 
stătător (şi nu ca vehicul pentru imagini, reprezentări, semnificaţii ale culturii cotidiene) — au 
ponderi mai scăzute. 

Ierarhia, după categorii, situează, aşadar, pe primele locuri: nevoile personale (1); viaţa în 
societate (2); starea națiunii şi educaţia pentru democrație (3); stiluri de viață (4). 

O altă strategie de a cerceta comunicarea din şcoală a fost aceea de a oferi lista unor teme 
la care să se indice frecvenţa abordării lor în şcoală, mai precis în comunicarea cu profesorii, 
întrebare adresată şi profesorilor. 

Din afirmațiile elevilor, puţine teme din lista prezentată, sunt abordate în şcoală. Dacă ne 
referim la scala de evaluare, categoria “mult” se apropie în cea mai mare măsură de sensul real al 
mesajului “comunicare profesor-elev”, categorie în care nici un item nu a atras opinia a mai mult 
de o cincime dintre elevii investigaţi. Ponderile cele mai ridicate fac referire la discuţii privind 
corupția din societate, sărăcia socială şi aspecte privind organizarea timpului liber. 


Teme abordate în şcoală: Mult Puțin Deloc | NonR 
Dragoste 5,2% 58,0% 36,0% 0,8% 
Sexualitate 5,6% 49,6% 44,1% 0,7% 
Modalităţi de a face rost de bani 9,9% 45,8% 43,1% 0,6% 
Modă (muzică, vestimentație) 12,3% 53,71% 32,9% 1,1% 
Activităţi de divertisment, petrecerea timpului liber 19,5% 59,3% 19,8% 1,4% 
Grija zilei de mâine (nivelul economic scăzut al familiei) 14,0% 36,9% 47,2% 1,9% 
Sărăcia socială 20,9% 44,1% 33,2% 1,8% 
Corupţia din societatea românească 24,6% 44,8% 28,9% 1,7% 
Probleme politice 9,6% 41,6% 46,6% 2,2% 
Dileme, frământări de natură filosofică, spirituală, religioasă | 18,6% 53,0% 25,1% 3,3% 

Ca întrebare adresată şi profesorilor, formularea itemului impune următoarea precizare. 
Dacă, în cazul elevilor, s-a solicitat evaluarea frecvenţei de abordare în şcoală a subiectelor 
prezentate (pe o scală de la “mult” la “deloc”), în chestionarul profesorilor s-a solicitat bifarea în 
lista propusă a aşa-ziselor "subiecte tabu”. În vederea corelării / comparării răspunsurilor celor 
două categorii de subiecţi, se impune o uniformizare a itemului, în acest sens procedându-se atât 
la modificarea întrebării, cât şi la reevaluarea scalei de evaluare. Prin transferarea întrebării la 
conotaţia sa negativă, compararea se va referi la un item QE-20-bis, şi anume, la întrebarea “care 
dintre temele din listă nu a fost abordată în discuţiile cu profesorii”. Demersul legat de scala de 
evaluare a ridicat problema intuirii modului în care ar fi răspuns elevii la o astfel de formulare a 
întrebării: fie ca un mesaj radical, în sensul “deloc”, fie ca un mesaj de tipul “mai degrabă nu”, în 
care ar fi cuprins şi discuţiile sporadice. Pentru a nu omite nici una din posibilităţi s-a procedat la 
construirea a două scenarii de răspuns: varianta “deloc” a scalei inițiale (V-1) şi varianta 


cumulată a răspunsurilor “puţin” şi “deloc” (V-2). 


Teme abordate rareori sau deloc în discuţii profesor- Opinie profesori | Opinie elevi | Opinie elevi 
elev: (V-1) (V-2) 
Probleme politice 65,2% 46,6% 88,2% 
Sexualitate 38,0% 44,1% 93,7% 
Modalităţi de a face rost de bani 24,1% 43,7% 89,5% 
Grija zilei de mâine (nivelul economic scăzut al 
familiei) 21,9% 47,2% 84,1% 
Corupţia din societatea românească 15,5% 28,9% 73,1% 
Dragoste 11,2% 36,0% 94,0% 
Sărăcia socială 9,1% 33,2% 77,3% 
Modă (muzică, vestimentație) 5,9% 32,9% 86,6% 
Activităţi de divertisment, petrecerea timpului liber 3,2% 19,8% 79,1% 

100% 

80% i a ci e ci 

60% = © profesori 


=B elevi (V-1) 
dr elevi (V-2) 


40% 


20% 

Proble me Sexualitate Modalităţi de a Nive lul Corupţia din Dra goste Sărăcia socială Modă(muzică,  Timpulliber 

bani scăzutal 
fa milie i 


În ambele variante se constată o supraevaluare semnificativă de către profesori a 
comunicării profesor-elev, în opinia acestora, aşa zisele “probleme tabu” apărând cu o frecvență 
mult mai redusă. Dacă ne referim la varianta radicală (V-1: probleme complet neabordate), cu 
excepţia subiectelor politice — apreciate ca “tabu” de un procent mai mare de profesori, în opinia 
elevilor toate celelalte aspecte par cu mult mai puţin abordat în comunicarea din şcoală. În cea de 
a doua variantă (V-2) unde a fost introdusă şi nuanţa “prea puţin” opiniile elevilor se detaşează 
mult de cele ale profesorilor, aproape toate răspunsurile elevilor gravitând în jurul acestui punct 


de vedere. 

În comparaţie cu elevii, profesorii sunt de părere că “subiectele despre care nu se poate 
vorbi în şcoală, cu elevii” sunt cele considerate tabu din raţiuni instituționale, de morală socială, 
Problemele/subiectele nediscutate în şcoală se ierarhizează în felul următor: probleme politice 
(1), acestea reprezentând două treimi din răspunsurile afirmative la itemul QP-25, subiectul 
putând fi corelat cu cel ocupând locul al cincilea în ierarhie, şi anume corupția; sexualitate (2); 
modalitatea de a face rost de bani (3); corelativ lui 3, nivelul economic al familiei (4). 

Elevii apreciază că problemele/subiectele supuse atenţiei sunt slab discutate, media elevilor 
situându-se sub 1 punct (nivel atribuit în scală categoriei “puţin”). Pentru categoria “puţin”, 
elementele care formează inventarul de posibile subiecte de discuție se ordonează astfel în partea 
superioară a scalei: 1. activități de divertisment, petrecerea timpului liber; 2. corupția din 
societatea românească; 3. dileme, frământări de natură filosofică, spirituală. În situaţia cea mai 
precară se găsesc sexualitatea şi problemele politice. 

În comparaţie cu afirmaţiile elevilor privitoare la subiectele cele mai deficitare, opiniile 
profesorilor sunt mai realiste — ei ştiu dacă şi cât se poate “rula” la clasă dintr-un subiect care nu 
este, de regulă, integrabil unei unități de învăţare; sau cadrele didactice pun mai puțin preţ pe 
operaţia de “reşapare” de informaţii, atitudini livrate de mass-media şi greu controlabile în 
comunicarea pedagogică. 

De adăugat că, totuşi, răspunsurile elevilor nu sunt lipsite de coerență şi consecvență. În 
ierarhia răspunsurilor la itemul 18, privitoare la subiectele care nu se discută la şcoală, răspunsurile 
considerate în raport cu fiecare temă în parte, şi nu după categoria subiectelor, se centrează pe 
următoarele aspecte: 1. viaţa sexuală; 2. droguri, tutun, alcool; 3. educaţie politică şi civică; 4. sport. 
Or, media răspunsurilor elevilor în legătură cu subiectele discutate cu profesorii aşază pe ultimele 
locuri, dintr-o listă de zece poziţii, problemele politice, apoi sexualitatea. Cât despre “sport”, acesta 
poate fi considerat parte componentă a ceea ce se găseşte pe prima poziție în cadrul mediei 
răspunsurilor despre ce se discută cu profesorii (a practica sportul, a-l privi şi comenta). 


4.1.3.2. Modalităţi de procurarea a informaţiei de interes pentru adolescenți 


Pentru a cunoaşte modalităţile prin care subiectele de interes identificate anterior sunt o 
preocupare a comunicării cu diferiți parteneri sau a accesării diferitelor surse de informaţie, li s-a 


de ou. 


Obişnuieşti să-ți satisfaci curiozitatea în legătură cu asemenea subiecte prin: (QE — 19; QP-27) 

Deseori | Uneori | Niciodată | NonR 
Discuţii cu unul sau mai mulţi prieteni (A) 32,71% 21,0% 1,5% 44,8% 
Discuţii cu unul sau cu ambii părinţi (B) 15,6% 30,4% 8,7% 45,3% 
Discuţii cu alt membru al familiei tale (soră, frate, văr etc. ) 
(C) 17,3% 22,5% 13,5% 46,7% 
Discuţii cu unul sau cu mai mulţi profesori în afara orelor 
de şcoală (D) 2,6% 15,3% 35,4% 46,7% 
Urmărind anumite emisiuni la TV (E) 24,3% 25,1% 4,0% 46,0% 
Urmărind anumite emisiuni radio (F) 9,4% 26,1% 17,7% 46,8% 
Citind anumite cărți (G) 10,2% 27,1% 15,5% 46,6% 
Căutând informaţii pe site-urile Internet (H) 11,8% 23,6% 17,8% 46,8% 
Citind ziare/reviste care prezintă asemenea subiecte (I) 24,0% 24,1% 5,3% 46,6% 
Medie prof. | Medie elev 
Discuţii cu prietenii 1,798 1,565 
Urmărind anumite emisiuni la TV 1,589 1,376 
Căutând informaţii pe site-urile Internet 1,534 0,888 
Citind ziare/reviste care prezintă asemenea subiecte 1,293 1,349 
Urmărind anumite emisiuni radio 1,078 0,845 
Discuţii cu părinţii 1,068 1,126 
Citind anumite cărți 1,033 0,900 
Discuţii cu profesorii, în afara orelor de şcoală 0,982 0,383 
20 Î 
18 
1,6 | | 
1,4 | | 
1,2 | 
1,0 | © © Medie prof. 
0,8 | | =B Medie elev 
0,6 | | 
0,4 
0,2 | | 
0,0 D | = EEE, 
Discuţii cu prietenii Emisiuni TV Informaţii Internet Presa scrisa Emisiuni radio Discuţii cu părinții Cărţi Dis cuţii informale 
cu profesori 


O primă observație este referă la ponderea ridicată a non-răspunsurilor, la toți itemii 
aceasta apropiindu-se de 50%. 

Din perspectiva indicatorului mediu, cu excepția a doi itemi, punctele de vedere ale celor 
două categorii de subiecți nu diferă foarte mult. Referitor la cei doi itemi, se constată o 
supraevaluare de către profesori a propriului rol în lămurirea unor probleme, sau un transfer de 
responsabilitate către elev, prin obținerea de informaţie din site-uri Internet. 

Media de răspuns a elevilor pentru cele trei tipuri de răspuns se apropie de categoria 
“deseori” (notată cu 2 puncte, faţă de “uneori” — 1 punct). 

Pe scala modalităților de satisfacere a curiozităţii pentru aspectele nediscutate sau foarte 
puţin discutate în timpul orelor de şcoală, pe primele locuri se situează: 1. A - discuţii cu 
prietenii; 2. E — emisiuni TV; 3. I - citirea presei 4. Observăm că aproape la egalitate şi cu 
procente de 1/3 aceste subiecte sunt discutate cu prietenii sau cu familia. Tot la egalitate şi într-o 
proporție de 1/4 sunt utilizate televiziunea şi presa scrisă. Discuţiile cu profesorii în afara orelor 
de şcoală constituie modalitatea cea mai puţin uzitată în scopul satisfacerii nevoii de informaţie 


71 


care suscită interes în rândurile subiecților tineri şi care nu este redevabilă disciplinelor şcolare 
tradiționale, ci, măcar parțial, “noilor educaţii” sau aşa-ziselor “domenii ale vieții”. 

În comparaţie cu elevii, nivelurile medii de răspuns oferite de profesori se repartizează pe o 
scală formată în zona superioară din: 1. A; 2. E; 3. H (căutarea de informaţii prin intermediul 
Internetului). Numai la două capitole există o apropiere foarte mare între afirmaţiile elevilor şi 
cele ale profesorilor, tinzându-se chiar spre o coincidenţă a punctelor de vedere — discuțiile cu 
părinții, cititul presei. 

O diferenţă vizibilă există între nivelurile medii ale răspunsurilor oferite de către elevi şi 
profesori la capitolul satisfacerea curiozității/interesului prin “discuţii cu profesorii în afara 
orelor de şcoală”. Răspunsurile medii oferite de către profesori se situează mult mai sus decât 
cele corespunzătoare elevilor. Supraestimare a meritelor sau necunoaştere a propriilor elevi? 


4.1.3.3. Comunicarea interpersonală 


Comunicarea cu impactul cel mai puternic şi, aşa cum a rezultat din prelucrarea itemului 
anterior, cea mai utilizată pentru dialogul pe probleme de interes, o reprezintă comunicarea 
interpersonală. De aceea, am acordat atenţie acesteia şi am investigat-o în condiţiile în care 
nevoia de comunicare este presantă, este vorba despre apelul la celălalt în scopul depăşirii 
situaţiilor de criză. Aceste situaţii sunt frecvente şi fireşti la adolescenţă, ca şi nevoia de a le 


depăşi cerând sfatul, ajutorul. 


În situaţiile de viaţă dificile, când eşti frământat(ă) de probleme aparent insolubile, 
obişnuieşti să te confesezi şi ceri sfatul / ajutorul: (QE-21) 


Itemul vizează ceea ce s-ar putea numi relații de proximitate cu agenți de sprijin moral. 
Aceştia sunt persoane cu care adolescenţii simt în general nevoia să comunice în situaţiile de 
criză existențială, şi cărora le destăinuie frământările şi dificultățile prin care trec şi de la care 
aşteaptă sprijin moral şi sfaturi, în virtutea legăturilor afective dintre adolescent(ă) şi aceste 
persoane, a experienţei de viață, dar şi profesionale în relaţiile interumane — experiență 


recunoscută social şi legitimată instituțional. 


Deseori | Uneori | Niciodată | NonR Medie 
Unui prieten/prietene (E) 58,8% 33,8% 5,2% 2,2% 1,548 
Unui părinte (A) 43,9% 45,8% 8,7% 1,6% 1,357 
Persoanei de care eşti îndrăgostit (F) 34,1% 44,1% 17,9% 3,3% 1,168 
Unei alte persoane din familia ta (D) 29,4% 51,2% 15,8% 3,6% 1,141 
Nu cer sfatul nimănui (H) 9,7% 34,9% 42,0% 13,4% 0,627 
Unui preot, unui om al bisericii (G) 8,8% 33,6% 53,1% 4,5% 0,536 
Unui profesor (B) 2,9% 36,5% 57,1% 2,9% 0,436 
Unui consilier şcolar (C ) 1,8% 13,3% 80,6% 4,3% 0,177 


Agenţii de sprijin moral solicitați se diferențiază în trei mari categorii. Prima categorie, 
frecvent solicitată, este alcătuită din membrii familiei (nucleare şi lărgite) şi din grupul de vârstă. 
O a doua categorie, sporadic solicitată, este reprezentată de preot, profesor şi de consilierul 
şcolar. 42% dintre subiecți nu se regăsesc în situația de a nu fi cerut sfatul cuiva vreodată. 

Între persoanele deseori solicitate, pe prima poziţie se află prietenii (58,8%), în timp ce 
următoarea revine unuia dintre părinți; urmează, în ordinea preferințelor şi frecvenţei adresării, 

persoana de care subiectul "este îndrăgostit" şi, la mică distanţă, altă persoană din familie (34,1% 
ŞI, respectiv, 29,4%, pentru categoria deseori). 

Dacă prezenţa grupului de egali în fruntea listei de persoane la care adolescen- 
tul/adolescenta apelează în momente dificile nu are de ce să surprindă, o menţiune specială 
merită familia. Personaj rebel şi aflat în criză de originalitate, adolescentul pare să se concilieze 
mai repede şi în mai mare măsură cu familia decât afirmă literatura de specialitate, când trece 
prin momente foarte dificile. Familia rămâne, din perspectiva răspunsurilor subiecților noştri, un 
factor important de socializare, iar microcomunitatea familială este valorizată de adolescenţi (cel 
puţin în punctele nodale ale traiectoriei acestora). Numai uneori adolescenţii apelează la dialogul 
cu profesorul. Relaţia elevului cu profesorul, imaginea elevului despre rolul acestuia, natura 
comunicării educaționale evidenţiază în acest caz (ca şi în alte părți ale chestionarului) un deficit 
de comunicare educator-educat. Explicarea acestui fapt nu ţine în primul rând de prestaţia 
individuală, ci de elemente structurale ale procesului de educaţie: o dezinvestire afectivă a 
educatorului de tip tradițional, chemat să medieze raportul dintre educat şi cultură, dar mediator 
cu rol slab de "model", câtă vreme mass-media, elevii înşişi conferă de multe ori acest rol celor 
care se abat de la normele de reuşită socială sancţionate de şcoală. 

Pentru că în comunicarea interpersonală un loc şi un rol principal îl au prietenii, iar 
comunicarea nu se referă numai la cea verbală, am investigat tinerii în legătură cu ce activități, 
ce preocupări au în grupul de prieteni: 


Ce faci, de obicei, când te întâlneşti cu prietenii? (QE-31) 


Deseori | Rareori | Niciodată | Medie 
Ascultăm muzică acasă la unul din noi. (F) 52,9% 38,8% 6,5% 1,473 
Discutăm probleme legate de viața noastră. (C) 47,8% 39,6% 10,9% 1,376 
Mergem la discotecă (G) 43,9% 40,9% 12,8% 1,318 
Urmărim sau participăm noi înşine la competiții 
sportive (A) 17,8% 41,4% 36,1% 0,807 
Mergem la cinematograf (D) 9,5% 51,0% 36,5% 0,722 
Jucăm jocuri pe calculator (acasă sau la un Internet- 
café) (B) 15,1% 34,2% 46,6% 0,672 
Mergem la teatru, sau la un concert de muzică 
clasică. (E) 6,5% 27,6% 62,4% 0,421 
Ne plimbăm, facem excursii, etc. (H1) 9,0% 
Mergem la bar/terasă/restaurant/cafenea/cofetărie etc. 
(H2) 2,3% 
Ne distrăm în alte feluri (H3) 2,1% 
Invăţăm, citim, lucrăm, etc. (activităţi serioase) (H4) 1,5% 
Sex (H5) 1,0% 


Aşa cum se ştie, grupul de vârstă este o unitate sociologică de primă însemnătate pentru 
analiza vieții adolescenților, iar “prietenii”, după cum reiese şi din alte răspunsuri din chestionar 
(cf. itemii 14, 19, 21), joacă acum un rol determinant şi reprezintă una dintre instanţele-cheie de 
socializare pentru adolescenţi, unul din agenţii esenţiali de realizare a educației informale, care 

se bucură de cea mai mare credibilitate şi către care se investesc cele mai însemnate resurse de 
timp şi de afectivitate, comparabile din acest punct de vedere doar cu ... televiziunea. 

Care este conținutul timpului petrecut în comun şi responsabil în bună măsură de 
structurarea aşa-numitei “(sub)culturi a adolescenților”? Acesta este redat în tabelul de mai sus. 
Muzica şi dansul la modă, frecventarea diverselor localuri de “distracție” şi de “consum”, 
sportul, jocurile pe calculator şi nu numai, sexul şi, în general tot ceea ce se poate circumscrie 
conceptului caracteristic postmodern de “fun” —iar simpla inventariere nu spune însă, din păcate, 
mai nimic şi despre “spiritul” sau despre valoarea “educativă” a acestor forme de divertisment 
sau evaziune, formele “cuminţi” şi cele “discutabile” moral sau chiar periculoase topindu-se într- 
un singur conglomerat, într-o “pastă omogenă”- constituind principalele activități desfăşurate în 
comun. Comunicarea despre problemele intime ocupă şi ea un loc prioritar în economia timpului 
petrecut împreună cu prietenii, ei reprezentând, nu întâmplător, şi primii confidenți sau “agenți 
de sprijin moral” (cf. item QE-21), şi sursa privilegiată de procurare a informaţiei “despre care 
nu se vorbeşte în şcoală” (cf. item QE-19). Activităţile de tip intelectual sau cultural ocupă, în 
raport cu cele de mai înainte, precum se poate observa, un loc destul de modest, aproape 
neglijabil în ansamblul general al vieţii micro-comunităților de adolescenți români ai începutului 
de secol XXI. 


4.1.3.4. Capacitatea de receptare 


Efectele consumului media asupra tinerilor sunt determinate de motivaţia, de cantitatea sau 
de calitatea consumului de mass-media dar şi de capacităţile lor de receptare a mesajelor 
transmise. Este importantă,, de exemplu,, capacitatea de a discerne între judecaţile de fapt şi 
între judecaţile (propozițiile) care exprimă opinii despre fapte, judecăţile de valoare. A fost 
testată această capacitate de discernământ prin cerința: 


Urmează patru afirmaţii, între care 3 reprezintă o opinie şi una reprezintă un fapt. 
Te rog să încercuieşti afirmaţia care constituie un fapt. (QE-40) 


Emisiunile de ştiri difuzate de posturile TV conţin informaţii corecte 

despre actualitate. 318 20,0% 
Emisiunile de ştiri sunt redactate de o echipă de specialişti. 712 44,8% 
Ştirile din presa scrisă se adresează unui public mai numeros decât 

cele difuzate prin programele radio. 231 14,5% 
Programele de actualități nu sunt întotdeauna interesante. 262 16,5% 
NonR 68 4,3% 


Doar aproximativ 45% dintre tinerii chestionaţi au manifestat discernamântul de a alege 
propoziția care exprimă relatarea unui fapt. Bariera în manifestarea acestei competenţe poate să o 
reprezinte şi deprinderea de a judeca un mesaj în funcție de un cuvânt, aparent mai semnificativ, 
fără ansamblul mesajului (al propoziției, contextului) din care face parte. Astfel cuvintele 
“actualitate“, “actualități”, “ştiri”, care sunt legate în mod obişnuit de relatarea unor fapte, au 
putut reprezenta capcane pentru discernământul tinerilor chestionaţi. O altă barieră poate să o 
reprezinte obişnuinţa de a considera drept “ştiri” nu informaţia, relatarea unor fapte, ci opiniile 
jurnaliştilor. Şi experienţa, pe care elevii o au deseori în viaţă şi în şcoală, de a nu se discerne 

faptele de opinii şi, chiar mai mult, de a se lua în consideraţie opiniile în locul faptelor, poate să 
reprezinte o barieră în formarea discernământului pentru distincția faptelor. 

Discernămiîntul cu privire la esența unui mesaj a fost investigat printr-o altă sarcină care 
a cerut elevilor să facă selecția ideii pricipale din mai multe propoziții privind scurta relatare a 
unei situații (decizia de închidere a unei fabrici de îngrăşăminte), din perspectiva mai multor 
actori sociali: guvernanţii, cetăţenii oraşului, muncitorii, diferite partide. 


Care este ideea principală a acestui articol? (QE-42) 


Cetăţenii au prea puţine şanse să-şi exprime opiniile. (A) 490 | 30,8% 
Modul în care oamenii reacționează la închiderea fabricii depinde de 

interesele lor. (B) 560 | 35,2% 
Poluarea aerului ameninţă recoltele ţăranilor. (C) 238 | 15,0% 
Toţi locuitorii care au reşedinţa lângă fabrică trebuie să voteze această 

hotărâre. (D) 245 | 15,4% 
NonR 58 3,6% 


15,4% 

DA 
DB 
DC 
DD 

E NonR 


15,0% 


Elevii învață şi exersează detaşarea ideii principale dintr-un text chiar din primii ani de 
şcoală. Cu toate acestea, numai 35,2% dintre tinerii de 15-16 ani au reuşit să aleagă ideea 
principală. Competența de a extrage sau de a selecta esențialul unui mesaj are desigur multe 
bariere, dificultăți posibile. Textul din care s-a cerut să se desprindă ideea principală se referea la 
o stare conflictuală. O barieră posibilă şi, de multe ori, vizibilă la comentatorii din mass-media, dar şi la 
consumatorii de mass-media, este implicarea lor în starea conflictuală care este relatată sau 
receptată şi substituirea ideii principale, a esenței ce ar putea fi selectată din acea situaţie relatată, 
cu propria opinie despre astfel de situații. Este cazul alegerii primei afirmaţii ca idee principală: 
“Cetăţenii au prea puține şanse să-şi exprime opiniile” de către aproximativ 31% dintre elevi. 


4.1.4. Valorile în proiectele, modelele, orientările de valoare ale elevilor 


Experiențele multiple şi semnificative pe care elevii le au până la 15-16 ani, schimbările pe 
care le suportă şi pe care încep să le proiecteze, nevoia de autonomie, dar şi de orientare în viaţa 
socială, căutarea reperelor şi a criteriilor de evaluare şi de autoevaluare conduc spre tensiuni 
interioare, explozii exterioare uneori, dar şi spre cristalizarea unor semnificaţii, opțiuni, modele 
care integrează tot mai conştient valorile. Educaţia informală are conţinut şi forță tocmai datorită 
valorilor trăite care reprezintă, de multe ori, principalele dominante ale vieţii cotidiene şi intime 
ale individului. Mass-media induce astfel de valori datorită plasticității personalității copiilor şi a 

tinerilor, datorită faptului că utilizarea mijloacelor de comunicare creează posibilități de alegere, 
chiar dacă nu se referă la conţinuturi. Exersarea butonării ca şi a răsfoitului, dar mult mai puțin, 
conduc la iluzia “stăpânirii” raportului de comunicare. Alegerea individuală nu afectează nici pe 
emițător şi nici pe alți receptori decât uneori, în acelaşi spațiu fiind mai multe opțiuni de 
vizionare (de exemplu la singurul televizor din familie). Este posibil astfel ca influențarea să fie 
mult mai puternică, chiar dacă nu ar exista intenţia surselor de comunicare să influenţeze, să 
manipuleze, tocmai datorită acestei marje de libertate trăită care însoţeşte receptarea personală a 
ceea ce se comunică în masă. Cercetarea a investigat situaţii şi posibile reflexii semnificative ale 
elevilor, în care valorile sunt implicit sau explicit prezente şi, care au legătură cu mass-media. 


4.1.4.1. Proiectul de viaţă 


Intenţia de a-şi continua educaţia şcolară — ca parte a proiectului profesional — 
exprimată prin răspunsurile la itemul: 


Ce intenţionezi să faci după ce vei termina şcoala? (QE-6) 


relevă o tendință puternică spre continuarea studiilor, în vederea unei pregătiri superioare 
nivelului liceal, fie că este vorba de opţiunea pentru o formă scurtă de şcolarizare, fie de studii în 
învățământul universitar: 79,1% din elevii investigați îşi declară intenţia de a urma în viitor 
cursurile unei şcoli, în raport cu numai 8,5% care doresc să-şi încheie şcolarizarea şi să lucreze. 


Continuă studiile 1259 79,1% 

Întrerupe studiile 136 8,5% 

Nehotărât 173 10,9% 

NonR 23 1,4% 
1,4% 


10,9%-— 


8,5% O Continuă studiile 


O Întrerupe studiile 


m Nehotărât 


E NonR 


l 
79,1% 


Din corelarea acestor tipuri de opțiuni cu prelucrarea datelor de identificare a unităților de 
eşantionare putem să discernem diferențieri şi să facem anumite comparații, care pot reprezenta 
situații semnificative de care politicile educative, nu numai cele şcolare să țină seama. Nu 
întâmplător, de exemplu, cei care cer emisiuni teme educative sunt mai mult din mediul rural, 
unde şi şansele, dar şi aspirațiile de continuare a studiilor sunt mai reduse. Faptul că proiectul de 
viață al adolescenților din acest mediu este mai modest nu reprezintă o respingere a efortului de a 
învăța. De aceea, mediile de comunicare în masă ar fi cele mai potrivite să ofere tinerilor 
posibilitatea de a învăța în mod informal cît mai mult, calitativ şi adecvat unor astfel de situații. 

total continuă întrerupe | nehotarît | NonR 

mediu Urban 1477 80,8% 7,6% 10,2% 1,4% 
Rural 114 57,0% 21,1% 20,2% 1,7% 

progr. Liceu 1161 86,0% 4,4% 8,6% 1,0% 
educat. Profesional 430 60,5% 19,8% 17,0% 2,1% 
sex Masculin 787 71,9% 12,2% 14,7% 1,2% 
Feminin 792 86,6% 4,9% 6,9% 1,6% 

educ. sc. gen/prf 342 66,1% 19,6% 13,7% 0,6% 
parinti liceu 830 78,7% 7,5% 12,3% 1,5% 
superior 392 93,6% 1,0% 3,8% 1,6% 


Opţiunea de continuare a studiilor variază în funcţie de mediul în care este plasată şcoala, 
de programul educaţional în care sunt înscrişi elevii (liceu, învățământ profesional), de sexul 
subiecţilor şi de nivelul de instrucție-educaţie a părinților. Astfel, intenţia de a continua studiile 
înregistrează o frecvență mai mare la elevii care învaţă într-o şcoală din mediul urban, la cei din 
învățământul liceal, la subiecţii de sex feminin şi la elevii proveniţi din familii în care părinții au 
un nivel mai înalt de pregătire şcolară. În acest sens, se constată că: 
= mediul şcolar urban şi nivelul liceal sunt mai stimulative pentru învăţare, mai motivante, 

orientându-i într-o mai mare măsură pe elevi spre continuarea studiilor în scopul pregătirii 
pentru o carieră, în raport cu mediul şcolar rural şi cu nivelul profesional (în ultimele două 
categorii înregistrându-se şi cel mai mare număr de indecişi); cu toate acestea, procentele 
care exprimă intenţia de a continua activitatea de învăţare într-o formă instituționalizată 
rămân ridicate chiar şi pentru subiecții din mediul rural (57%) şi pentru cei care urmează 


cursurile învăţământului profesional (60,5%); 


iul 


urban rural liceu profesional masculin feminin sc.gen/prf liceu superior 

= Mediu Program educaţional Sex Nivel de studii în 


comparaţie cu al băieților (71,9%), fapt explicabil prin trăsături generale caracteristice, în mare 
măsură, psihologiei feminine (dorinţa de stabilitate şi de securitate, care pot fi asigurate prin 
dobândirea unei diplome, o responsabilitate sporită, conştiinciozitate, hărnicie etc. ); 

= o influență puternică o are nivelul de pregătire şcolară a părinţilor, 93,6% din elevii 
aparținând unor familii cu grad superior de instrucție-educație exprimându-şi intenţia de a-şi 
continua studiile; aceasta înseamnă că, în societatea românească, familia rămâne principalul 
furnizor de modele în ceea ce priveşte aspiraţia spre carieră; se dovedeşte astfel, o dată în plus, 
faptul că în familiile de intelectuali mai ales, părinții se îngrijesc în mai mare măsură de educaţia 


77 


intelectuală şi de dezvoltarea cognitivă a copiilor şi se implică mai puternic în configurarea 
proiectului lor profesional; 

= procentul important de 38,9% elevi care doresc să-şi continue studiile şi să lucreze în 
acelaşi timp este de natură să sugereze numărul mare de familii al căror nivel economic scăzut 
nu poate asigura tinerilor suportul material necesar şi suficient pentru ca aceştia să se dedice 
exclusiv activităţii de învăţare. 

Numărul foarte mare de subiecți care optează pentru continuarea pregătirii şcolare, 
coroborat cu numărul mare de răspunsuri (la itemul QE-22) care consideră realizarea în profesie 
ca modalitate esențială de reuşită în viaţă (59,3%), demonstrează faptul că în rândul tinerilor 
şcoala şi activitatea de învăţare se bucură încă de un prestigiu important, fiind percepute ca 
itinerarii necesare spre succes şi realizare personală. 

Proiectul de viață mai apropiat de vârsta la care se află elevii vizează continuarea studiilor. 
Proiectul de viaţă extins în timp vizează reuşita în viață. Pentru aceasta tinerii îşi proiecteaza un 
ideal propriu de viaţă. La 15 — 16 ani mulți tineri nu şi-au formulat incă idealul de viață, dar pot 
să judece şi să opteze cu privire la diferite variante. Am investigat opțiunile lor oferindu-le 
posibilitatea să aleagă dintre variante de modele de reuşită pe care le găsesc mediatizate sau pe 
care le pot recunoaşte în viaţa cotidiană. În aceste modele sunt desigur implicate anumite valori 
care conduc aspirația şi marchează zona de interes, standardul dorit. 


După opinia ta, ce înseamnă să reuşeşti în viaţă? (OE-22) 


Optiunile modelului de reuşită sau ale modelului de succes (ca "reuşită instituţională 
valorizată") se repartizează în trei sectoare: I. A şi G: reuşita în profesie, carieră şi întemeierea 
unei familii - instituţie a "microarmoniei"; II. B: reuşita materială, pecuniară; III. restul 
opțiunilor, ponderile acestora fiind scăzute. 

Pe scala preferințelor pentru anumite valori încorporate în idealul de viață, idealul de 
personalitate şi modelul de reuşită/succes, în frunte se situează reuşita în profesie (59,3%), 
urmată de reuşita în/prin familie (56,7%) şi de o bună situație financiară, propice lumii 


consumului (26,4%). 


I Să reuşeşti în profesia aleasă, să te realizezi în carieră. (A) 943 59,3% 
Să-ţi întemeiezi o familie în care să domnească dragostea şi armonia (G) 902 56,7% 

II Să ai mulți bani cu care să-ţi poţi îndeplini toate dorințele (B). 420 26,4% 

III | Să devii o persoană publică admirată (om de afaceri, lider politic) (E) 174 10,9% 
Să ajungi o vedetă (în domeniul modei, al muzicii uşoare, al 
cinematografiei, al televiziunii, al sportului) (F) 137 8,6% 
Să fii sexy, cuceritor, să ai o viaţă erotică tumultuoasă (D) 82 5,2% 
Nu ştiu, nu m-am gândit (H) 51 3,2% 
Să fii puternic, dur, „macho” (C) 45 2,8% 

total A B C D E E G H 
mediu urban 1477 | 60,5% 274% 2,8% 54% 11,5% 9,0% 56,9% 3,2% 
rural 114 43,9% 14,0% 2,6% 1,8% 3,5% 3,5% 53,5% 3,5% 


50,1% 30,9% 13,1% 49,7% 
68,6% 22,0% 8,7% 64,3% 


parinti sc. gen/prf 342 58,8% 
liceu 830 58,6% 
superior 392 61,0% 


Dintre cele patru variabile, nivelul de instruire al părinților determină diferenţe mici între 
procentajele preferințelor pentru un tip de reuşită sau altul. Diferenţele dependente de mediul de 
rezidență al unităţii de învăţământ nu sunt foarte semnificative întrucât, prin forța lucrurilor, 
elevii din unităţile existente în rural sunt mult mai puțini decât cei care învaţă în liceu şi şcoli 
profesionale din mediul urban. După programul educațional, diferenţe marcante, de circa 15 
procente, se creează în privința modelelor de reuşită situate pe primele două locuri. În ambele 
cazuri, opțiunile majoritare sunt în favoarea liceului. Şi după categoria sex, se constată diferenţe 
între principalele modele de reuşită alese de subiecți, procente superioare fiind atribuite sexului 
feminin (68,6% la 50,1%, în cazul realizării în carieră; 64,3% la 49,7% în cazul opțiunii pentru 
criteriul familial; în plan pecuniar, raporturile se inversează: 30,9% dintre băieți față de 22% 
dintre fete înclină spre acest criteriu). 

Se constată o anumită orientare spre un sine rezonabil, spre microspaţiul privat şi, în orice 
caz, nu spre roluri valorizate în special de spațiul public şi mediatic. Sunt preferate roluri 
convenţionale (pe care, în primă instanţă, oricine le-ar alege) şi conforme, cel puţin declarativ, 
moralei sociale şi valorilor de supravieţuire (punct terminus în axiologia persoanei sau doar 
condiţie necesară pentru reuşită, "împlinirea" pe mai multe planuri, chiar pentru fericirea 
acesteia). "Convenţionale" nu vrea să însemne neapărat "conformiste", căci termenul poate fi 
decodificat şi ca înscriere într-o zonă existenţial - profesională solidă, care protejează intimitatea 
unei persoane ce întoarce spatele unei societăți neprietenoase, false etc., dar îi preia forma 

principiilor ce definesc orientările acționale. Acesta ar fi imperativul după care s-ar conduce 
adolescenţii în viitor: a-ți confirma competenţa, dar fără propensiune spre vizibilitatea pe care o 
implică reuşita în competiţia din politică, afaceri, industria divertismentului. Valorile vehiculate 
de media nu sunt neapărat şi cele prizate de majoritatea adolescenților. 


4.1.4.2. Modele 


Modelul de reuşită în viaţă a fost investigat prin întrebarea: 


Cine constituie pentru tine un model de reuşită în viaţă? (OE-26) 


de ou. 


indice persoana/persoanele care reprezintă pentru ei un model de reuşită în viață. Am urmărit 
astfel să detectăm direcțiile din care provin influenţele implicate în configurarea modelului de 
reuşită, precum şi intensitatea acestora. Codificarea răspunsurilor libere a evidenţiat două 
domenii relaționale principale: domeniul relațiilor interpersonale, constituit de microgrupurile în 
care elevul este integrat şi cu ai căror membri interacționează frecvent şi domeniul relațiilor 
mediate de mijloacele de comunicare în masă. 

În interiorul celui dintâi (I) am urmărit influenţele exercitate de: familie (cu o atenție 
specială acordată părinților); grupul de prieteni, vecini, anturaj; profesori (incluzând în această 
subcategorie şi învăţători sau educatori — evocați de elevi în lista persoanelor exemplare pentru 
modelul lor de reuşită). 

În domeniul influențelor mass-media (ID) s-au configurat, de asemenea, două subcategorii: 
aceea a vedetelor (de muzică uşoară sau făcând parte din formaţii de muzică tânără, manelişti, 
vedete prezente pe TV şi din domeniul mass-media, sportivi, celebrități din lumea modei, actori, 
cântăreţi de muzică populară etc.) şi aceea a personalităților care se manifestă în viaţa socială (în 
domeniul vieții politice, în cel financiar-bancar, în mediul de afaceri sau în domeniul religios), 
precum şi a personalităților din domeniul culturii (al ştiinţei, literaturii şi artelor, personalități 
istorice, precum şi personaje fictive din romane, filme etc.). 


I Părinții 390 24,5% 
Familia, alte rude 167 10,5% 
Profesori, învăţători, educatori 75 4,1% 
Prietenii, vecinii, alte persoane din anturaj 37 2,3% 

II Vedete din domeniul divertismentului 359 22,1% 
Personalităţi ale vieţii sociale şi culturale 134 8,4% 
Nu am nici un model/sunt propriul meu model 131 8,2% 
Alte răspunsuri 18 1,1% 


e În sfera interacțiunilor directe rezultatele obținute indică rolul important al familiei lărgite 
(35% din răspunsuri, adică peste o treime din întregul eşantion) în configurarea modelului de 
reuşită; în interiorul familiei rolul cel mai mare revine părinţilor aproximativ un sfert din subiecți 
(24,5%,) considerându-i pe aceştia modele demne de aspirația lor. 

e De asemenea, se constată importanța extrem de scăzută, aproape nulă, a grupului de prieteni, 
de vecini şi a anturajului (2,3%). 

e În ceea ce-i priveşte pe profesori, rezultatele relevă faptul că aceştia nu sunt un model de 
reuşită pentru elevi, decât într-o proporție lipsită de semnificație (4,7%), ceea ce înseamnă că ei 

nu reprezintă pentru tineri persoane îndeajuns de admirabile pentru a deveni exemplare, obiecte 
de identificare şi de aspirație; această observaţie este de natură să pună sub semnul îndoielii, în 
sens larg, puterea lor de influență educativă în dezvoltarea personalităților aflate la vârsta 
adolescenţei. 

e În domeniul influențelor mediatice se constată că 22,7% din subiecţi adoptă ca model de 
reuşită o vedetă şi doar un procent nesemnificativ de 8,4% numesc în această calitate o 
personalitate din sfera vieții sociale sau a culturii. 

e Totuşi, însumând influențele exercitate prin mass-media, se observă că ele reprezintă un 
procent însemnat, cu rol deloc neglijabil în constituirea modelului de reuşită (31,1%), foarte 
apropiat de procentul răspunsurilor care plasează modelul în sfera familiei (35%). Aşadar, pentru 
o treime din tineri, valorile transmise prin mediul familial şi cele promovate prin mass-media îşi 
dispută dominaţia în construirea modelului lor de reuşită, cu un uşor avantaj în favoarea celor 
dintâi. 

e Persoanele cu care tinerii interacționează direct şi frecvent sunt în mai mare măsură capabile 
să reprezinte modele de reuşită (42,2%), în comparaţie cu vedetele sau personalităţile prezente pe 
diferitele canale mediatice (31,1%). 

e Se constată o quasiegalitate a forţei de influenţă a părinţilor (24,5%), pe de o parte, cu a celei 
exercitate prin mediatizarea intensă a unor vedete din domeniul divertismentului, pe de altă parte 
(22,7%). De asemenea, opțiunea pentru un model de reuşită reprezentat de o vedetă întrece cu 
mult opţiunea pentru un model care indică o altă persoană din familie, un prieten, un vecin sau 
un profesor. 

e Aşadar, în configurarea unui model de reuşită, aproape un sfert din adolescenţii investigați 
sunt influenţaţi de VIP-uri şi aproape o treime de VIP-uri şi de alte personalități din zona 
mediatică, unele, poate, admirabile, altele cu totul îndoielnice în privința setului de 
valori/pseudovalori pe care le reprezintă şi le pormovează. 

e Procentul irelevant (2,1%) al celor care indică drept model o personalitate din zona culturii 
(ştiinţe, arte, literatură, istorie, religie) evidenţiază inapetenţa tinerilor pentru domeniul valorilor 
intelectuale, culturale şi spirituale, ceea ce consonează cu dorința lor de divertisment, cu 
preocupările marcate pentru modă şi vestimentație, sau, în cel mai bun caz, pentru domeniul 
culturii generale înțeleasă însă ca un mozaic alcătuit la întâmplare, într-un mod fragmentar- 
revuistic, sau prin vizionarea la TV a unor documentare de popularizare ştiinţifică. 

Orientarea tinerilor spre anumite modele de reuşită şi spre anumite categorii de persoane 
este influenţată, după cum s-a putut observa din prelucrarea itemilor anteriori, de mass-media. 
Preocuparea faţă de astfel de modelele oferite de mass-media se poate constata prin investigarea 
gradului de interes față de anumite producții care mediatizează şi chiar confecționează vedete. 


Cât eşti de interesat(ă) de emisiunile, revistele, articolele din presă care relatează 
evenimente senzaţionale din viaţa vedetelor? (QE-32) 


Indirect s-a putut constata această preocupare şi din orientarea consumului spre anumite 
publicaţii sau emisiuni sau din cererile pe care le-au formulat când au fost invitaţi să facă 
propuneri pentru ca mass-media să devină mai interesantă (vezi itemul QE-44) 

Interesat 498 31,3% 
Oarecum interesat 903 56,8% 
Neinteresat 181 11,4% 
NonR 6 0,4% 


Este unul dintre itemii cu răspunsuri convergente într-o direcție extrem de evidentă, şi 
anume aceea a efectului de fascinație provocat de lumea “eroilor”, “miturilor” şi a “poveştilor de 
succes”, reprezentată de VIP-urile construite artificial de mass-media. Un total aproape incredibil 
de 88% dintre adolescenţi se declară interesați într-o proporție mai mică sau mai mare de “evenimentele 
senzaţionale din viaţa vedetelor”, dintre ei nu mai puţin de o treime arătându-se fără echivoc preocupați 
de asemenea subiecte cu funcție de “marfă” ieftină pentru consum. Acest răspuns este consonant cu 
preferința pentru tabloide, pentru revistele de mondenități şi pentru cele despre vedetele “en vogue”, pus 
în evidență de itemul QE-10, precum şi cu itemul QE-16, din care rezultă că mass-media răspunde nevoii 
tinerilor de evaziune, de experienţe palpitante, oferindu-le surogate de viaţă “reală” şi iluzii ale gloriei şi 
ale succesului facil. Ar trebui realizată separat o analiză calitativă amănunțită a calității morale şi 
profesionale a vedetelor media române şi a legitimității statutului lor de model social pentru adolescenți. 


4.1.4.3. Orientările de valoare 


Opiniile şi atitudinile valorice ale elevilor au fost definite pe baza acordului/deza- 
cordului/indiferenţei exprimate de ei în raport cu o listă de enunţuri referitoare la: A. Hedonism; 
B. Muncă; C. Bani; D. Morală, lege; E. Democrație; F. Inițiativă, spirit întreprinzător, asumare 
de riscuri; G. Responsabilitate; H. Competiţie; I. Cooperare: 


În ce măsură eşti de acord cu afirmaţiile de mai jos: (QE — 23) 


Enunţurile au fost construite astfel încât, prin conţinutul lor semantic, să afirme sau să nege 
una dintre valorile enumerate. Respingerea unei formulări care neagă importanţa unei anumite 
valori constituie, din partea subiectului, o afirmare a acesteia, după cum acordul cu un asemenea 
enunţ reprezintă o respingere a valorii la care el se referă. În cazul enunţurilor cu conținut 
semantic afirmativ, acordul sau dezacordul reprezintă, în mod similar, o atitudine de aprobare, 
respectiv de dezaprobare a acelei valori. Am considerat că răspunsurile din zona neutră (“nici 
acord, nici dezacord”) dezvăluie două tipuri de atitudini posibile: fie eschivarea de la 
exprimarea unei opinii, considerată ca inavuabilă, fie incertitudinea sau indiferența în privința 
acelei valori, în ambele situații fiind vorba în fond de o lipsă de asumare a acesteia. 

Acord | Neutru | Dezacord | Medie 


E important să ştii să cooperezi cu ceilalţi în realizarea unui scop 
comun (I) 89,2% 6,3% 3,4% 1,868 
E important ca tinerii să fie capabili să-şi asume responsabilitatea 

propriilor fapte, să-şi îndeplinească îndatoririle care le revin în viața 


şcolară, familială etc. (G) 90,1% 4,8% 4,5% 1,861 
Pentru a avea succes în viață e necesar să ai inițiativă, să fii 
întreprinzător,activ, să-ţi asumi riscuri (F) 88,4% 5,1% 5,4% 1,834 


Societatea de azi este una a competiţiei, de aceea trebuie să lupţi 
pentru a fi printre cei mai buni (pe plan profesional, social etc. ) (H) 83,2% 10,2% 6,1% 1,775 
Să-ţi trăieşti viaţa din plin înseamnă să nu-ţi refuzi nici o plăcere (A). 45,8% | 30,2% 23,3% 1,227 
Pentru a fi o persoană respectată în societate, nu e neapărat nevoie să 
ai şcoală multă, ci să ştii să faci bani din orice (C) 35,8% 22,8% 40,5% 0,953 

Munca perseverentă nu este cea mai importantă cale pentru succesul 
în viaţă (B) 28,9% | 26,6% 43,5% 0,853 


Pentru a-ţi atinge scopurile în viață, trebuie să uzezi de orice mijloace, 
chiar dacă acestea nu sunt întotdeauna în acord cu normele morale sau 


se situează la limita legii (D) 20,7% 24,1% 54,1% 0,663 
Democraţia înseamnă să fii liber să faci tot ce doreşti, fără a da 
nimănui socoteală de faptele tale (E) 21,3% 21,4% 56,1% 0,648 


Analiza rezultatelor, exprimate prin media răspunsurilor, evidenţiază următoarea 
distribuţie pe ranguri a valorilor considerate importante de către elevi: I. Cooperare (1,868); 
Responsabilitate (1,861); II. Iniţiativă, spirit întreprinzător, asumare de riscuri (1,834); III. 
Competiţie (1,775); IV. Hedonism (1,227); V. Bani (0,953); VI. Muncă (0,853); VII. Morală, lege 
(0,663); VIII. Democraţie (0,648). 


Cooperare Responsa- hiţiativă, s pirit Competiţie Hedonism Bani Muncă Morală, lege Democraţie 


bilitate întreprinzător 


Nu se înregistrează diferențe importante în funcție de variabilele independente. Cele câteva 
variații procentuale descriu o uşoară tendință spre hedonism mai mare în cazul băieților decât al 
fetelor şi mai marcată pentru cei din învățământul profesional decât pentru liceu. 

Munca este valorizată ceva mai mult de liceeni, de fete şi de elevii ai căror părinți au un 
nivel de educație mai înalt. 

Banii sunt mai prețuiți în rural, la nivelul învățământului profesional, de băieți şi de cei 
proveniţi din familii cu un grad mic de şcolarizare. 

În ce priveşte respectul pentru morală şi lege, par mai predispuşi să transgreseze normele 
de acest tip cei din rural, din învăţământul profesional şi mai ales băieţii; educația părinților e un 
indicator irelevant în această privinţă. Ea este ceva mai importantă însă pentru cei care aderă la 
această valoare; elevii din familiile cu un nivel mic de educaţie valorizează ceva mai mult morala 
şi legea în raport cu ceilalți. 

Democraţia este mai apreciată în urban, de fete şi de elevii ai căror părinți au o pregătire 
medie. 

Iniţiativa, spiritul întreprinzător şi asumarea de riscuri este valorizată în mare măsură de 
toți elevii chestionați, cu o uşoară superioritate procentuală în favoarea celor din urban, din 
învățământul liceal, a fetelor şi a elevilor ai căror părinți au o pregătire superioară. 

La fel în cazul responsabilității, unde se constată o uşoară superioritate procentuală pentru 
cei din urban, de la nivelul liceal, pentru fete şi pentru elevii ai căror părinți au studii superioare. 

Competiţia este afirmată ceva mai mult de cei din urban, de la nivelul liceal, de fete şi de 
elevii din familii cu pregătire superioară. 

Cooperarea întruneşte un acord mai mare în mediul urban, la liceu, la fete şi la cei 
proveniți din familii cu un nivel superior de instrucție şi educaţie. 

Pentru ansamblul populației investigate se constată că procentele cele mai ridicate vizând 
afirmarea unei valori — care tind să exprime quasitotalitatea opiniilor — sunt cele care situează pe 
primele locuri cooperarea (89,2% acorduri), responsabilitatea (90,1% acorduri), inițiativa şi 
asumarea de riscuri (88,4% acorduri), precum şi competiția (83,2% acorduri), valori „de vârf” 
ale societății actuale, care tinde să fie una a eficienţei, a competiţiei, a selecției şi a succesului 
social bazate pe nivelul competenţelor. 

Celelalte valori înregistrează de asemenea procente ridicate, sugerând ataşamentul față de 
ele a aproximativ jumătate din elevii investigaţi. 

Valorile apropiate ale raportului competiţie-cooperare sunt capabile să furnizeze bune 
predicții legate de viitoarele relaţii interpersonale, de echilibru social, în care dorinţa de 
autoafirmare, emulația trebuie să fie întotdeauna ponderată de atitudinea deschisă, cooperantă cu 
ceilalți. 

Totuşi, rămâne problematică plasarea pe ultimele ranguri a muncii, a respectului pentru 
normele morale şi lege şi a democraţiei. Acest clasament semnifică perceperea şi de către tineri a 
crizei acestor valori, erodate în mentalitatea colectivă, din cauza funcționării defectuoase a unui 
regim de „democraţie minimală”, caracteristic, după unii specialişti, perioadei de tranziție pe 
care tocmai a parcurs-o societatea românească. 

De asemenea, contradicția dintre valorizarea înaltă a responsabilității personale şi respectul 
scăzut acordat normelor morale şi legii — ocupând penultimul rang al ierarhiei — este de natură să 
relativizeze extrem de mult ataşamentul real al elevilor față de valorile responsabilităţi şi să 
deconspire confuzia valorică şi înțelegerea îndoielnică a acestor concepte. 

Câteva observații sunt necesare pentru a nuanţa aceste rezultate: 

Hedonismul: cumulează un număr mare de răspunsuri în zona neutră (aproape o treime din 
elevi), ceea ce poate însemna incertitudine, dar şi un acord nemărturisit cu afirmația că „a-ţi trăi 
viaţa din plin înseamnă să nu-ți refuzi nici o plăcere”. 

Banii: se situează pe un rang mediu, dar enunţul e astfel construit încât afirmarea acestei 
valori presupune implicit respingerea valorilor legate de învățătură şi educaţie; or, răspunsurile la 
itemul QE-6 demonstrează aspiraţia unui număr mare de tineri de a-şi continua pregătirea şcolară 
după absolvirea liceului. 

Coroborând aceste răspunsuri cu cele privind reuşita în viaţă (QE-22) constatăm că pentru 
26,4% din subiecți statutul material (banii) constituie principala formă de realizare. 

Munca: 43,5% din subiecţi sunt de părere că munca este o cale importantă de succes, 
comparativ cu 28,9% care resping această afirmaţie; se înregistrează, de asemenea, un număr 
mare de răspunsuri neutre (26,6%), care pot fi interpretate ca o lipsă de asumare a acestei valori 
(fie că este vorba de opinii devalorizante nemărturisite, fie de indiferenţă); astfel, în raport cu 
43,5% răspunsuri care valorizează munca, 55,5%, deci mai mult de jumătate din elevi, resping 
sau nu aderă la această valoare. 

Totuşi, procentul celor care consideră că nu şcoala contează, ci abilitatea de a face bani din 
orice, este foarte apropiat (35,8%) de acela al elevilor care resping această afirmaţie (40,5%). 

Aceeaşi observaţie este valabilă pentru respectul normelor morale şi al legii: 54,1% afirmă 
necesitatea acestei valori, comparativ cu 44,8% elevi care resping sau sunt indiferenți faţă de ea. 

De asemenea, 42,7% sunt de acord că democrația înseamnă libertatea necondiționată şi 
nelimitată a individului, în raport cu 56,1% elevi care resping această afirmație. 

Aceste observații evidenţiază faptul că, în cazul valorilor aflate pe rangurile IV-VIII, 
populația investigată este puternic polarizată; aşadar, aproximativ jumătate din elevi asociază 
democraţia cu liberul arbitru al individului, resping sau sunt indiferenți faţă de normele morale şi 
față de lege, exaltă hedonismul, au o atitudine devalorizantă faţă de muncă şi peste o treime din 
subiecți consideră drept cheie a succesului capacitatea de a face bani din orice. 

Orientările de valoare sunt influențate, se formează, se consolidează deci se educă informal 
prin tot ceea ce trăiesc adolescenţii, dar şi pe baza imaginaţiei lor care se alimentează din 
produse culturale de aceeaşi categorie. Imaginativul este o formă atrăgătoare şi eficientă de 
proiecţie şi de influențare a valorilor unei persoane sau ale unei comunităţi. Oamenii, copiii şi 
tinerii mai ales, pot să fie puternic impresionați şi astfel influențați (deşi nu liniar şi previzibil), 
de producţiile media complexe, aşa cum sunt filmele, pe orice suport electronic. Acestea atrag 
prin stimularea senzorială şi conceptuală multiplă, inclusiv în ceea ce priveşte dimensiunea 
temporală şi caracterul legat, organic al unor producţii care captivează şi condiționează, fie şi 
numai pentru aflarea sau verificarea urmărilor unor întâmplări imaginare. 

Opțiunile valorice ale tinerilor în domeniul ficțional, au fost evidenţiate cu ajutorul 
itemului: 


Când vezi un film, eşti impresionat(ă) mai ales de: (QE-39) 


Locl Loc2 Loc3 Medie 

I Tipul de erou puternic, dur, care cunoaşte tehnici eficiente 
de luptă (A) 23,8% | 21,5% | 14,1% 2,164 
Scenele de luptă (H) 14,8% | 16,7% | 17,5% 1,089 
II Eroul sau eroina care reprezintă sex-simboluri (B) 12,2% | 19,7% | 14,4% 0,856 
Scenele erotice (C) 12,4% | 15,4% | 19,7% 0,934 

HI Tipul de erou care-şi foloseşte mai mult inteligența decât 
forța fizică (D) 37,5% | 19,8% 8,7% 1,416 
IV Povestea de dragoste dintre protagonişti. (E) 23,4% | 20,8% | 16,4% 2,116 
vV Scenele S. F. (F) 13,1% | 14,1% | 16,5% 0,805 

Tipul de erou care face dreptate apelând la calitățile lui 
supranaturale (gen Superman) (G) 6,9% 14,0% | 17,6% 0,805 


Aspectele care impresionează cu deosebire, la vizionarea unui film 

Considerând filmul drept cel mai popular gen de ficțiune, s-a cerul elevilor să aleagă trei 
aspecte de conţinut — asociate câte unui set valoric — care provoacă asupra lor cea mai puternică 
impresie. Valorile implicate în aspectele de conţinut au fost: 
= Valori care țin de combativitate, duritate, agresivitate (variantele A şi H). 
= Valori care ţin de sfera erotico-sexuală (variantele B şi C). 
= Valori care țin de inteligenţă (D). 
= Dragoste, romantism (E). 
= Valori care țin de senzaționalul SF (F şi G). 
Rezultatele obţinute susțin următoarele concluzii: 
=  Adolescenții sunt impresionați în cea mai mare măsură de figura eroului dur, puternic, versat 
în tehnici de luptă — personaj al unei pseudo-mitologii de larg consum, confecționată cu 
precădere în studiourile de la Hollywood, în scopuri exclusiv comerciale. Aceste valori 
rămân însă strict asociate domeniului ficțional, menite numai să exalte imaginația şi deținând 
o importantă funcție cathartică, de descărcare a tensiunilor pulsionale sau a celor generate de 
conflictele intrapsihice specifice adolescenţei. Că ele nu constituie, aspirații spre identificarea 
cu un asemenea model de acțiune, o dovedesc răspunsurile la itemul 22, care plasează pe 
ultimul rang (cu un procent neglijabil de 2,8%) reuşita înţeleasă în termeni de putere fizică, 
de duritate, de erou „macho”. 

= Povestea de dragoste dintre protagonişti ocupă locul imediat următor în ordinea preferințelor 
— foarte apropiat, din punctul de vedere al mediei statistice de primul rang — fapt semnificativ 
pentru vârsta adolescenţei aspirând spre iubire, înclinată spre idealizarea raporturilor afective 
interumane şi spre reveria sentimentală. Aceste opțiuni valorice în câmpul ficțional sunt în 
total acord cu valorile considerate fundamentale pentru proiectul propriu de viaţă — exprimate 
prin răspunsurile la QE 22, care consideră întemeierea unei familii caracterizată de dragoste 
şi armonie drept o modalitate esenţială de reuşită în viaţă (56,7%). 

= Valorile care țin de inteligența eroului — contrapusă forţei fizice brute — ocupă o poziție 
medie în opţiunile elevilor, iar cele care țin de sfera erotico-sexuală sau de senzaționalul de 
natură SF sunt plasate pe ultimele poziţii. 

Se constată astfel că adolescenţii apreciază mai mult forţa fizică în comparaţie cu forţa 
inteligenței şi preferă valorile care țin de o anumită perspectivă realistă celor specifice 
fantasticului. 

În cazul erotismului sexual, rezultatele referitoare la preferințele din domeniul ficțional 
sunt din nou concordante cu cele înregistrate la itemul 22; astfel, la acest item, doar un procent 
cu totul nesemnificativ de elevi (5,2%) văd reuşita în viaţă ca pe o realizare de această natură. 

Pe baza acestor opțiuni putem schița un profil al adolescentului ale cărui trăsături 
semnificative constau în: apetența sporită pentru agresivitatea fizică, ce acționează însă doar în 
plan imaginar, având un rol important în descărcarea afectelor;, aprecierea înaltă atribuită 
sentimentelor de dragoste, supraordonate valoric relațiilor erotico-sexuale; admiraţia pentru forța 
fizică, superioară, în viziunea elevilor, forţei intelectuale; preferința pentru realism în câmpul 
ficțional, menită să sugereze o orientare, de asemenea, mai curând “realistă” în domeniul vieţii 
sociale. 

4.1.5. Efecte şi opinii 


Cercetarea aceasta cu privire la mass-media, ca şi altele, a avut ca scop detectarea 
consumului şi a influențelor, a opiniilor şi a efectelor pe care le recunosc şi chiar le declară 
subiecţii, în cazul nostru adolescenţii de 15-16 ani. 


4.1.5.1. Influențe. Efecte 


Pentru a observa care sunt influenţele şi efectele pe care le produc mediile de comunicare 
este necesar că să identificăm o situaţie în care se poate constata şi în raport cu aceasta se poate 
recunoaşte influenţa şi, dacă este cazul, efectele care s-au produs în raport cu punerea în practică 
a acestei influenţe. Am considerat că putem identifica influențarea prin crearea motivației şi a 
imboldului pentru o acţiune, care se manifestă prin luarea unor decizii. Această situaţie 
reprezintă în acelaşi timp şi un efect, mai ales atunci când decizia a fost finalizată, s-a trecut la 
acțiune, s-a prelungit într-un comportament. Am formulat pentru acest scop itemul: 


Ti s-a întâmplat să iei vreo hotărâre, influenţat(ă) fiind de o emisiune de radio sau TV, 
de un articol din presa scrisă sau de informaţiile găsite pe site-urile Internet? (QE-29) 


Condiţia pe care trebuie să o controlăm şi să o corelăm unei investigaţii cu scopul arătat 
anterior este de a preciza şi de a conştientiza totodată că subiectul utilizează efectiv mijlocul de 
comunicare cu privire la care îşi formulează opinia, astfel încât să fim siguri că nu dă răspunsuri 
referitoare la ceea ce este posibil în genere, fără să aibă legătură cu conduita şi cu practica sa. De 
aceea, pe lângă variantele de răspuns care se referea la frecvenţa cu care se produce influențarea 
pe care o recunoaşte subiectul, s-a dat şi varianta „Nu folosesc acest mijloc de comunicare”. 
Astfel, pe lângă răspunsurile care exprimau frecvenţe diferite şi implicau desigur utilizarea, s-a 
făcut explicită neutilizarea şi desigur au apărut şi cazuri de nonrăspuns. 


Folosesc Nu folosesc | Non-R 
TV 96. 0% 3,1% 0,9% 
Radio 87,5% 9,8% 2,1% 
Presa scrisă 87,5% 9,4% 3,1% 
Internet 81,0% 15,3% 3,6% 


Din totalul subiecților, 84,4% (1343) sunt cei care au declarat că au fost mai mult sau mai 
puţin influenţati de cel puțin unul dintre mijloacele de comunicare, restul situându-se fie în 
categoria celor care nu utilizează nici unul din mijloace, fie nu au fost influenţaţi deloc de 
informația mass-media. 

Se constată un acces larg la mijloacele de comunicare, cu o previzibilă dominație, de fapt, 
cvasi-unanimitate a consumului televizual, ceea ce-i confirmă televiziunii, deocamdată la nivel 
cantitativ, “hegemonia” mediatică, statutul de “regină a mijloacelor de comunicare în masă”, 
despre care vorbesc teoreticienii. Utilizarea Internetului în procent de 81%, este foarte ridicată, 
chiar dacă practica este sporadică şi nu este permanentă, dacă ținem cont că numai 20% dintre 
subiecți au declarat că dețin la domiciliu computer conectat la Internet (vezi QE 8). Aceasta 
arată, firesc, interesul în expansiune al tinerilor pentru acest spaţiu revoluţionar de comunicare 

planetară. Surprinde numărul identic de utilizatori ai canalelor media “tradiționale” - presa scrisă 
şi radioul- cu procente aparent ridicate, aflate însă sub potențialul lor de acces din punct de 
vedere al costurilor, de unde transpare o tendință de devalorizare a lor pe seama imaginii 
dinamice a ecranului. Menţionăm că aici nu am investigat gradul de utilizare ci numai faptul de 
utiliza şi sub această condiție de a putea fi sau nu influenţat(ă) de un mijloc de comunicare 
anumit. Este nu numai o condiţie de posibilitate şi de verificare a utilizării. În situaţia răspunsului 
cu varianta niciodată, devine clar că influenţa nu s-a produs, deşi era posibilă. 


Total Frecvența deciziilor în funcție de mesajul mass-media 
consumatori Deseori Rareori Niciodată Medie 
TV 1527 27,2% 53,8% 19,0% 1,082 
Internet 1289 15,9% 40,3% 43,8% 0,721 
Presa scrisă 1392 11,7% 45,6% 42,1% 0,690 
Radio 1392 7,2% 40,2% 52,1% 0,545 


“Suveranitatea”, de această dată de ordin calitativ, a televiziunii este bine reliefată de 
răspunsurile la acest item. Puterea persuasivă şi penetraţia mesajelor televizuale în viaţa 
cotidiană a utilizatorilor săi sunt probate de procentul total de 81% de adolescenți chestionaţi 
care au admis, în grade relative, influența acestui mediu asupra deciziilor luate în viață. Puterea 
imaginii în dauna cuvântului scris sau vorbit şi explozia Internetului (altminteri, din motive 
obiective, mai puţin utilizat, dar, iată, cu o influenţă declarată dublă față de a canalelor exclusiv 
audio) sunt alte fenomene semnificative reflectate în răspunsurile elevilor. Desigur, chiar şi 
procentele acestea trebuie luate cun grano salis, date fiind următoarele variabile care interferă: 

e teribilismul tipic adolescentin care-şi proclamă emfatic “independenţa” şi imunitatea la 
influenţe exterioare, prin aceasta cultivându-şi o anume imagine de sine, cu funcţie de 
construcție identitară; de aici tendința de a răspunde grăbit şi radical “niciodată” sau, mai 
prudent, “rareori”, acolo unde influenţa ar putea să fie chiar majoră şi extinsă, direct 
proporțională cu frecvenţa/intensitatea consumului, cu nevoile satisfăcute prin mass-media şi 
cu gradul de mulțumire şi de încredere mărturisit (cf. QE 14, 16, 19, 28,41.) 

e inerent slaba cunoaştere de sine, care dă o percepţie mai puţin realistă asupra vulnerabilității 
proprii la manipulare şi asupra surselor reale de proveniență a motivaţiilor unor decizii 
personale; 

e absența “alfabetizării media”, a înțelegerii resorturilor şi “agendelor” ascunse ale funcționării 
mass-media, a conştientizării mecanismelor de persuasiune specifice în special televiziunii, 
precum şi a forței modelatoare a psihicului uman conţinute în însăşi structura intrinsecă a 
unui medium de massă (“The medium is the message”), cunoştinţe şi competenţe care să-i 
confere tânărului necesara reflexivitate în raportarea la mesajul mediatic. 

Pentru conturarea mai concretă a influenței şi pentru a discerne care sunt situațiile posibile 
în care mass-media are influenţe şi efecte a tost formulat itemul: 


Dacă ai răspuns afirmativ la întrebarea precedentă, te rugăm să ne spui la ce 
anume se refereau, cel mai adesea, aceste decizii (QE-30) 

Total răspunsuri 1343 | 100% 
1 | Cumpărarea / alegerea anumitor produse 388 24,4% 
4 | Modă şi cosmetice 227 14,3% 
2 | Petrecerea timpului liber 292 18,4% 
3 | Orientarea şcolară şi profesională şi modele de reuşită în viaţă 261 16,4% 
5 | Decizii / modele privind comportamentul, rezolvări de probleme 

personale şi familiale 205 12,9% 
6 | Informaţii şi recomandări generale 123 7,1% 
7 Altele 55 3,5% 


Influențele media conştientizate şi recunoscute de către elevi asupra deciziilor pe care le 
iau în viață acoperă uniform cam toate domeniile-“ţintă” ale discursului mediatic, cu deosebire a 
celui publicitar, orientat spre stimularea consumului de toate tipurile şi, în particular asupra 
articolelor cosmetice şi de vestimentație. De asemenea, mass-media se prezintă nu doar prin 
funcția ei instrumentală, în slujba intereselor comerciale -care-i guvernează, de altfel, logica de 
existență- ci şi, într-o măsură semnificativă, prin funcția sa de socializare, de ofertă de modele de 
succes, de modele comportamentale (în sensul cel mai larg) şi de sugestii privind petrecerea 
timpului liber, alegerea unui anume traseu profesional şi de dezvoltare personală. Funcţia clasică 
pur informativă rămâne cumva în umbra celorlalte, făcând caducă astăzi sintagma “mijloace de 
informare”, ca sinonimă pentru mass-media. Reiese cu pregnanţă de aici rolul mass-media de 
agent informal de educaţie la nivel macrosocial, de modelator de comportamente, furnizor de 
valori şi “creator” de agendă personală, invadând/“colonizând” toate sferele existenței sociale, de 
la timp liber la formare şi profesie, de la viața familiei până la comportamentul de consumator, 
de la idei, credinţe şi atitudini până la vestimentaţie. Toate aceste influenţe - a căror anvergură 
reală scapă inevitabil unei investigaţii preponderent cantitative ca aceasta - se manifestă cu un 
impact cu atât mai violent în cazul copiilor şi adolescenților, a căror plasticitate şi a căror 
“foame” de repere identitare sunt maxime. 

Detectarea acestei influenţe cu valoare de efect se conturează calitativ prin opiniile cu 
privire la ceea ce oferă şi la satisfacțiile pe care le produce mass-media. 


4.1.5.2. Opinii specifice despre mass-media 


Investigarea satisfacţiei cu privire la mass-media s-a realizat în structura chestionarului 
după ce au fost investigate preferinţele pentru radio şi televiziune. Subiectul investigat se putea 
afla deci într-o stare pozitivă sau, cel puțin, fără să 1 se fi indus o opinie negativă prin apropiere 
de întrebări care pot viza aspecte criticabile mediatizate. 


În general, în ce măsură eşti mulțumită) de modul în care sunt realizate emisiunile pe 
care le urmăreşti predilect? (OE-28) 


Mulţumit 652 41,0% 
Oarecum mulțumit 891 56,1% 
Nemulțumit 25 1,6% 
NonR 21 1,4% 

Acest procent de mulțumire (satisfăcătoare şi relativă) destul de ridicat (împreună 97%) 
este de natură să indice, tendinţa tinerilor de acceptare necritică a mesajelor TV, o evidentă lipsă 
de reflexivitate în preluarea informaţiilor (ceea ce semnifică o disponibilitate apreciabilă pentru 
eventuale manipulări), înclinația spre imitarea comportamentelor şi modelelor acționale 
prezentate pe micul ecran. Revelatoare în acest sens este apariţia unor fenomene de dependenţă 
față televiziune, exprimată prin procentul important de răspunsuri care afirmă că urmăresc 
programele TV din obişnuinţă. Discernământul critic nu este format. A rezultat că peste jumătate 
din populația de elevi nu diferenţiază un enunț despre un fapt de un altul care afirmă o opinie 
(QE-40) şi aproape două treimi nu sesizează ideea principală dintr-un text (QE-42). La toate 
acestea se adaugă şi faptul că elevii fac propuneri (QE-44) în procent mai mare pentru a 
recomanda, a cere şi în procente mai mici, dar semnificative pentru a critica (mai ales 
televiziunea şi presa scrisă). 

Puterea mare de sugestie şi de persuasiune, de creare de opinie, de furnizare de modele 
comportamentale exemplare pe care o are televiziunea ridică problema responsabilităţii sporite a 
realizatorilor de emisiuni, dar şi a familiei şi, cu deosebire a profesorilor, în ceea ce priveşte 
educarea tinerilor pentru orientarea în câmpul mediatic şi în decriptarea corectă a mesajelor 
audio-vizuale. Or, deşi profesorii percep în mare măsură corect nevoile de consum mediatic ale 
elevilor, ei par cu totul neimplicaţi în educaţia pentru mass-media, cel puţin în ceea ce priveşte 
orientarea tinerilor în câmpul ofertei TV — atât de diversificată din punctul de vedere al calității 
benefice/neutre/nocive a eventualelor influențe — după cum atestă răspunsurile la QE-25 (,, Cum 
alegi, de cele mai multe ori emisiunea pe care vrei să o urmăreşti?” >): astfel, numai 1% din elevi 
sunt îndrumați de un profesor; aceeaşi situaţie se constată în cazul părinților, care intervin cu 
sfaturi în proporție de 2,6%, rolul principal revenind programelor TV (40,6%), întâmplării 
(32,1%) sau obişnuinţei (23,3%). 

Opiniile se manifestă de cele mai multe ori în mod indirect, prin acordul sau dezacordul 
referitor la aserţiuni care constată sau care evaluează, în cazul nostru utilitatea, calitatea, 
efectele posibile ale vizionării programelor de televiziune. Ne-am referit la aceste programe 
pentru că ele captează cel mai mare interes şi ocupă un procent semnificativ din timpul liber al 
elevilor. 


În ce măsură eşti sau nu de acord cu afirmaţiile următoare: (QE — 33; QP-45) 


Acord | Neutru | Dezacord | Opinie Opinie 
elevi | profesori 


Pentru a fi un om informat, la curent cu noutăţile, este util 
să urmăreşti emisiunile radio şi TV şi să citeşti ziarele. (C) | 76,4% | 14,6% 7,5% 1,699 1,598 
Multe emisiuni TV le arată tinerilor care sunt comportamentele 
de succes în societate (cum să se îmbrace, cum să se poarte, 
cum să vorbească etc. ). (E) 66,8% 19,4% 12,9% 1,543 1,352 
Majoritatea canalelor TV oferă cam aceleaşi tipuri de programe 
(acelaşi gen de filme, de emisiuni de divertisment etc. ). (G) 61,3% | 18,0% 19,0% 1,430 1,592 
Multe emisiuni TV, multe ziare şi reviste promovează 
violenţa, trivialitatea, comportamentele infracţionale. (D) 55,0% | 24,3% 19,5% 1,359 1,775 
Multe reviste şi ziare sunt pline de imagini indecente. (F) 55,1% | 22,1% 21,1% 1,346 1,708 
Jocurile electronice pot crea dependență asemenea 
drogurilor. (B) 53,4% | 20,4% 25,2% 1,284 1,717 
Vizionarea îndelungată a emisiunilor TV este o pierdere de | 36,2% | 32,9% 30,5% 1,057 1,349 

timp. (A) 
Consumul de mass-media, chiar îndelungat, este lipsit de 
efecte dăunătoare. (H) 31,2% | 35,4% 31,7% 0,995 0,730 


== Opinii elevi = O Opinii profesori 


Prima observaţie care se impune la acest item ar fi aceea că afirmațiile care au suscitat un 
acord cvasi-general (C. , E. şi G. ) au aspectul de “judecăţi de existență” sau de “locuri comune”, 
de aserțiuni incontestabile. Nu întâmplător, aici nu este nici o contradicție, ci este chiar un acord 
deplin între opiniile elevilor şi cele ale profesorilor. De aceea ele se cer şi cel mai puţin 
comentate, fiind grăitoare de la sine. Cu excepția propozițiilor A. şi B., care au formulări ceva 
mai dure şi tranşante, ca şi a lui H. , care ar putea fi, într-un fel, o conversă logică a lui A., 
celelalte afirmaţii conţin “adevăruri” oarecum previzibile, care lasă prea puţin spaţiu pentru 
dileme şi opțiuni subiective. Poate că doar generalizarea lor la nivelul “majorității” emisiunilor, 
canalelor sau publicaţiilor să fi stârnit totuşi rezerve sau contestări (nu mai mult de 20-25%). 
Faptul că se provoacă recunoaşterea sau constatarea unor fenomene nu înseamnă însă că se pune 
neapărat şi problema atitudinii personale faţă de acele fenomene. Se acceptă existența unei 
abundenţe a violenței, trivialității şi indecenţei de către mai mult de jumătate dintre elevi, dar 
aceasta nu spune nimic despre “gustul” unei părți dintre acei elevi pentru emisiuni, filme, texte 
care cultivă tocmai violenţa, vulgaritatea sau pornografia. A se vedea în acest sens răspunsul la 
itemii următori, precum şi procentele ridicate de “popularitate” în rîndul subiecților vizaţi a 
tabloidului “Libertatea”, a revistelor sau emisiunilor erotico-pornografice sau a unor formate 
precum “Vacanţa Mare”, “Ciao, Darwin” sau “Big Brother”. 

Există însă în acest item şi aserțiuni “critice”, care au pus probleme şi la nivelul raportării 
personale la un fenomen. Din compararea răspunsurilor la afirmaţiile A. şi B reiese că tinerii nu 
sunt (încă?) atât de atașați de jocurile pe calculator încât să nu recunoască (în procent de 53,4%) 
pericolul “adicţiei” —chiar dacă, aşa cum era şi de anticipat, profesorii sunt în mult mai mare 
măsură îngrijorați de acest risc-, în schimb nu la fel stau lucrurile în ceea ce priveşte chestiunea 
“efectelor dăunătoare” ale vizionării îndelungate la televizor. Numai în jur de 36% dintre elevi 
acceptă că “vizionarea îndelungată a emisiunilor TV este o pierdere de timp” şi cam tot atâţia îşi 
pun problema nocivității consumului prea mare de mass-media. Cu toate acestea există studii 
care demonstrează fără tăgadă efectele negative însemnate ale expunerii excesive la stimulii 
televizuali şi pericolul dependenţei. Dar aceste răspunsuri dau seama tocmai despre dependența 
tinerilor români de televizor (căruia îi dedică cea mai mare parte a timpului lor liber —cf. QE 
14), care îi face prea puţin sau deloc conştienţi de riscurile implicate. E o realitate care reclamă o 
urgentă intervenţie pedagogică reparatorie. 

Pentru investigarea opiniilor specifice privind violența, expresiile triviale sau obscene 
conţinute în texte muzicale şi filme am utilizat aceeaşi strategie de a oferi variante de răspuns (A. 
—F.) faţă de care subiecții să-şi exprime acordul sau dezacordul. Am adăugat şi posibilitatea să 
completeze cu alte afirmaţii(G.) Investigarea acestor opinii este importantă pentru a observa 
conştientizarea acestor conținuturi şi expresii, posibilitatea ca ele să primească o evaluare, fie şi 
prin acordul / dezacordul cu opinii pe care le regăsim în diferite luări de poziție, mai ales cu 
privire la excesul de violenţă, obscenitate. 


Ce părere ai despre textele muzicale sau despre filmele care conţin violenţă şi 
expresii triviale sau obscene? (QE — 34; 0P-47) 


Răspunsurile “pozitive” sau neutre (nu pot fi însumate, dat fiind că au existat răspunsuri 
multiple, nonexclusive) predomină net în faţa celor care condamnă cuvintele sau imaginile 
violente din media (numai cca. 1/3). Asemenea date sunt dificil de interpretat, ele lăsând loc mai 
curând pentru noi şi noi întrebări şi teme de reflecţie. Să fie vorba de un apetit fără precedent al 
tinerilor postmoderni pentru violență? Sau poate să fie, într-adevăr, o reacție de protest social 
împotriva filistinismului adulților “paşnici”, care nu (mai) cred în ceea ce predică? Să fie vorba 
de o lehamite de minciuna “frumosului” fără acoperire în viaţă şi de o căutare a ceea ce este 
natural şi nefalsificat? Dar “autenticitatea” reprezentării “artistice” poate legitima orice? Sau să 
avem a face cu un gust pervers pentru violență, pentru violența gratuită, indus, cultivat şi 
exacerbat tocmai de mass-media, sub pretextul veridicităţii reprezentării? Nu cumva şi 
răspunsurile de față sunt simptome ale fenomenelor de banalizare şi de estetizare a violenţei, 
ajungând până la totală desensibilizare? 


Acord Medie elev Medie profesor 
Reflectă realitatea socială, marcată de trivialitate şi 
violenţă. (A) 69,0% 1,582 1,023 
Nu mă interesează, dar nu sunt împotriva lor, de 
vreme ce sunt persoane care le gustă. (E) 50,2% 1,277 0,753 
Constituie forme de liberă exprimare artistică. (B) 50,8% 1,252 0,711 
Violenţa, chiar exprimată trivial, este o reacţie 
justificată faţă de injustiţia socială. (C) 35,3% 1,092 0,583 
Ar trebui interzise pentru că violenţa şi trivialitatea 
sunt comportamente dăunătoare. (F) 30,6% 0,942 1,179 
Mi se par grozave, le urmăresc cu interes. (D) 21,4% 0,749 0,131 
Nu sunt educative, dau un exemplu prost tinerilor. 
(G1) 2, 4% 
Sunt bune, interesante şi educative (G2) 1,8 % 


Au fost investigate opiniile elevilor şi despre alte conţinuturi şi imagini care abundă în 
mass-media şi sunt difuzate cu scopul de a atrage publicul şi mai ale pe tineri : 


Ce părere ai despre filmele, literatura, revistele cu conţinut sexual-erotic? (QE-35) 


1 | Sunt necesare, pentru că tinerii au nevoie să fie informaţi în 
domeniul vieţii sexuale. 1009 63,4% 
2 | Nu mă interesează, dar nu am nimic împotriva lor. 350 22,0% 

3 | Sunt amuzante, le urmăresc cu plăcere. 117 7,4% 
Sunt dezgustătoare, ar trebui interzise. 83 5,2% 
5 | Nuamnici o opinie. 80 5,0% 


P 


Ca şi în privința violenței, se constată un interes crescut pentru conținutul erotic al mass- 
media, procentul foarte ridicat (63,4%) de opinii “pozitive” putând fi explicat şi prin 
ambiguitatea sintagmei “sexual-erotic”. Este dificil de distins aici aspectul “informativ-educativ” 
(“sunt necesare pentru că tinerii au nevoie să fie informați în domeniul vieții sexuale”), de cel 
artistic şi de cel pornografic. Trebuie să ținem seama şi de faptul că au fost oferite evaluării 
opinii referitoare la persoana celui investigat, dar şi la tineri în general. Elevii au fost de acord în 
proporție mai mare cu afirmația care se referă la tineri în general şi exprimă o rațiune (aceea a 
cunoaşterii) pentru care difuzarea este necesară. Este şi aici manifestarea unui conformism. Dacă 
aceste filme, reviste etc., se difuzează şi dacă tinerii au aceste nevoi, atunci ele sunt necesare. 
Lipsa spirtului critic este şi mai evidentă în formula duplicitară de la varianta a doua de răspuns. 
În acest spaţiu, al informării, al formării discernământului şcoala are încă multe de făcut, după 
cum tinerii şi reclamă (vezi răspunsurile la QE 17-20). 

Opiniile cu caracter crescut de obiectivitate sunt cele care exprimă observaţii, constatări cu 
privire la prezența / absența, frecvența mediatizării unor manifestări, conţinuturi, 
comportamente. Acestea, chiar dacă sunt negative, inclusiv mediatizarea care poate să inducă 
negativitate, nu au primit evaluări. De aceea considerăm că subiecţii, indiferent de opţiunile pe 
care le au față de aceste fenomene mediatizate, au putut să răspundă evocând experienţa şi 
constatarea proprie. 


Care crezi că sunt mijloacele de comunicare în masă în care sunt prezente în cea 
mai mare măsură: (QE — 36; QP-19) 


Fenomene, fapte mediatizate 
I A. Agresivitatea, violența (fizică sau de limbaj) 
I B. Limbajul licențios, trivial sau obscen 
C. Comportamentele indecente, obscene 
MI D. Erotismul sexual 
IV E. Comportamente infracționale (furt, tâlhărie) 
V F. Comportamente dăunătoare (fumat, consum de alcool, droguri etc. ) 
A B C D E F 
TV 79,2% 69,6% | 70,6% 60,2% 82,5% 85,9% 
Reviste-ziare 13,5% 15,4% 18,7% 26,5% 24,8% 20,2% 
Internet 18,7% 19,2% | 26,5% 43,6% 8,5% 15,3% 
Radio 4,5% 11,9% 3,7% 3,3% 13,1% 9,2% 
Jocuri electronice 13,8% 3,0% 2,8% 2,3% 4,1% 3,6% 


Intr-un tabel punem în corelație opiniile elevilor cu opiniile profesorilor privin frecvența 
acestor fenomene în cele trei categorii de mass-media. Se poate observa astfel că la elevi se 


dei... 


spiritual critic mai ridicat. 

TV Elevi 79,2% 84,8% | 60,2% 85,9% 
Profesori 78,2% 66,3% | 49,2% 68,0% 
Presa scrisă Elevi 13,5% 27,5% | 26,5% 20,2% 
Profesori 5,1% 9,9% 7,1% 11,4% 
Internet Elevi 18,7% 35,4% | 43,6% 15,3% 
Profesori 2,4% 9,7% 25,1% 3,9% 
OTV -elevi EI TV profesori DI Presa scrisă - elevi E Presa scrisă profesori 

Din nou televiziunea “conduce detaşat” la toate capitolele de nocivitate puse în discuție, cu 
procente mai ridicate pentru fumat, alcool şi droguri (85%) şi pentru “comportamente 
infracționale” (82,5%), dar şi pentru violență (79,2%). Internetul se apropie foarte mult de 
televiziune în ceea ce priveşte prezenţa erotismului şi a pornografiei (43,6%, respectiv 26,5%), 
dar şi din punct de vedere al prezenţei violenţei şi a limbajului licenţios este plasat al doilea în 
ierarhie. Ziarele şi revistele sunt pe poziţia a doua pentru elevi (cu 24,8%, respectiv 20,2%) 
referitor la conţinutul în “comportamente infracționale” şi în “comportamente dăunătoare” 
(“nesănătoase”), dar sunt considerate a avea şi ele un procent însermnat de conţinuturi erotice 
(26,5%). Radioului i se atribuie ponderi mai ridicate (13,1%, respectiv 11,9%) în privinţa redării 
infracțiunilor şi în privinţa limbajului realizatorilor anumitor posturi particulare. Jocurile video 
au un procent previzibil crescut de violenţă (13,8%), situându-se pe rangul al treilea la acest 
capitol. În general însă, jocurile electronice şi radioul au procente mici de prezență a 
fenomenelor negative. Rămâne problema, dincolo de subiectivitatea percepției, de a delimita 
prezenţa unor comportamente nocive în unul sau altul din mijloacele de comunicare în calitate de 
fapte reflectate jurnalistic sau, ceea ce este cu totul altceva, în calitate de valori şi modele 
promovate,ori în forme gratuite, nejustificate decât prin cinismul mercantil. Chiar dacă 
exprimată în procente ceva mai mici, percepția profesorilor (anchetată prin QP 19) este similară 
cu cea a elevilor. 


4.1.5.2. Opinii generale despre mass-media 


Au fost investigate opiniile elevilor cu privire la mass-media în general (care este scopul 
principal) sau cu privire la caracteristici generale ale mass-media (reflectarea realității). Aceste 

opinii sunt relevante şi prin corelaţie cu alţi itemi care vizează consumul, motivația, satisfacția, 
critica, propunerile pentru mass-media. 

Opinia tinerilor referitor la misiunea pe care şi-o asumă mass-media a fost investigată prin 
QE 43 despre scopul principal urmărit de mass-media. Perspectiva teleologică asupra mediilor 
de comunicare face posibilă conştientizarea tinerilor cu privire la libertatea, responsabilitatea şi 
calitatea acestora. Din cinci variante oferite alegerii li s-a cerut să extragă esenţialul, ceea ce 


consideră ei că este scopul principal. 


Care este, după opinia ta, scopul principal urmărit de mass-media? (QE-43) 


informare (A) 57,2% 
obţinere de profit (D) 19,7% 
educare (B) 6,9% 
manipulare (E) 5,3% 
relaxare / distracție (C) 4,3% 
NonR 6,6% 
6,6% Opinii privind scopul principal 


5,3% 
N urmărit de mass-media 


D informare 
19,7% E) educare 

O relaxare /distractie 
57,2% | | 
D realizare de profit 
EI manipulare 


E NonR 


total A B C D E 
1477 |56,1% 6,8% 4,5% 20,1% 5,6% 
114 [71,9% 8,8% 26% 14,0% 0,9% 
e P 5,0% 40% 21,8% 6,6% 
profesional 4 59,1% 12,1% 5,3% 14,0% 1,6% 
sex 


masculin 787 52,9% 7,8% 4,1% 22,2% 5,1% 


30 
i 792 61,7% 6,2% 4,0% 17,3% 5,3% 
ed. parinti sc. gen/prf 342 61,1% 94% 5,8% 15,2% 2,6% 
liceu 830 59,9% 6,9% 3,6% 18,4% 3,9% 

superior 392 48,7% 4,1% 4,1% 26,3% 11,0% 


Alegerea variantei “Să informeze” de către 57,2% reprezintă o conştientizare a scopului pe 
care mediile de comunicare pot să şi-l asume şi să îl recunoască, indiferent de specificul 
suportului tehnic, de politicile de program, de formatul emisiunii, al publicației, de resursele pe 
care le utilizează. Perspectiva realistă şi pragmatică asupra mass-media se conturează şi prin 
opinia unui număr de 313 de elevi (aproape 20% din populaţia investigată) care consideră că 
scopul principal îl reprezintă obţinerea profitului. Dacă avem în vedere însă şi răspunsurile la alte 
întrebări, putem considera că cel puţin o parte dintre cei care au ales acest răspuns, au şi o poziție 
critică privitoare la ceea ce îşi propune mass-media să realizeze în principal în raport cu ce ar 

trebui. Criticile formulate la QE 44 se adresează de multe ori spiritului mercantilist care domină 
mass-media. 

Abia pe locul al III-lea, cu un procent relativ mic, de numai 6,9%, educaţia este considerată 
ca scop pentru mass-media. Nu departe de acest procent, cu 5,3% se află opţiunile privind scopul 
de manipulare. De multe ori scopul educativ al mass-media este contestat sau refuzat tocmai pe 
baza confuziei dintre funcția educativă şi aceea de manipulare. 

Este însă semnificativ şi procentul cel mai redus de răspunsuri care consideră că scopul 
este distracţia, relaxarea. Însă atunci când îşi manifestă interesul pentru mass-media, un procent 
mai ridicat de elevi se declară pentru divertisment, distracție. Rezultă că, în opinia elevilor, între 
scopul producătorilor de mass-media şi cel al consumatorilor tineri este o diferență. 

Cercetarea a investigat şi gradul de încredere privind reflectarea realităţii, pe care elevii 
îl au referitor la diferite categorii de mass-media. 


Care este părerea ta în legătură cu modul în care este reflectată realitatea de 
diferitele medii de comunicare? (QE-41) 


deformează o reflectă corect | Nu ştiu Nu NonR 

realitatea folosesc 
Televiziunea 34,6% 56,5% 7,5% 0,6% 0,9% 
Radio 17,0% 41,5% 32,9% 5,9% 2,6% 
Presa scrisă 47,3% 32,6% 14,1% 4,1% 1,9% 


Dacă scopul urmărit de mass-media “Să informeze”, este considerat principal de către cei 
mai mulți elevi (57,2%), gradul cel mai înalt de încredere şi în procent apropiat față de asumarea 
acestei misiuni de informare îl exprimă elevii investigaţi doar față de televiziune (56,5%). Dar 
tot faţă de televiziune se manifestă şi un procent însemnat de neîncredere 34,6%, ceea ce 
semnifică faptul că spiritul critic este elocvent şi puternic faţă de televiziune, atât datorită calităţii 
emisiunilor pe care le difuzează, cât şi datorită interesului mare pe care îl captează televiziunea. 
Acest interes se observă printr-un grad ridicat de utilizare (doar 0,6% declară că nu folosesc) şi 
de implicare în problema reflectării realității de către televiziune (doar 0,9% nu răspund la 
întrebare şi 7,5% declară nu ştiu). 

În privinţa radioului este interesant că, deşi procentul de încredere este mai mic față de 
televiziune (41,5%), procentul de neîncredere este cu mult mai redus (17%). Acest scăzut spirit 
critic faţă de emisiunile radio se datorează faptului că tinerii ascultă mai ales posturile şi 
emisiunile care difuzează muzică. De aceea neimplicarea ca ascultători are procentele cele mai 
mari (nu ştiu 32,9%; nu răspund 2,6%9 la care se adaugă şi neutilizarea radioului(5,9%). Ştirile 
sunt relatate pe scurt la majoritatea posturilor de radio, iar postul național România Actualități, 
care este specializat în acest sens, manifestă profesionalism şi inspiră încredere, dar este mai 
puţin ascultat de către tineri. 

Presa scrisă are procentul cel mai mic de încredere (32,6%) şi cel mai mare de neîncredere, 
de 47,3%. Trebuie să ţinem cont de faptul că elevii sunt cumpărători şi cititori mai ales de reviste 
pentru adolescenți. Tinerii nu au manifestat un mare interes pentru lectura revistelor cu conţinut 
ştiinţific, a cotidienelor naționale, au fost critici cu privire la presa locală, implicată în scandaluri 
şi de aceea manifestă neîncredere într-un procent mare. Presa scrisă, prin specificul său, este şi 

mai supusă spiritului critic. Textul solicită direct atenția, memoria, procesele cognitive şi starea 
emoțională ale individului, fără ca un alt actor social, sa fie prezent în mod efectiv şi să se 
implice, să medieze transmiterea şi decodificarea mesajului. Veridicitatea mesajului este 
atribuită în timpul citirii, pe baza experienţei de viaţă, de lectură şi de înţelegere a cititorului. 
Veridicitatea poate fi verificată ulterior prin relatarea opiniei proprii şi confruntarea cu alte 
opinii, prin recitirea şi rejudecarea conţinutului şi a semnificaţiilor. 

Dacă mai corelăm cu un nivel scăzut al discernământului în decifrarea semnificaţiilor din 
mesajele citite, aşa cum a rezultat din analiza anterioară (itemi QE — 40; QE-42) şi cu procentul 
mic de timp alocat lecturii, putem considera că încrederea mai mică față de presa scrisă are 
multiple cauze. 


4.1.6. Propuneri 


Elevii au fost solicitați printr-o întrebare deschisă să facă propuneri pentru ca producţiile 
mass-media să devină mai interesante. Au răspuns în proporție de aproape 90%, ceea ce 
dovedeşte încă o dată că ei sunt interesați de calitatea acestor medii de comunicare care pot 
răspunde unor nevoi culturale proprii. Diversitatea răspunsurilor pentru cele trei categorii de 
media: radio, televiziune, presa scrisă, a putut fi clasificată pentru interpretare în trei categorii 
principale: recomandări, cereri şi critici. Aceste categorii de propuneri pot fi puse în 
corespondenţă cu categorii de probleme care sunt sesizate de tineri şi care presupun anumite 
cerințe raționale, simple, de luat în consideraţie pentru a fi rezolvate. 


Propuneri Probleme Cerinţe 

Recomandări Exigenţe, reglementări insuficiente sau nerealizate | Cum să fie.... 

Cereri Oferta insuficientă, neadecvată Ce să fie .... 

Critici Deficiențe, excese, pericole Ce şi cum să nu fie .... 


Menţionăm că elevii au făcut mai multe propuneri. Am luat în consideraţie la fiecare 
chestionar şi am codificat un maximum de 5 propuneri pentru fiecare categorie de mass-media. 
Un prim rezultat de ansamblu corelează felurile de propuneri cu cele trei categorii de mass- 
media. 


Ce-ai propune realizatorilor de programe radio şi TV pentru ca emisiunile lor să devină 
mai interesante? Dar redactorilor de ziare şi reviste pentru ca ele să devină mai 


interesante? (QE — 44: radio — 44a; TV — 44b; presa scrisă — 44c ) 


Radio (R) TV (T) Presa scrisa (P) 


1. Recomandări, reglemetări (Cum să fie?...) 60,3% 69,1% 53,3% 
2. Cerere — ofertă (Ce să fie?. ...) 65,8% 80,3% 51,2% 


3. Critici (Ce şi cum să nu mai fie!. ) 10,4% 39,7% 28,9% 
4. Dezinteres 9,2% 
5. Alte 1,7% 


Se observă şi aici că televiziunea captează interesul cel mai ridicat în procente la toate 
categoriile de propuneri şi cel mai scăzut dezinteres (2,8%). Dezinteresul mai mare faţă de radio 
(9,2%) trebuie luat în consideraţie numai în corelație cu alte răspunsuri care au aratat că tinerii 
sunt mai mulțumiți de calitatea programelor de radio, ceea ce rezultă şi din procentul mai mic de 


97 


critici pe care le formulează (10,4%). Pentru presa scrisă este evidentă exigenţa crescută şi în 
cazul propunerilor, mai ales dacă luăm în consideraţie că recomandările reprezintă în mare 


măsură critici implicite. 

Graficul este mai sugestiv pentru imaginea constructivă pe care tinerii o proiectează 
referitor la mass-media, propunerile pozitive (recomandări şi cereri) fiind cu mult mai 
semnificative procentual decât criticile pe care le impun atenției noastre pentru cele trei categorii 
de mass-media. 

Analiza propunerilor pentru fiecare mediu de comunicare ne dă posibilitatea să cercetăm 
categoriile de itemi care descriu conţinutul propunerilor făcute de elevi în mod diferențiat, dar şi 
comparabil. Categoriile conţin, la rândul lor, subcategorii, reprezentate de itemi proprii. În ce 
priveşte principalele categorii rezultate ca urmare a cercetării, acestea s-au dovedit comune celor 
trei mijloace de comunicare, reclamând propuneri comune sau specifice fiecăruia dintre ele. 
Ceea ce le deosebeşte, în principal, sunt itemii primari, respectiv, propunerile specifice de 
ameliorare sau amendamentele aduse fiecărei categorii media. Toţi itemii primari au reieşit din 
prelucrarea întrebărilor (QE-44a, QE-44b, QE-44c) lăsate deschise şi nu proiectate prin 
conceperea chestionarului. Este interesant faptul că au putut să fie identificate categorii de itemi 
şi subcategorii (de gradul 1, 2) care să acopere plaja propunerilor multiple şi diversificate pe care 
le-au formulat elevii pentru radio, televiziune şi presa scrisă. 

Ca urmare a prelucrării informațiilor a rezultat următoarea structură a răspunsurilor, pe 


principalele categorii şi medii de comunicare: 


1. Recomandări, reglemetări 959 1100 848 100% | 100% | 100% 
1. 1 Calitate şi exigentă 346 504 545 36,1% | 45,8% | 64,3% 
1. 2 Cantitate 284 176 80 29,6% | 16,0% | 9,4% 

1. 3 Educaţie 5,2% 14,7% | 6,1% 
1. 4 Aspecte manageriale 22,1% | 19,9% | 10,3% 
1. 5 Evaluare 6,9% 3,5% 9,6% 
2. Cerere — ofertă 100% | 100% | 100% 
2. 1 Programe / publicaţii noi 0,4% 0,9% 1,6% 
2. 2 Emisiuni / rubrici 25,5% | 38,1% | 34,3% 
2. 3 Sport 1,9% 5,3% 6,5% 
2. 4 Divertisment 7,6% 15,2% | 5,7% 
2. 5 Teme 12,2% | 17,2% | 37,6% 
2. 6 Muzică, film, imagine 52,0% | 23,1% | 9,0% 
2.7 Altele 0,4% 0,3% 0,9% 
3. Critică 100% | 100% | 100% 
3. 1 Incorectitudine, minciună, falsitate 15,8% 8,5% | 46,5% 
3. 2 Prostie, incultură 4,9% 16,9% 1,7% 
3. 3 Excese 62,4% | 41,5% | 45,4% 
3. 4 Cenzura 10,3% | 7,8% 2,8% 
3. 5 Violenţă, agresivitate 1,8% 17,1% 


3. 6 Vulgaritate, imoralitate, pornografie 4 2,4% 7,8% 
3. 7 Altele 24% | 0,5% 


0 Radio -—— ŢV „A Presa scrisa 


Calitate Cantitate Educaţie Aspecte Evaluare 

Cerere-oferta 


0 Radio —a— TV = A Presa scrisa 


60% 


40% 


20% 


0% 
Programe noi Emisiuni Sport Divertisment Teme Muzică, film, 
imagine 


99 


Critica 

Din analiza informaţiilor rezultate la acest item (QE — 44) se desprind următoarele 


concluzii: 


Pe ansamblu, au fost formulate peste 7300 de observaţii, critici, sau propuneri de ameliorare 
față de funcţionarea mass-media, care, distribuite pe cele trei categorii de mijloace, se 
prezintă astfel: 2298 pentru radio, 3041 pentru televiziune şi 2122 pentru presa scrisă. O 
imagine mai clară a interesului pentru acest demers este oferită de estimarea unor medii a 
numărului de propuneri formulate, rezultând că în medie fiecare elev a oferit cca. 4,6 
propuneri, dintre care, în ce priveşte televiziunea fiecare elev a formulat în medie câte două 
propuneri, pentru celelalte două mijloace opiniile distribuindu-se în mod cvasiegal, câte 1,3 
pentru fiecare; 

Observaţia generală asupra amendamentelor formulate la categoria “recomandări” este 
legată de tendinţa generală a propunerlor, structurile pe categorii ale propunerilor fiind 
asemănătoare pentru fiecare dintre cele trei categorii (în mod expresiv pus în valoare de 
graficul aferent capitolului de recomandări); 

Prin recomandările formulate, cele mai multe amendamente au fost aduse calității în 
funcționare fiecăruia dintre cele trei mijloace de comunicare, celelalte categorii întrunind 
frecvenţe apropiate de răspuns. Se detaşează, oarecum, mesajul radio, față de care 
amendamentele privind calitatea au fost cel mai frecvent exprimate, dar la o distanță de 
numai şapte procente este vizată şi cantitatea. Privitor la acest indicator, trebuie sublinat că, 
pentru toate mijloacele de comunicare, acesta cuprinde atât aprecierile de “prea mult”, cât şi 
cele de “prea puțin”. O remarcă poate fi făcută şi asupra propunerilor care vizează aspectele 
manageriale, care înregistrează aproximativ procent de opinii privind radioul şi televiziunea, 
cele mai multe legate de organizarea şi programarea emisiunilor. 

Deşi în pondere mai redusă, menționăm totuşi preocuparea tinerilor pentru rolul educaţional 
al mass-media. Legat de consumul de mass-media, dar şi de interesul covârşitor pentru 
televiziune al elevilor, semnalăm aşteptările tinerilor față de abordarea unor probleme de 
interes pentru educaţie, cele mai multe aşteptări fiind adresate televiziunii. Între itemii 
primari se regăsesc recomandări generale față de emisiuni sau materiale cu teme 
educaţionale, asumarea rolului educațional al media, dar şi menţiuni referitoare la modelele 
pe care le oferă audio-vizualul sau presa scrisă ca mesaje pentru tineri. 

Demersul reprezentând cererea-oferta se structurează doar în parte asemănător pentru cele 
trei mijloacele de comunicare şi anume, referitor la aspectele legate de programe noi, de 


100 


emisiuni - în general şi de cele sportive şi de divertisment — în special. Elementele ce reflectă 
tematici ca şi cele specifice, legate de muzică, film sau imagine au fost abordate diferit. 
Cererile formulate față de teme privitoare la sex, modă, vedetism şi viaţă socială normală sau 
cele privitoare la şcoală şi educaţie au fost adresate cu deosebire presei scrise, de către peste 
o treime dintre subiecți (37%), comparativ cu cele adresate mijloacelor audio-vizuale, fiecare 
de mai puțin de o cincime dintre subiecți. Cererile de muzică, film sau imagine diferă mult 
pe cele trei mijloace, televiziunea fiind, desigur, cea mai des menţionată, aceasta întrunind 
itemi din toate categoriile menţionate. 
=  Excluzând categoria “incorectitudine, minciună, falsitate” — atribuită cu deosebire presei 
scrise (de către aproape jumătate din eşantion), celelalte categorii se prezintă 
cvasiasemănător structurate la capitolul “critică”. Cele mai multe referiri au fost adresate în 
termenii de “prea mult”, cuprinşi în categoria exceselor, majoritatea cu referire la difuzarea 
reclamelor, dar şi la excesul de violență sau indecenţă reflectat în presă. Deşi în pondere 
mică, cenzura a fost şi ea semnalată de subiecţi, în această categorie fiind cuprinse atât 
opiniile de tipul “există cenzură”, dar şi opiniile de tipul “prea puţină cenzură”. 
Evaluarea de ansamblu a propunerilor aduse va fi completată cu o analiză mai în detaliu 
privitoare la propuneri formulate pentru fiecare din cele trei miloace de comunicare. 


4.1.6.1. Radio 


Pentru ameliorarea mesajului radio, se remarcă un grad mare de interes al elevilor, 
demonstrat de numarul mare de recomandări sau de critici oferite ca răspuns. Deşi dezinteresul 
de 9,2% este mai mare față de televiziune şi presa scrisă, el este destul de redus, echilibrat. 
Criticile, într-un procent mic dau indicii despre gradul de satisfacție mai mare al elvilor faţă de 
audițiile radiofonice dar şi despre spiritual critic mai redus față de acestea. 

RI: Recomandări 


Recomandările pentru radio, au fost exprimate de un număr de 959 subiecţi, 
reprezentând în 60,3% din totalul celor investigaţi. 

Recomandările formulate au rezultat ca urmare a prelucrării şi sistematizării itemilor 
primari, care au condus la o primă grupare, pe principale categorii. În mod explicit propuneri 
privind educația în genere au formulat doar 50 de elevi ceea ce reprezintă 5,2% din recomandări. 
Sunt şi alte propuneri, din categoria cererilor, care formulează implicit şi mai specific necesitatea 
educaţiei, în mod concret, ca teme sau emisiuni educative. Este explicabilă această situație pe 
baza caracteristicilor personalităţii adolescenților, care din punct de vedere cognitiv sunt în 
perioada formării capacităților de abstractizare şi generalizare la un nivel mai ridicat. Aceasta nu 
este doar o limită este şi o calitate a elevilor adolescenţi, aceea de a opera cu entități concrete. Ei 
nu recomandă în procent mare ca radioul să se ocupe de educaţia, în general, dar sunt multe 
cereri care se referă la emisiuni şi teme de educaţie. 

Un procent de 6,9% din recomandări se referă la necesitatea unor reglementări care să 
evalueze calitatea emisiunilor radio. Un procent mai ridicat de elevi (22,1%) fac recomandări cu 
privire la organizarea, programarea emisiunilor astfel încât să satisfacă anumite cerințe: să fie 
un dialog cu ascultătorii, să nu se întrerupă emisiuni, melodii, să nu se repete prea mult (ştiri, 
comentarii, aceleaşi melodii) 

Procentul de 29,6% care au făcut recomandări referitor la cantitate. Din 284 de elevi - reprezentând 
procentul anterior -, 265 s-au referit la recomandarea de “mai mult” cu privire mai ales la muzică. Am 
considerat că este necesar să evidențiem această recomandare cantitativă pe care o fac tinerii pentru că este 
frecventă, facilă, mai ales când se cer răspunsuri prompte şi, pentru că denotă că nu este educată în mod 
satisfăcător o deprindere de gândire critică şi de proiecție calitativă în raport cu mediul. 

Cu toate acestea, procentul cel mai mare de recomandări 36,1% (346 de elevi, din 959 care 
formulează recomandări) vizează calitatea programelor de radio. De aceea vom prezenta 


elementele de calitate reclamate de elevi, în structură la nivelul acestei categorii. 


RI. 1 Calitate: (346) Atractivitate 135 39,02% 
Profesionalism 120 34,68% 
Adevăr, corectitudine 61 17,63% 
Decenţă 20 5,78% 
Echidistanţă politică 5 1,45% 
Calitate (în general) 5 1,45% 


Din 346 de recomandări care vizează calitatea, procente nesemnificative de câte 1,45% se 
referă la calitate în genere şi, la fel, la echidistanță politică. Decența este recomandată într-un 
procent de 5,78% şi într-un procent mai semnificativ, de 17,63%, este recomandată 
corectitudinea în exprimarea adevărului. Recomandările cele mai frecvente care vizează calitatea 
programelor de radio se referă mai ales la profesionalismul producătorilor (34,68%) şi 
atractivitatea emisiunilor (39,02%). În ceea ce priveşte profesionalismul elevii recomandă 
selectarea redactorilor care să se exprimă corect, coerent, care sunt informaţi, cu nivel de cultură 
şi se pot adapta sau pot răspunde prompt la situaţii, întrebări neaşteptate din dialogul cu 
ascultătorii 
R2: Cerere - ofertă 


Cererile tinerilor au fost formulate în 1047 (65,8%) de chestionare. Dintre acestea se 
observă că unele subcategorii de cereri sunt mai numeroase. Este vorba despre tipuri de emisiuni, 
muzică şi teme solicitate. Principalele categorii de emisiuni şi de teme solicitate sunt cele care 
aduc un plus de cunoaştere şi pot să ajute tinerii în tendinţa lor firească de socializare. Unele 
dintre aceste emisiuni chiar lipsesc din programele posturilor particulare audiate de tineri. Postul 
național de radio pentru tineret nu mai emite decât pe suport electronic, practic nu mai este post 
de radio şi nu poate să mai fie recepționat decât de cei care utilizeară internetul, ceea ce 
presupune costuri mai ridicate. Pentru a putea face comparații prezentăm tabelul cu toţi itemii 
privind cererea adresată posturilor de radio. 


R2. 1 Programe noi (posturi radio) (4) Programe noi 4 100,00% 


R2. 2 Emisiuni (267) Stiri, informative 35,21% 
Educative 32,96% 

Adecvate tinerilor 30,34% 

Sport 100,00% 
R2. 4 Divertisment (80) Divertisment 100,00% 
Viaţa socială reală 46,88% 
R2. 6 Muzică (544) Muzică (toate genurile) 272 50,00% 
Bună, clasică 131 24,08% 

Manele 58 10,66% 

Hip Hop 19 3,49% 

Altele (specifice) 64 11,76% 
Dintre acestea, cele mai numeroase şi semnificative cereri sunt pentru: muzică în proporție 
de 52% (544 din1047 de cereri), emisiuni noi (25,5%); teme care să fie dezvoltate 12,2%. Se 
constată că tinerii au nevoie să asculte emisiuni care răspund unor nevoi proprii de informare şi 


de formare, iar temele de care sunt interesați vizează viața socială reală. 
R3: Critică 

În mod frecvent criticile se referă la diferite categorii de excese, în proporție de 62,42% şi 
la incorectitudine, minciună, falsitate 15,76%. 


R3. 3 Excese (103) Reclame 33 32,04% 
Verbalism 23 22,33% 
Politică 21 20,39% 
Ironie, zeflemea 14 13,59% 
Indecenţă 4 3,88% 
Violenţă 8 7,11% 


Excesele cele mai criticate apărute în cele 103 chestionare, reprezentând 62,42% din 
criticile exprimate se referă la: reclame (32,04%); verbalism (22,33%); politică (20,39%) ironie, 
zeflemea (13,59%) 

4.1.6.2. Televiziunea 


Televiziunea a primit cele mai multe propuneri de ameliorare şi critici din partea elevilor 
chestionaţi — în medie, fiecare elev exprimând aproximativ câte două (1,9) propuneri. Categoriile 
de propuneri exprimate, ca şi itemii primari care le compun, au procente care sunt cu mult mai 
semnificative decât cele care au reieşit din cercetarea propunerilor pentru radio şi pentru presa 
scrisă, pentru că se referă la un număr mai mare de propuneri aflate în chestionare. 


TI: Recomandări 

Repartizarea pe categorii a propunerilor referitoare la televiziune denotă exprimarea unor 
opinii diversificate privind modul de satisfacere a intereselor publicului telespectator. O primă 
categorie de propuneri sunt recomandările. 

În privinţa recomandărilor un procent nesemnificativ de opinii 3,5% au exprimat satisfacția 
pentru starea actuală a televiziunii. Un procent mai ridicat de opinii, 14,7% (şi în comparaţie cu 
alte medii de comunicare), au afirmat explicit că televiziune trebuie să facă educaţie. 
Recomandările ce vizează aspecte cantitative (176) au fost cele care cer “mai mult” (149) 
referitor la filme în special dar şi “mai puţin” (22) referitor la violență, imoralitate ş. a. 
Programarea unor emisiuni, filme la anumite ore, eliminarea sau adăugarea în program a unor 
emisiuni, controlul desfăşurării în direct a unor emisiuni şi interviuri, selectarea redactorilor şi a 
prezentatorilor au reprezentat 219 de propuneri. 

Din propunerile făcute, recomandările privind calitatea (504) reprezintă procentul cel mai 
semnificativ de 45,8%. Prezentăm itemii acestei subcategorii de propuneri 

T1. 1 Calitate şi exigenţă (504) Pofesionalism 194 38,49% 
Atractivitate 138 27,38% 
Adevăr, corectitudine 103 20,44% 
Decenţă 54 10,71% 
Echidistanţă politică 5 0,99% 
Alte aspecte 10 1,98% 


Recomandările privind decența (10,71%) se referă la vocabularul, vestimentația, atitudinea 
față de interlocutori şi față de public a prezentatorilor emisiunilor de divertisment în special. 
Recomandările privind adevărul şi corectitudinea (20,44%) se referă la reporteri şi la 
prezentatorii de ştiri în legătură cu situaţii, evenimente, dar mai ales referitor la persoane despre 
care se dau informaţii incomplete sau neadevărate, neverificate şi care poate să le inflențeze 
ulterior viața în mod negativ. Elevii consideră că televiziunea dezinformează publicul sau îl 
informează greşit, fie din lipsă de profesionalism, fie cu scopul de a capta atenţia cu ştiri care să 
şocheze. Unii elevi au sesizat că nu se comunică ulterior corectarea acestor informaţii şi chiar 
dacă s-ar întâmpla aceasta, publicul nu este mereu acelaşi, aşa că informaţia incorectă îşi produce 
urmările. Atractivitatea programelor de televiziune este propusă sub diferite aspecte: forma de 
prezentare interactivă, conţinutul de calitate şi adecvat diferitelor vârste, stilul de comunicare. 

Profesionalismul este şi aici invocat şi recomandat, de multe ori după ce se fac anumite 
critici: lipsa de cultură, de naturaleţe, de autenticitate, de înţelegere şi de comunicare, de respect, 
de autocontrol şi mai ales de creativitate. Imitaţia, falsitatea sunt criticate şi se invocă apoi 
necesitatea profesionalismului. Putem presupune că mulți tineri au standarde de exigenţă şi 
aşteptări ridicate faţă de cei care apar la televizor şi cum ar trebui să fie calitatea emisiunilor. 


T2:  Cerere-ofertă 
Elevii au exprimat un număr mare de propuneri pentru oferta posturilor de televiziune. 
Obsevăm că, în ceea ce priveşte cererea, de ce ar trebui, au fost câteva opinii care au 
afirmat că sunt suficiente posturi de televiziune dar, din păcate, nu se diferenţiază prea mult, 
chiar se copiază unii pe alții. Pe lângă cererile de filme şi mai ales „mai noi” sau diferite de cele 
actuale (15,74%) şi de emisiuni de divertisment (15,19%) cele mai multe cereri s-au referit la 
emisiuni (486, adică 38,6% din 1277 de cereri) şi la teme diferite (17,15%). 


T2. 2 Emisiuni (486) Educative 256 52,67% 
Adecvate tinerilor 121 24,90% 
Stiri 95 19,55% 
Altele 14 2,88% 


Cele mai multe cereri de emisiuni sunt pentru a fi educative (52,67%) şi adecvate tinerilor 
24,90%. Este interesantă această cerere dacă o corelăm cu criticile care se aduc televiziunii şi 
mai cu seamă dacă avem în vedere QE 43, la care răspunsurile privind scopul principal urmărit 
de mass-media, numai 7% (110) consideră că acesta este „să educe”, elevii sunt conştienţi că 
scopul pecare îl urmăreşte televiziunea este să informeze şi să facă profit. 

T3: Critică 

Din totalul numărului de chestionare în aproape 40% au fost formulate critici la adresa 
televiziunii. Ele vizează în mod diferențiat unele aspecte frecvent mediatizate aşa cum reiese şi 
din itemul prezentat anterior. 

Cele mai multe critici se referă la mediatizarea, manifestării violenței, a prostiei şi 
inculturii şi mai ales la mediatizarea în exces a unor manifestări care pot să-i afecteze pe tineri în 


multe privinte. 


T3. 3 Excese (262) Reclame 
Trivialitate 
Politică 
Sexualitate 
Ironie, persiflare 


Verbalism 
Alte 

T3. 4 Cenzura (49) Lipsa de cenzură 
Aplicarea cenzurii 
Alte 


Cele mai multe cereri sunt pentru emisiuni educative (52,67%) şi adecvate tinerilor 
24,90%. Este interesantă această cerere, dacă o corelăm cu criticile care se aduc televiziunii şi, 
mai cu seamă, dacă avem în vedere QE 43, la care, din răspunsurile privind scopul principal 
urmărit de mass-media, numai 7% consideră că acesta este „să educe”, cei mai mulți elevi fiind 
conştienţi că scopul pe care îl urmăreşte televiziunea este să informeze şi să facă profit. Elevii 
dovedesc realism, ştiu deci că nu îşi propune să educe, dar cer emisiuni cu profil educativ. 
Producătorii care consideră că nu există cerere şi deci o posibilă audienţă, deci profit pentru 
emisiuni cu profil educativ, nu cunosc sau nu au capacitatea de a realiza emisiuni educative care 
să dea satisfacție tinerilor. Un elev scrie simplu: "TV să educe!”. Alt chestionat propune 
„emisiuni de artă” sau prezentarea unor „locuri frumoase”, pentru că nu toţi pot să le viziteze. 
Sunt cerute emisiuni cu tineri şi despre tineri obişnuţi, sau sondaje despre ce ar dori tinerii, 
emisiuni pentru părinţi, ca să fie ajutați să cunoască copiii şi cum ar trebui să îi educe, emisiuni 
despre viaţa normală de familie, despre prietenie. Un elev cere chiar emisiuni pe teme de 
psihologie şi de filosofie, altcineva cere emisiuni despre comunicare, altul despre mass-media. 
Sunt cerute şi concursuri de cultură generală. În privinţa emisiunilor informative sunt cerute 
domenii diverse: despre evenimente culturale, artistice, depre noutăţi tehnice, ştiinţifice, profilul 
instituțiilor de învățământ, viaţa elevilor din diferite şcoli, oferta locurilor de muncă (necesară 
poate şi pentru părinţii lor), „orientare profesională” „să fie informaţii din toată ţara”. Un elev 
cere mai multe emisiuni informative „pentru tineri, despre educație, sănătate”. Alţii cer să fie mai 
bine informaţi cu privire la diferite riscuri la care se supun tinerii datorită diferitelor feluri de 
consum sau de practici. E interesant cum formulează un tânăr cererea de informații „nu despre 
vedete ci despre oameni”, ca să vadă „cum se face carieră” în mod normal. 

Din totalul numărului de chestionare, în aproape 40% au fost formulate critici la adresa 
televiziunii. 

Este interesant că, pentru cele trei categorii de mass-media, criticile elevilor se referă în 
principal la aceleaşi categorii de deficienţe sau dezechilibre. Procentul cel mai ridicat de critici se 

referă tocmai la excesele unor manifestări (verbalism, ironie, zeflemea, trivilitate) care depăşesc 
normalitatea şi mai ales suportabilitatea. În ceea ce priveşte reclamele, cei care le consideră în 
exces, pe lângă afirmaţia „sunt prea multe”, exprimă de cele mai multe ori efectele psihologice 
ale acestor reclame: „mă plictisesc”,"mă deranjează”, „mă enerveză” sau cer eliminarea, 
limitarea lor. Un elev cere să se facă „un program special de reclame”. 

Violenţa în genere sau diferitele moduri de reprezentare a acesteia sunt criticate. De 
exemplu un elev cere „să fie interzisă prezentarea violenței la ştiri”. Excesul de violenţă, cum 
spune un elev, prezentarea crimelor „cu imagini înspăimântătoare” îngrozeşte. Pentru cei care 
selectează ştirile, alcătuiesc programele, un elev trimite un fel de S. O. S. „Nu senzaţional, 
violență, scandal!”. Un tânăr care cere şi „profesionalism”, critică „agresivitatea stupidă” şi 
„manipularea oamenilor slabi”. Altul cere „Să nu se mai prezinte tehnici de furt”, altul „Să nu se 
mai prezinte sinucideri” sau altcineva consideră că ce este rău nu trebuie arătat, ci pedepsit. 

Prostia şi incultura sunt criticate în diferite moduri şi în legătură cu diferite emisiuni de 
divertisment (de exemplu: „Să se întrerupă Ciao Darwin, promovează prostia”) sau cu manelele 

(„Nu manele!”; „Nu false valori!”). Dar sunt şi alţi elevi care cer manele, nu întâmplător aceştia 
se exprimă în scris lacunar şi, de multe ori, incorect gramatical. Poate pentru cei care consideră 
că prostia, incultura sunt soluţii pentru a stârni, în mod pervers, veselia, ar fi bine să ştie ce le 
spune un copil de 15 ani: „Prostia stârneşte râsul dar şi dezgustul!” Un alt tânăr recomandă „Să 
nu invite la emisiuni toți degenerații”. 

Imoralitatea, nuditatea, pornografia sunt criticate pentru că, spune un tânăr, „cauzează 
copiilor”. Un altul sesizează că „bulina roşie nu dă protecție, atrage atenţia!”. Sunt însă şi tineri 
care cer filme porno la orele serii. O fată semnalează că ar trebui să se țină seama că într-o 
famile, la televizor, se uită persoane de diferite vârste. Altcineva cere să fie emisiuni, filme, la 
care să se poată uita persoane de toate vârstele. Procentul de critici este mai ridicat dacă avem în 
vedere că sunt critici care se adresează şi excesului de sexualitate, trivialitate. Un tânăr cere: „Să 
se reducă nimicnicia”. Altul, referindu-se la vedete, dar şi în general la oameni, spune că „nu ne 
interesează viaţa lor intimă, ne interesează viaţa reală”. 


4.1.6.3. Presa scrisă 


Consumul redus de presă scrisă, orientat mai ales spre revistele destinate tinerilor, corelat 
desigur şi cu resursele reduse de timp pentru lectură şi financiare pentru cumpărarea 
publicaţiilor, spiritul critic ridicat faţă de textul citit (vezi şi itemul QE-41) au influență asupra 
aşteptărilor şi a criticilor pe care tinerii le proiectează cu privire la această categorie de mass- 
media. Nu s-au remarcat diferențieri între ziare şi reviste decât în câteva chestionare. Unul dintre 
acestea făcea diferențierea astfel: „Revistele bine, ziarele nu!”. Este însă cunoscut, din 
răspunsurile la întrebările care vizau consumul sau preferinţele pentru presa scrisă, că elevii au 
un interes mai scăzut faţă de ziare şi că îşi cumpără revistele preferate, de aceea cele din urmă 
sunt şi apreciate pozitiv într-un procent mai mare. 

Reamintim că întrebarea a fost deschisă şi tinerii au putut să facă mai multe propuneri sau 
critici, de aceea numărul de răspunsuri se referă la numărul de chestionare în care s-au aflat, 
rezultând că, în medie, fiecare elev a formulat cca. 1,3 propuneri. 

Propunerile se pot referi şi la publicaţiile pe care nu le citesc în mod frecvent, dar despre 
care şi-au format deja o opinie. Elevii au manifestat o atitudine activă şi constructivă, 
recomandările şi cererile fiind exprimate în peste jumătate dintre chestionare, deşi, comparativ, 
procentul de recomandări şi de cereri este mai mic decât pentru radio şi televiziune. Şi atitudinea 
critică este relevantă, fiind exprimată de aproape o treime dintre subiecții investigaţi. Procentul 
de recunoaştere a dezinteresului este semnificativ (7,8%), deşi mic față de declarațiile privind 
consumul de presă scrisă. Dar faptul că în anasamblu s-au exprimat 2122 de propuneri pentru 
presa scrisă reprezintă totuşi un interes destul de activ care ar trebui să fie satisfăcut. Prin 
prelucrarea rezultatelor, subcategoriile pentru recomandări, cereri şi critici au adus un plus de 


informaţie. 


P1: Recomandări 

Recomandările, în număr de 848, s-au referit în cea mai mare măsură la calitatea 
publicaţiilor, două treimi dintre elevi (64,3%) oferind răspunsuri de acest fel. 

Recomandările cantitative au fost majoritatea de “mai mult” cu privire la diferite cereri 
(mai multe informaţii despre şcoli sau vedete) sau la calități puse în evidenţă ca exigenţe crescute 
(corectitudine, probitate profesională). Au fost făcute 52 de recomandări pentru educaţie în 
genere. Pentru modul cum este gestionat spațiul publicistic, pentru organizarea dialogului cu 
cititorii, pentru prezentarea anumitor rubrici au fost 87 de recomandări (10,3%). Au fost 81 de 
evaluări pozitive, unele lacunare, de exemplu, “este bună” sau “sunt mulțumit”, altele însoțite de 
explicaţii, de exemplu: “îmi aleg revistele care îmi plac şi de aceea sunt mulțumită de ele”. 

Calitatea publicațiilor a reprezentat recomandarea principală. Subcategoriile care o 


semnifică au avut distribuțiile de răspunsuri conform cu tabelul de mai jos. 


P1. 1 Calitate (545) Adevăr, corectitudine 307 56,33% 
Profesionalism 109 20,00% 
Atractivitate 73 13,39% 
Decenţă 40 7,34% 
Echidistanţă politică 10 1,83% 
Calitate în genere 6 1,10% 


Echidistanţa politică a întrunit un număr mic de recomandări şi datorită faptului că tinerii 
citesc mai cu seamă reviste destinate lor, în care politicul nu este implicat. Marile cotidiene au un 
număr redus de cititori tineri. Decenţa, fiind legată mai cu seamă de fotografii şi de text, este 
realizată în mai mare măsură de presa scrisă, cu excepția unor categorii de tabloide şi de 
publicaţii care nu sunt decât într-un număr foarte mic de chestionare citate ca fiind preferate, nu 
se ştie cât de frecvent şi cumpărate. Atractivitatea desigur că intereseză pe mai mulți tineri (73, 
adică 13,39%). Este de luat în seamă că în privinţa publicațiilor există posibilitatea de a alege 
ceea ce este mai atractiv. Pentru că atractivitatea este chiar condiţia pentru care se cumpără o 
revistă, recomandările sunt totuşi puţine ca număr, în raport cu manifestarea reală a cerinței de 
atractivitate, care, desigur, nu reprezintă acelaşi lucru pentru toți tinerii. Când invocă această 
calitate, unii cer în completare imagini, postere, stil mai plăcut, informaţii mai adecvate pentru 
interesele lor fireşti de integrare socială. 

Profesionalismul întruneşte, şi în cazul presei scrise, un număr destul de mare de 
recomandări. Cele care sunt mai explicite se referă la cultura redactorilor, la utilizarea corectă şi 

decentă a limbii, la necesitatea informării şi verificării informaţiei care se transmite, la asumarea 
responsabilităţi pentru efectele asupra vieţii celor despre care se dau informaţii. De exemplu, 
sunt mai mulți elevi care consideră că, din lipsă de profesionalism şi de responsabilitate, pentru 
câştig, mulți jurnalişti se ocupă de viaţa intimă a vedetelor, de scandaluri, dând informații sau relatând opinii 
sau propriile presupuneri, care, fiind publice, afectează viața celor despre care se scrie, familiile sau partenerii 
acestora, afectează rezolvarea unor conflicte, care sunt, astfel, amplificate. Un elev scrie “Nu ne 
interesează viaţa intimă, vrem realitate”. Probabil că realitatea pentru tineri, adevărul despre viaţa 
oamenilor, nu se reduce în primul rând la viaţa lor intimă. În alt chestionar se afirmă: “Lăsaţi vedetele 
în pace, le ditrugeți viața!” Există şi o contrapondere de elevi interesaţi de viaţa vedetelor, despre care 
cer să se scrie mai mult, dar nu putem întâlni cereri despre viaţa lor intimă. Tocmai datorită acestei 
atitudini, multe dintre critici, aşa cum vom vedea, se referă la excesul de ironie, zeflemea. 

Din 544 de chestionare în care este recomandată calitatea pentru presa scrisă, 307 
reprezentând 56,33% cer adevăr şi corectitudine. Dacă avem în vedere că răspunsurile la itemul 
41, cu privire la modul în care mass-media reflectă realitatea, indică cel mai mare procent 
(47,3%) de opinii care aleg răspunsul “deformează realitatea” pentru presa scrisă, ne dăm seama 
că recomandarea cu privire la adevăr şi corectitudine este principala exigenţă a tinerilor față de 
publicaţii. Ceea ce poate să dea de gândit este faptul că nu am întâlnit aprecieri cu privire la 
vreun ziarist, mare investigator şi descoperitor de adevăruri sau la o publicaţie care îşi asumă 
această misiune. Probabil că, deşi însetați de adevăr, tinerii nu includ în interesul, în preocupările 
lor aceste eforturi care se consumă în plan social, economic, politic. Ei se referă mai ales la 


persoane, situații concrete, cazuri. 


P2: Cerere-ofertă 

Cererile au fost formulate de peste jumătate dintre subiecţi (51,2% din 1581). 

Principale cereri vizează rubrici (34,3%) şi teme (37,6%). Un procent de 9,0% se referă la 
fotografii, ceea ce este specific presei scrise, dar pentru care nu este totuşi o cerere considerabilă. Să 
vedem la ce se referă aceste cereri prioritare ale elevilor. 


P2. 1 Publicaţii noi (13) Publicaţii noi 100,0% 


P2. 2 Rubrici (279) Educative, informaţii despre şcoli 38,71% 
Stiri 35,84% 
Adecvate tinerilor 25,45% 


P2. 3 Sport (53) Sport 53 100,0% 
P2. 4 Divertisment (46) Divertisment 46 100,0% 


P2. 5 Teme (306) 


P2. 6 Imagini, fotografii (73) 


Vedete 


31,70% 


Viaţa socială reală 


24,18% 


Modă 


13,73% 


Sex 


11,44% 


Şcoală, educaţie 


8,50% 


Muzică 


8,17% 


Alte teme 
Vedete 


2,29% 


Sexy 


Personalităţi 


Viaţa elevilor, tinerilor 


Altele 

Pentru imagini, cel mai mare număr de cereri se referă la vedete şi la altele,, de exemplu, 
cele care ilustrează locuri, activități. Cererile pentru rubrici (279) se referă la domenii de interes 
pentru tineri, cele mai multe cereri sunt pentru rubrici care să aibă conţinut educativ sau să 
vizeze educaţia în genere şi şcoala în special. Cererile de ştiri se îndreaptă spre diferite domenii 
aşa cum reiese de la subcategoriile pentru teme. Aici cele mai numeroase teme cerute sunt 
vedetele, viaţa socială şi moda. Este bine să avem în vedere că procentul mai mare de cititori îl 
dau fetele şi că multe din publicațiile care au fost semnalate cu procente mari la preferințe sunt 
tocmai revistele care se adresează tinerelor. 


P3: Critică 

Criticile care se adreseză presei scrise se concentrează pe două categorii: incorectitudinea 
şi excesele, alte critici fiind aproape nesemnificative. 

Incorectitudinea, falsitatea, minciuna sunt invocate şi criticate frecvent de către tineri. 
Tocmai de aceea sunt multe propuneri în privința calității referitoare la adevăr şi corectitudine. 
Este încă o dovadă a spiritului critic cu privire la reflectarea realității de către presa scrisă. 
Criticile sunt relatate uneori ca proteste, în mod imperativ: „Să nu mai mintă!”, „Să nu mai scrie 
lucruri false de dragul banilor!”. 209 răspunsuri se referă la excese, ceea ce reprezintă 45,4% din 
totalul de 460 chestionare în care sunt exprimate critici la adresa presei scrise. Din totalul 
exceselor reclamate au putut să fie diferențiate subcategoriile din tabelul de mai jos: 


P3. 3 Excese (209) Ironie, zeflemea 84 40,19% 
Nuditate, porno 34 16,27% 
Politică 29 13,88% 
Sexualitate 25 11,96% 
Violență 19 9,09% 
Reclame 16 7,66% 
Alte excese 2 0,96% 


Se obsevă o varietate de excese cu procente apropiate. Reclamele şi violenţa au procente 
mai mici de critică față de alte medii de comunicare. Dacă însumăm însă excesele de nuditate, 
porno (16,27%) şi de sexualitate (11,96%) se ajunge la un procent de sesizare critică destul de 
semnificativ de 28%. Se semnalează critic excesele din presa scrisă privind atitudinea ironică, 
zeflemitoare într-un procent ridicat (40,19%). Cleveteala este de multe ori criticată alături de 
lipsa de responsabilitate profesională privind efectele celor scrise de jurnalişti. 

Fără să fie o critică directă şi explicită, trebuie să semnalăm că, din ansamblul eşantionului 
de 1591 de subiecți luaţi în considerație, un număr de 125, reprezentând 7,90% îşi manifestă 
dezinteresul față de presa scrisă. Poate sunt şi motive de atitudine critică pentru dezinteresul unor 


tineri referitor la publicații. 


4. 2. Rezultate privind profesorii 


Analiza următoare se va concentra pe răspunsurile profesorilor (care au făcut parte din 
eşantionul reprezentativ ale cărui caracteristici au fost descrise în lucrare) la o anchetă prin 
chestionar (a cărui construcție prin operaționalizarea conceptelor şi indicatorilor a fost prezentată 


sintetic în lucrare). 

4.2.1. Consumul de mass-media 


Consumul de mass-media analizat în lucrarea de față se referă la interesul arătat de 
profesori pentru informaţia din presa scrisă şi din audiovizual. Dacă, în ce priveşte informarea 
din mijloace audio-vizuale, aceasta presupune apelarea la resurse specifice (analizată din 
perspectiva dotării locuinţei cu aparatele şi echipamentele utilizate ca mijloace de informare) şi 
poate fi evaluată doar pe baza timpului afectat acestei activităţi, informarea din presa scrisă poate 
fi evaluată atât pe baza bugetului de timp alocat lecturii presei, dar şi în funcție de ritmicitatea 
achiziţionării ziarelor şi revistelor de interes pentru persoana respectivă. Nu trebuie omis faptul 
că cel de al doilea demers implică cheltuieli curente din bugetul familiei, de regulă, semnificative 
din cauza costului publicaţiilor de presă, cu deosebire în cazul achiziţionării mai multor 
publicaţii. 

Dotarea cu mijloace de informare şi comunicare a fost evaluată pe baza răspunsurilor la 


întrebarea: 


În locuinţa dumneavoastră există: (OP - 10) 


Radio - total posesori 391 94,4% 


- total posesori i 96,9% 
- conectate la cablu 88,4% 
Computer - total posesori e 68,6% 


- conectate la internet 136 32,9% 
Telefon - total posesori 410 99,0% 
- posesori de telefoane fixe si mobile 318 76,8% 


Casetofon - total posesori 374 90,3% 


In ce priveşte accesul la informarea din surse audio-vizuale se constată: 


e Aproape toți subiecţii dispun de mijloace de informare audio-vizuală (radio şi TV), nouă din 
zece subiecți menţionând şi conexiunea la cablu (în condiţiile în care reţeaua de cablu este 
impusă de dezvoltarea unei infrastructuri locale specifice); 

e Două treimi din eşantion sunt posesori de calculator la domiciliu, jumătate dintre aceştia 
fiind “orei şi la reţeaua internet (se mengne Ai potrivit căreia, conectarea la 

e În toate unitățile şcolare aeiee există cadre didactice TE de calculatoare personale. 
Oferim, cu rezerve privind ipoteza că selecția în eşantion a cadrelor didactice prezintă o 
cvasireprezentativitate la nivelul unității şcolare din care provin subiecții, distribuția 
unităților eşantionate în raport cu ponderea posesorilor de computere personale, din şcoală. 

Distribuţia unităţilor şcolare, în funcţie de 


ponderea profesorilor posesori de calculatoare, din şcoală 


ÎN ÎN N N Eu 


In ceea ce priveşte analiza pe medii, se impune în primul rând observația că mediul de 


rezidenţă la care se raportează cercetarea se referă la tipul localităţii unde funcționează şcoala, cu 
menţiunea că reţeaua unităților de învățământ postgimnazial din rural funcţionează în centre de 
comună mai mari, deci cu o infrastructură dezvoltată. Dat fiind faptul că dotarea cu mijloace 
audio-vizuale indică înzestrarea cu aparatură radio-TV pentru aproape întreg eşantionul, evident, 
nu se înregistrează diferenţe semnificative între mediul urban şi rural. Se impune remarca asupra 
diferenţei în ce priveşte accesul la internet, de care în mediul urban dispun o treime dintre 
cadrele didactice investigate, în timp ce, în mediul rural doar un sfert. 

În ce priveşte dotarea gospodăriei cu mijloace de comunicare, se poate din nou aminti 
internetul, posibil de utilizat de către o treime dintre cadrele didactice din eşantion şi reţeaua de 
telefonie. Şi în cazul acesteia aproape toți subiecții (99%) sunt posesori de telefoane, cu 
menţiunea că trei sferturi din eşantion dispun atât de posturi fixe, cât şi de telefoane mobile (şi de 
această dată trebuie menţionată dependența de răspândire în zonă a rețelei de telefonie mobilă). 


4.2.1.1. Interesul pentru presa scrisă: 


> În ce priveşte interesul pentru ziare (QP-11), se impune observaţia asupra diversităţii 
acestor publicaţii, de la ziare de sport sau divertisment, până la publicaţii cu caracter economic, 
politic sau tabloide (informaţia de senzaţie). În categoria generală de ziare, cu această rezervă, 
cercetarea a evidenţiat că mai puţin de jumătate dintre subiecți (41,4%) au declarat că citesc 
zilnic un ziar, alți 35% citesc ziarul o dată pe săptămână; dar unul din cinci profesori citesc ziarul 
ocazional sau nu îl citesc deloc. 

> Interesul cel mai mare pentru ziare îl manifestă profesorii din învățământul vocațional, 
dintre care două treimi citesc zilnic ziarul, urmaţi de profesorii de ştiinţe socio-umane şi de cei 
de limbă şi comunicare, din fiecare grupare aproape jumătate citind ziarul zilnic. S-au înregistrat 
diferențe semnificative în interesul subiecților pentru presa zilnică în funcție de vârsta acestora, 
profesorii mai vârstnici fiind mai interesaţi de informația zilnică, fapt indicat şi de analiza în 
raport cu vechimea în învățământ. Cu rezerva menționată asupra mediului de rezidenţă, 
semnalăm o pondere sporită a interesului pentru presa zilnică a cadrelor didactice din mediul 


rural. 

> Frecvenţele diferite de apariţie ale revistelor - săptămânal / lunar etc. (QP-12) au condus 
la abordarea analizei la nivel lunar, altfel spus, la cumularea frecvenţelor subiecților care au 
declarat că citesc un anumit tip de publicație săptămânal cu cele citite lunar. Din analiză a 
rezultat că publicaţiile din domeniul ştiinţă şi tehnică sunt consultate de către aproape trei sferturi 
dintre subiecți, pe locul al doilea situându-se revistele de pedagogie sau pe probleme de 


învățământ. Către revistele cu conţinut politic se îndreaptă atenția a mai puţin de o treime dintre 


subiecți. 
Revistă de specialitate (ştiinţă, tehnică) 296 71,5% 
Revistă de pedagogie, învățământ 266 64,3% 
Revistă de informare Radio-TV 246 59,4% 
Revistă literară 183 44,2% 
Revistă de tehnologie informatică şi comunicare 139 33,6% 
Revistă politică 133 32,1% 
Alte reviste 112 27,1% 


Analiza pe factori a vizat subiecţii care citesc reviste cel puţin o dată pe lună. Pe arii 
curriculare, ca nivel modal, se constată că profesorii de matematică şi ştiinţe sunt cei mai 
interesați de publicaţiile de ştiinţă şi tehnică, în aceeaşi proporție profesorii de limbă şi 
comunicare preferând revistele literare. Aceleaşi categorii de profesori sunt interesaţi în mai 
mare măsură de publicaţiile cu caracter pedagogic. Toate categoriile de publicaţii sunt preferate 
majoritar de cadrele didactice cu studii universitare, acelaşi lucru putând fi spus şi despre cadrele 
didactice din mediul urban. 

Interesul pentru informarea media a fost evaluat şi pe baza analizei timpului alocat 
consumului de mass-media, rezultat din răspunsul la întrebarea: 


Cât din timpul dumneavoastră este rezervat zilnic următoarelor activităţi: (QP-13) 


În evaluarea alocării bugetului de timp pentru informarea / comunicarea prin mijloace 
mass-media se impun câteva observații. Evaluarea şi-a propus o estimare a timpului mediu pe zi 
(în minute), categoriilor exprimate în chestionar asimilându-se niveluri medii, după cum 
urmează: 1 oră= 60 min, 2-3 ore = 150 min, peste 3 ore = 210 minute. În majoritatea cazurilor s- 
a constatat o supraestimare a timpului pe activități, rezultând o medie de peste 8 ore pe zi (sunt 
subiecți care au totalizat câte 12-14 ore afectate consumului mass-media). Chiar dacă nu toate 
activitățile sunt disjuncte şi,, de exemplu, s-ar elimina timpul mediu de audiție radio (care poate 
fi ascultat în paralel cu alte activități), timpul mediu total rămâne destul de ridicat. 


Timp mediu pe zi (min) 
vizionare TV 125 
lectura unui cărți 112 
audiție radio 93 
lectura presei 54 
navigare internet 47 
jocuri electronice 18 

Alocarea bugetului de timp pentru mass-media (minute pe zi) 


vizionare TV lectura unui cărți audiție radio lectura presei navigare internet jocuri electronice 


Cu rezerva asupra estimării reale, se constată următoarele: 

- dintre mijloacele de informare, vizionării TV i se acordă cel mai mult timp, respectiv 
peste două ore pe zi (125 min), jumătate dintre subiecți menționând că petrec între 2- 
3 ore pe zi la TV; 

- aproape trei sferturi dintre profesori (72,5%) alocă zilnic aproape o oră presei scrise, 
constatând, totuşi că unu din şase profesori (15,2%) nu o citesc deloc ziare sau 
reviste. 

- pe locul al doilea, în bugetul de timp, cu aproape două ore zilnic se situează lectura 
unei cărți, doar două procente dintre subiecți afirmând că nu citesc nici o carte. 

Se constată că, deşi funcțiile majore ale timpului liber — odihna, divertismentul şi 
dezvoltarea personalităţii — sunt, teoretic, solidare, divertismentul a pătruns masiv în oferta 
culturală, iar ritmul loisirului pare mai obositor decât ritmul muncii (D. Rachieru, 2003). 


4.2.2. Opinii privind calitatea mesajului mass-media 


Două sunt aspectele abordate din perspectiva calității mesajului: gradul de satisfacție față 
de calitatea informaţiei faţă de aşteptările subiecţilor faţă de mesajul media. În categoria primilor 
indicatori vor fi cuprinşi şi cei referitori la informaţiile sau mesajele din media cu nivel ridicat de 
nocivitate. 


4.2.2.1. Gradul de satisfacţie faţă de calitatea mesajului media 


Satisfacţia față de calitatea mesajului media este evaluată prin compararea așteptărilor cu 
perceperea calității mesajului receptat. 
> Aşteptările din partea mass-media sunt exprimate prin rolul principal 
atribuit de către subiecți mass-media: 


Care credeţi că este rolul principal al mass-media (QP-36) 

Rolul principal al mass-media 


informarea publicului 53,4% 
influenţare-manipulare a publicului 15,5% 
educarea publicului 8,2% 
nu ştiu 1,0% 
altul. .... 0,7% 
NR 21,3% 


În afara rolurilor mass-media precizate în instrumentul de cercetare (chestionarul 
profesorului), subiecții nu menţionează alte roluri ale mass-media, care nu au fost precizate în 
chestionar pentru a încerca să aflăm dacă profesorii cunosc asemenea roluri; profesorii nu 
menționează nici măcar rolul de divertisment al mass-media. Se constată că majoritatea 
subiecților (53,4%) apreciază că principalul rol al mass-media este cel de informare a publicului, 
iar 8% dintre subiecți îi atribuie rol educațional. Menționăm şi opinia exprimată de unu din şase 
subiecți (15,5%), care atribuie mass-media ca principal rol cel de manipulare a publicului. Este 
greu de apreciat care dintre subiecți şi-au exprimat opinii privind propriile aşteptări şi care pe 
cele care exprimă o evaluare a rolului pe care media şi l-a asumat efectiv. În sprijinul celor dintâi 
pot fi numiți subiecţii care au menţionat rolul educaţional, în timp ce în sprijinul celei de a doua 
alternative sunt opiniile legate de rolul de manipulare. 

În raport cu aşteptările / opiniile referitoare la rolul mass-media, gradul de satisfacție faţă 
de mesajul mass-media a fost evaluat pe baza următorilor indicatori: 

(a) Modul de reflectare a realităţii 


Care este opinia dumneavoastră despre modul în care este reflectată realitatea în 
diferitele medii de comunicare? (OP-20; QE-41) 


Opinii profesori privind reflectarea realităţii: Ponderea elevilor 
De cele mai multe De cele mai multe | Nu ştiu NR cu opinii 
corect realitatea ori deformează favorabile 
„reflectă corect” 
Radio 63,8% 17,4% 13,5% 5,3% 41,5% 
TV 43,0% 49,3% 4,6% 3,1% 56,5% 
Ziare, reviste 34,3% 52,71% 10,4% 2,1% 32,6% 


Opinia potrivit căreia realitatea este corect reflectată în media este exprimată de către: două 
treimi dintre profesori în ce priveşte radio, 43% dintre profesori în ce priveşte mesajul TV şi o 
treime în ce priveşte presa scrisă. Dintre elevi, tot doar 1/3, ca şi profesorii, opinează că presa 
reflectă corect realitatea. Această situaţie poate fi interpretată în sensul că, în mediul educaţional 
şcolar, atât profesorii, cât şi elevii, au cea mai mică încredere privind reflectarea corectă a 
realităţii în presă. În ce priveşte audio-vizualul, opiniile diferă. Dacă profesorii conferă 
încrederea cea mai mare în mesajul radio, elevii sunt mai atraşi de cel televizat. Elevii, spre 
deosebire de profesorii lor, exprimă în mai mică măsură încrederea privind reflectarea corectă a 
realităţii în emisiuni radio, dar în mai mare măsură încredere privind reflectarea corectă a 
realităţii în emisiuni TV. O explicaţie posibilă este aceea că TV prezintă şi imagini vizuale, mai 
convingătoare pentru elevi. 

Nici la acest indicator / item nu apare o corelaţie între aprecierile profesorilor şi ale elevilor 
lor privind reflectarea corectă a realității în mass-media. 

Reflectarea corectă este atribuită în cea mai mare măsură mesajului radio, unde două treimi 
dintre subiecți susţin aceasta şi mai puţin de o cincime apreciază că o deformează. În ce priveşte 
mesajul TV opiniile sunt destul echilibrat împărțite, cu un uşor avantaj procentual adresat 
deformării. Încrederea în mesajul mass-media este mai redusă în ce priveşte presa scrisă unde 
doar o treime dintre subiecţi apreciază corectitudinea. Trebuie făcută, totuşi remarca asupra 
plajei largi de tipologii ale publicațiilor, evaluarea vizând presa scrisă în ansamblul ei. 


Reflectarea 
realitatii 

| in mass-media: 

B corect 


E deformeaza 


O nu stiu 
ONR 


Presa scrisa 


(b) Logica mesajelor transmise de mass-media 


Credeţi că mesajele mass-media au la bază, în principal o logică publicitară- 
comercială, o logică politică, o logică culturală sau de altă natură: (QP-37) 


La această întrebare, două treimi dintre subiecți îi atribuie mediei o logică comercială şi 
doar 12% o logică politică sau culturală, restul neputând aprecia. Desigur că aceasta reprezintă o 
evaluare de ansamblu a presei, opiniile fiind posibil mai nuanțate dacă referirea ar fi pe tipuri 
mijloace sau categorii. 

O comparare între aşteptările exprimate şi opiniile privind logica conținută de mesajul 
mass-media a oferit următoarea distribuție: 


Logica 
Comercială | Politică | Culturală | Alte opinii 
Rol de informare a publicului 221 71,5% 7,2% 3,2% 18,1% 
Rol de influențare, manipulare a publicului | 64 65,6% 14,1% 0,0% 20,3% 
Rol de educare a publicului 34 47,1% 11,8% 8,8% 32,4% 
Alte opinii 95 45,3% 9,5% 1,1% 44,2% 
TOTAL 414 62,6% 9,2% 2,1% 25,6% 

80% Logica mesajului perceput 
in functie de rolul atribuit 
60% Rol atribuit: 


| == informare 


40% 


=B influențare- 
manipulare 


20% 


__A educare 


0% 
Comercială Politică Culturală Alte opinii 


Indiferent de rolul atribuit presei, tuturor li se evidențiază logica comercială — aducătoare 
de venit, urmată de mesajul cu încărcătură politică. Fiind o întrebare închisă, deşi mulți dintre 
subiecți au fost atraşi şi de varianta referitoare „alte opinii privind logica”, aceste opinii nu sunt 
cunoscute. Trei sferturi dintre subiecții investigați, deşi aşteaptă de la media un serviciu de 
informare a publicului, constată că mesajele sau informațiile din presă au, în principal, o logică 
comercială. Acelaşi punct de vedere este exprimat şi de către jumătate dintre subiecții care 
aşteaptă o contribuție în educarea publicului, ca şi de către trei sferturi care văd în presă rolul de 
manipulator. Se poate afirma, astfel, că mesajul obținut nu satisface aşteptările categoriei de 
subiecți investigate. 

Se constată că distincția între funcțiile proclamate, ca misiuni ale mass-media 
(supraveghere a mediului pentru siguranță, informare pentru cunoaştere, exprimare şi 
interpretare pentru solidarizare, divertisment pentru destindere, socializare pentru integrare 
socială — prin modelare sau manipulare) şi funcțiile efective este dificil de realizat, chiar şi de 
către profesori. Manipularea poate apărea prin modificări aduse situației prezentate sau efectelor 
acesteia, prin amestecarea informației cu interpretările jurnalistului. Consumatorii de mass- 
media, cum sunt profesorii pot sesiza manipularea dacă țin seama de echilibrul, obiectivitatea, 
coerenţa, claritatea, modul de prezentare a informațiilor. Logica mass-media cea mai vizibilă 
este, desigur, logica economică; profesorii sesizează această logică a profitului comercial care 
impune criteriul audienței cât mai extinse în mass-media. 

(c) Elemente nocive conținute în mesajul media 


Referitor la acest subiect, vor fi abordate atât opiniile la nivelul mijloacele de comunicare, 
cât şi concretizarea în unele emisiuni şi conţinuturi. 

Privitor la mijloacele media, sintetizarea răspunsurilor a condus la opinia generală, potrivit căreia, 
televiziunea este media cea mai invadată de astfel de mesaje, toate categoriile de nocivitate supuse atenției 
regăsindu-se pe canalele TV. Un procent însemnat de subiecți (26%) desemnează şi conţinutul site-ului 
Internet ca fiind bogat în erotism sexual. Presa scrisă este apreciată cel mai bine din perspectiva unui 
conținut redus de nocivitate a mesajului. 


Elemente cu grad ridicat de nocivitate TV Presă Site-uri internet 
Aogresivitate, violență 78,0% 5,1% 2,4% 
Limbaj, comportamente obscene, triviale 66,2% 9,9% 9,7% 
Erotism sexual 49,0% 7,1% 25,6% 
Consum alcool, droguri 67,9% 11,4% 3,9% 

O analiză din perspectiva numărului de elemente nocive oferite de fiecare dintre cele trei 
mijloace media menţionate, (referindu-ne la toate grupările posibile a celor patru categorii de 
comportamente menţionate), a condus la aceleaşi opinii, potrivit cărora emisiunile TV cuprind 
cel mai frecvent elemente cu grad ridicat de nocivitate. Astfel, o treime dintre subiecţi (32%) au 
numit toate patru tipuri de comportament, peste un sfert dintre subiecți (27%) au menționat trei 
din cele 4 categorii, o cincime (20%) câte 2 şi doar 12% au numit doar una. În acelaşi timp, cele 
mai multe răspunsuri care vizează presa scrisă sau internetul se referă la o singură categorie de 


aspecte nocive. 


Număr de aspecte cu grad ridicat de nocivitate TV presa scrisa Internet 


12,1% 17,6% 23,9% 
20,0% 4,8% 4,6% 
26,8% 1,9% 2,2% 
32,1% 0,2% 0,5% 


Număr de aspecte cu gradridicat de nocivitate reflectat in mass-media 


E Patru 
E Trei 
D Două 
® Unu 


E Nici unul 


presa scrisa Internet 


Elementele de conţinut au fost surprinse prin itemul: 


Ce părere aveţi despre textele muzicale sau despre filmele care conţin violenţă şi 
expresii triviale, obscene? (QP-47;QE-34) 


Cu variantele: l-acord total, 2-nici acord, nici dezacord, 3-dezacord, răspunsurile oferite au 


fost următoarele: 


1 2 3 NR 
Reflectă realitatea socială 28,7 41,3 26,6 3,4 
Constituie forma de liberă exprimare artistică 17,1 33,3 44,7 4,9 
Violenţa, chiar exprimată trivial, reprezintă o reacţie 
justificată faţă de nedreptatea socială 14,3 27,3 54,1 4,8 
Mi se par grozave 1,9 8,7 85,0 4,4 
Nu mă interesează, dar nu sunt împotriva lor 18,6 35,0 42,3 4,1 
Ar trebui interzise 35,0 33,3 19,3 12,3 


Se constată: 35% dintre profesori sunt de „acord total” cu afirmația că aceste produse 
mass-media „ar trebui interzise” şi 19% dintre aceştia exprimă „dezacordul” cu această afirmaţie 
(restul profesorilor nu exprimă nici acord, nici dezacord). 28,7% dintre profesori sunt de „acord 
total” cu afirmaţia că mesajele acestor produse mass-media „reflectă realitatea socială” şi 26,6% 
dintre acestea exprimă „dezacordul” cu aceste afirmaţii. 18,6% dintre profesori sunt „total de 
acord” cu afirmaţia „nu mă interesează, dar nu sunt împotriva lor” iar 42% dintre aceştia exprimă 
„dezacordul” cu această afirmaţie. - 17% dintre profesori sunt de „acord total cu afirmaţia că 


117 


aceste produse mass-media” constituie factori de liberă exprimare artistică” iar 44% dintre 
aceştia sunt în dezacord cu aceste afirmaţie. 14,3% dintre profesori sunt „total de acord” cu 
afirmaţia că aceste produse mass-media „reprezintă o relaţie justificată faţă de nedreptatea 
socială” iar 54% nu sunt de acord cu aceste afirmaţie. 1,9% dintre profesori sunt „total de acord” 
cu afirmaţia că aceste produse mass-media sunt „grozave” şi 85% dintre aceştia sunt în dezacord 
cu această afirmaţie. 

Ca întrebare adresată şi elevilor (QE-34) se constată că aceştia, mai mult ca profesorii lor, 
apreciază că mesajele acestor produse mass-media „reflectă realitatea socială”. Dacă o mare 
parte dintre profesori sunt de acord că aceste produse mass-media „ar trebui interzise”, o mare 
parte dintre elevi le consideră, totuşi, o formă de „liberă exprimare artistică”; răspunsurile 
elevilor ar putea fi interpretate ca o desensibilizare faţă de influenţa nocivă a mass-media. 

Evaluări mai de detaliu s-au realizat prin solicitarea unor opinii directe vis-a-vis de 


anumite emisiuni. 


Ce părere aveți despre emisiunea Big Brother? (QP-21) 


Nu îmi place (este proastă, penibilă) 37,4% 
Nu cunosc, nu urmăresc 22,9% 
Nu este educativă 7,1% 
Trebuie interzisă 6,3% 
Aşa şi aşa, Da şi nu... 3,1% 
Este interesantă (arată comportamentul în condiţii deosebite) 2,9% 


Restul subiecților nu răspund sau oferă răspunsuri nesemnificative. 

Se constată: 37% dintre profesori afirmă că emisiunea Big Brother nu le place („este 
penibilă”). 23% dintre profesori afirmă că nu cunosc, nu urmăresc emisiunea Big Brother. 7,7” 
dintre profesori afirmă că emisiunea Big Brother nu este educativă 6,3% dintre profesori afirmă 
că emisiunea Big Brother ar trebui interzisă numai 3% dintre profesori afirmă că emisiunea Big 
Brother este „aşa şi aşa” şi numai 3% dintre profesori afirmă că le place emisiunea Big Brother. 

Cultura media, în goana după audienţă şi profit, sfidează limitele normativităţii sociale şi 
ale bunului simţ. Cei „4S” (sânge, sex, senzaţional, spectacular) sfârşind în obscen şi violenţă nu 
au trezit încă reacțiile puternice ale societăţii civile. Nu este vorba de reglementările legislative şi 
sancțiunile administrative, ci de faptul că societatea pare nepregătită să se protejeze, câtă vreme 
lipsesc reacțiile socio-culturale legitime (D. Rachieru, 2003). 

Opiniile sunt împărțite: unii încă mai cred că prin teleconsum cultural efectul cathartic este 
real, asigurând terapia frustrărilor individului; alţii, trag un semnal de alarmă, evidențiind efectul 
mass-media prin amplificarea violenţei reale şi a pornografiei. 

Reprezentările media sunt adesea plăcute şi folosesc spectacolul pentru a seduce publicul, 
făcându-l să se identifice cu anumite atitudini, sentimente (D. Kellner, 2001). De exemplu, 
muzica rap este un fenomen cultural al afroamericanilor folosit pentru propriile lor preocupări, al 
rezistenţei împotriva dominației albilor. Ea este ambivalentă, poate fi folosită de cultura media 
dominantă (prin vânzarea produselor ei) sau să producă practici dizidente. Muzica rap este un 
teren disputat între diferite tipuri de rap: unele glorifică stilul de viață al gangsterilor şi al 

drogaţilor, altele promovează valori diferite. Muzica rap poate exprima atitudini narcisiste şi / 
sau materialiste, vizând popularitatea sau vânzările, câştigurile materiale. Ne putem întreba, prin 
analogie, ce exprimă oare la noi, manelele? Sau: filmele americane, gen „Rambo” exprimă 
compensarea simbolică a pierderii ruşinii şi culpabilității în război; ele exprimă o încercare a 
bărbatului alb de remasculinizare, celebrând comportamentul agresiv ca mod de recunoaştere 
socială şi afirmare de sine. Rambo apare ca un reprezentant al spiritului întreprinzător cerut de 
retorica oficială americană: viața este dură şi numai cei puternici şi adaptaţi rezită şi prosperă. 
(D. Kellner, 2001). Asemenea filme propun o concepţie despre lume potrivit căreia numai 
violența poate elimina răul care ne ameninţă existenţa. Efectele unui asemenea film au fost: piaţa 
a fost saturată de jucării, haine şi alte bunuri tip Rambo; psihologii au semnalat o manie 
războinică la copii; s-au stimulat acte bizare, violenţe, crimă. Programele TV româneşti abundă 
în asemenea filme care au efectele menţionate. 

Filme ca „Pretty Woman” expun rolul cheie jucat de imaginea persoanei în construirea 
identității în societatea de consum contemporană. Asemenea filme ilustrează procesul de auto- 
transformare prin intermediul modei, cosmetizării şi stilului, măsura în care identitatea este 
mediată de imagine în societatea contemporană. Mesajul unui asemenea film aste acela că dacă 
vrei să devii o nouă persoană, să-ți transformi identitatea, să ai succes, trebuie să te concentrezi 
asupra imaginii, a stilului. O emisiune ca Big Brother considerăm că poate fi interpretată în 
acelaşi sens. Societatea, însă, nu se poate dezvolta însă numai prin consum, ci presupune 
identități autonome şi creatoare. 

Publicul poate, totuşi, să reziste mesajelor dominante, să-şi creeze propriile interpretări ale 
culturii media, să-şi folosească propria cultură ca sursă de putere, pentru a-şi inventa propriile 
sensuri şi forme de viață. Produsele culturii media sunt ambivalente, pot favoriza „dependenţa” 
de practicile existente sau „rezistenţa” autonomia şi emanciparea subiectului. (D. Kellner, 2001). 


4.2.3. Preferinţe pentru programe, emisiuni mass-media inclusiv 
divertisment 


e Teme /emisiuni difuzate prin mass-media, preferate de profesori au fost relevate prin 
întrebarea: 


Ce fel de teme/emisiuni difuzate prin mass-media preferaţi? (OP-14) 


puternic moderat deloc NR 

preferate preferate | preferate 
Documentare (filme, emisiuni de popularizare ştiinţifică) 68,1% 28,3% 1,0% 2,1% 
Ştiri, actualități 53,4% 43,2% 1,4% 1,9% 
Teme, emisiuni cultural-artistice 33,6% 57,0% 2,1% 6,8% 
Talk-show-uri pe teme de actualitate 21,7% 58,5% 12,6% 7,2% 
Filme, seriale 21,3% 63,0% 9,7% 6,0% 
Emisiuni sportive 18,8% 39,9% 30,4% 10,9% 
Teme, emisiuni privind moda 7,2% 49,0% 29,0% 14,7% 
Emisiuni de folclor 7,0% 48,1% 31,4% 13,5% 
Emisiuni de jocuri, concursuri 5,1% 37,0% 43,5% 14,5% 

Din analiza şi interpretarea datelor statistice prezentate rezultă următoarele constatări şi 
tendințe: Emisiunile difuzate prin mass-media puternic preferate de profesori apar, în ordine, pe 
temele următoare: documentare (filme, emisiuni de popularizare ştiinţifică); ştiri, actualități 
cultural artistice; talk — show-uri pe teme de actualitate; filme seriale şi emisiuni sportive. 
Emisiunile privind moda, folclorul, tehnici de comunicare şi informare apar mai puţin preferate 
de profesori. 

Caracteristicile eşantionului de profesori influențează preferințele pentru emisiuni ale 
acestora. Emisiunile documentare sunt preferate mai puternic de profesorii din aria curriculară 
matematică — ştiinţe, cu vechime de 1-2 ani; ştirile şi actualităţile sunt preferate mai puternic de 
profesorii din aria curriculară educație vocațională, cu vechime de peste 30 de ani; emisiunile 
cultural — artistice sunt preferate mai puternic de profesorii din aria curriculară limbă — 
comunicare, cu vechime 26-30 ani. Talk — show-urile pe teme de actualitate sunt preferate mai 
puternic de profesorii din aria curriculară limbă — comunicare, cu vechime de 26-30 ani; filmele 
seriale sunt preferate mai des de profesorii din aria curriculară limbă - comunicare, cu vechime 
de 6-10 ani; emisiunile sportive sunt preferate mai des de profesorii din aria curriculară educaţie 
vocaţională, cu vechime peste 30 de ani. 

Profesorii din mediul urban au preferințe mai puternice pentru emisiunile, în ordine: talk — 
show-uri pe teme de actualitate, cultural — artistic; filme seriale; modă. Profesorii din mediul 
rural au preferinţe mai puternice pentru emisiunile, în ordine: ştiri; actualități; documentare; 
folclor; jocuri şi concursuri. 

Ordinea de preferință a elevilor pentru teme / emisiuni este următoarea: filme seriale; 
Jocuri şi concursuri; sport; cultural - artistice; documentare; ştiri, actualități; folclor; talk — show- 
uri pe teme de actualitate. Se constată că tendințele preferințelor elevilor nu sunt în corelaţie cu 
preferințele profesorilor pentru emisiuni mass-media; profesorii au preferințe relativ mai 
puternice pentru emisiuni cultural — ştiinţifice şi social — politice, iar elevii au preferințe relativ 
mai puternice pentru emisiuni de divertisment şi cel mai puţin pentru emisiuni pe teme sociale. 

Consumul elevilor de mass-media este influențat de cultura media mai mult spre 
divertisment. Consumul profesorilor de mass-media apare influenţat de funcția acesteia de 
stabilire a „agendei zilei” şi orientat spre teme social-culturale şi politice. 

Deşi, în cultura media, relațiile informare/publicitate şi educaţie/divertisment nu mai au 
graniţe rigide şi totul este construit pe calapodul divertismentului, totuşi se constată orientarea 
predilectă a elevilor spre divertisment şi a profesorilor spre teme sociale, culturale şi politice. 
Preferinţele profesorilor pot fi explicate prin: nevoia de a fi la curent cu ceea ce se petrece în 
lume; nevoia de prestigiu social, de a stăpâni subiectele aflate în discuție; intenţia de a da un sens 
timpului liber; lărgirea sferei personale de viaţă; evadarea din lumea obligaţiilor zilnice; precum 
ŞI, desigur, nevoia de siguranţă afectivă, deoarece absenţa informaţiilor provoacă nesiguranţă, 
dezorientare. 

Evaluarea preferințelor pentru anumite posturi sau emisiuni a fost completată cu întrebările 
QP-16 şi QP-17: 


Cât de des urmăriţi posturile? (QP-16) 


120 


Deseori | Uneori | Niciodată | Nu prind postul 
Discovery 74,2% 17,4% 1,0% 4,8% 
Animal Planet 47,6% 38,2% 2,4% 7,5% 
National Geografic 38,6% 31,2% 2,9% 20,8% 
TV Cultural 31,2% | 48,1% 4,3% 13,0% 


Se constată: ordinea de frecvenţă a urmăririi posturilor Tv. menționate, de către profesori 
este: Discovery — 74% îl urmăresc deseori, Animal Planet — 47% îl urmăresc deseori; National 
Geographic -38,6% îl urmăresc deseori; TVR Cultural — 31,2% îl urmăresc deseori. Ordinea de 
frecvenţă a urmăririi posturilor Tv. menționate, de către elevi este asemănătoare, dar cu valori ale 
frecvenţei urmăririi posturilor TV mai mici la elevi: Discovery- 50% urmăresc deseori ; Animal 
Planet — 50% urmăresc rareori; National Geographic — 50% urmăresc rareori; TVR Cultural — 


60% nu urmăresc niciodată. 


Vă plac următoarele emisiuni de divertisment? (QP-17) 


Mult Putin Deloc Nu prind postul 
Divertis Park 42,8% | 34,5% 17,4% 1,7% 
Teo 26,8% | 47,3% 20,5% 1,2% 
Gheorghe 4,6% 22,2% 65,0% 1,7% 
Vacanţa Mare 3,9% 21,5% 67,4% 1,2% 
Big Brother 2,2% 13,5% 75,4% 1,9% 
Ciao, Darwin 0,7% 16,9% 74,6% 1,4% 


Se constată: emisiunile de divertisment Big Brother şi Ciao Darwin nu plac „deloc” la 3/4 
dintre profesori iar emisiunile de divertisment Vacanţa Mare şi Divertis Park nu plac „deloc” la 
2/3 dintre profesori emisiunile de divertisment care plac „mult” sunt: Divertis Park, dar doar la 
42,8% dintre profesori şi Teo, dar doar la 26,8% dintre profesori. Nici elevilor nu le plac „deloc” 
emisiunile Gheorghe — la 51% dintre ei şi Ciao Darwin la 37% dintre ei. Elevilor le plac „mult” 
emisiunile Vacanţa Mare — la 46% dintre ei şi Teo — la 42% dintre ei. O corelaţie între aprecierile 
profesorilor şi elevilor apare în sensul că nu le plac „deloc” sau le plac „puţin” emisiunile Big 
Brother, Ciao Darwin şi Gheorghe şi le place „mult” emisiunea Teo. 

În societăţile democratice, cu libertate politică şi economică, unii încearcă să explice 
eşecul mass-media de a menţine ritmul cu nevoile societății prin „inadecvarea publicului”. 
Reprezentanţii teoriei „suveranităţii consumatorului” susțin că într-un sistem bazat pe regulile 
economiei de piață, proprietarii mass-media oferă oamenilor ceea ce doresc să consume, altfel nu 
ar rămâne competitivi pe piaţa mass-media. Această teorie este considerată greşită deoarece 
ignoră transformarea relaţiei dintre mass-media şi public, care a devenit mai numeros şi 
eterogen, fără un set comun de convingeri şi interese, transformându-se în „publicuri” . 
Conceptul de suveranitate a consumatorului ignoră şi varietatea de influenţe care duc la 
modificarea conţinutului mediatic. Receptorul (ca „negociator de sens”) poate totuşi „reamenaja” 
mesajul — îl poate scurtcircuita prin selecție (D. Pop, 2001). Influenţa mass-media este, totuşi, 
limitată — prin selectivitatea receptorilor şi nu poate fi directă — pentru că există diverse relee 
(sensul şi efectele mesajelor mass-media se nasc din interacțiuni dintre texte şi rolurile asumate 
de publicuri). Decodarea mesajelor este legată de implicarea publicului, iar implicarea la rândul 
ei, este dependentă de modul în care rolul receptorului este format în diferite culturi. 

Dacă se formează - prin cultura şi educaţia şcolară — aşteptări mai înalte, hrănite însă şi de 
imagini, atunci este de presupus că: ori mass-media îşi modifică oferta culturală pentru a se 
ridica la noile aşteptări formate publicului; ori publicul „rezistă”, refuză dependenţa de mesajele 
mass-media care nu corespund noilor aşteptări superioare (schimbă canalul de comunicare sau îl 
închide). În fond, programele sunt produse şi distribuite de către industriile culturale, dar 
sensurile textelor sunt produsul interpretării, selectării de către beneficiar. Mass-media nu 
răspunde unor aşteptări precise, predeterminate, ci suscită adeseori utilizări inedite. Şansele de 
opțiune ale subiectului se întemeiază într-un ideal de emancipare al acestuia, bazat pe o anumită 
pluralitate între alternative. Educaţia şcolară — valorificând potențialul educaţiei informale al 
mass-media — trebuie să construiască acest ideal de emancipare. Unele posturi TV (între care şi 
cele menţionate la QP 16) au luat în serios misiunea de educare (şi prin divertisment) — 
considerând cultura autentică un factor de emancipare şi practicând un amestec remarcabil de 
cultură media şi cultură înaltă, ținând seama de diferenţele de gusturi estetice, având publicuri 
țintă, dar şi o viziune asupra unei populaţii care se (auto) educă treptat. 

Referitor la emisiunile preferate a fost investigat gradul de satisfacție a subiecților, prin 
întrebarea: 


În general, în ce măsură sunteţi mulțumit de modul de realizare a emisiunilor 
preferate? (QP-15) 


Mulţumit 31,6% 
Oarecum mulțumit 59,2% 
Nemulțumit 2,1% 
NR 6,5% 


Se constată o tendință a profesorilor de a fi (doar) „oarecum mulțumiți” de realizarea în 
mass-media a emisiunilor preferate. Numai 1/3 dintre profesori apar mulțumiți de modul de 
realizare a emisiunilor care sunt totuşi, cele preferate. 

Mesajele mass-media — pentru a răspunde cerinţelor unui public larg, „omului mediu” din 
punct de vedere al nivelului cultural, al aspirațiilor — trebuie să fie: sub aspect intelectual — 
simple, uşor de înţeles; sub aspect emoţional — să permită identificarea cu mesajul, interpretarea 
bazată pe experienţa subiectivă personală, precum şi extinderea unor trăiri imaginare în cotidian 
(G. Cucu, 2000). Pentru profesori, mesaje cu asemenea caracteristici de nivel cultural mediu 
sunt, într-o anumită măsură, nemulțumitoare. Profesorii apar, firesc, mai reflexivi şi mai critici 
decât elevii în privința emisiunilor preferate. Cultura media nu trebuie nici ignorată nici 
acceptată de critici. Receptarea critică a culturii media presupune o „pedagogie media” — care 
încă nu există (D. Kellner, 2001). Proiectul unei asemenea pedagogii reprezintă o încercare de a 
ne obişnui noi înşine şi pe alţii să decodificăm în mod critic mesajele media — să învăţăm să 
deosebim între ce are mai bun şi ce are mai rău cultura media precum şi să ne cultivăm gustul 
pentru produse culturale mai bune. 

4.2.4. Motivaţiile elevilor pentru consum de mass-media 


De ce credeţi că folosesc, în mod obişnuit, elevii următoarele mijloace de 
comunicare? (QP-24) 


c 


Se constată mai multe tendințe ale opiniilor profesorilor privind motivațiile folosirii de 
ătre elevi, în mod obişnuit, a mijloacelor de comunicare în masă. 


Analiza răspunsurilor indică pe rangul I următoarele motive ale folosirii de către elevi a 


diferitelor forme media: 


TV - folosit pentru a fi la curent cu moda (muzicală,vestimentară etc) — 75% dintre profesori 

(70 % dintre elevi indică acelaşi motiv); 

INTERNET - folosit pentru a evada într-o lume virtuală — 65% dintre profesori (35% dintre 

elevi indică motivul pregătirii şcolare, profesionale); 

Carte — folosită pentru pregătirea şcolară profesională — 63% dintre profesori (60% dintre elevi 

indică motivul îmbogățirii culturii generale); 

Presa — folosită pentru a fi la curent cu moda — 35% dintre profesori (40% dintre elevi indică 

motivul informării asupra actualității); 

Radio — folosit pentru relaxare — 18% dintre profesori (30% dintre elevi indică acelaşi motiv). 
Tendinţele exprimate de către profesori şi de către elevi privind motivațiile folosirii diferitelor 


forme ale mass-media de către elevi, nu corelează. Profesorii nu cunosc motivațiile, interesele elevilor 


pentru folosirea diferitelor forme de mass-media; dar nici elevii nu cunosc efectele perverse ale 


consumului de mass-media (opiniile privind folosirea internetului ne apar relevante). 


Indrumaţi pe elevii dumneavoastră să urmărească anumite emisiuni Radio-TV? (OP-33) 


deseori 26,8% 
uneori 65,9% 
niciodată 6,5% 
NR 0,7% 


Intrebaţi dacă îndrumă elevii să urmărească anumite emisiuni Radio-TV, doar aproximativ 


un sfert dintre profesori oferă un răspuns afirmativ. 


Încercaţi să aflați în ce măsură sunt influențate atitudinile, comportamentale 
elevilor de mass-media? (QP-34) 


C 


deseori 178 43,0% 
uneori 220 53,1% 
niciodată 12 2,9% 
NR 4 1,0% 


Aproape toți profesorii (96%) sunt preocupați de influențele media asupra atitudinilor şi 
omportamentului elevilor, dar mai puțin de jumătate declară această preocupare ca sistematică. 

Utilizarea un indicator sintetic — nivel mediu, determinat ca medie ponderată între 
răspunsurile oferite — cuantificate, fiecare, printr-un anumit punctaj (2p-deseori, Ip-rareori, Op- 
niciodată) a permis evaluarea influenţei unor factori potenţiali, asupra opiniei subiecților. 


Medie 

Arie curriculară mat-stiinte 1,338 
Ib_com 1,449 

soc-um 1,494 

ed_teh 1,371 

instr_prct 1,375 

vocat 1,462 

studii postuniversitar 1,394 
universitar 1,401 

alte 1,533 

Varsta sub 25 ani 1,231 
26-30 a 1,363 

31-40 ani 1,415 

41-50 ani 1,376 

peste 50 ani 1,477 

Vechime 1-2 ani 1,208 
3-5 ani 1,377 

6-10 ani 1,304 

11-15 ani 1,419 

16-20 ani 1,372 

21-25 ani 1,535 

26-30 ani 1,537 

Peste 30 1,455 

Sex masculin 1,374 
feminin 1,415 

mediu urban 1,405 
rural 1,338 


Aproape 1/2 dintre profesori afirmă că încearcă să afle măsura influențării atitudinilor 
elevilor de către mass-media. Din răspunsurile profesorilor la QP 33 şi 34 se constată o tendință 
a acestora de a afla în ce măsură mass-media influențează comportamentele elevilor, mai 
puternică decât tendinţa de a îndruma elevii să urmărească anumite emisiuni Radio - TV. Se 
poate interpreta că îndrumarea elevilor să urmărească anumite emisiuni din partea profesorilor o 
preocupare mai sistematică şi o pregătire mai bună. 

Tinerii utilizează mass-media pentru a-şi dezvolta propriile opinii, resimţind lipsa 
structurilor atitudinal — valorice şi a competenţelor esenţiale — neformate în şcoală sau familie. 
La vârsta (pre)adolescenţei are loc structurarea atitudinilor şi intereselor socio-profesionale, care 
depinde de (G. Cucu, 2000): nivelul aspirațiilor; imaginea de sine — influențată de succese sau 
insuccese; aptitudinile generale şi specifice; imaginație; contextul socio-cultural şi educaţional. 
Deoarece în mesajele persuasive ale mass-media predomină aspectele afective asupra celor 
cognitive, în educaţia şcolară trebuie ţinut mai mult seama de nevoile socio-afective ale elevilor, 
trebuie să se acorde mai multă atenție imaginaţiei, reducerii stereotipiilor — pentru siguranța 
afectivă şi stimularea creativităţii elevilor. 

Formarea unei competenţe media presupune anumite capacități: de informare, prin 
intermediul mesajelor primite, asupra unor situaţii problematice, de interes personal sau public; 
de selecție informațională — a tipurilor de media, a surselor, pe baza unor criterii valorice; de 
opțiune valorică — necesară în condiţiile diversității mass-media; de decizie, bazată pe 
identificare, analiză, elaborare, evaluare de situaţii alternative. Elevii ar trebui să beneficieze de 


criterii care să îi ajute să evalueze ei înşişi informațiile, mesajele, produsele culturii media. 


4.2.5. Comunicare media şi comunicare educațională 


Consideraţi că există probleme, subiecte prezentate şi dezbătute în mass-media, 
despre care nu se poate vorbi în şcoală, cu elevii? (QP-25) 


Da 45,2% 
Nu 45,1% 
Nu ştiu 7,0% 
NR 2,29% 


Se constată că aproape jumătate dintre profesori consideră că există probleme, dezbătute în 
mass-media, despre care nu se poate vorbi în şcoală, cu elevii. Aproape 30% dintre elevi răspund 
la acelaşi item că nu ştiu dacă există probleme dezbătute în mass-media despre care nu se poate 
vorbi în şcoală cu profesorii; numai 1⁄4 dintre elevi nu cred că există probleme, prezentate în 
mass-media, despre care nu se poate vorbi în şcoală, cu profesorii. Se poate interpreta că 
influența socializatoare mediatică ar trebui să fie echilibrată, moderată de influența educaţională 


a şcolii, a profesorilor. 


Dacă răspunsul la întrebarea anterioară este afirmativ, precizaţi care sunt acele 
probleme, subiecte: (QP-26) 


Răspunsurile oferite de cei 187 profesori care au răspunsu afirmativ, se distribuie astfel: 


Din 187 

probleme politice 65,2% 
sexualitate 38,0% 
modalitate de a face rost de bani 24,1% 
nivelul economic al familiei 21,9% 
corupţia 15,5% 
dragoste 11,2% 
sărăcia socială 9,1% 
dileme morale, religie 8,0% 
modă (muzică, vestimentaţie) 5,9% 
3,2% 


activităţi de divertisment, de petrecere a timpului liber 


Se constată că, în opinia profesorilor, problemele dezbătute în mass-media despre care nu 
se poate vorbi în şcoală cu elevii sunt, în ordine: probleme politice; sexualitate; modalitatea de a 
face rost de bani; nivelul economic al familiei; corupţie; dragoste; sărăcie; dileme morale, 


religioase; modă; activități de divertisment. 


În opinia elevilor, lista acestor probleme este dată în ordine diferită: divertisment; corupție; 


sărăcie; modă; dragoste; nivel economic al familiei; modalităţi de a face rost de bani; sexualitate; 


probleme politice. 

Este evidentă lipsa corelaţiei între opiniile profesorilor şi opiniile elevilor privind 
problemele dezbătute în mass-media, dar care nu pot fi discutate în şcoală, între profesori şi 
elevi. 

e Opinia profesorilor despre cum îşi satisfac elevii interesul privind problemele dezbătute în 
mass-media, dar care nu pot fi discutate cu profesorii au fost elucidate prin itemul: 


Credeţi că elevii îşi satisfac interesul privind asemenea probleme, subiecte, prin: 
(0P-27) 

(% din 187) Deseori Uneori Niciodată NR 
Discuţii cu prietenii 73,3% 23,0% 2,1% 1,6% 
Urmărirea anumitor emisiuni TV 57,2% 39,0% 1,6% 2,1% 
Căutarea pe Internet 55,6% 25,7% 9,1% 9,6% 
Citirea anumitor ziare, reviste 28,3% 63,1% 6,4% 2,1% 
Urmărirea anumitor emisiuni Radio 19,3% 59,9% 14,4% 6,4% 
Citirea anumitor cărți 17,1% 62,0% 17,6% 3,2% 
Discuţii cu părinţii 12,3% 77,5% 7,5% 2,1% 
Discuţii cu profesorii în afara orelor de şcoală 11,2% 72,2% 14,4% 2,1% 


Se constată că profesorii consideră că elevii îşi satisfac interesul de cunoaştere privind 
problemele, subiectele prezentate în mass-media, despre care nu pot discuta cu profesorii, în 
primul rând în discuţii cu prietenii. Apoi, în ordine, prin: urmărirea anumitor emisiuni la TV, 
căutare pe Internet; citirea presei; urmărirea anumitor emisiuni radio; citirea unor cărți; discuții 
cu părinţii. În ultimul rând, totuşi, discuţii cu profesorii. 

Elevii listează, aproape în aceeaşi ordine, modalităţile în care îşi satisfac interesul de 
cunoaştere privind problemele dezbătute în mass-media şi care nu se pot discuta la şcoală, cu 
profesorii. 

O evaluare şi interpretare a răspunsurilor la cei trei itemi privind problemele dezbătute în 
mass-media şi despre care elevii nu pot vorbi în şcoală cu profesorii, pun în evidenţă nevoia de 
siguranță pe care elevul o poate resimţi şi pe care nu o regăseşte în mediul educaţional şcolar, 
fiind expus astfel unei posibile dependențe de mass-media sau chiar unei posibile manipulări de 
către mass-media, ceea ce reduce şansele unei emancipări socio-culturale prin educaţie. 

Interpretarea mesajelor mass-media este în funcție mai ales de valorile şi de experiența 
celui care interpretează; ea dă sens unor evenimente pe care le aşază într-un context, permite 
prognozarea cu privire la consecințele acestora şi poate influența consecințele sociale ale 
prezentărilor din mass-media. 

Cultura media nu uzează de reprezentări inocente, ci foloseşte vehicule eficiente, într-o 
abundență de bunuri şi servicii culturale. Numai recunoaşterea ambivalenţei dominației / 
rezistență în şi prin mass-media ne îngăduie să înţelegem societatea şi să acționăm în sens 
emancipator. Nu putem invoca aşa-zisa rezistenţă (de la sine) a publicului, mai ales a publicului 
tânăr, câtă vreme producerea formelor dominante prin mass-media este o observaţie evidentă. 
(Kellner, 2001). Se impune o percepere contextuală şi critică a mesajelor mass-media, ce nu se 
poate forma în absenţa comunicării educaționale deschise. Refacerea rezervelor de capital social 
— de relaţii sociale de cooperare, bazate pe normele cinstei şi reciprocității — este posibilă doar 
prin dialog cultural (D. Rachieru, 2003). In condiţiile pătrunderii mass-media în şcoală, se pune 

problema „postulatului unei autonomii a elevului”; elevul utilizator de mass-media în sens 
educativ are nevoie de o adevărată autonomie, o reală identitate — intelectuală, socio-afectivă. 
Această autonomie este mai dificil de realizat decât se afirmă uneori cu optimism, deoarece 
elevul trebuie, dar nu poate fi autonom de la începutul procesului educativ. El ar trebui să ştie 
dinainte, dacă nu ce, măcar unde, când şi cum, poate să caute ceea ce trebuie să ştie; aceasta 
presupune cunoaşterea de către elev a unor proceduri de autoevaluare greu de oferit. Autonomia 
elevului apare (doar) ca rezultat al procesului educativ, atunci când acesta a fost dus la bun 
sfârşit prin medierea de către profesor. Autonomia elevului — sensul procesului educativ — se 
poate obţine dacă medierea de către profesor îşi joacă rolul. În şcoală, formarea competenţei în 
mass-media presupune anumite capacități privind receptarea şi decodificarea mesajelor, 
participarea conştientă la acte de comunicare. Comunicarea presupune depăşirea unor bariere: 
perceptive — saturația de mesaje, stereotipia; bariere cognitive — ignoranţa; bariere emoţionale — 
capriciul, neacceptarea spiritului critic; bariere culturale — tabuurile (probleme care nu ar putea fi 
dezbătute); prejudecățile; (auto)cenzura. 

Şcoala şi mass-media trebuie să susțină deliberarea de către fiecare subiect, pe baza unor 


informaţii pertinente şi să stimuleze astfel apariţia, producerea unor idei şi sensuri emancipatoare 
noi. Numai discuţiile libere, dezbaterile stimulează căutarea adevărului, deciziile corecte, 


creativitatea şi responsabilitatea. 


4.2.6. Valorile culturii şcolare şi valorile culturii media 


e Opinia profesorilor privitoare la importanţa acordată valorilor de către profesori, elevi şi de 
către mass-media a fost evaluată pe baza itemului: 


Vă rugăm să apreciaţi valorile din lista de mai jos, după criteriul importanţei 
acordate, pe următoarea scală : (QP-22) 


prin care s-a cerut profesorilor să aprecieze valorile din lista de mai jos, după criteriul 
importanţei acordate, pe următoarea scală: 1) Important; 2) Oarecum important, 3) 


Neimportant . 
Valorile Importanţa acordată 
de dvs. de elevi de mass-media 
1 2 3 1 2 3 1 2 3 
1. Adevăr 95,2% | 2,2% 1,9% | 30,4% | 49,8% | 8,9% | 20,3% | 53,1% | 15,0% 
2. Bani 42,3% | 50,2% | 5,1% | 76,6% | 114% | 24% | 67,4% | 13,8% | 4,3% 
3. Bine 84,1% | 9,7% 1,7% | 38,9% | 41.1% | 7,2% | 24,4% | 47,8% | 13,5% 
4. Cinste 93,7% | 2,9% 2,2% | 21,7% | 55,6% | 10,6% | 13,3% | 51,2% | 19,6% 
5. Competiţie 63,0% | 30,2% | 3,4% | 31,6% | 43,5% | 13,0% | 56,0% | 24,9% | 6,0% 
6. Dreptate 90,8% | 6,3% 1,2% | 51,7% | 30,9% | 5,8% | 20,5% | 51,7% | 14,5% 
7. Iubire 80,79% | 14,7% | 1,79% | 63,3% | 20,5% | 5,1% | 23,4% | 43,2% | 18,8% 
8. Libertate 89,1% | 7,0% 1,7% | 72,0% | 13,0% | 2,9% | 51,7% | 27,8% | 6,3% 
9. Muncă 87,7% | 8,0% 1,9% | 11,8% | 46,6% | 29,5% | 32,4% | 41,1% | 13,0% 
10. Plăcere 40,8% | 49,8% | 5,3% | 71,5% | 14,5% | 2,4% | 50,5% | 27,5% | 6,0% 
11. Putere 24,4% | 51,2% | 20,8% | 48,6% | 28,7% | 9,9% | 71,5% | 8,5% 4,6% 
12. Responsabilitate 91,5% | 5,8% 1,2% | 12,3% | 48,1% | 28,0% | 19,1% | 50,2% | 17,4% 
13. Solidaritate 71,1% | 18,6% | 1,9% | 28,3% | 46,4% | 14,5% | 23,71% | 48,3% | 14,7% 

Pentru o evaluare sintetică s-a utilizat indicatorul mediu, determinat pe baza acordării 
punctajului: 2p - important, 1p - oarecum important, Op - neimportant, rezultând următoarele 
niveluri medii: 


Valorile Profesori Elevi Mass-media 
1. Adevăr 1,939 1,241 1,060 
2. Bani 1,381 1,821 1,737 
3. Bine 1,863 1,363 1,127 
4. Cinste 1,927 1,126 0,925 
5. Competiţie 1,618 1,211 1,575 
6. Dreptate 1,912 1,519 1,070 
7. Iubire 1,813 1,655 1,054 
8. Libertate 1,894 1,786 1,530 
9. Muncă 1,879 0,799 1,223 
10. Plăcere 1,370 1,781 1,529 
11. Putere 1,038 1,443 1,791 
12. Responsabilitate 1,917 0,822 1,019 
13. Solidaritate 1,770 1,154 1,103 


Se constată: 


Profesorii consideră valorile în ordinea de importanţă următoare, dată prin calculul 
indicilor medii : Adevăr — 1,94; Cinste — 1,93; Responsabilitate — 1,92; Dreptate — 1,91; 
Libertate — 1,89; Muncă — 1,88; Bine — 1,86; Iubire — 1,81; Solidaritate - 1,77; Competiţie - 
1,62; Bani — 1,38; Plăcere — 1,37; Putere — 1,04; 

Profesorii consideră că elevii acordă valorilor importanță, în ordinea următoare, dată 
prin calculul indicilor medii: Bani — 1,82; Libertate — 1,79; Plăcere — 1,78; Iubire -1,65; 
Dreptate — 1,52; Putere — 1,44; Bine — 1,36; Adevăr — 1,24; Competiţie — 1,21; Solidaritate 
— 1,15; Cinste — 1,13; Responsabilitate -0,82; Muncă — 0,80. 

Profesorii consideră că profesorii acordă mass-media importanță în următoarea 
ordine dată de indicatorii medii: în primul rând — Putere, Bani, Competiţie, Libertate, 
Plăcere; în al doilea rând — Muncă, Bine, Solidaritate, Iubire; în ultimul rând — Dreptate, 
Adevăr, Responsabilitate, Cinste. 

Se constată că nu există o corelație între cele două tendinţe exprimate de profesori 
privind importanţa acordată valorilor de către ei înşişi şi de către elevii lor. Această situaţie 
poate fi interpretată ca o expresie a unor tendinţe contradictorii în universul valoric al 
mediului educațional şcolar. 


Valorile promovate de şcoală şi de mass-media sunt în concordanță sau discordanță? 
Valorile promovate de şcoală şi de mass-media sunt: (OP-23) 


în deplină concordanță 5,8% 
în parțială concordanţă 67,1% 
în discordanţă 17,6% 
NR 9,4% 


Indicii medii calculați ținând seama de caracteristicile eşantionului de profesori, ca factori 
de influențare a mediului educațional şcolar. 

Arie curriculară Matematică-ştiinţe 0,86 
Limbă. comunicare 0,86 
Socio-umane 0,80 
Ed. Tehnologică 0,84 
Instr. Pract. 1,36 
Ed. Vocaţională 1,00 
Studii Postuniversitar 0,91 
Universitar 0,84 
Alte 1,29 
Vârsta Sub 25 ani 1,00 
26-30 ani 0,84 
31 — 40 ani 0,81 
41 - 50 ani 0,89 
peste 50 ani 0,91 
Vechimea 1 - 2 ani 0,95 
3 — 5 ani 0,90 
6 — 10 ani 0,77 
11 — 15 ani 0,78 
16 — 20 ani 0,89 
21 — 25 ani 0,94 
26 — 30 qni 0,83 
peste 30 ani 0,98 
Sex Masculin 0,93 
Feminin 0,85 
Mediu Urban 0,86 
Rural 1,00 
Total 0,87 


Se constată că peste două treimi dintre profesori consideră că valorile promovate de şcoală 
şi de mass-media sunt în parțială concordanţă şi doar 5,8% dintre profesori consideră că valorile 
promovate de şcoală şi de mass-media sunt în concordanță. Punctajul maxim pentru indicele 
mediu ar putea fi 2,00 în cazul în care concordanța deplină ar fi afirmată de toți profesorii. 

Mass-media nu reprezintă doar un vehicul cultural, ci chiar produce o cultură nouă — 
cultura de masă. În cultura de masă se presupune apartenenţa la un sistem de valori al unei mase 
de oameni cu nu nivel mediu de educație, cu aspirații relativ modeste. Mass-media poate fi 
înţeleasă, în acest sens, ca dependenţa maselor faţă de media (G. Cucu, 2000). Cultura media 
conține clişee, formule repetitive, comprehensibile, pe măsura „omului mediu”- care dau 
senzaţia reconfortantă de om „informat”, „sensibil”, „cult”. Pe fondul unei lipse de pregătire în 
receptarea acestor mesaje, ele pot influenţa negativ publicul receptor, mai ales publicul tânăr. 
Deoarece mass-media vizează difuzarea de produse şi servicii culturale care se vând ca mărfuri 
de serie (reproduse) ea afectează negativ standardele estetice şi etice ale unor grupuri 
semnificative de tineri şi adulți. Cultura media impune o standardizare care sărăceşte valoric 
cultura; instaurarea dominației consumului de divertisment reprezintă o manipulare, prin 
înmulţirea nevoilor artificiale, care sărăceşte viaţa, slăbeşte legăturile comunitare, subminează 
dialogul (D. Rachieru, 2003). 

Pe fondul unei anumite disoluții a rolului educativ al şcolii, oferta mass-media influențează 
ŞI structurează la tineri un sistem de valori la care subiectul aderă fără discernământ; tânărul 

ajunge să creadă că valorile şi normele sunt lipsite de importanţă, relative, că fiecare poate să se 
manifeste nonconformist, rebel”, deviant. 

Deoarece nu există o dezbatere publică, o sensibilizare a opiniei publice, a părinţilor şi a 
profesorilor, nu există o formare, o pregătire pentru mass-media, profesorii nu discută cu elevii şi 
nici cu părinţii despre falsele valori promovate de mass-media, despre securitatea afectivă şi 
autonomia consumatorului de mass-media, despre dependenţa şi rezistenţa faţă de mass-media. 
Se impune conştientizarea mecanismelor mass-media care generează abaterile de la standardele 
cultural-valorice . 

Responsabilitatea socială a mass-media, de a reflecta problemele sociale, de a face publice 
elementele răului social, presupune promovarea idealurilor şi valorilor societății. Jurnaliştii nu au 
mandat public de arbitri ai valorilor şi politicilor (culturale, educaţionale), dar responsabilitatea 
socială şi etica profesională le cer să denunțe practicile îndoielnice în sensul dezvoltării sociale şi 
al emancipării umane. 

Oricum, cultura media rămâne o sursă de mode şi modele culturale, de atitudini valorice 
care au un rol major în construcția identității. „„Rezistenţa” elitelor intelectuale, incluzând 
profesorii, la influența mass-media este încă numai o palidă replică, iar îmbibarea societăţii cu 
subcultura media zdruncină autoritatea tradiţiei culturale, a „rădăcinilor” creației culturale — 
precum şi a culturii şcolare — (D. Rachieru, 2003). 

. Spre ce îndreaptă logica mesajelor mass-media aflăm din itemul 


Logica mesajelor mass-media ne îndreaptă mai ales spre: (QP-40) 


construirea împreună a societăţii 23,7% 
omogenizare socială 31,4% 
căutarea propriei identități 16,9% 
nu ştiu 17,4% 
alte sensuri, care?... 5,6% 
NR 5,1% 


Se constată dispersia răspunsurilor profesorilor la acest item: 

e 31% dintre profesori consideră, în mod surprinzător, că finalitatea mass-media este 
„omogenizarea socială”! 

e 24% dintre profesori consideră că finalitatea mass-media este „construirea împreună a 
societăţii”. 

e |7 % dintre profesori consideră că finalitatea mass-media este „căutarea propriei identități”. 

e 28% dintre profesori nu ştiu sau nu răspund la acest item. 

Se poate interpreta că apare o tendinţă a profesorilor de a considera finalitatea mass-media 
spre „omogenizarea socială”, neglijându-se oarecum o finalitate a mass-media specifică într-o 
societate democratică, aceea a realizării identităţii personale prin diversitate. 

Răspunsurile profesorilor la acest item concordă doar parţial cu răspunsurile lor la itemul 
anterior privind logica ce stă la baza mesajelor mass-media. 


Credeţi că în mass-media există o contradicție între libertatea de informare şi 
respectul vieţii private (dreptului la intimitate) (QP-41) 

Nu 13,8% 
Da 75,1% 
Nu ştiu 9,7% 
NR 1,4% 


Se constată o puternică tendință, potrivit căreia, peste 34 dintre profesori consideră că în 
mass-media există o contradicție între libertatea de informare şi respectul vieții private (dreptul 
la intimitate). 

Dezvoltarea conținutului de divertisment al mass-media a redus dorința reântăririi 
convingerilor etico-sociale a solidarizării ca motivație pentru consumul mediatic (D. Pop, 2001). 
Există diferite modalități prin care rezistența publicului este întâmpinată cu rezistență în 
interiorul instituțiilor mediatice. Formula tipică „binele suprem dorit este mai bine realizat prin 
schimbul liber de idei, iar testul adevărului este dat de puterea gândirii de a se face acceptată în 
competiția de pe piață” — presupune (doar) că piaţa liberă a mass-media mobilizează resursele 
intelectuale colective, sprijină raționalitatea publică prin înlesnirea judecăților publice făcute cu 
scopul de a identifica modalitățile alternative de acțiune. De fapt, piaţa mass-media limitează 
libertatea de expresie, împiedicând informarea adecvată a dezbaterilor publice din diverse surse, 
limitând accesul la dezbaterile publice în mass-media. Câţi profesori din învăţământul 
preuniversitar au apărut în dezbateri publice despre educaţie şi, de câte ori au apărut la TV şi în 
mass-media „analişti” şi „formatori de opinie” care discută despre aproape orice problemă, 
probând, chiar prin aceasta, o competenţă şi o etică profesională precare? 

Profesionalizarea jurnaliştilor, condiţie necesară pentru afirmarea valorilor în mass-media, 
nu este suficientă pentru ca aceştia să slujească în primul rând solidarizării şi emancipării, prin 
cultură, a publicului; deliberarea profesională presupune o competenţă (tehnică) profesională, dar 
şi o autonomie pe care jurnaliştii nu o au de obicei — ei având un statut ambiguu, care le 
limitează autonomia şi responsabilitatea deciziilor. 

Într-o societate democratică, mass-media apare ca „a patra putere” — după puterea 
legislativă, puterea executivă şi puterea judecătorească — asumându-şi misiunea de „câine de 
pază” al societății. Dar mass-media poate şi trebuie să fie controlată şi reglementată pentru a se 
proteja: siguranţa statului; reputaţia şi dreptul la viaţa privată a indivizilor; principalele valori şi 
standarde morale ale societăţii. În acest context, se pun anumite întrebări, cu răspunsuri 
controversate: o anumită cenzură distruge dreptul la liberă exprimare şi informare? Care sunt 
metodele pentru a determina cât de extinsă poate fi cenzura? Ce tipuri de produse, mesaje media 
fac rău copiilor sau adulților? (D. Pop, 2001). Dificultăţi ale valorificării potențialului 
educaţional al mass-media sunt generate de anumite probleme controversate: mass-media invocă 
libertatea de informare şi de exprimare şi consideră coercitive reglementările exterioare, preferând auto- 
reglementările (coduri profesionale) sau chiar de-reglementările; formarea profesorilor şi, apoi, curricula 
elevilor nu acordă atenția cuvenită culturii media, competenţei media, pregătirii pentru şi prin mass- 
media. Totuşi, dependenţa față de mass-media nu are sens unic; mass-media depinde de sistemul politico 
- juridic care o reglementează, precum şi de sistemul educațional — care, în sens emancipator, sporeşte 
rezistenţa tinerilor şi adulților prin demonstrarea mecanismelor de influențare ale mass-media. Şcoala şi 
mass-media trebuie să-şi renegocieze şi să dezbată public parteneriatul lor socializator . 

In ce măsură criza morală a tineretului se datorează mass-media? (QP-42) 


Mult 59,7% 
Puțin 38,4% 
Deloc 1,2% 
NR 0,7% 


Pentru evaluarea posibililor factori care influențează opiniile, s-a recurs din nou la nivelul 


mediu, rezultând: 


Arie curriculară Matematică-ştiinţe 1,57 
Limbă. comunicare 1,68 
Socio-umane 1,58 
Ed. Tehnologică 1,52 
Instr. Pract. 1,44 
Ed. Vocaţională 1,62 
Studii Postuniversitar 1,56 
Universitar 1,59 
Alte 1,60 
Vârsta Sub 25 ani 1,46 
26-30 ani 1,63 
31 — 40 ani 1,59 
41 - 50 ani 1,60 
peste 50 ani 1,57 
Vechimea 1 - 2 ani 1,54 
3 — 5 ani 1,62 
6 — 10 ani 1,58 
11 — 15 ani 1,52 
16 — 20 ani 1,63 
21 —25 ani 1,58 
26 — 30 qni 1,60 
peste 30 ani 1,59 
Sex Masculin 1,57 
Feminin 1,60 
Mediu Urban 1,58 
Rural 1,73 
Total 1,59 


Se constată că 60% dintre profesori consideră că în mare măsură criza morală a tineretului 


se datorează mass-media. Punctajul indicelui mediu confirmă această tendinţă. 


Răspunsurile profesorilor la acest item concordă cu răspunsurile lor la itemul privind 


principalii factori care generează schimbările observate în comportamentul elevilor. 


Credeţi că mass-media este o cauză a rupturii dintre generaţii privind concepțiile 
despre următoarele: (QP-44) 


pe baza scalei de evaluare: 1) acord total 2) nici acord, nici dezacord 3) dezacord 

1 2 3 NR 
1) morală 48,6% 38,9% 9,7% 2,9% 
2) sexualitate 59,4% 28,7% 9,2% 2,1% 
3) politică 23,4% 56,3% 16,7% 3,6% 
4) religie 21,3% 51,0% 24,6% 3,1% 
5) familie 32,1% 51,0% 13,8% 3,1% 
6) muncă 32,6% 48,6% 14,7% 4,1% 
7) succesul în viață 34,8% 46,4% 15,0% 3,9% 
8) istorie naţională 21,0% 52,4% 22,2% 4,3% 


Se constată că profesorii exprimă „acord total” (cod 1) pentru considerarea mass-media o 
cauză a rupturii dintre generații privind concepţiile despre următoarele: Sexualitate — 59,4% 
dintre profesori; Morală — 48,6 % dintre profesori; Succesul în viață — 34,8% dintre profesori; 
Muncă - 32,6% dintre profesori; Familie — 32,1% dintre profesori; Politică — 23,4% dintre 
profesori; Religie — 21,3% dintre profesori; Istorie Naţională — 21% dintre profesori. 

Între mesajele oferite de mass-media — în special de producţiile de divertisment care au 
invadat cultura media — şi criza morală a tineretului pare să existe o legătură destul de strânsă, pe 
care o invocă specialiştii, profesorii şi părinții. 

Mass-media, cu programe tot mai extensive şi public tot mai saturat, caută metode tot mai 
intensive, mai şocante de comunicare — tocmai prin încălcarea a ceea ce socializarea primară din 
familie şi socializarea secundară din şcoală au ţinut mai mult sub control — sexualitatea şi 
violenţa — amenințând şi celelalte forme de socializare. Astfel, muzica difuzată prin mass-media, 
industriei muzicale se încearcă influențarea ascultătorului, mai ales prin tehnica frecvenţei înalte. 
Se înregistrează mesaje pe frecvența foarte înalte pe care urechea nu le percepe, însă 
subconştientul le înregistrează (exemple: Madonna în cântecul „Like a virgin” — mesajul „Mă 
afund în păcat”; Kiss în cântecul „Good of Thunder” - mesajul „diavolul este dumnezeul tău”). 
Show-urile, concursurile cu câştiguri — speculând dorința de maximizare a câştigului şi de 
minimizare a efortului, dorința de a obţine câştiguri mai repede, mai uşor, fără efort şi fără 
muncă — oferă „pastile” de cultură media, divertisment de calitate îndoielnică, asociate ideii de 
câştig, propunând astfel modele şi repere de subcultură. Ele impun ideea că se poate reuşi fără 
efort, fără educație, fără cultură, fără muncă. Ce mai poate să facă educatorul — profesor sau 
părinte — în asemenea situaţii ? 

Emisiunile pe canalele MTV şi Cartoon Network care ridiculizează chiar sentimentele 
filiale, induc în subconştientul tinerilor o stare de agresivitate, producând comportamente 
similare față de părinți, familie, dezvoltând conflictul între generaţii şi erodând coeziunea 
socială. Se pot aminti aici şi emisiunile „Generaţia Pro” difuzate în România. Efecte unor 
asemenea produse media sunt duble privind: „fascinația” — iluzia tânărului care doreşte să devină 
(ca) „eroul” de pe ecran; confuzia de valori — falsa percepţie la nivel social privind importanţa şi 
ordinea valorilor sociale. Diminuarea acestor efecte negative se poate face prin educaţie, 
pregătirea consumatorilor de media, pentru un ideal emancipator, pentru valorile autonomiei şi 
creației, repere în selectarea mesajelor media — pentru a le putea refuze pe cele subculturale, 
alienante. 

Pe lângă superficialitatea TV moderne privind logica, raţiunea narațiunilor, a apărut şi 
superficialitatea TV post-moderne privind afectivitatea, sentimentele (D. Kellner, 2001). Ca o 
modalitate de evadare din mizeria socială, oamenii caută în cultura media un oarecare sens 
pentru a da o oarecare valoare vieţii. Discută profesorii cu elevii, cu părinţii acestora, despre 
sărăcia de idei şi de sentimente din spatele imaginilor, povestirilor multora dintre produsele 
culturii media? Elevul trebuie învăţat să refuze mesajele de tipul: lăsați-vă în voia sorții, la 
nivelul indiferenţei şi mediocrităţii, al evadării în alcool, droguri, sex şi violenţă sau în ficțional 
şi virtual; singura valoare este banul, nu este nevoie de cultură, educaţie, efort - puteţi reuşi pe 
alte căi. Tânărul trebuie învăţat când el însuşi, să închidă sau să schimbe canalul, să caute o altă 


emisiune sau un alt mijloc al comunicării şi al culturii. 


4.2.7. Efectele mass/media privind comportamentul tinerilor, elevilor 


„Spectacolul mediatic” — realitatea „simbolică” şi realitatea propriu zisă. 


Sunteţi de acord cu următoarele afirmaţii? (QP-45) 


1 2 3 NR 

multe emisiuni TV promovează violente, trivialitatea 80,0% | 15,0% | 3,6% 1,4% 
jocurile electronice pot crea dependență asemenea drogurilor 78,3% | 13,5% | 7,2% | 1,0% 
unele reviste şi ziare sunt pline de imagini indecente 73,1% | 21,0% | 3,9% 1,4% 
pentru a fi un om informat este util să urmăriți emisiunile Radio-TV 

Şi să citiți presa 65,0% | 28,3% | 5,8% 1,0% 
majoritatea posturilor TV oferă aceleaşi tipuri de programe 62,1% | 33,1% | 3,6% | 1,2% 
vizionarea îndelungată a emisiunilor TV este pierdere de timp 46,6% | 39,4% | 12,3% | 1,7% 
multe emisiuni TV prezintă modele de succes în societate 41,1% | 49,5% | 6,8% | 2,7% 
consumul de mass-media, chiar îndelungat, e lipsit de efecte dăunătoare | 14,5% | 42,8% | 41,1% | 1,7% 


Se constată că profesorii exprimă „acord total” (cod) pentru următoarele afirmaţii privind 
şi realitatea propriu zisă — astfel: 


waT 


„Spectacolul mediatic”, raportul dintre realitatea „simbolică 
e Multe emisiuni TV promovează violenţa, trivialitatea — 80 % dintre profesori. 
e Jocurile electronice pot crea dependență asemenea drogurilor — 78,3% dintre 
profesori. 
e Unele reviste şi ziare sunt pline de imagini inadecvate — 73,7% dintre profesori. 
e Pentru a fi un om informat este util să urmăreşti emisiunile radio-TV şi să citeşti 
presa — 65,6% dintre profesori. 
e Majoritatea posturilor TV oferă aceleaşi tipuri de programe - 62,1% dintre 
profesori. 
e Vizionarea îndelungată a emisiunilor TV este pierdere de timp - 46,6% dintre 
profesori. 
e Multe emisiuni TV prezintă modele de succes în societate 41,1% dintre profesori. 
e Consumul de mass-media, chiar îndelungat este lipsit de efecte dăunătoare — 14, 
5% dintre profesori. 
Prin comparaţie cu profesorii, care au o atitudine mai critică față de „spectacolul mediatic” 
(vizând violența din mass-media, dependența de mass-media) elevii apreciază mai mult efectele 

socializante (vizând informarea prin mass-media, prezentarea unor modele de succes în mass- 
media. 


Cât de interesat sunteţi de emisiunile, articolele din mass-media care relatează 
evenimente senzaţionale. (QP-18) 


Interesat 19,6% 
Oarecum interesat 58,2% 
Neinteresat 19,1% 


Se constată că aproximativ 60% dintre profesori afirmă că sunt „oarecum interesați” de 
„senzaționalul” prezentat în mass- media şi numai aproximativ 20% dintre profesori afirmă că nu 
sunt interesați de „senzaţionalul” prezentat în mass-media. Acest interes relativ ar putea fi 
explicat prin nevoia de securitate (afectivă) sau / şi prin nevoia de evaziune din realitatea (crudă, 
dură) a vieţii. O asemenea situaţie a profesorilor ar putea fi interpretată ca fiind de relativă 
vulnerabilitate şi mai puţin de „rezistenţă” la influenţele mass-media. Rezistenţa faţă de 
influenţele mass-media este considerată, teoretic, ca fiind o condiţie sine qua non a reuşitei 
efortului de emancipare socio-culturală, inclusiv în şi prin educaţia formală şi informală. 

Cercetarea confirmă, indirect, rezultatele altor cercetări din România (prezentate în 
lucrare), potrivit cărora, la nivelul TV din România domină modelul primar al televiziunii 
senzaţionale şi consumeriste, în care violenţa (verbală, fizică, psihologică) are o pondere 
importantă. Efectele influenței mass-media sunt mai mari când prestigiul sursei este mai mare şi 
mesajele sunt în acord cu opiniile preexistente ale receptorului. Temele cu posibilități de 
influențare sunt, în ordine: opiniile fără „rădăcini” adânci în personalitatea tânărului; subiecte 
noi, despre zone îndepărtate, care nu se pot verifica; convingerile religioase, naționale, sunt cel 
mai greu de influenţat (G. Cucu, 2000). Căile / etapele producerii efectelor de influențare sunt 
considerate: confirmarea — acceptarea influențelor în speranța unor câştiguri maxime şi unor 
eforturi / riscuri minime (exemple — jocuri cu câştiguri şi riscuri); identificarea — adaptarea unui 
comportament deoarece este asociat cu o autodefinire satisfăcătoare (exemple — filme sexy sau 
cu agresivitate); internalizare, maxima persuadare — adoptarea poziției comunicantului deoarece 
este considerată utilă în rezolvarea unor probleme de viață (exemple — publicitatea). 


4.2.7.1. Influenţa mass-media asupra tineretului 


Mass-media are pentru educaţia tineretului: (QP-28) 


influenţă mai ales pozitivă 28,5% 
influență mai ales negativă 53,1% 
influență neglijabilă 12,1% 
NR 6,3% 

Influenta mass-media asupra educatiei tineretului 
NR 


6,3% _ 
neglijabila pozitiva 


12,1% 28,5% 


negativa 
53,1% 


Se constată că mai mult de 1⁄2 dintre profesori opinează că mass-media are o influență mai 
ales negativă privind educația tineretului. 

Indicatorii medii au fost calculați prin asocierea unor punctaje care să exprime scala. De 
regulă, unei scale de tipul mult — puțin - deloc i s-a asociat punctajul 2-1-0. Introducerea noului 
set de indicatori permite: facilitarea comparațiilor la nivelul factorilor de influență; constituirea 
indicatorilor de ancorare, care să realizeze legătura între chestionarul elevului şi cel al 
profesorului, sau, cu alte cuvinte, care să constituie indicatori de mediu educațional. În tabele, 
aceşti indicatori medii ale variabilelor de răspuns se regăsesc şi se recunosc sub forma unor 
numere zecimale. 


Arie curriculară Matematică-ştiințe 0,78 
Limbă. comunicare 0,79 
Socio-umane 0,51 
Ed. Tehnologică 0,66 
Instr. Pract. 1,23 
Ed. Vocaţională 1,08 
Studii Postuniversitar 0,75 
Universitar 0,72 
Alte 1,14 
Vârsta Sub 25 ani 0,75 
26-30 ani 0,68 
31 — 40 ani 0,55 
41 - 50 ani 0,84 
peste 50 ani 0,86 
Vechimea 1 - 2 ani 0,41 
3— 5 ani 0,81 
6 — 10 ani 0,68 
11 — 15 ani 0,57 
16 — 20 ani 0,74 
21 — 25 ani 0,80 
26 — 30 qni 0,78 
peste 30 ani 0,90 
Sex Masculin 0,77 
Feminin 0,73 
Mediu Urban 0,76 
Rural 0,42 
Total 0,74 

Ce emisiuni, programe TV au o influenţă pozitivă asupra tinerilor (exemplificaţi) 
(0P-29) 


La acest item s-au putut da mai multe exemple de programe, emisiuni TV. 


(a) Categorii de emisiuni 

Emisiuni cultural-ştiinţifice (Discovery, Animal Planet, National Geographic) 291 70,3% 
Emisiuni sportive 39 94% 

File artistice, piese de teatru 30 7,2% 

Talk-show-uri despre actualități (social-politice) 30 7,2% 

Concursurile de cultură generală 26 6,3% 

Dezbateri pentru tineri (teme de educaţie, sănătate, religie) 23 5,6% 

Folclor, muzică 16 3,9% 

Emisiuni de învăţământ (limbi străine, TIC, inclusiv România de Mâine) 10 2,4% 

(b) Formate de emisiuni 

Teleenciclopedia 52 12,6% 
Parte de carte 14 3,4% 
Profesioniştii 12 2,9% 
Cronica Cârcotaşilor 10 24% 
Garantat 100% 6 1,4% 
Realitatea medicală 5 1,2% 
Corect 2 0,5% 


Se constată că profesorii consideră categoria emisiunilor, programelor cultural- ştiinţifice 
(exemplificate mai ales cu cele oferite de Discovery, Animal Planet, National Geographic şi TV 
Cultural) ca având cea mai mare influență pozitivă asupra tinerilor. Profesorii consideră 
Teleenciclopedia ca formatul de emisiune ce poate avea cea mai mare influență pozitivă asupra 
tinerilor. Emisiunile de învățământ sunt considerate cu cea mai slabă influență pozitivă, probabil 
pentru că practic nu se regăsesc în oferta mass-media. 


Ce emisiuni, programe TV au o influenţă nocivă asupra tinerilor (exemplificaţi) 
(OP-30) 


(a) Categorii de emisiuni care conțin 


Agresivitate, violență 134 32,4% 
Erotism, porno 30 7,2% 
Emisiuni divertisment 23 5,6% 
Talk-show-uri politice 11 2,1% 
Manele 10 2,4% 
Telenovele 7 1,7% 
Reclame 5 1,2% 


(b) Formate de emisiuni 


Big Brother 212 51,2% 
Ciao Darwin 133 32,1% 
Vacanța Mare 108 26,1% 
Gheorghe 49 11,8% 
Ştirile de la ora 17. 00 48 11,6% 
Monica 15 3,6% 


La aceşti itemi s-au putut da mai multe exemple, programe de emisiuni TV. 

Se constată că profesorii consideră categoria emisiunilor / programelor ce prezintă 
agresivitate, violenţă, ca având cea mai mare influență nocivă asupra tinerilor. Profesorii 
consideră Big Brother, Ciao Darwin şi Vacanţa Mare ca formate de emisiuni cu cea mai mare 
influență nocivă asupra tinerilor. 

Răspunsurile profesorilor la acest indicator / item corelează cu răspunsurile lor şi ale 
elevilor la indicatorul / itemul privind nevoia, plăcerea de a viziona emisiuni de divertisment. 

Evaluând răspunsurile profesorilor la itemii care privesc programe, emisiuni TV cu 
influență pozitivă şi / sau nocivă asupra tinerilor se poate aprecia că apare o tendință de 
exprimare a spiritului critic la adresa emisiunilor posturilor româneşti de TV. 

Profesorii sesizează, se pare, că efectele influenței ambivalente a mass-media apar ca 
rezultat al socializării prin stereotipii (reprezentări, imagini care induc conformism) sau prin 
atribuire (identificarea ideilor cu persoane şi evenimente generând solidarități mai mult cu 
interese emoţionale decât cu valori şi principii). Difuzarea de mesaje până la saturație poate 
impune idei care produc influenţa dorită. 

Posturile TV şi mass-media din România ar trebui să nu mai ignore cercetările sociologice 
care infirmă ideea că divertismentul ar reduce nevoia de informare sau că emisiunile culturale 
pretind un public special, elitar, restrâns. Desigur, crearea, producerea unor bunuri culturale noi, 
de calitate, este mai dificilă. Dacă posturile TV şi mass-media din România nu sunt capabile 
încă să producă bunuri culturale noi, de calitate, inclusiv de educaţie — divertisment, ar trebui cel 
puţin ca, în loc să importe produse ale industriilor culturale occidentale cu efecte nocive (inclusiv 
filme cu violenţă şi sexualitate) să cumpere bunuri culturale de calitate — cum sunt cele realizate 
de posturile TV menționate la itemul 29 (Discovery, Animal Planet, National Geographic), care 
sunt mult gustate de publicul din România . 


4.2.7.2. Schimbări în comportamentul elevilor şi factorii care le influențează 


În ultimii ani, ați observat schimbări semnificative în comportamentul şi 
atitudinea elevilor faţă de şcoală (învăţătură, disciplină, relaţii cu profesorii etc. )? 
(0P-48) 


Se constată un procent mare, 85% dintre profesori care afirmă că au observat schimbări 
semnificative, mai ales negative, în comportamentul şi atitudinile elevilor față de şcoală. Dintre 
aceşti profesori : 52% au observat lipsa motivației elevilor de a învăţa; 43,4% au observat 
indisciplină, lipsa de respect a elevilor faţă de profesori; 12,9% au observat lipsa unui sistem de 
valori, lipsa respectului față de valori; 7,2% au observat dezinteresul elevilor faţă de cultură, de 
educație. Puţini profesori au observat şi unele schimbări pozitive la elevi: dorința de reuşită 
personală; dorința de autonomie, inițiativă. 

Care sunt, în opinia dumneavoastră, principalii factori care generează schimbările 
observate? (QP-49) 


Mass-media — în scopul profitului prezintă senzaţionalul, modele de reuşită fără 

muncă şi fără educaţie 134 | 38,5% 
Sărăcie 116 33,3% 
Disfuncții socio-familiale — părinții 111 31,9% 
Criza morală, nerecunoaşterea, subestimarea valorilor a pregătirii culturale, 

profesionale 75 21,6% 
Lipsa de perspectivă şi de motivaţie a tinerilor 53 15,2% 
Scăderea autorităţii şcolii — şi a profesorilor 50 14,4% 
Incompetența, iresponsabilitatea ”elitelor politice” — care gestionează cultura 

educativă 23 6,6% 
Influenţa grupurilor de vârstă (anturaj, "găşti”) 12 3,4% 
Deschiderea către democrație 5 1,4% 
Tehnologii de Informare şi Comunicare 2 0,6% 


Profesorii au avut posibilitatea să precizeze un număr nelimitat de factori. Se constată că 
profesorii consideră principalii factori care generează schimbările în comportamentul elevilor, în 
ordinea următoare: Mass- media — care în scopul profitului prezintă senzaționalul, modele de 
reuşită fără muncă şi fără educație — 38%; Sărăcia — 33,3%; Disfuncții socio — familiale, părinții 
— 32%; Criza morală, nerecunoaşterea, subestimarea valorilor, a pregătirii culturale şi 
profesionale — 21,6%; Lipsa de perspectivă şi de motivație a tinerilor — 15,2%; Scăderea 
autorității şcolii şi a profesorilor — 14,4%; Incompetența, iresponsabilitatea „elitelor politice” 
care gestionează cultura şi educația — 6,6%; Grupurile de vârstă — 3,4%; Deschiderea spre 
democraţie — 1,4%; tehnologiile de informare şi comunicate — 0,6%. 

Mass — media apare astfel, în opiniile profesorilor ca factorul cel mai important în 
generarea schimbărilor observate în comportamentul elevilor. 

Efecte ale influenței mass-media în şcoală se considera a fi (P. Moeglin, 2003): agravarea 
incoerenţei activităţii educative şi de formare (între diferite niveluri ale educaţiei şi formării, 
între şcoală şi familie, între şcoală şi locul de formare profesională, între şcoală şi mass-media) 
deoarece criteriile utilității şi eficacității pedagogice sunt devalorizate; transformarea educației şi 
formării într-o variabilă instrumentală, cu obiectivul unic — rentabilitatea economică; apariția 
unor concepţii reducționiste privind educaţia (exemple: formule autodidacte simpliste care 
confundă procedeele distractiv-educative cu principiile unei adevărate metode pedagogice); 
răspândirea iluziei că întreaga mediere în procesul educativ ar putea fi realizată de media şi că 
elevul nu ar mai avea nevoie de profesor pentru a accede la cunoaştere şi cultură; neglijarea 
faptului că realizarea autonomiei elevului — sensul educaţiei, presupune medierea nu numai de 
către media ci şi mai ales de către profesor, devenit formator-mediator. Trebuie dezvăluit şi 
depăşit „paradoxul autonomiei elevului” în condiţiile influențării de către mass-media a 
educaţiei: elevul trebuie să devină autonom, dar nu poate fi de la început autonom ci doar în 
urma unui proces de mediere de către educator. Dacă profesorii nu pot împlini aşteptările 
tradiționale legitime ale educaţiei — medierile elevului cu societatea şi cultura (media), atunci 
cum pot profesorii oferi elevilor mai multă siguranță în spaţiul medierilor — necesară pentru 


păstrarea identităţii, dezvoltarea autonomiei şi creativităţii? 

4.2.8. Mass-media şi schimbările în practicile educaționale şcolare 


4.2.8.1. Modificări ale practicii educaţionale la profesori 
= Modificări aduse de TV şi calculatorul personal în conținutul şi practicile educaţiei 


şcolare 


Ținând cont de faptul că TV şi calculatorul personal tind să devină principala sursă de 
informare şi comunicare, se poate afirma că asistăm la modificări în conţinutul şi practicile 
educaţiei şcolare: (0P-31) 


Da 89,6% 
Nu 4,6% 
Nu ştiu 4,3% 
NR 1,5% 


Se constată un procentaj foarte ridicat, de aproximativ 90% al profesorilor care afirmă că 
TV şi calculatorul personal aduc modificări în conţinutul şi practicile şcolare. 


=" Folosirea mass-media în predarea, explicarea unor probleme 


Apelaţi la mass-media în predarea, explicarea unor probleme? (QP-32) 


deseori 14,5% 
uneori 75,6% 
niciodată 8,2% 
NR 1,7% 

Pentru evaluarea influențelor pe factori, s-a calculat indicele mediu, rezultând: 
Profesori Ind. medii 
Arie curriculară Matematică-ştiinţe 0,99 

Limbă. comunicare 1,06 
Socio-umane 1,14 
Ed. Tehnologică 1,07 
Instr. Pract. 1,07 
Ed. Vocaţională 1,38 
Studii Postuniversitar 1,08 
Universitar 1,06 
Alte 1,13 
Vârsta Sub 25 ani 1,17 
26-30 ani 1,07 
31 — 40 ani 0,95 
41 - 50 ani 1,10 
peste 50 ani 1,13 
Vechimea 1 - 2 ani 1,00 
3-5 ani 1,10 
6 — 10 ani 0,96 
11 — 15 ani 0,91 
16 — 20 ani 1,07 
21 — 25 ani 1,19 
26 — 30 qni 1,15 
peste 30 ani 1,13 

Sex Masculin 1,07 
Feminin 1,06 
Mediu Urban 1,06 
Rural 1,15 
Total 1,06 


Se constată că 34 dintre profesori folosesc (doar) uneori mass-media în predarea, explicarea 
unor probleme. 15% dintre profesori declară că folosesc deseori mass-media în predare. Restul 
afirmă că niciodată sau nu răspund. 

Indicele mediu al variantelor de răspuns, (de 1,06 pentru total eşantion profesori) este 
semnificativ mai scăzut față de punctajul maxim posibil de 2,00. 

Se poate evalua că mass-media nu este încă des folosită în predarea, explicarea unor 
probleme de către profesori. 

Sistemul educației şi formării s-a deschis spre produsele culturale (media) oferite de 
industriile culturale. Comparativ cu produsele culturale (media) standard, de serie, pentru 
divertisment, cu costuri relativ mai mici şi profituri economice mari, produsele culturale pentru 
educaţie presupun mai multă creativitate şi diversitate pentru a satisface nevoi de educaţie foarte 
diferite, având astfel costuri mai mari, ce nu pot fi puse pe seama familiilor sau a autorităților. 
Sunt necesare politici noi pentru produsele culturale oferite educaţiei, punându-se atât problema 
standardizării (pentru eficiență economică) cât şi problema personalizării (pentru eficacitate 
pedagogică). O soluţie ar putea fi o „pedagogizare” a produselor culturale, de divertisment — 
educative (P. Moeglin, 2003). Sensul eforturilor educației (formale, non-formale, informale) este 
emanciparea şi opoziţia la orice formă de conformism, imitație, indiferenţă — pentru rezistență 
faţă de orice fel de dependenţă (inclusiv faţă de mass-media). În acest sens, profesorii trebuie să 
evite stereotipurile, să dezvolte imaginația. Numai într-un climat de siguranţă afectivă se poate 
dezvolta un etos emancipator. Opiniile privind rolul profesorului, în contextul utilizării mass- 
media pentru educaţie, sunt diferite (P. Moeglin, 2003): unii consideră că rolul profesorului se 
reduce la motivarea elevilor, organizarea activităţii, asistenţa elevilor; alţii, relevă că rolul 
profesorului creşte în sensul că el devine şi formator — mediator. Riscul absenței sau nepregătirii 
profesorului ca formator şi mediator este ca eficientizarea educaţiei şi formării să se decidă cu 
prețul deformării proceselor de învățare. O pedagogie media critică impune roluri şi funcții noi 
pentru intelectuali, inclusiv pentru profesori — care trebuie renegociate şi recunoscute (D. 
Kellner, 2001). 

Pe o scală 1 - acord total, 2 - nici acord, nici dezacord, 3 - dezacord, profesorii au fost 
solicitați să exprime opinia despre: 


Ce credeţi că învaţă elevii din mass-media? (QP-43) 


1 2 3 NR 

1) să înţeleagă oamenii 

care au idei diferite 37,0% 51,9% 8,5% 2,1% 
2) să se solidarizeze, să 

coopereze 31,2% 48,1% 17,6% 3,1% 
3) să contribuie la 

rezolvarea problemelor 

din comunitate 32,4% 46,1% 18,4% 3,1% 

4) să acţioneze pentru 

protejarea minorilor 41,3% 38,6% 16,7% 3,4% 
5) să fie loiali ţării 26,1% 44,4% 25,6% 3,9% 
6) să îşi aleagă profesia 31,9% 48,6% 17,1% 2,4% 
7) să se organizeze, să 

acționeze autonom 24,9% 55,1% 15,7% 4,3% 
8) să caute soluţii la 

probleme 36,2% 43,1% 17,1% 2,9% 
9) să comunice cu alții 54,3% 35,0% 7,5% 3,1% 
10) să fie cinstiți, 

oneşti 25,1% 44,9% 26,8% 3,1% 
11) să ia iniţiative şi 

decizii 34,1% 51,2% 11,1% 3,6% 
12) altceva.......... 

Se 6,3% 5,1% 2,2% 86,5% 


Profesorii consideră că elevii învaţă din mass-media următoarele: să comunice cu alții — 
54,3% dintre profesori; să acţioneze pentru protejarea minorilor — 41,3% dintre profesori; să 
înțeleagă oamenii care au idei diferite — 37,0% dintre profesori; să caute soluţii la probleme — 
36,2% dintre profesori; să ia inițiative şi decizii — 34,1% dintre profesori; să contribuie la 
rezolvarea problemelor din comunitate — 32,4% dintre profesori; să îşi aleagă profesia — 31,9 % 
dintre profesori; să se solidarizeze, să coopereze — 31,2% dintre profesori; să fie loiali ţării — 
26,1% dintre profesori să fie cinstiți, oneşti — 25,1 % dintre profesori; să se organizeze, să 
acționeze autonom — 24,9% dintre profesori. 


Vă rugăm să menţionaţi dacă discutaţi cu elevii aspecte controversate care apar în 
mass-media. (QP-35) 


Da 65,2% 
Nu 32,9% 
NR 1,9% 


Se constată că două treimi dintre profesori afirmă că discută cu elevii aspecte controversate 
care apar în mass-media. 

Rolul socializator al mass-media creşte. Ea prezintă tinerilor anumite fapte particulare ca şi 
cum ar fi valori generale, îi învaţă căi spre succes, putere şi le oferă modele corespunzătoare. 
Opiniile privind folosirea de către elevi a mass-media în scop educativ sunt diferite (P. Moeglin, 
2003): unii consideră că elevii învață mai bine din mass-media deoarece aceasta oferă suport 
concret noțiunilor abstracte, trezeşte imaginaţia, curiozitatea; alții relevă că mai mult decât în 
învăţarea tradițională există riscurile unei pasivităţi mai mari a elevilor, ale unei „evadări” din 
real în spectacular sau virtual. Utilizarea în scop educativ a noilor media presupune o 
raționalizare a relaţiilor de comunicare pedagogică dintre profesori şi elevi (P. Moeglin, 2003): 
în aminte (înaintea relaționării cu elevul) în sensul unei combinatorii pedagogice a multimedia, 
realizată de profesor, devenit şi formator - mediator; în aval (în cadrul relației cu elevul) în sensul 
pregătirii elevului self — service. Elevul, ca utilizator de mass-media, trebuie nu doar să comunice cu 
alții, ci să devină autonom, să gestioneze serviciul, să folosească resursele conform nevoilor sale, să- 

şi asume responsabilitatea utilizării media, precum şi să analizeze critic, să interpreteze informaţiile şi 
mesajele controversate din mass-media în sensul solidarizării pentru emancipare. 


= Importanţa acordată în şcoală pregătirii elevilor pentru receptarea şi interpretarea 
mesajelor mass-media 


Vă rugăm să precizaţi ce importanţă se acordă în şcoală pregătirii elevilor pentru 
receptarea şi interpretarea mesajelor mass-media: (QP-38) 


Importanță mare 15,9% 
Importanță scăzută 76,6% 
Nici o importanță 6,3% 
NR 1,2% 


S-a calculat indicele mediu al opiniilor profesorilor, utilizându-se următorul punctaj: 2p- 
importanţă mare; lp- importanță scăzută. 


Ind. medii 
Arie curriculară Matematică-ştiinţe 1,10 
Limbă. comunicare 1,05 
Socio-umane 1,10 
Ed. Tehnologică 1,13 
Instr. Pract. 1,25 
Ed. Vocaţională 1,00 
Studii Postuniversitar 1,05 
Universitar 1,09 
Alte 1,40 
Vârsta Sub 25 ani 0,92 
26-30 ani 1,03 
31 — 40 ani 1,09 
41 - 50 ani 1,17 
peste 50 ani 1,12 
Vechimea 1 - 2 ani 0,92 
3 — 5 ani 1,16 
6 — 10 ani 0,91 
11 — 15 ani 1,09 
16 — 20 ani 1,23 
21 — 25 ani 1,26 
26 — 30 qni 1,09 
peste 30 ani 1,15 
Sex Masculin 1,10 
Feminin 1,10 
Mediu Urban 1,08 
Rural 1,33 
Total 1,10 


Se constată că peste trei sferturi dintre profesori afirmă că în şcoală se acordă o importanţă 
scăzută pregătirii elevilor pentru receptarea şi interpretarea mesajelor mass-media. Această 
tendință concordă cu tendința exprimată de profesori la itemul precedent, de a nu folosi decât 
uneori mass-media în predarea, explicarea unor probleme. 

Credeţi că trebuie realizată în şcoală o pregătire a elevilor pentru educaţia prin 
mass-media? (QP-39) 


Da 61,4% 
Nu 7,5% 
Nu ştiu 29,0% 
NR 2,2% 


Se constată că peste 60% dintre profesori afirmă că trebuie realizată în şcoală o pregătire a 
elevilor pentru şi prin mass-media. 

Peste 60% dintre profesori propun diferite modalități de a face elevilor o pregătire pentru şi 
prin mass-media. Profesorii au putut să facă un număr nelimitat de propuneri. Propunerile făcute 
de profesori vizează, în ordine: folosirea mass-media ca sursă de informare la diverse materii — 
19,3% dintre profesori; introducerea unei discipline de învăţământ, în curriculumul la dispoziția 
şcolii, pentru asemenea pregătire — 16,5% dintre profesori; folosirea mass-media în activitățile de 
dirigenție — 16,1% dintre profesori; folosirea mass-media în consilierea elevilor — 7,5% dintre 
profesori; colaborarea şcolii cu mass-media (pentru emisiuni despre şcoală pentru elevi) — 6,7% 
dintre profesori. 

Propunerile profesorilor pot fi interpretate ca o preocupare pentru depăşirea situației 
actuale de neglijare a pregătirii elevilor privind evitarea dependenţei de mass-media şi a 
manipulării de către mass-media, pentru emancipare socio-culturală a tinerilor şi adulților. 

Elevul şi profesorul trebuie să construiască împreună sensul educației. Medierea rămâne — 
mai ales în cadrul educaţiei şcolare — o problemă de sens, care presupune o „rădăcină” socio-— 
afectivă a siguranței, încrederii pentru depăşirea anxietăţii spre creativitate. Această problemă 
fundamentală se pune în contextul unor aspecte sociale, economice, politce, culturale. 
Dezvoltarea idealului emancipator — care dă sens „rezistenţei” la dependenţa față de mass-media 
— prin cunoaşterea aspectelor socio-economice şi politice ale industriei culturii media şi ale 
dominaţiei prin mass-media, precum şi prin cunoaşterea aspectelor psihologice, sociale, culturale 
privind asigurarea securităţii afective, a identității, autonomiei şi creativităţii subiectului — oferă 
o premisă educaţiei informale prin mass-media, în parteneriat cu instituţiile educaţiei formale 
(şcolare) şi non-formale, în perspectiva educaţiei permanente. 

Disciplina „Competenţă în mass-media” — propusă în curriculum (ca opțională, la 
dispoziţia şcolii, în anii de liceu) cu accent în programă şi în manual pe aspectele epistemologice 
şi semiologice ale comunicării media şi ale comunicării educaţionale — nu poate rezolva singură 
problema valorificării potenţialului educațional al mass-media în şi prin educația şcolară. Miza 
este de a face elevul utilizator de mass-media capabil de autoformare şi chiar co-producător al 
serviciilor şi produselor, mesajelor mass-media — ca actor social care participă la diagnosticarea 
propriilor nevoi, la formularea obiectivelor şi definirea propriunui parcurs. Riscul este ca elevul, 
dacă este izolat de profesor, formator — mediator să fie expus unei influențe dominatoare de către 
mass-media şi să-şi piardă autonomia. Autonomia elevului şi medierea de către profesor a 
relaţiei elevului cu mass-media nu sunt contradictorii, ci se presupun într-un proces în care elevul 
îşi realizează proiectul său de educaţie şi formare. 

= Ceartrebui să facă şcoala în fața sfidărilor reprezentate de mass-media 


Ce credeţi că ar trebui să facă şcoala în faţa sfidărilor reprezentate de 
mass-media? (QP-46) 
Se constată 87,7 % dintre profesori exprimă „acord total” pentru ca şcoala să invite 
specialişti în mass-media la dezbateri cu elevii şi profesorii; 80% dintre profesori exprimă „acord 
total” pentru ca şcoala să inițieze elevii în educația mass-media; 78,5 % dintre profesori exprimă 


„acord total” pentru ca şcoala să analizeze cu părinții comportamentul elevilor în calitate de 
consumatori mass-media; 28,7% dintre profesori exprimă „acord total” pentru ca şcoala să 
constituie grupuri de persoane pentru reglementări clare şi stricte privind mass-media; Numai 
8,5% dintre profesori exprimă „acord total” pentru ca şcoala să lase lucrurile să meargă de la sine 
considerând că se acordă prea multă importanţă influenţei mass-media. 

Această ultimă tendință poate constitui un motiv de optimism pedagogic pentru inițierea 
elevilor pentru mass-media, pentru formarea discernământului şi a atitudinii critice față de mass- 
media, pentru o participare a profesorilor la emanciparea social — culturală a tinerilor şi adulților, 
inclusiv prin evitarea dependenţei de mass-media; pentru valorificarea potenţialului educaţional 
informal al mass-media, împreună cu educația formală — din perspectiva educației permanente. 
= Propuneri ale profesorilor vizând o bună educație pentru şi prin mass-media 


Ce propuneri puteţi face pentru a se realiza o bună educaţie prin şi pentru 
mass-media? (QP-50) 


Mass-media să educe (moral, intelectual, estetic. . . ) 106 30,5% 
Reglementări autoreglante pentru mass-media 68 19,5% 
Mass-media să promoveze modele, exemple pozitive 31 8,9% 
Mass-media să țină seama de particularitățile tinerilor, elevilor 29 8,3% 
Mass-media să reflecte corect realitatea (fără influenţe, partizanat politic... ) 26 7,5% 
Pregătirea în şcoli pentru şi prin mass-media (la dirigenție) 92 26,4% 
Pregătirea părinţilor pentru şi prin mass-media 16 4,6% 
Pregătirea jurnaliştilor (generală, culturală, pedagogică, etică) 16 4,6% 
Pregătirea cadrelor didactice pentru şi prin mass-media 13 3,1% 
Politici, strategii (economice, sociale, culturale — finanţare . . . ) 98 28,2% 
Schimbarea mentalităților sociale 6 1,7% 
Nu mai poate face nimic (greu să se mai facă ceva) 6 1,7% 


Propunerile făcute de profesori pentru a se realiza o bună educaţie prin şi pentru mass- 
media pot fi grupate, astfel, în ordine: 
e Mass-media să îndeplinească o funcție educaţională (morală, intelectuală, artistică). 
e Elaborarea de politici, strategii social — culturale (inclusiv de finanţare a culturii şi 
educaţiei, a programelor culturale prin mass-media). 
e Pregătirea în şcoli a elevilor prin şi pentru mass-media. 
e Reglementări şi auto - reglementări mai stricte pentru mass-media. 


e Mass — media să promoveze modele, exemple pozitive de reuşită în viață. 

e Mass — media să țină seama de particularităţile tinerilor, elevilor. 

e Mass — media să reflecte corect realitatea fără implicare a politicului. 

e Acordarea unei atenţii sporită pregătirii părinților pentru şi prin mass-media. 

e mai bună pregătire a jurnaliştilor (cultură generală, profesionalism şi etică 
profesională). 

e Pregătirea cadrelor didactice pentru şi prin mass-media. 

Se constată că pregătirea cadrelor didactice pentru şi prin mass-media apare ultima în 
această listă de propuneri, în ordinea frecvenţei exprimării ei. Structura propunerilor făcute de 
profesori pentru realizarea unei bune educații prin şi pentru mass-media creează imaginea unei 
anumite declinări a responsabilității cadrelor didactice pentru realizarea unor punți de legătură 
între educaţia formală şcolară şi educaţia informală, pentru mass-media, pentru realizarea unor 
parteneriate între şcoală — familie — mass-media în perspectiva educației permanente a tinerilor şi 
adulților. 

Pentru valorificarea potențialului educaţional informal al mass-media se impune pregătirea 
profesorilor privind cunoaşterea potenţialului socializant al mass-media şi a funcțiilor mass- 
media, precum şi pentru participarea în parteneriat la eforturile de emancipare socio- culturală a 
tinerilor şi adulților. 

Corelând răspunsurile profesorilor la QP 46 şi QP 50 se poate desprinde o anumită tendință 
de a propune politici şi strategii de parteneriat cu mass-media şi familia pentru valorificarea 
potenţialului educaţional al mass-media, dar şi o anumită tendință de nesiguranţă, nepregăuire 
pentru acest parteneriat necesar. 


Concluzii privind opiniile profesorilor 


Studiul „Educaţia informală şi mass-media” — prima cercetare socio-pedagogică pe un 
eşantion reprezentativ de elevi şi profesori de liceu, din România, pe această temă, din câte 
cunoaştem — a încercat să depăşească perspectiva tradițională de analiză asupra mass-media, care 
are anumite limite (D. Pop, 2001): ignoră structurile sociale moderne în conceperea rolului mass- 
media, acordând atenția primordială individului ca unitate fundamentală de analiză; menţine o 
deosebire artificială şi nefondată între informare şi reprezentare, prin desprinderea informaţiei de 
contextul social, întemeind greşit criteriul de judecare a funcționării, a rolului informaţional al 
mass-media pe bogăţia discursului mediatic şi numărul mijloacelor de comunicare; menţine o 
separare neîntemeiată a culturii şi comunicării, ignorând faptul că o cultură postmodernă nu mai 
poate fi decât comunicaţională; suprasolicită raționalitatea discursului public, ignorând faptul că 
divertismentul mediatic devine un mijloc prin care oamenii se implică la nivel intuitiv şi expresiv 
în dialogul public cu privire la direcţiile în care merge societatea; nu distinge între dreptul legal 
la liberă exprimare şi libertatea pătrunderii în mass-media pentru liberă exprimare, a indivizilor, 
grupurilor — datorită unor motive economice sau politice. 

Dialogul public ar trebui să cuprindă procesele complexe ale vieţii sociale şi să ducă la 
revalidarea sau revizuirea atitudinilor sociale care formează relaţiile sociale. Funcționarea unui 
sistem mediatic democratic presupune anumite cerinţe (D. Pop, 2001): să permită cetățenilor 
să-şi exprime, să-şi apere public propriile interese; să susțină solidaritățile sectoriale si să sprijine 
funcționarea organismelor necesare pentru o reprezentare eficientă a intereselor colective; să 

menţină o supraveghere atentă a guvernării şi a centrelor de putere; să ofere o sursă de protecţie 
şi să redreseze interesele marginale şi slabe; să creeze condiţiile unui real acord sau compromis 
societal bazat mai degrabă pe o rezolvare comună şi deschisă a tuturor diferenţelor decât pe un 
compromis forțat, impus prin dominare. Trebuie dat un nou impuls serviciilor TV şi din mass- 
media, ca un sistem deschis de dialog, pentru a revigora tradiția societății civile de a acționa din 
proprie inițiativă. 

În acest context se pune şi problema pătrunderii şi exprimării libere în mass-media a 
educatorilor, profesorilor pentru a revalida sau revizui atitudinile sociale, inclusiv față de 
educaţie şi mass-media, în sensul emancipator al valorificării potenţialului socializator al mass- 
media, din perspectiva educației permanente. Dar sunt oare pregătiți profesorii pentru o 
asemenea implicare şi participare la dialog public? 

Oferirea unor soluții ameliorative pentru valorificarea potențialului educațional al mass- 
media, prin parteneriat cu şcoala — principala instituție cu misiune educativă — presupune 
realizarea unei evaluări, a unei imagini structurate privind impactul mass-media asupra elevilor 
şi asupra şcolii. O ipoteză a cercetării, confirmată, a fost aceea că între cunoştinţele şi modelele 
normativ-valorice furnizate de şcoală şi cele interiorizate prin consumul mediatic există diferenţe 
semnificative, ce pot fi exprimate, mai ales, prin raporturi de tip disjunctiv (conflictual) sau de 
tipul paralelismului. Recunoaşterea de către profesori a acestor diferenţe şi tensiuni - precum şi a 
mecanismelor de funcționare şi de dominare ale mass-media în context social, a condițiilor 
psihico-sociologice ale subiectului consumator de cultură media, şi apoi, a aspectelor „tehnice” 
şi semiologice ale comunicării media şi educaţionale — reprezintă o condiţie a reuşitei eforturilor 
de valorificare a potenţialului socializator al mass-media în educația şcolară. Practic, 
valorificarea în şcoală a potenţialului informaţional, socializator, de divertisment — educațional al 
mass-media presupune, mai întâi, o condiţie necesară, privind cunoaşterea de către profesori a 
multiplelor şi complexelor aspecte ale funcționării mass-media: aspectele sociale, economice, 
politice privind rolul, influenţa, modelarea şi manipularea, precum şi „rezistența” față de 
dominația mass-media; aspectele psihosociologice privind motivațiile şi aspirațiile, asigurarea 
securității afective, identităţii şi creativităţii elevului consumator de mass-media; apoi, aspectele 
„tehnice” şi semiologice ale comunicării media şi educaționale, privind emițătorul — canalul - 
receptorul, semnul — semnalul — semnificaţia — sensul, codarea şi decodarea. Condiţia suficientă 
ar putea fi recunoaşterea, acceptarea, implicarea profesorului ca mediator între elev şi societate, 
cultură (media) — întemeiată pe încredere, optimism pedagogic, etos emancipator — prin 
parteneriat cu familiile şi mass-media. Oare cunosc şi recunosc profesorii asemenea aspecte 
complexe ale valorificării mass-media în procesul educației? Rezultatele cercetării conformă 
doar parțial această ipoteză. 

Principalele constatări şi concluzii parţiale privind opiniile profesorilor despre 
educaţia informală şi mass-media apar astfel: 

e cu privire la consumul mass-media de către profesori : 34 dintre profesori, deşi aşteaptă 
de la mass-media un serviciu de informare a publicului, constată că mesajele din mass-media 
au, în principal, o logică a profitului comercial. Profesorii constată că, dintre tipurile de 
mass-media cel mai frecvent apar elemente cu grad ridicat de nocivitate în emisiunile TV; ei 
propun măsuri de interzicere a unor asemenea emisiuni nocive (cum ar fi Big Brother). 

Cu privire la motivațiile folosirii mass-media de către elevi : opiniile profesorilor şi ale 
elevilor privind motivațiile folosirii diferitelor tipuri de mass-media de către elevi nu 
corelează — profesorii nu cunosc motivele folosirii mass-media de către elevi; 1⁄4 dintre 
profesori afirmă că îndrumă „deseori” elevii să urmărească anumite emisiuni radio sau TV, 
iar 45% dintre profesori afirmă că îndrumă „uneori” elevii să urmărească anumite emisiuni 
radio sau TV — ceea ce relevă că profesorii nu obişnuiesc să acorde atenție îndrumării 
elevilor în privinţa utilizării mass-media. 

În ceea ce priveşte comunicarea media şi comunicarea educaţională: aproape jumătate 
dintre profesori afirmă că există probleme dezbătute în mass-media, despre care nu se poate 
vorbi în şcoală cu elevii; ordinea temelor menționate de profesori diferă de aceea menționată 
de elevi; profesorii afirmă că nu se pot discuta probleme politice şi probleme sexuale, dar 
sunt discutabile probleme privind divertismentul, timpul liber; elevii afirmă că nu se discută 
suficient probleme ale divertismentului, timpului liber şi că nu îi preocupă discutarea 
problemelor politice. Opiniile profesorilor şi ale elevilor privind problemele dezbătute în 
mass-media şi care nu se pot discuta în şcoală cu elevii, nu corelează. Apare o anumită 
problemă de comunicare şi de siguranţă pe care elevii o resimt şi nu o pot rezolva în mediul 
educaţional şcolar, fiind expuşi riscului unei dependențe / manipulări de mass-media. 
Despre valorile culturii şcolare şi despre valorile culturii media: doar 5,8% dintre 
profesori consideră că ele sunt în concordanţă. Ordinea de importanță acordată valorilor de 
către profesori (pe primele ranguri — adevăr, cinste, responsabilitate, apoi dreptate, libertate, 
muncă şi pe ultimele ranguri — bani, plăcere, putere) diferă mult de ordinea de importanță pe 
care cred profesorii că o acordă elevii şi mass-media; în opinia profesorilor, ordinea de 
importanță acordată valorilor de către elevi şi mass-media este asemănătoare (pe primele 
ranguri — bani, putere, apoi libertate, plăcere şi pe ultimele ranguri — cinstea şi 
responsabilitatea). 

60% dintre profesori consideră criza morală ca fiind datorată cel mai mult mass-mediei, care 
este şi o cauză a rupturii dintre generaţii, mai ales în privința concepțiilor despre sexualitate, 
morală, mod de reuşită în viață. 

Despre efectele influenţei mass-media asupra tinerilor, elevilor: 53% dintre profesori 
consideră această influență mai ales negativă şi numai 28% dintre ei consideră această 
influență mai ales pozitivă. Majoritatea relativă a profesorilor (38%) consideră mass-media, 
dintre mai mulți factori posibili, ca principalul factor care generează schimbările mai ales 
negative observate în comportamentul elevilor: pierderea motivaţiei pentru învăţare, 
educație; indisciplina, lipsa de respect faţă de profesori şi de şcoală; lipsa unui sistem de 
valori şi a respectului faţă de valori. 

Privind raportul dintre realitatea „simbolică” şi realitatea propriu-zisă din „spectacolul 


mediatic”, 80% dintre profesori consideră că multe emisiuni Radio TV provoacă violenţă, 


trivialitate, iar 78% dintre profesori consideră că jocurile electronice pot crea dependență, pot 


rupe de realitate — trimițând spre ficțional, virtual; numai 14% dintre profesori afirmă că un 


consum îndelungat de mass-media este lipsit de efecte dăunătoare. Emisiunile cu cea mai mare 


influență negativă sunt considerate filmele care prezintă violenţă şi sexualitate, iar ca formate de 

emisiuni — Big Brother, Ciao Darwin, Vacanţa Mare. Emisiunile cu cea mai mare influență 

pozitivă sunt considerate cele oferite de canalele TV Discovery, Animal Planet, National 

Geographic, iar ca formate de emisiuni — Teleenciclopedia, Parte de Carte, Profesioniştii. 

e Schimbări în practicile educaţionale şcolare produse de mass-media sunt afirmate de 
90% dintre profesori, dar, doar 14% dintre profesori afirmă că folosesc „deseori” mass- 
media în predarea şi în explicarea unor probleme. Profesorii consideră că elevii învață din 
mass-media, mai ales să comunice cu alții şi, cel mai puţin, să fie cinstiți şi acționeze 
autonom — ceea ce relevă riscurile unei dependențe a tinerilor de către mass-media. Un sfert 
dintre profesori afirmă că importanţa acordată în şcoală pregătirii elevilor pentru receptarea 
şi interpretarea mesajelor mass-media este scăzută; două treimi dintre profesori afirmă că 
trebuie realizată în şcoală o pregătire a elevilor pentru mass-media, prin folosirea mass- 
media ca sursă de informare la diferite materii, dezbateri la dirigenţie, şi chiar introducerea 
unei discipline de învățământ pentru această pregătire (în curriculumul la dispoziția şcolii). 

e Propunerile profesorilor privind ameliorarea valorificării potenţialului educaţional al 
mass-media vizează parteneriatul cu mass-media şi familia, pregătirea elevilor şi părinților 
pentru mass-media, dar, cel mai puţin, o pregătire a profesorilor pentru şi prin mass-media — 
ceea ce poate fi interpretat ca o asumare limitată a rolului de mediator al profesorului între 


elevi şi societate, cultură (media). 
* 
kok 


Asemenea constatări conduc spre concluzia că profesorii nu au şi nu urmăresc 
formarea unei competențe în mass-media (cerută şi de programa şi manualul disciplinei 
propusă pentru curriculumul la dispoziția şcolii) şi cu atât mai puțin nu au o pedagogie media. 

Dacă o competență în mass-media vizează mai ales aspectele epistemologice, 
semiologice şi „tehnice” ale comunicării media (emițător — canal — receptor, semn — semnal — 
semnificație — sens, codare — decodare) o pedagogie media vizează, pe lângă aspectele 
menţionate, cunoaşterea aspectelor multiple şi complexe ale rolului şi funcţionării mass-media: 
aspectele social-economice şi politice ale dominației / rezistenței ; aspectele psihosociologice 
fundamentale ale securităţii afective, identității şi creativităţii subiectului consumator de mass- 
media în diferite contexte sociale; mai mult decât atât un etos emancipator al profesorului şi al 
culturii şcolare. 

Pedagogia media se întemeiază pe studii culturale şi sociale contextuale şi critice, 
deoarece cultura media nu uzează de reprezentări inocente, ci foloseşte vehicule eficiente într-o 
abundență de bunuri şi servicii culturale. Numai realizarea şi cunoaşterea unor asemenea studii 
permite recunoaşterea polarităților dominație / rezistență şi înțelegerea rolului mass-media în 
societate. Nu se poate realiza o pedagogie media fără o asemenea întemeiere teoretică, 
contextuală şi critică (D. Kellner, 2002). Nu putem invoca la nesfârşit aşa — zisa „rezistență a 
publicului” (de la sine), câtă vreme producerea formelor dominante de putere socială de către 
mass-media este o observație evidentă. Cultura de masă generează prin metode seducătoare, prin 
infantilizare şi manipulare, efecte perverse care erodează rezistența publicului. Pedagogia media 
se impune pentru întărirea rezistenței publicului, mai ales tânăr, la dominația de către mass- 
media, printr-o percepere conceptuală a mesajelor mass-media, a sensului dimensiunilor ei 

culturale, sociale, economice, politice; o teorie critică a societăţii (D. Kellner, 2001), adică un 

discurs emancipator, cu participarea tuturor celor interesaţi de emancipare, dintre care profesorii 

şi elevilor nu pot lipsi. 

Trecerea la o practică pedagogică a consumului cultural de media este însă 
problematică, deoarece presupune o „deşcolarizare” a serviciului educativ şi o „pedagogizare” a 
industriilor culturale (P. Moeglin, 2003) prin utilizarea produselor industriilor culturale media 
şcoala capătă mai multă responsabilitate, dar pierde controlul exclusiv asupra producerii sensului 
educativ, pare chiar a pierde din legitimitatea ei tradițională. 

Miza, misiunea fundamentală a educaţiei este emanciparea subiectului; finalitățile 
legitime ale educaţiei sunt tradițional legate de progresul cunoaşterii, progresul cultural şi social. 

Miza mass-media pare a fi alienarea subiectului prin iluzia autonomiei a emancipării; 
iar alienarea este un obstacol al socializării şi educației. 

Media educative sunt chemate să joace un rol esenţial, de legătură între industriile 
culturale (media) şi procesul educaţiei, al formării (iniţiale şi continue) în perspectiva educaţiei 
permanente. Rolul profesorului de mediator între elevi, societate, cunoaştere, cultură (media) 
devine mai complex, iar motivațiile elevilor pentru educație şi formare trebuie întărite mai mult 
decât în învățământul tradițional, pentru a se evita „evadarea” elevilor în afara realității — în 
ficțional şi virtual. 

Controlul social şi reglementările juridice sunt general recunoscute, atât pentru 
întreprinderile private (inclusiv industriile culturale media), cât şi mai ales pentru serviciile 
publice (de educaţie şi de cultură media) atunci când interesul general este în joc. Protejarea 
siguranței afective, identității, autonomiei şi creativității/expresivității tânărului şi adultului, 
precum şi a valorilor şi standardelor morale sunt de interes general pentru emanciparea umană şi 
dezvoltarea socială. 

Pentru politicile culturale şi educaţionale este recomandabilă elaborarea şi aplicarea 
unei strategii care să vizeze, între obiective: 

e cunoaşterea largă, prin mass-media şi instituţiile educaţionale, de către profesori, elevi 
şi părinţi, a reglementărilor naţionale şi internaţionale privind difuzarea produselor şi 
programelor mass-media, în special a programelor TV. Profesorii, elevii şi părinţii ar 
trebui să cunoască, între altele, reglementările prevăzute în documentele: Convenţia 
Europeană privind Televiziunea Transfrontieră, din 1989, ratificată de România prin Legea 
56/2003; Directive Televiziunea fără Frontiere, a C. E. din 1997; Carta Verde a Comisiei 
Europene privind protecția minorilor şi a demnității umane în serviciile audiovizuale. De 
asemenea, ar trebui larg cunoscute deciziile Consiliului Naţional al Audiovizualului: 248/1 
iulie 2004 privind protecția demnităţii umane şi a dreptului la propria imagine; 249/ 1 iulie 
2004 privind protecția copiilor în cadrul serviciilor de programe; 254/ 5 iulie 2004 privind 
publicitatea, sponsorizarea şi teleshopping-ul; 

e cunoaşterea rapoartelor, studiilor privind influenţa mass-media în special asupra 
copiilor şi tinerilor. Pe această bază, profesorii, elevii şi părinţii pot mai bine urmări, 
supraveghea, dezbate şi interpreta oferta de programe şi influența mass-media în scopul 
asigurării siguranţei afective, identităţii, autonomiei, creativității şi al solidarizării publicului 
tânăr şi adult; 

e negocierea, în parteneriat de către şcoală, familie cu instituţiile mediatice şi instituţiile 
de reglementare pentru aplicarea reglementărilor existente sau introducerea unor 
reglementări noi care să vizeze creşterea rezistenței la dominație prin mass-media, în sensul 
emancipării tinerilor şi adulţilor, prin cultură şi educaţie. În pachetul de negociere, trebuie 
incluse produse ale culturii media, inclusiv de divertisment cu utilizare în sens educaţional 
care să fie accesibile familiilor şi şcolilor; în locul importurilor de filme cu mesaj de violenţă 
ŞI sexualitate se pot cumpăra programe şi emisiuni culturale autentice (cum ar fi emisiuni de 
ştiinţă, protecția mediului, diferite civilizații şi culturi, artă — produse de canalele TV 
consacrate); desigur, cel mai bine ar fi să se decidă realizarea unor produse autohtone de 
cultură media cu finalitate educativă. 


4.3. Rezultate privind părinţii 


În cadrul cercetării care vizează impactul mass-media asupra tinerilor adolescenţi, 
este şi o dimensiune care vizează percepția şi opinia părinţilor față de influenţa acestui fenomen 
asupra tinerilor. 

Familia este un important suport al educaţiei informale. De aceea, când vorbim despre 
tânărul adolescent nu putem face abstracţie de câteva aspecte importante: vârsta şi caracteristicile 
specifice ale vârstei, mediul social general şi cel şcolar, precum şi mediul familial. 

Studiind în particular influența mass-media asupra tinerilor, precum şi nivelul calitativ şi 
cantitativ al consumului de mass-media, ne dăm seama de importanţa obişnuinţelor din familie, a 
nivelului cultural al părinţilor şi a mediului socio-emoţional în care tânărul s-a născut, a crescut 
şi s-a format. 

Influenţa familiei, prin obişnuințele, reperele valorice, disponibilitatea sa afectivă, asupra 
copilului este foarte mare, iar adolescentul depinde de mediul afectiv în care a fost crescut. 

Reamintim că, în contextul prezentei cercetări, eşantionul de părinţi a fost elaborat printr- 
o selecție cvasialeatoare a subiecților, ca o derivată a constituirii eşantionului de bază (al 
elevilor). Din punct de vedere metodologic, după constituirea eşantionului de unități şcolare s-a 
procedat la selecția subiecţilor pentru fiecare din cele trei eşantioane. Asemănător selectării 
profesorilor, eşantionarea părinților nu a fost legată strict de elevii eşantionaţi, ci doar de 
populația şcolară ţintă, alcătuită din părinţi ai elevilor de liceu sau din învățământul profesional. 
Cu câte 5-6 subiecți selectați din fiecare clasă, pentru cele 63 unităţi de învăţământ a fost selectat 
un eşantion cuprinzând 367 de subiecţi, dintre care 326 (88,8%) părinţi ai elevilor funcţionând în 
unități din mediul urban şi 41 (11,2%) din mediul rural. 79,3% sunt femei şi 20,7% bărbaţi. 
Majoritatea părinților aparţin grupei de vărstă de 36-45 de ani. 

Opiniile părinţilor au creat o imagine de ansamblu asupra ofertei educaționale din familie 
facută copiilor lor adolescenţi, asupra obiceiurilor de consum de mass-media şi asupra 
investirilor simbolice față de mass-media. 

În proiectarea chestionarului au fost incluşi itemi care să evidenţieze eventualii factori care 
îşi pun amprenta asupra educației copilului pentru consumul mass-media, atât factori personali, 
cât şi factori de natură familială. Principalele caracteristici ale eşantionului de părinți, din 
perspectiva factorilor de influenţă au fost: 

Vârsta subiecţilor (QF-3) 


Grupa de vârstă 


Grupa de vârstă: Structura PIETII 
eşantionului EG Aaaa 
sub 35 ani 5,2% O 46-50 ani 
36-45 ani 57,5% o peste 50 ani 
46-50 ani 23,1% m NR 
peste 50 ani 11,7% 
NR 1,9% 
Nivelul de studii (QF-4) 
Total Structura pe medii Nivel destud 
Urban rural CI gimnaziu 
gimnaziu 8,2% 57,9% | 42,1% 30,0% 15,0% msč.přofesonaläi 
sc. profesonală | 15,0% 87,3% 12,7% a pi MIINE 
liceu 44,1% 92,1% 7,9% BNR 
st. (post)univ. 30,0% 95,5% 4,5% 
NR 2,2% 
Total 100% 88,8% | 11,2% 


S-a constatat un nivel mai crescut al studiilor în mediul urban faţă de cel rural aproape la 
toate nivelurile: dacă la nivelul gimnazului procentele diferă foarte puţin la celelalte avansul în 
favoarea urbanului este evident. Nu doar nivelul universitar este greu accesibil în rural, ci şi 


acela liceeal şi profesional. 


Profesia subiecţilor (QF — 5) 


Ocupaţia subiecţilor (OF-6) 


Ca profesie, se poate constata dominanta muncitorilor, dar şi o reprezentare importantă a 
profesiilor intelectuale şi funcționăreşti. În schimb, țăranii şi profesiile liberale au doar câteva 
procente. Există o mare corespondenţă între profesie şi ocupație, pregătirea corespunde în mare 
parte cu realitatea practicii ocupaţionale - fapt care ar putea da seama de starea de sănătate a 


societăţii. 
profesie % ocupație %o 
Țăran 1,4% 1 țăran 0,5% 
muncitor 37,3% 2 muncitor 26,2% 
funcţionar 23,2% 3 funcţionar 18,8% 


profesie 9% ocupaţie P 
Militar 2,2% 4 militar 1,6% 
intelectual 27,5% 5 intelectual 21,0% 
NR 8,4% 6 artist 0,5% 
7 patron, director 4,4% 
8 şomer, pensionar, 
casnica 23,2% 
NR 3,8% 
Numărul de copii în familie (QF — 7) 
Nr. de copii P 
un copil 100 27,2% 
doi copii 188 51,2% 
trei copii 49 13,4% 
peste 3 copii 28 7,6% 
NR 2 0,5% 


4.3.1. Consumul de mass-media 


Calitatea şi cantitatea consumului de mass-media depind în mare măsură de obişnuințele 
din familie, de nivelul cultural al părinţilor şi de mediul socio-emoţional în care tânărul s-a 
născut, a crescut şi s-a format. Obişnuinţele din familie creează o structură particulară şi dă 
personalitate fiecărei familii în parte, iar copiii familiei percep aceste obişnuinţe ca pe reguli ale 
structurii interne ale mediului asigurator. Astfel, aceste obişnuințe ajung să fie preluate şi 
perpetuate pentru calitatea lor de a oferi sentimentul de siguranță. 

Şi consumul de mass-media se înscrie în cadrul acestor obişnuinţe şi este specific culturii 
fiecărei familii în parte. 


4.3.1.1. Accesul la mass-media 


Accesul la mass-media a fost abordat în chestionarul părinților din două perspective: prima 
referitoare la acces — ca resursă / dotare în locuinţă, cea de a doua referitoare la organizarea în 
familie a consumului de mass-media. Primul aspect a fost investigat şi în chestionarul elevului, 
prin întrebări referitoare la dotarea cu echipamente a locuinţei (radio, TV, computer), prin 
investigarea asupra frecvenţei de achiziționare a presei scrise (ziare şi reviste), interesul pentru 
carte find investigat din perspectiva cărţii efectiv citite, aceasta putând proveni nu neapărat din 
biblioteca familiei, ci şi din împrumuturi de la prieteni sau alte biblioteci. 

Itemii referitori la dotarea sau achiziționarea de mijloace mass-media în familie se referă la 
o estimare a numărului de volume din locuinţă, la frecvenţa de achiziționare a ziarelor şi 
revistelor, la prezenţa şi situarea în locuinţă a televizorului şi la dotarea cu computer personal, 

conectat sau nu la Internet. Accesul şi consumul de radio şi televiziune sunt abordate nuanţat, 
prin întrebări specifice privind calitatea şi efectele pe care le produc. 
. Interesul de carte şi presa scrisă 


Interesul pentru carte al familiei a fost evaluat prin estimarea numărului de volume din 


casă, prin itemul: 


Aveţi cărţi în casă: (QF — 8) 


Nr. mediu de volume Frecvenţe %o 

sub 20 10 38 10,4% 
20 - 100 60 122 33,2% 
100 - 500 300 116 31,6% 
500 - 1000 750 48 13,1% 
peste 1000 1500 33 9,0% 
NR 10 2,1% 
Medie 359 


În ce priveşte înzestrarea cu carte a bibliotecii din locuință, se impune următoarea 
observație. Estimarea cerută s-a referit la grupe mari ca număr de volume. În scopul unei 
estimări generale, a fost utilizat un indicator mediu, determinat ca medie ponderată a numărului 
mediu de volume pe grupă ponderat cu frecvența corespunzătoare a răspunsurilor. Pentru prima 
grupă aproximarea a fost situată la jumătatea grupei 0-20, iar pentru ultima s-a respectat legitatea 
grupării care ar fi fost 1000-2000. Estimarea generală la nivel de eşantion a fost de o dotare 


medie cu 359 volume. 


Număr mediu de volume din bibiotecă, 
în funcție de mediu şi de nivelul educațional al familiei 


sc.prof. liceu st.univers. 


urban rural gimnaziu 


Majoritatea populaţiei testate (64,8%) are în casă un număr de cărți între 20 şi 500. Doar 
10,4% dintre cei testaţi nu au o bibliotecă, majoritatea are o bibliotecă medie şi o bibliotecă mare 
de peste 500 de cărţi revine unui procent de 22,1%. De asemenea, se poate vedea că bibliotecile 
de peste 500 de cărți se află exclusiv în mediul urban. Numărul de cărți creşte proporțional cu 
nivelul de studii. 

Obişnuinţa părinţilor de a citi, de a studia, de a folosi cartea ca mijloc de informare 
determină aceeaşi obişnuinţă la copiii lor. Dimpotrivă, părinţii care nu citesc vor şti să 
devalorizeze şi să descurajeze în felurite moduri (chiar şi printr-o îndemnare forţată către carte) 

această activitate la copii. De aceea, una din cauzele faptului că tinerii citesc foarte puţin trebuie 
căutată şi la nivelul familiei. 

Spre deosebire de investigarea interesului familiei pentru presa scrisă abordată în 
chestionarul elevului nu numai din perspectiva frecvenţei de achiziționare a ziarelor şi revistelor, 
dar şi din menționarea titlurilor / categoriilor preferate, în ce priveşte părinții s-a optat doar 
pentru informaţii referitoare la frecvenţa de cumpărare a presei în familie, prin itemii: 


Cumpăraţi ziare şi reviste ? (QF — 11) 


Pentru cei care cumpără ziare sau reviste, să se menţioneze frecvenţa de 
cumpărare: (QF — 12; QE-9) 


Ca răspuns general, 90% dintre subiecți au afirmat că sunt cumpărători de presă scrisă, în 
timp ce 8% nu sunt interesaţi de aceasta. 

Ca frecvență de achiziționare, s-au înregistrat următoarele răspunsuri, utilizând şi de 
această dată indicatorul mediu, calculat ca medie ponderată între punctajul atribuit itemului 


respectiv şi frecvenţa de răspuns. 


Răspuns părinţi Răspuns elevi 

Punctaj Nr. răspunsuri P h 
Zilnic 4 106 28,9% 24,5% 
Săptămânal 3 159 43,3% 37,6% 
Lunar 2 48 9,3% 9,2% 
Rar 1 39 10,6% 19,0% 
Nu 0 29 7,9% 5,2% 
Medie 2,75 100% 


Comparând răspunsurile oferite de elevi cu cele ale părinților, se constată similitudini ale 
răspunsurilor în ce priveşte interesul pentru achiziționarea presei scrise, dar diferențe în ce 
priveşte frecvenţa declarată de cumpărare (2,75 conform profesorilor şi 2,1 conform elevilor), 
diferențe rezultate fie dintr-o supraevaluare realizată de către părinți, fie din subevaluarea sau 
necunoaşterea elevilor a acestui aspect. 

Pe factori de mediu socio-educaţional, structura răspunsurilor oferite de părinți a fost 


următoarea: 


| a MR IT Niciodată 


Mediu Urban 31,0% 45,4% 8,3% TFE: 4,9% 23,41 
Rural 12,2% 26,8% 17,1% 12,2% 31,7% 10,464 


Studii Gimnaziu 10,5% 26,3% 15,8% 10,5% 36,8% 9,351 


sc. prof. 25,5% 32,7% 9,1% 20,0% 12,7% 18,952 
Liceu 29,9% 46,3% 9,8% 11,0% 3,0% 22,876 
st. univ. 35,5% 50,0% 6,4% 5,5% 2,1% 26,483 


|Tom | 367 | 289% 433% 93% 106% 79% 

Presa scrisă Medie elevi Medie părinți 
Mediu urban 20,18 23,41 

rural 13,71 10,46 
Studii sc. gen/prf 13,62 9,35 

liceu 18,60 18,95 

st. universitare 27,15 22,88 

Total 19,71 26,48 


Rezultatele cerectării confirmă ipoteza potrivit căreia mediul socio-educațional 
influențează interesul pentru presa scrisă, dar nu trebuie uitat faptul că şi costurile implicate ar 
putea influența acest comportament. 

În cazul presei scrise se constată un interes cu pondere similară calculatorului și cărților: în 
rural şi la niveluri de studii scăzute se citeşte mai puțin decât în urban şi la niveluri de studii 
crescute. Aceasta însă face loc pentru ca tinerii să consume reviste special adresate vârstei lor. 

Nivelul socio-cultural al familiei depinde foarte mult de zonă (rural — urban) şi de nivelul 
de studii al părinților. Or, consumul de carte, computer şi presă scrisă este direct proporțional cu 
nivelul de studii şi este mai mic în rural. Obişnuinţele generale ale tânărului sunt create de 
familie, multe din acestea fiind preluate ca atare şi de aceea nivelul său de aspirații depinde de 
nivelul socio-cultural al familiei din care provine. 

În funcţie de aceste aspecte se poate constata o diferenţiere a egalităţii de şansă 
educaţională a tinerilor adolescenţi, diferenţiere dată de mediul de provenienţă, nivelul cultural şi 
social al părinților, precum şi nivelul de aspirații al acestora. 

. Dotarea locuinţei cu echipamente de informare şi comunicare 


Itemul formulat se referă la prezenţa în locuinţă a unui computer, celelalte mijloace 
decurgând din itemii specializați. 


Aveţi acasă computer: (QF — 9; QE-8) 


Ponderea familiilor dotate cu calculator 


gimnaziu profes. liceu univers. 


Din cercetare a rezultat că aproape două treimi dintre familii (60%) sunt posesoare de 
computer personal, 26% deţinând şi conexiune la Internet. La nivelul eşantionului de elevi, 
ponderea posesorilor de computere personale a fost de 50%, deci inferioară celei rezultate din 
investigarea părinților. Sunt mai mulți posesori de calculator în mediul urban (66% conform 
părinţilor şi 52% conform elevilor) decât în mediul rural (19,5% conform părinților şi 24% 


156 


conform elevilor) şi numărul posesorilor de calculator creşte proporțional cu nivelul de studii, 
ajungând ca cei cu studii universitare să aibă calculator într-un procent de 88,1%. Diferenţele în 
structura răspunsurilor oferite de elevi şi cele oferite de părinți se pot datora diferențelor de 
structură a populațiilor pe medii: ponderea părinților investigaţi în unitățile din rural fiind de 
12%, în timp ce a elevilor de numai 7%. 

Acest fapt arată că apare o diferenţă de start educațional între copiii din mediul rural față 
de cei din mediul urban precum şi între copiii ce provin din familii cu nivel scăzut de studii față 
de cei cu familii cu nivel crescut de studii. Apelul copiilor din rural şi din familii cu nivel scăzut 
de studii, la cărți şi la computer ca mijloc de informare, delectare, lucru — nu se poate realiza în 
aceeaşi măsură cu a celor din urban şi din familii cu nivel ridicat de studii. 

Pe baza întrebării: 


Unde este (sunt) aşezat(e) televizorul (televizoarele)? (QF —13) 


s-a putut evalua nu numai accesul la consumul acestui mjloc de informare, dar şi numărul de 
televizoare în familie. 

Numărul de televizoare arată atât starea materială a familiei (mai multe televizoare apar 
în general în familii mai bogate) cât şi nivelul dependenţei de televizor al familiei respective. De 
asemeni numărul televizoarelor poate arăta şi forța investirii simbolice pe care o are acest aparat. 
Dacă el este «căminul» ce reuneşte membrii familiei şi creează o ambianţă afectivă, atunci 
televizorul va fi unul singur, dar aşezat într-un loc central al casei. Mai multe televizoare pot să 
apară şi acolo unde membrii familiei au în general probleme de comunicare şi unde simt nevoia 
izolării de ceilalți. 


Număr de 

televizoare 

niciunul 2 0,5% 
unu 168 45,7% 
două 136 37,0% 
trei sau mai multe 61 16,6% 


4.3.1.2. Preferinţe pentru utilizarea televizorului 


Prin itemul 13 se află atât numărul televizoarelor într-o casă cât şi poziţia acestor. Locul în 
care sunt aşezate televizoarele arată semnificația cu care acesta este investit în familie, rolul său 
(de coeziune, separare...) precum şi preferinţele de consum. 


în sufragerie 279 75,8% 

în dormitorul părinților 149 40,5% 

în camera tânărului 132 35,9% 

în bucătărie 49 13,3% 

în alte camere 14 3,8% 
a Preferințele de consum au fost investigate prin întrebarea: 


Când funcționează televizorul? (QF —14) 

mereu când este cineva acasă 184 50,1% 
când sunt emisiuni interesante 116 31,6% 
Seara 60 16,3% 
alte situații 2 0,5% 
NR 5 1,4% 


Dacă televizorul funcționează mereu, acesta este investit ca fundal sonor, iar starea de 
dependență de televizor în acea familie e foarte mare. Şi tânărul poate prezenta simptomele 
adicției de televizor pe care le moşteneşte din familia sa. Acolo unde televizorul funcționează 
când sunt emisiuni interesante înseamnă că acesta este considerat ca sursă de informare. lar dacă 
televizorul funcționează seara, el pare a avea rolul de liant afectiv al familiei reunite după o zi de 


muncă. 


4.3.1.3. Preferinţe pentru petrecerea timpului liber 


Problema timpului liber a fost abordată atât în chestionarul părinților cât şi în cel al 
elevilor. Din punct de vedere formal, în cazul elevilor s-a urmărit atât quantumul de timp rămas 
în afara activităţilor şcolare, cât şi natura activităților către care se îndreaptă timpul liber, dintr-o 
listă prezentată, ca şi timpul alocat. În ce priveşte părinţii, acestora li s-a cerut o ordonarea unor 
activităţi prezentate, după preferința pentru timpul liber. Întrebarea adresată părinţilor a fost 


următoarea: 


Care sunt activităţile preferate pentru timpul liber ? — ordonate după preferință (QF —20) 


Activităţi părinți Locul atribuit activității de către părinți Loc 
1 2 3 4 5 6 mediu 
Vizionare TV 45,0% 17,2% 13,1% 10,4% 5,7% 0,3% 4,51 
Lectura unei cărți 38,4% 19,3% 15,5% 7,4% 5,7% 0,0% 4,23 
Lectura presei 13,4% 22,9% 17,7% 13,6% 11,7% 0,0% 3,30 
Plimbare 15,5% 13,6% 16,1% 22,3% 10,9% 0,3% 3,15 
Vizionare spectacole 3,3% 6,8% 13,1% 14,4% 32,4% 0,5% 2,15 
Altele 45,0% 17,2% 13,1% 10,4% 5,7% 0,3% 4,51 


Întrebarea adresată elevilor: 


Cât din timpul tău liber este rezervat zilnic următoarelor activități? (QE -14) 


rezultând următoarea structură, exprimată în minute, alocată unor activități de sine stătătoare (1/ 
audiția radio nu a fost cuprinsă, fiind o activitate posibil de desfăşurat simultan cu alte activități, 
11/ cumularea răspunsurilor referitoare la utilizarea calculatorului şi menționarea timpului maxim, 
navigarea pe Internet sau practicarea jocurilor electronice neputându-se desfăşura simultan) 

Activităţi elevi Medie (min) 
Vizionare TV 101 
Întâlnire cu prietenii 99 
Lectura unei cărți 53 
Navigare pe Internet / jocuri electronice 33 
Lectura presei 22 


În ce priveşte părinţii, se constată că pentru această întrebare ponderea cea mai mare o are 
uitatul la televizor (45%) după care urmează cititul cărții (38,4%). 


Televizorul ca activitate puternic preferată nu face prea mari diferenţe (doar de 
câteva procente) în ceea ce priveşte mediul, sexul şi vârsta, dar, în privința studiilor, 
aceasta scade odată cu creşterea nivelului de studii. 

De citit se pare că se citeşte mai mult în urban decât în rural, mai mult de către 
femei decât de bărbați, mai mult peste 50 de ani (41,9%) şi între 36-45 (38,9%) şi mai 
mult odată cu creşterea nivelului de studii. 

Presa este citită mai mult în rural, mai mult de către bărbaţi, de către cei cu vârste 
între 46-50 de ani şi mai mult de către cei cu şcoală profesională ca nivel de studii. 

Mersul la spectacole este o activitate cu procente foarte mici, puţin mai crescute 
pentru urban, pentru vârsta de sub 35 de ani şi pentru cei cu şcoală profesională şi liceu. 

Se plimbă mai mult cei din urban (16,9%) faţă de rural (4,9%) — este de altfel, o 
activitate pentru un spațiu impropriu de locuire cum sunt blocurile din marile 
aglomerări urbane. Preferă această activitate mai mult bărbaţii, cei între 36-50 de ani şi 
cei cu liceul. 


Din compararea activităților principale desfăşurate în timpul liber, vizionarea TV ocupă 
primul loc atât în preferinţele elevilor cât şi în cele ale părinților. Lectura unei cărți se situează la 
foarte mică distanță de locul ocupat de televiziune, în ce priveşte părinții, dar i se alocă doar 
jumătate din timp faţă de vizionarea TV, de către elevi. 


4.3.2. Comunicarea în familie 


Comunicarea în familie are mai multe niveluri de profunzime (de la comunicarea 
superficială la nivelul bunelor maniere din societate până la comunicarea profundă a afectelor şi 
sentimentelor), are mai multe planuri (intelectuală, afectivă, socială...), are o anumită 
fundamentare afectivă (poate fi deschisă, evitantă, tensionată...) şi se petrece între mai mulți 
membri care au între ei relaţii specifice (de pildă femeia în familie poate fi soţie, mamă, soră, 
noră, soacră etc. — în funcție de rolul său şi de relaţia cu cel cu care interacționează comunicarea 
va fi aspectată specific). 

Televizorul este un bun prilej pentru a observa starea, nivelul şi planurile şi fundamentarea 
afectivă a comunicării în familie. 


159 


Bifaţi în dreptul fiecărei afirmaţii gradul de acord: (QF -15 A-D) 


(1- acord ; 2- dezacord ; 3-nici acord, nici dezacord) 


Afirmaţie 1 2 3 NR 
Seara, ne strângem în jurul televizorului şi discutăm. (B) 42,0% | 29,2% | 21,3% | 7,6% 
TV-ul e un prilej de bucurie în familie pentru că ne plac 
aceleaşi emisiuni. (C) 34,1% 28,3% | 28,3% 9,3% 
Seara, fiecare membru al familiei e absorbit de emisiunile de la 
televizor şi nu mai este atent la ceilalți. (A) 22,1% 41,1% | 26,7% 10,1% 
TV-ul e prilej de luptă pentru telecomandă (fiecare vrea să se 
uite pe alt canal) (D) 21,8% 42,8% | 19,1% 16,3% 


Televizorul ca obiect presupus neutru afectiv poate suporta proiecția climatului de 
comunicare din familie. Astfel în familiile în care comunicarea este foarte bună televizorul este 
şi el privit ca loc de întâlnire pentru discuţie şi ca prilej de manifestare a bucuriei de a fi 
împreună (76,1%). Acest procent este susținut şi de nivelul mare de dezacord (83,9%) pentru 
întrebările care arată starea de refuz al comunicării (41,1%) sau existente tensiunilor (42,8%). 
Acolo unde membrii familiei au încetat să mai comunice, fiecare se închide în sine şi în relația sa 
cu televizorul (22,1%). Iar acolo unde sunt conflicte, televizorul este un bun prilej pentru ca 


acestea să se manifeste (21. 8%). 


4.3.3. Valori. Semnificația televizorului pentru familie 


Bifaţi în dreptul fiecărei afirmaţii gradul de acord: (QF -15) 


Acelaşi item de mai sus, dar cu variantele sale deschise, a permis nuanţarea semnificației 


pe care televizorul o are în familie. 


Televizorul este Televizorul este 
pentru familia mea pentru mine 

mijloc de informare, documentare 244 66,3% 208 56,5% 
mijloc de relaxare, delectare, divertisment, plăcere, bucurie, 
hobby 142 38,6% 158 | 42,9% 
f. important, dependenţă 14 3,8% 13 3,5% 
ceva inutil 7 1,9% 15 4,1% 
ceva util, necesar 20 5,4% 23 6,3% 
ceva rău, dezinformare 5 1,4% 5 1,4% 
un rău necesar, fundal sonor 5 1,4% 4 1,1% 
Altele 13 3,5% 8 2,1% 


Prin această întrebare se dorea găsirea reprezentării simbolice cu care este investit 
televizorul. Răspunsurile însă, în majoritate au fost canalizate către exprimarea nevoilor 
conştiente pe care le satisface mass-media. Astfel, răspunsurile majoritare amintesc două dintre 
importantele funcții operaționale ale mass-media: informarea şi relaxarea. Aceasta arată că 
nevoile afective pe care televizorul le satisface sunt puțin conştientizate, ceea ce poate face din 

televizor un excelent mijloc de manipulare, dispunând de o deschidere afectivă neconştientizată 


ŞI total receptivă la mesaje subliminale. 


Punctul de vedere al părinţilor poate fi comparat cu opinia elevilor în ce priveşte 
evaluarea utilității televiziunii, cu atât mai mult cu cât părinții evaluează nu numai 
propria opinie, dar şi pe cea a familiei. În acest sens, conform unei selecţii de itemi 
referitori la consumul TV, cuprinşi în itemului QE-33 din chestionarul elevilor, 
majoritatea răspunsurilor gravitează în jurul aprecierii favorabile a rolului TV. O treime 
dintre elevi îşi exprimă acordul că vizionarea TV este o pierdere de timp, dar şi dintre 
aceşti elevi se înscriu în rândul celor care oferă opinii favorabile la itemii C sau E. 


Acord | Neutru | Dezacord | Medie 
Pentru a fi un om informat, la curent cu noutăţile, este util să 
urmăreşti emisiunile radio şi TV şi să citeşti ziarele. (C) 76,4% | 14,6% 7,5% 1,699 
Multe emisiuni TV le arată tinerilor care sunt comportamentele de 
succes în societate (cum să se îmbrace, cum să se poarte, cum să 
vorbească etc. ). (E) 66,8% | 19,4% 12,9% 1,543 
Vizionarea îndelungată a emisiunilor TV este o pierdere de 
timp. (A) 36,2% | 32,9% 30,5% 1,057 
Consumul de mass-media, chiar îndelungat, este lipsit de efecte 
dăunătoare. (H) 31,2% | 35,4% 31,7% 0,995 


4.3.4. Opinii 


4.3.4.1. Opinia părinţilor referitor la corectitudinea mass-media 


Evaluarea percepţiei asupra modului în care mass-media reflectă realitatea a fost solicitată 


fiecărei categorii de subiecți investigaţi, răspunsurile regăsindu-se în întrebarea: 


Ce părere aveţi depre felul în care este reflectată realitatea prin diferite medii de 
comunicare: (QF — 23; QE — 41; QP-20) 


Opiniile părinţilor se înscriu în următoarele limite, cea mai mare încredere fiind conferită 


pi 


mesajului radio. Dacă ne focalizăm asupra opiniei radicale „deformează”, 


doar unu din şase 


subiecţi are această părere, în timp ce, referitor la presa scrisă, aproape jumătate. 


Mijlocul de deformează o reflectă Nu Nu folosesc acest mijloc 
comunicare realitatea corect ştiu de comunicare 
Televiziunea 33,0% 43,3% 19,1% 1,1% 

Radio 15,8% 51,0% 22,3% 4,9% 

Presa scrisă 47,4% 25,1% 19,9% 1,4% 


Ca potenţial factor de influenţă, de formator de opinie, opinia exprimată de părinți pare a fi 


indusă şi copiilor, opinia negativă fiind exprimată în aceeaşi pondere, dar privitor la mesajul 


televizat părerea este cu mult mai bună. 


Deformează realitatea... | Reflectă realitatea 
Televiziunea 34,6% 56,5% 
Radio 17,0% 41,5% 
Presa scrisă 47,3% 32,6% 

Se observă că de o încredere mai mare în populaţia majoritară testată se bucură radioul. 
Increderea în televiziune scade uşor odată cu scăderea nivelului de studii şi este mai mare în 
urban decât în rural. Increderea în presă scade odată cu creşterea nivelului de studii şi are o 


pondere similară în rural şi urban. 


4.3.4.2. Opinia părinţilor referitoare la factorii de influenţă asupra tinerilor 


În ce măsură sunt influenţaţi pozitiv tinerii de părinți, şcoală, cărţi, prieteni, 
calculator, televizor, ziare, vedete (QF-16) 


În ce măsură sunt influenţaţi negativ tinerii de şcoală, cărţi, prieteni, calculator, 
televizor, ziare, vedete (QF-17) 


Cei doi itemi au solicitat o ierarhizare de către părinți a potenţialilor factori de influenţă, 
prezentaţi în listă, de la influenţa cea mai puternică, până la influenţa cea mai slabă. Pornind de 
cele două scale de evaluare: 

- pentru influenţa pozitivă, se ierarhizează 8 factori, ordonați de la cea mai puternică 
influenţă (locul 1) la cea mai puţin importantă (locul 8) ; 

- pentru influența negativă, se ierarhizează 7 factori, ordonaţi de la cea mai puternică 
influență negativă (locul 1) la cea cu influenţa cea mai slabă (locul 7) ; 


Opiniile părinţilor s-au ierarhizat astfel: 


iifțicate pozive Loc acordat, în funcţie de intensitatea influenţei pozitive 
i 1 2 3 4 5 6 7 8 
Factori Părinți 74,1% | 9,5% | 4,4% 1,6% | 2,5% 1,1% | 0,5% | 2,5% 
sociali Şcoală 20,7% | 49,3% | 11,7% | 3,5% | 2,5% | 2,2% | 2,2% | 1,1% 
prieteni 6,5% | 12,8% | 19,3% | 13,1% | 12,0% | 7,9% | 10,6% | 5,4% 
Factori de | Cărţi 7,6% | 6,8% | 30,5% | 142% | 8,7% | 8,7% | 7,9% | 3,8% 
meda TV 5,7% | 6,3% | 6,3% | 18,0% | 22,3% | 16,6% | 8,4% | 3,5% 
Ziare 3,5% | 1,4% | 2,5% | 9,3% | 8,4% | 16,9% | 20,2% | 20,2% 
calculator 95% | 3,5% | 11,4% | 18,5% | 17,7% | 12,5% | 9,3% | 5,2% 
Vedete 3,0% | 3,8% | 4,6% | 3,0% | 8,2% | 9,0% | 16,3% | 36,0% 
iu fluent nesate Loc acordat, în funcţie de intensitatea influenţei negative 
i 1 2 3 4 5 6 7 
Factori Şcoală 7,9% | 3,8% | 2,5% | 2,7% | 5,2% | 11,4% | 52,3% 
sociali prieteni 25,3% | 13,9% | 14,4% | 14,7% | 12,3% | 9,8% | 1,9% 
Factori de | Cărți 3,8% | 3,8% | 7,1% | 6,8% | 13,6% | 33,5% | 16,9% 
meda TV 17,2% | 18,3% | 17,2% | 14,2% | 8,7% | 6,5% | 3,8% 
Ziare 7,6% | 12,3% | 19,1% | 18,0% | 15,8% | 5,7% | 5,7% 
calculator 7,9% | 10,6% | 11,4% | 18,0% | 20,2% | 11,7% | 4,9% 
Vedete 32,2% | 17,7% | 12,3% | 6,8% | 6,3% | 3,3% | 90% 

Din punct de vedere metodologic, deoarece compararea unor structuri cu un număr mare 
de variante pe scala de evaluare (în cazul de față 7-8) apare ca dificilă, s-a procedat la 
introducerea indicatorului mediu — definind o intensitate medie a percepției - calculat pentru 
fiecare item ca medie ponderată a unui punctaj atribuit poziției pe scală şi numărul corespunzător 
de răspunsuri. În ce priveşte atribuirea punctajului s-au acordat: 

e pentru scala pozitivă (QF-16) au fost atribuite: 8p — pentru locul 1 (cea mai 
puternică influență), 7p — pentru locul 2 ... 1p — pentru locul 8 (influenţa cea mai 
slabă); 

e pentru scala negativă (QF-17) au fost atribuite: -7p — pentru locul 1 (cea mai 
puternică influenţă negativă), -6p — pentru locul 2 ... -lp — pentru locul 7 (influența 
cea mai slabă influenţă negativă), părinților — absenţi din listă - atribuindu-li-se Op. 

Cele două întrebări fiind proiectate în oglindă (cu excepția părinților, toți ceilalți itemi 
fiind cuprinşi în lista de evaluare), prin modul de evaluare pe baza indicatorului mediu, s-a 
obținut următoarea distribuţie a răspunsurilor: 


Intensitatea de percepţie a influenţei factorului 
pozitivă negativă 

părinți 7,11 0 

şcoală 6,21 -1,92 
cărți 4,43 -2,37 
prieteni 4,22 -4,5 
calculator 3,95 -3,37 
TV 3,77 -4,15 
ziare 2,44 -3,59 
vedete 2,22 -4,54 


Intensitatea influențelor: 
negative pozitive 


În ce priveşte opiniile părinţilor, se impun următoarele observaţii: 

e Menţionăm faptul că, deşi s-a solicitat o ierarhizare a unor factori dintr-o listă prezentată, 
prin atribuirea de locuri ordonate, au fost înregistraţi atât subiecţi care au oferit locuri unui 
număr mai restrâns de itemi (omiţând cu totul unii itemi din listă), cât şi subiecţi care au 
oferit acelaşi loc pentru doi sau mai mulți itemi, probabil din dificultatea de a ierarhiza în 
anumite situații. 

e Ca itemi în oglindă, de regulă, fiecăruia i s-a atribuit câte un loc pe fiecare din cele două 
scale. Au apărut, însă şi situaţii în care un subiect a conferit unui item un acelaşi loc pe scara 

de ierarhizare — atât ca influenţă pozitivă, cât şi ca influenţă negativă (de exemplu, referitor 
la itemul „vedete”, acelaşi părinte i-a conferit atât cea mai puternică influență pozitivă, cât şi 
cea mai puternică influență negativă), fapt se poate datora modului de definire generică a 
categoriei de ierarhizare, în fiecare item regăsindu-se, în opinia respondenţilor, atât elemente 
cu conotaţie percepută pozitiv, cât şi elemente cu conotaţie percepută negativ de către 
subiecți. 

e  Referindu-ne la grupul factorilor sociali, desigur că familia şi şcoala sunt percepute, cu 
deosebire, ca principali factori cu influenţă pozitivă. Există şi opinii care situează şcoala pe 
primele locuri de influență negativă. În ce priveşte prietenii, rolul lor a fost distribuit cvasi- 
egal pe scala de evaluare, în grupul de prieteni existând atât persoane cu influență pozitivă, 
cât şi persoane cu influenţă negativă. 

e  Referindu-ne la influenţa media, cartea este percepută pozitiv în cea mai mare măsură. 
Televiziunea şi calculatorul sunt distribuite aproape simetric pe scala de percepere a 
influenţei. Dintre mijloacele media, presa scrisă a întrunit în majoritate voturi negative, iar 
vedetele mediatizate pe diferitele canale media sunt cotate cu cea mai nefavorabilă influenţă. 

Factorii de influenţă pozitivă în opinia părinților sunt părinţii (74,1%), şcoala (20,7%), 
cărțile (7,6%). Acest aspect arată că părinții îşi asumă cu responsabilitate un rol principal în 
educația copiilor lor, că ei au încredere în şcoală şi în cărți. 

Factorii de influență negativă în opinia părinților sunt vedetele (32,2%), prietenii (25,3%) 


şi televizorul (17,2%). Aici apare din nou sentimentul de responsabilitate al părinților pentru 
eşecurile pe care le au sau le anticipează a avea copiii lor. Vedetele sunt apanajul televiziunii 
(fund în general create şi susținute de televiziune), iar aceasta se consumă în familie. Prietenii 
apar pentru a reda sentimentul general al părintelui ce are copiii adolescenţi pe care nu-i mai 
poate controla îndeaproape, iar vina este aruncată în ograda grupului alternativ la familie pe care 
tânărul şi-l găseşte. Este o reacție psihologică specifică a părinților de copii adolescenți. 


Pentru evaluarea opiniei părinților asupra emisiunilor TV cu grad sporit de nocivitate 
pentru formarea şi educarea tinerilor, s-a solicitat completarea informației cu răspunsurile la 
următoarea întrebare: 


În cazul în care consideraţi că sunt emisiuni TV care îi pot influenţa negativ pe 
tineri daţi exemple (QF-18) 


Utilizând o întrebare deschisă, s-a evitat restricționarea numărului de răspunsuri, astfel 
încât au fost înregistrate de la unu la trei răspunsuri oferite de cei 296 (81%) de subiecţi care au 
avut ceva de spus în acest sens. Important este faptul că subiecţii nu s-au rezumat la a 
exemplifica numai emisiuni TV, ci au definit şi elemente de nocivitate promovate pe diferite 
canale. 

În lista emisiunilor care, în opinia părinţilor, prezintă un pericol pentru educarea copiilor 
se regăsesc, în mare măsură, emisiuni de divertisment agreate de elevi (QE-27). Principalele 
emisiuni menţionate au fost: 

Big Brother 6,2% 
Ciao Darwin 8,6% 
Vacanța Mare 14,1% 
Stirile de ora 17 

Gheorghe Eo RE AIE 2,6% 
Monica = e (INI 27 OEI 2,6% 


Brigada Mobilă 5 1,4% 


nr In opinia părinților In opinia elevilor 


Au mai fost menţionate şi alte emisiuni, dar sporadic, de câte 1-2 părinţi, între care: 


Academia vedetelor, Bebe, Euro-bingo etc. 


Cea de a doua categorie de răspunsuri vizează mesaje transmise de diferite emisiuni, 


opinii reflectate şi în răspunsurile elevilor la itemi din întrebările(QE-33; QE-34). Părinţii 


reclamă programarea unor emisiuni care promovează: 


O: Na | o | 
27,2% 
16,6% 


ubcultura (telenovele, unele emisiuni de 
divertisment etc.) 55 15,1% 


Sunt menționate în acest context şi prezentarea unor reclame sau emisiuni de ştiri cu 


elemente de violență sau trivialitate. 
In rândul acestor mesaje se înscriu şi opinii ale elevilor, între care se rețin şi 
justificative pentru care tinerii şi-au exprimat acordul: 


elementele 


Acord 
Multe emisiuni TV, multe ziare şi reviste promovează violenţa, trivialitatea, 
comportamentele infracționale. (QE-33 / D) 55,0% 
Reflectă realitatea socială, marcată de trivialitate şi violență. (QE-34 / A) 69,0% 
Violenţa, chiar exprimată trivial, este o reacţie justificată față de injustiţia socială. (QE- 
34/0) 35,3% 
Ar trebui interzise pentru că violența şi trivialitatea sunt comportamente dăunătoare. (QE- 
34/F) 30,6% 
Nu sunt educative, dau un exemplu prost tinerilor. (QE-34 / G1) 2, 4% 


4.3.4.3. Responsabilitate 


Cine credeţi că ar trebui să aibă responsabilitatea în sprijinirea tinerilor pentru 
formarea discernământului legat de consumul de mass-media ? (QF-19) 

parinti 277 | 75,5% 
ma 153 | 41,7% 
prietenii 6 1,6% 
mass-media 63 | 17,2% 
Altii 10 | 27% 


— altii; 2,7% 


prieteni; 


1,6% 


părinți; 
75,5% 


Aici, mulți părinți au pus pe primul loc al responsabilității mai multe instituții, cu toate 


acestea, şi-au păstrat cea mai mare pondere în asumarea responsabilităţi (75%), dar şi delegarea 


responsabilității către alte instituţii are o pondere foarte mare (63,2%). Instituţiile cele mai 


amintite în afara familiei fiind şcoala şi mass-media însăşi. 


E 36-45 ani 
E peste 50 ani 


S sub 35 ani 
EI 46-50 ani 


100% 


80% 


60% 


40% 


20% 


0% 
mass-media altii 


părinți şcoală prieteni 


E urban EI rural 


100% 


80% 


60% - 


40% - 


20% 4 


0% + 


EI sc.profesonalăi 
O st.universitare 


E gimnaziu 
EI liceu 


părinți şcoală 


prieteni mass-media altii 


— Ma 


mass-media altii 


părinți şcoală prieteni 


părinți şcoală 


mass-media altii 


prieteni 


Se constată că diferențele de atribuire a responsabilității variază foarte puțin în raport de 
mediu, sex, vârstă, pregătire. Excepţie fac doar părinţii care au ca pregătire şcoala profesională şi 


care acordă o pondere mai mare școlii în formarea discernământului tinerilor faţă de mass-media. 


Au fost oferite între unu-trei răspunsuri, distribuţia numărului de răspunsuri fiind următoarea: 


Număr de răspunsuri: 

- trei răspunsuri 31 8,4% 
- două răspunsuri 85 23,2% 
- un Singur răspuns 244 66,5% 
- nici un răspuns 7 1,9% 

Dacă în cazul răspunsurilor multiple s-ar aplica ponderi de 0,33 (pentru triple), respectiv 
0,5 (pentru duble), am putea utiliza formula de „cel mai” şi s-ar obţine următoarea structură: 


NonR; 
1,9% 


altii; 1,9% — 
l Pá 


mass-media; 
11,4% 


prieteni; 
08% 


şcoală; 
25,6% 


părinţi; 
58,3% 


4.3.4.4. Atitudini 


În funcţie de opiniile pe care şi le-au format despre unele aspecte ale mass-media, părinții 


iau şi atitudini în educaţia copiilor lor, pe care şi le exprimă ca preferinţe, aspirații, păreri decise. 
Astfel, de pildă, dacă un părinte crede că vizionarea îndelungată a emisiunilor de televiziune este 
o pierdere de timp şi doreşte în acelaşi timp ca fiul său să înveţe pentru a-şi continua studiile — 
este coerent ca el să ia măsuri pentru limitarea timpului copilului său la televizor şi pentru 


prelungirea timpului de studiu. 


Bifaţi în dreptul fiecărei afirmaţii gradul de acord: (QF-21) 


Prefer ca fiul (fiica) mea: Acord Dezacord Neutru 
să înveţe pentru şcoală pentru a-şi continua studiile (E) 88,6% 1,1% 6,8% 
să citească mult, orice (îi aduce un plus de cultură) (C) 83,9% 3,0% 9,8% 
să stea în faţa calculatorului (se pregăteşte pentru zilele 

noastre) (B) 52,3% 11,7% 28,6% 
să mă ajute în gospodărie (F) 51,5% 11,4% 29,7% 
să stea în faţa televizorului (acasă e ferit(ă) de pericolele 

străzii) (A) 36,0% 31,3% 27,5% 
să stea cu prietenii (se pregăteşte pentru viaţa socială) (D) 34,6% 20,2% 35,1% 
să înveţe o meserie pentru a spori cât mai curând veniturile 

familiei (G) 34,1% 32,4% 23,4% 


Activitatea cea mai puternic preferată de către părinţi pentru copiii lor este aceea de a 
învăţa pentru a urma un nivel superior de studii, coroborată cu aceea de a citi şi de a lucra la 
calculator. Aceasta arată un nivel înalt de aspirație al părinților pentru copiii lor, dar şi o imagine 
pozitivă pe care o au şcoala, studiul şi intelectualul în societatea noastră. 


Bifaţi în dreptul fiecărei afirmaţii gradul de acord: (QF-22) 


Acord | Dezacord Neutru 
Pentru a fi informat e util să urmăreşti mass-media (tv. , radio, 
ziare) (C) 82,0% 4,1% 10,4% 
Jocurile electronice pot creea dependență asemenea drogurilor 
(B) 66,2% 19,1% 9,8% 

Acord | Dezacord Neutru 

Sunt emisiuni care ar trebui interzise (G) 64,6% 12,8% 12,8% 
Mass-media promovează adesea violenţa, trivialitatea (D) 57,8% 13,1% 21,5% 
Vizionarea îndelungată a emisiunilor tv. este o pierdere de timp 

(A) 49,3% 21,8% 23,7% 
Mass-media îi învaţă pe tineri cum să reuşească în viaţă(E) 37,1% 18,0% 40,1% 
Consumul îndelungat de mass-media e lipsit de efecte 

dăunătoare (F) 19,3% 44,1% 28,9% 


Afirmația, ce se referă la utilitatea mass-media pentru informare, a generat un acord 
aproape general (82%). Acest fapt arată, pe de o parte, încrederea foarte mare de care se bucură 
mass-media în rândul populației testate, precum şi inexistenţa conştientizării motivelor profunde 
pe care le au oamenii atunci când îşi ocupă timpul astfel. Aceasta arată, o dată în plus, terenul 
fertil pe care se poate realiza manipularea prin mass-media. Încrederea în mass-media este 
dovedită şi prin acordul (de 37%) cu afirmaţia că mass-media îi învaţă pe tineri cum să reuşească 
în viaţă. 

Afirmațiile: Vizionarea îndelungată a emisiunilor tv. este o pierdere de timp (49,3%) şi: 
Mass-media promovează adesea violența, trivialitatea (57,8%) sunt contrabalansate prin 
dezacordul cu afirmaţia: Consumul îndelungat de mass-media e lipsit de efecte dăunătoare 
(44%). Şi în general apare o atitudine echilibrată de critică şi acceptare a televiziunii aşa cum 
este ea. 

Părinţii testați par a fi conştienţi de mass-media ca de o sabie cu două tăişuri (iluzia 
informării şi manipularea). Răspunsurile lor exprimă faptul că, dacă nu este utilizată cu 
discernământ şi cumpătare, mass-media poate deveni periculoasă pentru consumator. Cu toate 
acestea nu-şi iau nici o măsură de precauţie. Explicaţia poate să vină dintr-o reacție caracteristic 
umană în a simți pericolul. Pericolul este legat de imaginea străinului şi se proiectează în teama 
de necunoscut, or, din acest punct de vedere, mass-media este tocmai aceea care informează 
micşorând necunoscutul. Elementele considerate periculoase sunt cele ce invadează intruziv 
teritoriul personal. Or, mass-media nu face un act de intruziune pentru a trezi nevoia de apărare 
ci dimpotrivă, accesul la această lume este cumpărat cu bani, iar consumul se face în interiorul 
spațiului personal, ca şi cum i-ar aparţine acestuia. 


4.3.5. Propuneri 


Ce propuneri puteți face pentru ca mass-media să ajute dezvoltării tinerilor? (QF- 
24) 


Reglementări | Să educe (intelectual, moral, estetic...) 
Reglementări interne (să nu fie aservită politic, să reflecte corect 
realitatea, să facă apel la specialişti) 24,2 
Reglementări externe: CNA, părinţi, profesori... 


Ofertă Să ofere mai multe informaţii generale 
Să ofere emisiuni cu, despre, pentru tineri 
Să ofere locuri de muncă 


Să fie accesibilă: preţ, oră... 


168 


Critici Critică: nu-i ajută pe tineri, îi plictisesc 
Critică: mai puţină violență, trivialitate, comercial 


Altele Altele 4,6% 


Ca reglementări propuse în majoritate sunt cele de oridin intern şi în special axate pe 
aspectul educativ. Părinţii îşi doresc în proporție de 69,4% ca televiziunea să aibă un rol educativ 
în viaţa tinerilor. 

Propunerile din sfera ofertei se axează în special (77,1%) pe dorința părinților de a fi cât 
mai multe emisiuni cu şi despre tineri — se subînțelege aici tot cerința de educaţie nonformală a 
părinților pentru copiii lor adolescenţi. Un procent mare (14,6%) doreşte ca televiziunea să ofere 
locuri de muncă (aceasta, poate şi datorită rolul supradimensionat pe care televiziunea îl are în 
societate). 

Criticile părinților în proporție de 95,7% se referă violență, trivialitate şi comercial. 
Aceasta poate arăta şi un anumit grad de saturație relativ la aglomeraţia emisiunilor cu un nivel 
foarte scăzut cultural. 


4.3.6. Concluzii 


Părinții se simt responsabili pentru devenirea copiilor lor, dar le este greu să-şi asume 
această responsabilitate total; de aceea există o tendinţă mare de a-şi găsi aliaţi în şcoală şi în 
mass-media şi de a găsi, de asemenea, şi țapi ispăşitori în grupul de prieteni şi în mass-media. 

Din acest studiu se poate vedea că părinții îşi asumă responsabilitatea (chiar dacă o refuză 
conştient şi o plasează în spațiul şcolii sau al mass-mediei, prin întrebările indirecte privind 
responsabilitatea lor se plasează pe primul loc) în privinţa educaţiei pentru mass-media. Aceasta 
arată un nivel de maturitate şi de echilibru în relaţia cu copiii, deficienţa stă în neperceperea 
exemplului personal ca mijloc educativ. 

Părinţii au o mare încredere declarată în şcoală şi în instituția «cărții», şi mai nou, a 
calculatorului, precum şi în reuşita intelectualului. 

Au, de asemenea, o mare încredere în mass-media şi sunt mari consumatori de televiziune, 
mai ales. Ei înşişi par în dificultate în raport cu formarea discernământului în consumul de mass- 
media şi par, sub anumite aspecte, a fi într-o relație semihipnotică cu televizorul. 


4.4. Opiniile experților 


Cercetarea a investigat opiniile unor experți” din domeniile mass-media şi educaţiei printr- 
un ghid de interviu la care au răspuns 17 persoane. A fost organizat un focus grup orientat spre 
discutarea aceleiaşi problematici cuprinse în ghidul de interviu ”, la care au participat cei care au 
dat răspunsuri scrise, dar şi alte persoane. 

Opiniile rezultate din răspunsurile scrise ale experților şi din dezbatere acoperă o 
problematică actuală şi complexă a rolului şi a impactului educativ al mass-media. Problemele 


Vezi lista participanţilor din Anexe 4 
"Vezi Anexe 4 


169 


supuse atenției şi răspunsurile au vizat tendințe generale. Aşa cum menţiona un participant, 
trebuie luată în considerație o „prudență metodologică” legată de diversitatea mediilor de 
comunicare, la care putem adauga diversitatea intereselor producătorilor de mass-media, aşa cum 
punea în evidență un alt interlocutor la dezabatere. 

Este interesant faptul că aproape toți specialiştii care au participat la dezbatere şi au 
răspuns la întrebări au afirmat ca fiind foarte importantă tema pusă în dezbatere, au menţionat 
faptul că este una din puţinele abordări din perspectiva educației şi a ştiinţelor educaţiei. Fiecare 
întrebare a fost considerată ca o problemă, la descifrarea şi rezolvarea căreia experții şi-au adus 
contribuția prin competențele specifice, prin opiniile, convingerile pe care le-au împărtăşit. 


4.4.1. Diagnosticarea rolului mass-media în educația informală 


Educația informală, ca şi educaţia formală şi educaţia nonformală se realizează datorită 
capacității fiinţei umane de a fi educabilă şi necesităţii acesteia de a avea relaţii, comunicare şi 
experienţe sociale prin care poate să se dezvolte, să capete identitate culturală, demnitate socială. 

Mass-media se dezvoltă într-un mediu cultural, selectează, produce şi transmite valori, 
informaţii, opinii, modele de comportament. Astfel participă la educaţia informală. În acelaşi 
timp publicul receptează ceea ce mass-media transmite, se educă astfel, în raport cu anumite 
tendinţe şi motivații proprii. Cei mai permeabili la influenţele mass-media sunt tinerii, care au şi 
nevoia de a se alimenta din mai multe surse culturale, din mai multe experienţe sociale pentru a- 
şi forma propria identitate şi istorie a personalităţii dar, au şi nevoia de a se adapta, de a se 
integra social, cultural. 

Am investigat opiniile experților cu privire la mass-media raportate la cele două structuri şi 
procese importante din sistemul comunicării: emiterea (prin promovare) şi receptarea (prin 
capacităţi, nevoi, motive) mesajelor, care desigur sunt diferențiate şi uneori chiar determinate în 
mare parte de specificul canalului, al mijlocului de comunicare. 

Întrebările au avut intenţia de a detecta tendinţele, care pot să fie sesizate dacă putem 
discerne câteva coordonate, dacă utilizăm mai multe perspective pentru a contura şi verifica 
identificarea tendințelor semnificative. 


4.4.1.1. Valorile, modelele, simbolurile promovate de mass-media 


Diagnosticarea rolului educativ al mass-media se poate releva în două trepte: în primul 
rând, prin ceeea ce promovează şi este conştientizat în câmp cultural şi în al doilea rând, în raport 
cu şcoala, cu educaţia informală, în câmp educativ. Indirect, am obținut şi opinii cu privire la 
valorile, modelele pe care le promovează şcoala, educaţia formală în general. Ne este necesară 
această comparaţie prin care putem să observăm diferenţele şi asemănările, raporturile de 
complementarite sau de contradicție dintre educația informală (prin mass-media) şi educaţia 
formală (prin şcoală). 


Care sunt valorile, modelele, simbolurile promovate de mass-media în 


concordanţă / discordanţă cu şcoala? (QFG-1) 

Răspunsurile au fost de mai multe categorii, în funcție de cuvântul cheie, pe care l-au luat 
în considerație din întrebare, prin care au receptat problema şi au orientat răspunsul. 

(1) Unele răspunsuri s-au oprit la început asupra a ceea ce reprezintă promovarea pe care o 
realizează mass-media. O opinie a fost aceea că „nu se poate vorbi de o <<promovare>> a unor 
modele de către mass-media. Putem vorbi mai degrabă de o vizibilitate (s. n.) mai mare sau mai 
mică a unor valori, simboluri, stereotipuri”. Desigur, ceea ce transpare direct este vizibilitatea, de 
fapt transmiterea. Promovarea poate să fie intenționată sau nu, conştientă sau nu, programată sau 
nu. Din această perspectivă, altă opinie a fost aceea care consideră că promovarea valorilor, 
modelelor este determinată de interesele economice, politice. Diferențele dintre orientarea unor 
canale ar fi determinate tocmai de astfel de interese. Cel puţin o parte din mass-media este 
orientată spre profitul commercial. „Astfel, mass-media slujeşte caracterul privat şi, în 
consecință, preponderent comercial al afacerii de presă”. Se aduc ca argumente: „prezența 
masivă a publicității”; „adevăratul cult pe care îl promovează pentru câştigul financiar, cu sau 
fără efort”; vedetele mediatice sunt „oameni care nu duc grija zilei de mâine” şi care, fiind 
persoane de succes, devin modele de comportament pentru tineri. 

Tot în ceea ce priveşte promovarea, o opinie nuanţează, punând în evidenţă diferența 
dintre ceea ce pretinde mass-media că promovează şi ceea ce realizează de fapt. De exemplu, 
pretinde că promovează corectitudinea, dar, de fapt selectează din realitate şi interpretează cu 
prioritate ceeea ce este negativ. Deşi face aceasta în scopuri comerciale, pentru a crea audiență 
prin senzaţional, pretinde că se supune unor comandamente morale de îndepărtare a răului. 
Promovarea este astfel o disimulare a intereselor amintite anterior. 

(2) Răspunsurile care au desemnat valori, modele, simboluri promovate de mass-media în 
raport cu şcoala pot fi incluse în căteva categorii: 

a) mass-media promovează aceleaşi modele sau valori ca şi şcoala, dar cu metode, 
interese, funcţii, efecte diferite; 

b) mass-media promovează anumite valori în concordanță cu şcoala (chiar aceleaşi) dar 
promovează şi valori în discordanță cu şcoala (altele, chiar contradictorii, negative); 

c) mass-media promovează anumite valori  (semnificativul, pitorescul, ineditul, 
actualitatea), iar şcoala promovează alte valori, cu totul diferite (cele universal acceptate: 
adevăr, echitate, eroism, cunoaştere) şi este determinată la eforturi pentru a atenua sau anihila 
influenţele negative induse de mass-media în conştiinţa şi comportamentul tinerilor; 

d) mass-media promovează (nu în raporturi de concordanță / discordanță față de şcoală) 
modele din „viaţa reală”, „oferă, în modalităţi specifice, tabloul societății româneşti”, realizează 
funcţii, are „componente” „pe care şcoala nu le oferă” şi „dă posibilitatea opțiunii” prin oferta 
diversificată corespunzătoare nivelului cultural şi de educaţie „obținută în şcoală şi familie” 
(ş.a.), aşa cum ni se relatează într-un răspuns, în care se subliniază totodată, dimensiunea 
comercială a mass-media; rămâne însă „de discutat proporția dintre aspectele pozitive şi 
aspectele negative”; 

e) mass-media şi şcoala, „ambele sunt discordante cu valorile vieţii, inducând adesea 
valori contrare”; „hiatusul” comun se realizează totuşi diferit: „școala este prea < academică> şi 
nu promovează competenţe de viață”, iar mass-media „cultivă spectacularul şi prezintă modelele 

ei de reuşită socială interesată doar de cifra de câştige a vedetei şi nu de mijloacele şi 
competențele care au dus-o la acestă reuşită”. 

Din prima categorie (a) selectăm câteva opinii, interesante şi prin faptul că provin de la 
ziarişti şi de la responsabili din educaţia formală: 


„ca modele, oamenii şi faptele de succes sunt promovate şi de şcoală şi în mass- 
media, diferenţa fiind că în şcolă primează succesul intelectual, iar în mass-media cel 
financiar”; 

- „Valorile, modelele, simbolurile promovate de mass-media şi cele propuse de şcoală 
dezvoltă în comun atitudinea concurențială, spiritul concurenţial este încurajat şi 
prezintă o valorizare pozitivă”, dar diferenţa apare prin „faptul că, în general, 
produsele mass-media se subsumează unei viziuni consumatoriste (publicul este în 
primul rând un consumator: de politică, de produse şi servicii, de sport, de 
senzațional, ş.a.m.d.), spre deosebire de viziunea strict educaţională propusă de 
şcoală”; 

- „Valorile etice, modelul democraţiei, simbolurile naţionale sunt promovate, în mass- 
media, în concordanţă cu şcoala. Dar valorile rezultate din viaţa socială de azi, 
relativ la emanciparea comportamentală şi a mentalităților, sunt promovate într-un 
mod mai agresiv decât la şcoală. Se insistă pe vulgarizare, probabil cu ideea de a 
produce dezinhibare”. 

Din a doua categorie (b) fac parte 5 răspunsuri (din 17 scrise), dar valorile, modelele de 


comportament care marchează concordanța şi discordanța sunt numai uneori aceleaşi. Am 
marcat în în tabelul de mai jos, între paranteze, numărul de răspunsuri asemănătoare. 


Mass-media în concordanţă cu şcoala 


Mass-media în disconcordanţă cu şcoala 


Adevărul (4) 

Libertatatea de expresie (gândire, acțiune, 
afirmarea personalităţii) (3) 

Spiritul civic(3) 

Spiritul critic (2) 

Creativitatea, inițiativa (2) 

Competenţă, profesionalism (2) 

Cultivarea (prin lectură, artă) (1) 
Compasiune, generozitate, respect (1) 
Comportament activ (1) 


Agresivitate, vulgaritate, indecenţă (3) 
Minciuna (2) 

Senzaţionalul (2) 

Vedetismul (2) 

Spiritul de competiție (2) 

Sexualitatea (2) 

Manipularea (2) 

Arivismul, lipsa de scrupule (2) 
Violenţa (2) 

Duplicitatea, ipocrizia (1) 


Impunerea valorilor „îndoielnice” (1) 
Pasivitatea (1) 


Dacă ne-am raporta la propunerile cu privire la mass-media, pe care le fac elevii 
investigați în această cercetare, am putea să observăm că majoritatea valorilor pozitive din prima 
coloană sunt recomandate de ei pentru toate categoriile de media, iar comportamentele negative, 
menţionate de experții ca fiind promovate de mass-media în discordanţă cu şcoala sunt cele 
criticate de cei mai mulți elevi. Spiritul de competiție, care a fost considerat de alte opinii ca 
fiind promovat şi de şcoală şi de mass-media, aici apare ca fiind promovat numai de mass-media 
în discordanţă față de şcoală. Acesta depinde desigur de finalitatea şi contextul în care se 
manifestă, de aceea este firesc ca spiritul de competiție să fie detectat şi apreciat în diferite 


moduri, de către diferite persoane. 


172 


Din a treia categorie (c) menționăm un răspuns cu putere explicativă pentru diferenţa dintre 
valorile şcolii şi valorile mass-media, şi totodată, pentru disimularea şi manipularea pe care o 
practică uneori mass-media pentru a căpăta legitimitate în spațiul public pentru produsele sale. 

„Mass-media sunt orientate spre <<valori de randament>> (Piaget), printre care audiența, 
ceea ce înseamnă că nu putem aştepta de la ele să participe la socializarea prin valori, care 
presupune transmiterea / internalizarea unor valori de finalitate; dacă se întâmplă s-o facă, ele o 
fac neprogramatic, tot în numele unor valori de randament (de pildă, creşterea vânzărilor)”. 


4.4.1.2. Trebuinţe, motive, virtuți educative ale consumului de mass-media 


Consumul de mass-media ar trebui să răspundă unor trebuinţe, motive şi capacităților de 
educabilitate de care dispune receptorul, „beneficiarul”, ca individ sau comunitate, în raporturile 
cu mass-media. Nu întotdeauna aceste aşteptări sunt satisfăcute de producătorii mass-media. 
Abundenţa şi diversitatea produselor mass-media nu sunt compatibile, în primul rând calitativ, 
cu nevoile de dezvoltare ale fiinţei sau ale comunității umane. Oferta, aşa cum observăm adesea, 
se raportează la un nivel existent de cultură şi de educaţie. Mai mult chiar pentru a satisface un 
public larg, mass-media se raportează la un nivel minimal, pentru că acesta este desigur atins de cei mai 
mulți. Se poate astfel influenţa nivelul aspirațiilor când mediul oferă standarde culturale scăzute. De 
aceea, s-au investigat opiniile cu privire la aşteptările tânărului consumator de mass-media. 


Care credeţi că sunt principalele motive, trebuinţe ale consumului de mass-media 
în rândul tinerilor, pe care le satisfac cu precădere mass-media românească? Ce 


ar dori / trebui să înveţe şi ce învaţă elevii din mass-media? (QFG-3) 


Un răspuns a abordat aceste probleme din perspectivă metodologică, menţionând 
diversitatea trebuinţelor şi a motivaţiei, în funcție de vârsta, experienţa, statutul social la tinerilor. 
Ca soluţie pentru a doua parte a întrebării, se propune, pe lîngă investigarea consumului de mass- 
media, investigarea opiniilor elevilor prin discuţiile cu profesorii la şcoală, cu părinţii în familie 
şi de către cercetători, prin „investigaţii calitative”. S-a putut constata astfel necesitatea cercetării 
întreprinse prin acest proiect. Acest partener la cercetare, la fel ca şi alţii, a desemnat însă şi o 
motivaţie pe care o consideră valabilă pentru majoritatea tinerilor: divertismentul. O parte a 
răspunsurilor a menţionat ceea ce determină anumite trebuințe, altele au arătat care sunt 
trebuințele şi cum şi le satisfac prin consumul de mass-media, altele au arătat numai care sunt 
principalele trebuinţe, motivații ale tinerilor. În cele mai multe cazuri, modalităţile de satisfacere 
sunt minimale sau neconcordante în raport cu trebuințele. Combinând aceste răspunsuri, în 
funcţie de trebuinţele sesizate, a rezultat tabelul următor: 


Situaţii, cauze care induc, Trebuinţe / nevoi, motive Modalitatea de satisfacere 
influențează 


Incapacitatea familiei şi a Nevoia de valori şi de modele, | Interesul pentru vedetele mediatizate, 
şcolii de a propune elevilor de cultură şi de educaţie; imitarea unor modele, „mimarea” 


modele, valori, criterii şi „nevoia de identitate” valorilor inferioare, mediatizate mai 
orientări convingătoare ieftin 


Insuficienta cunoaştere a Nevoia de cunoaştere, de Informaţii despre situaţii inedite, 
oamenilor şi a vieții reale informare, curiozitatea; fapte şi comportamente şocante, viața 

Situaţii, cauze care induc, Trebuinţe / nevoi, motive Modalitatea de satisfacere 
influențează 


„nevoia de noutate”; uneori privată a vedetelor, tendinţe din 
„nevoia de structurare a diferite domenii mediatizate 


timpului” (Lucien Seve) publicitar 


Lipsa, insuficienţa Nevoia de comunicare Receptarea unor modalităţi de 
comunicării anonimă sau personalizată în comunicare fără implicare directă, 
anumite situaţii; însuşirea unor | situaţia partenerului pasiv; raportarea 
stiluri de comunicare; nevoia la „partenerul substitut (surogat)” 
de comunicare publică, de 
dialog social 


Insatisfacţii în raport cu Nevoia de evaziune, Cantonarea în consumul de preparate 
realitatea, imaginarea de virtualitate, imaginare şi virtuale 
realului posibil de transcendentă Desene animate, telenovele, filme 


Situaţiile de stress şi de Nevoia de divertisment Consumul de muzică, emisiuni 
nesiguranță, plăcerea (menţionată de majoritatea) satirice, jocuri electronice 

jocului, a distracției Lipseşte divertismentul cultural 
Cunoaşterea şi integrarea „Nevoia de tablou unitar al Nesatisfăcută, sau numai parțial 
într-o lume cu ritmuri rapide | lumii” (Erich Fromm) satisfăcută de enciclopedii, reviste de 
de schimbare, cu tendinţe de ştiinţifice sau de canale de televiziune 
globalizare, cultural-ştiințifice, străine 
informatizată, a cunoaşterii 


Adaptarea, integrarea, „Nevoia de devoțiune” Nesatisfăcută, absente modelele 
participarea socială pozitive de urmat 

Afirmarea, dezvoltarea „Nevoi educaţionale şi Nesatisfăcute sau numai accidental 
personalităţii culturale autentice” satisfăcute 


Autoeducaţia este specifică educației informale. Tinerii în general, elevii în special, prin 


consumul de produse mass-media se autoeducă. „Cultura media”, receptată zilnic un număr de 
ore, produce influenţe educative în concordanță cu calitatea produselor acestei culturi. De aceea 
este firească întrebarea: „Ce ar dori / trebui să înveţe şi ce învaţă elevii din mass-media?” 
Răspunsurile au fost în cea mai mare parte complete, aşa că putem să facem o listă de opinii, din 
care unele coincid. Unele răspunsuri au propus anumite modalităţi de prezentare (în paralel 
situaţii de reuşită şi de eşec) care ar fi relevante, de exemplu, pentru a cunoaşte realitatea socială 
şi posibilitățile de integrare, de care tinerii au nevoie. 


A DR. F K are A 
Ce ar dori / trebui să înveţe Ce învaţă din mass-media 


-Nu ar trebui să înveţe ci doar să afle -Ce nu le este necesar 
-Despre ce este nou, la modă -Ce nu-i învaţă părinții şi profesorii 
-Să interiorizeze modelele pozitive ale societăţii în | -Ce este facil şi suburban 


care trăiesc -Se promovează nonmodele 

-Să înveţe cum se pot rezolva probleme legate de: | -Cum se sparge o uşă sau un cont bancar 
accesul la învățământ, burse, locuri de muncă, | -Pseudovalori, nonvalori, prost gust 

locuință, emigrație. -Promovarea modelelor de reuşită fără muncă 


* Cele mai multe răspunsuri, fiind din partea adulților, au semnalat ceea ce ar trebui să înveţe elevii din mass- 
media 

3 E A ¥ p3 RET F 
Ce ar dori / trebui să înveţe Ce învaţă din mass-media 


-Să asimileze valori autentice (din orice domeniu) 
-Cum se resping nonvalorile 

-Norme morale 

-Importanța pregătirii temeinice, a talentului cultivat 
-Cum se întreţine o prietenie 


-False aspirații 

-Imoralitate 

-Mediocritatea 

-Disprețul 

-Promovarea unor stereotipuri, prejudecăți 


-Lipsa de relevanță a apartenenței comunitare 
-Relativizarea şi respingerea istoriei 
-Atititudini cosmopolite, asociate cu atitudini 
de intoleranță față de diversitatea culturală 
-Relativizarea criteriilor estetice (promovarea 
kitsch-ului) 

-Valorizarea excesivă a succesului material 

- Despre viaţa sexuală 

- Violenţa brutală şi sofisticată 

- Vulgaritatea, indecenţa 


-Să se informeze în legătură cu diferite evenimente 
economice, sociale, politice, culturale, sportive etc. 


- Norme, roluri şi modele de comportament „în 
acţiune” 
- Conştiinţa identitară 


- Valoarea muncii, efortul 
autorealizare 

- Criterii de evaluare a lumii contemporane 

- Capacitatea de orientare într-o lume multiculturală 


- Cum să comunice în diferite situații 


propriu pentru 


Opiniile au fost critice în cea mai mare parte. În primul rând pentru că mass-media nu 
răspund la ceea doresc sau ar trebui să înveţe elevii. Ei reprezintă totuşi un public numeros; dacă 
mai adăugăm şi majoritatea adulților care recunosc puterea de influență a mass-media şi exprimă 
opinia critică relatată anterior, rezultă că mass-media nu răspund pozitiv la nişte aşteptări ale 
publicului şi totodată că nu utilizează cu competenţă şi eficiență maximă capacitățile proprii şi 
capitalul de încredere pe care publicul îl acordă. În al doilea rând, ceea ce difuzează mass-media 
abundent şi repetitiv este fie inutil, fie contradictoriu cu nevoile autentice ale tinerilor, fie chiar 
periculos, conducând spre atitudini, comportamente neadecvate, deviante sau chiar spre 
delincvenţă. În numeroasele opinii critice formulate şi de elevi au apărut formule imperative, ca 
expresie a saturaţiei sau insatisfacției: „Nu mai daţi violență!”; „Nu mai arătaţi cum se fură!”; 
„Nu mai arătați sinucideri!”. 

Ceea ce experții au considerat că ar trebui să înveţe elevii prin consumul de mass-media, 
sunt, în general, competenţe pentru viaţa socială şi abilități, capacităţi pentru autodezvoltare şi 
afirmare în societatea contemporană. 


4.4.2.  Socializarea 


Din prelucrarea răspunsurilor la întrebările (QFG-1) şi (OFG-3) a devenit vizibilă şi s-a 
dovedit a fi importantă o funcție pe care o îndeplineşte şi educaţia informală, în general, şi mass- 
media. Este vorba despre socializare. Educaţia este uneori definită chiar ca „un proces 
intenţionat, formalizat şi controlat al socializării”! Spre deosebire de şcoală, de educaţia formală 
în special, mass-media, care se adresează unui public eterogen ca vârstă, ca specific şi nivel 
cultural, procedează la realizarea educaţiei (informale) avînd prioritare alte interese ca scop, dar 
utilizează socializarea ca mijloc, ca funcție. Cu aceleaşi intenții (de exemplu, profitul datorat 
audienței) se realizează instrumentele, procedeele şi controlul socializării. 


! Shaub, Horst, Zenke, Karl, G., Dicţionar de pedagogie, laşi, Polirom, 2001, p. 252 

4.4.2.1. Coeziunea socială, identitatea personală 


A fost formulată o problemă complexă prin care se pot pune în evidenţă aspecte ale 
socializării, față de care putem să observăm cum este apreciată capacitatea şi eficacitatea 
socializării prin mass-media: 

> ca tendință de integrare, spre comunitate şi a comunității umane: coeziunea 


socială; 
> ca tendinţă de conştientizare şi de marcare a propriilor calități: căutarea propriei 
identități care poate să fie relevată şi recunoscută în raporturile sociale reciproce; 
> ca tendință de acţiune socială, de creaţie culturală: construirea împreună a 


societății. 


In ce măsură servesc mass-media coeziunii sociale, căutării propriei identități, construirii 


împreună a societăţii (QFG-5) 


Cele mai multe răspunsuri au luat în consideraţie coeziunea socială. Opiniile au fost foarte 
diverse. Astfel, dacă am evidenția aceste opinii după gradul de posibilitate şi de pozitivitate pe 
care îl acordă experții pentru îndeplinirea funcției amintite de către mass-media putem constitui o 
scară. 


În mare măsură, este un 
liant 
Destul de mult dar, numai uneori este vizibil 
în mod pozitiv 
Da, dacă se preocupă în mod 
responsabil 
În mică măsură, sporadic, 
întâmplător 
Dacă nu are ca scop întreținerea şi 
accentuarea discordanţelor, 
a scandalului 
Mai mult dezbină 
Mass-media îşi surpă 
temeliile prin dezbinare 

Sunt opinii care consideră că realizarea coeziunii şi a construcției sociale nu se poate 


realiza decât prin participarea celor care au şi recunosc identitatea proprie, iar mass-media, care 
uniformizează, trebuie să aibă în vedere necesitatea participării la susținerea identităţii personale 
pozitive a persoanelor. 
Încrederea privind realizarea coeziunii sociale de către mass-media se referă, în opinia unui 

participant, la: 

- funcția educativă îndeplinită de mass-media; 

- dezbaterile iniţiate pe diferite teme; 

- confirmarea normelor şi a modelelor societăţii; 

- implicarea mass-media în rezolvarea unor probleme comunitare (corupţia, probleme 

ecologice, etnice etc.). 

4.4.2.2. Divergenţa, convergenta intereselor 


O problemă viu discutată în dezbatere a fost aceea a intereselor diferenţiate ale patronilor, 
ale publiciştilor, ale publicului şi, nu de puţine ori, ale politicienilor care se implică în mass- 
media pentru propriile interese. S-a menţionat că, deşi jurnaliştii propun uneori emisiuni sau 
rubrici noi, adevărate proiecte mediatice, pentru a răspunde unor cerinţe educative şi culturale de 
care sunt conştienţi, totuşi patronii sau administratorii nu le acceptă, pentru că merg pe soluții 
facile de audienţă, uneori copiind alte posturi, publicaţii şi intrând în derizoriu. 

Mass-media realizează funcţia de socializare prin tot ceea ce întreprinde. Mesajele, 
produsele mediatice se adreasează publicului larg cu scopul de a capta atenția, interesul 
publicului; aşa cum afirma un specialist în domeniul comunicării „Funcţia de socializare (aşa 
cum o vede Lasswell) se referă la contribuţia pe care o au mijloacele de comunicare în masă la 
însuşirea valorilor care facilitează integrarea socială a individului”. Divergenţa intereselor 
producătorilor apare nu în legătură cu negarea sau eludarea funcției de socializare, ci, aşa cum 
sesizează şi autorul opiniei citate, în legătură cu „tipurile de valori pe care aceştia le promovează 
pentru a-şi atinge scopurile (care se traduc de cele mai multe ori în puncte de audienţă)”. De 
aceea, problema concilierii intereselor se pune, de fapt, între comunitatea umană, publicul - care 
are nevoie de o socializare pozitivă, de integrarea indivizilor prin asumarea unor valori pozitive 
ŞI ierarhic superioare - şi interesele producătorilor pentru audienţă, care poate să fie mai uşor, 
imediat şi ieftin realizată prin mediatizarea valorilor negative, sau inferioare, uşor accesibile sau 
care şochează şi astfel „prind” publicul. 


Cum s-ar putea concilia funcţia de socializare a mass-media şi interesele 


producătorilor? (OFG-2) 


Sensul pozitiv al socializării, care se diferențiază de manipulare, de influențarea negativă şi 
are efecte educative benefice, a fost luat în considerație de majoritatea participanților privind 
posibilitatea şi responsabilitatea concilierii. Răspunsurile au fost diferenţiate, unele chiar 
contradictorii. De la pesimism până la optimism aceste diferențe au avut în principal două 
coordonate de voinţă: patronii/producătorii şi publicul/consumatorii de mass-media. 

&/ Pesimismul, din spirit obiectiv, privind recunoaşterea intereselor comericale ale mass- 
media, consideră „că nu se poate concilia funcția de socializare a mass-media cu interesele 
producătorilor”. 

& Scepticismul, privind nuanţat faptul „că cei doi termeni pot fi conciliaţi”, se bazează pe 
constatarea „că ei funcţionează în două registre diferite: al valorilor de finalitate (socializarea, n. 
n.) şi, respectiv, al valorilor de randament (mass-media, n. n.)”. Concilierea nu este considerată 
însă imposibilă, mai ales pentru că este necesară. De fapt nici termenii care se conciliază şi nici 
tipurile de valori care le sunt prioritare nu se manifestă, nu funcționează separat şi absolut 
contradictoriu. Au fost propuse soluții pentru conciliere dintre cele mai interesante: 

- „renunțarea la comercial în folosul formării morale a publicului”; 

- „prin modificarea modalităţilor de finanţare”; 

- „prin socializarea mai întâi a celor care lucrează în mass-media” şi „prin educaţia 
celor care vor deveni oameni de media (lipsa de cultură şi de viziune socială e destul 
de evidentă la mulți)”; 

- „dacă şcoala, familia şi alte instanţe de socializare, - ne gândim în primul rând la 
biserică -, vor socializa astfel pe copii şi tineri încât să pretindă de la mass-media 
mesaje ce contribuie la emanciparea ființei umane”; 

- dacă producătorii mass-media vor renunţa la „o falsă reprezentare privind propriile 
interese (tiraj, audienţă)” şi vor înţelege „că cea mai puternică sursă de audienţă este 
valoarea autentică”; 

- „prin asumarea integrală şi explicită a funcției de socializare şi educative de către 
medii, respectiv de către producătorii mass-media” şi astfel prin renunţarea la „o idee 
preconcepută” a acestora „că nu poţi fi profitabil dacă îndeplineşti şi asemenea 
funcții”; 

- „prin solicitarea adresată patronilor din mass-media de a se implica în procesul de 
învăţământ, oferindu-le, în schimb, publicitatea pe care aceştia şi-o doresc”. 

& Opiniile optimiste au considerat ca fiind normală, necesară, această „conciliere” în 
interes comun, responsabilitatea fiind, de fapt, una profesională. De aceea, s-au făcut mai multe 
propuneri cu privire la creşterea profesionalismului producătorilor mass-media. 

În primul rând, se propune eliminarea incompetenţei, a superficialității, a unor practici şi 
prejudecăţi ale producătorilor mass-media. De exemplu, este vorba despre o concepţie şi o 
practică reducționistă. Se reduc funcțiile mass-media la aceea de informare, funcţia comercială, 
de profit fiind presupusă deja. Dar responsabilitatea pentru calitatea informării nu revine celor 
care o produc, o difuzează, ei apar ca nişte aparate neutre care înregistrează şi transmit la cererea 
receptorului. Calitatea este o problemă exterioară, este dată pe deoparte de către realitate, iar pe 
de altă parte de către gusturile pervertite sau needucate ale publicului. O jurnalistă face de aceea, 
următoarea precizare: „Mass-media nu este egală cu viaţa. Mass-media este un mijloc de 
informare şi educare ce trebuie realizat prin elaborare, de către realizatori profesionişti şi aceasta 
nu trebuie făcută neglijând aspectul accesibilităţii, care nu se exclude într-o abordare serioasă”. 

Tocmai de aceea, alte propuneri care vin chiar din partea unor experți, implicaţi în 
formarea jurnaliştilor, vizează calități sau activităţi care pot contribui la creşterea, afirmarea 
portfesionalismului: 

„promovarea valorilor eticii profesionale; accentul pus pe responsabilitatea civică a 
mass-media”; 

- „promovarea jurnalismului civic”; 

- „dialog permanet, constructiv privind etica mass-media, deontologia profesională, 
între instituțiile de învăţământ superior de profil şi reprezentanții mass-media”. 

Problema „cum s-ar putea concilia funcția de socializare a mass-media şi interesele 
producătorilor?” este situată astfel şi de către sceptici şi de către optimişti, în planul 
conştientizării, al responsabilității şi al profitului comun. Propunerile elevilor privind calitatea 
mass-media au vizat, în mare parte, profesionalismul producătorilor. 


4.4.3. Influențele consumului de mass-media asupra tinerilor 


In ceeea ce priveşte investigarea influențelor consumului de mass-media asupra tinerilor, 
scopul principal a fost acela de a detecta unele influenţe negative dar, mai cu seamă, să aflăm 

care sunt soluțiile pentru creşterea responsabilității şi a calității în producerea mesajelor 
mediatice. 

Tinerii adolescenţi de astăzi sunt deja avizi consumatori de mass-media. Noile media 
electronice îi captează şi îi fascinează. Calitatea acestora depinde de piața produselor mediatice 
în spaţiul căreia s-a creat deja o concurenţă, care duce la proliferararea produselor negative prin 
informaţii, stil de comunicare, atitudini, comportamente, valori. Se încearcă legitimarea pentru 
promovarea acestora. De aceea o primă problemă este chiar cunoaşterea şi recunoaşterea 
influențelor negative. 


4.4.3.1. Identificarea influențelor negative ale mass-media 


Rezultatele cercetării realizate prin aplicarea chestionarelor la elevi, profesori şi părinți au 
pus în evidenţă influenţe negative ale consumului mass-media pe care le recunosc toate cele trei 
categorii de populaţie investigată. Şi alte cercetări, sondaje de opinie realizate de diferite 
instituții şi organizaţii au pus în evidență impactul puternic al mesajelor mediatice mai ales 
asupra copiilor şi a tinerilor. 

Dintre ofertele frecvente ale mass-media destinate tinerilor, mai ales ale diferitelor canale 
de televiziune comerciale, multe sunt marcate de violenţă şi de vulgaritate. În plus, a fost creată 
pentru tineri o subcultură mediatică, foarte profitabilă pentru unii producători de videoclipuri, 
muzică de caliatate îndoielnică, vestimentaţie. O mare parte dintre vedetele acestei subculturi 
sunt tineri care etalează nivelul scăzut de educație ca pe un act de libertate, de originalitate şi de 
autenticitate. Efectele negative privind limbajul, comportamentul, atrofierea spiritului critic în 
privinţa orientărilor de valoare şi a capacității creatoare de ideal şi de sens al vieţii, fie că sunt 
considerate fireşti, normale sau simple acte de terebilism, fie că sunt considerate drept consecinţe 
ale lipsei de eficacitate ale educaţiei din familie sau din şcoală. Pentru a investiga opinia despre 
astfel de fenomene am utilizat şabloane explicative pe care le folosesc producătorii din mass- 
media şi, desigur, nu numai ei. 


Vă rugăm să comentaţi afirmaţia: “Violenţa şi vulgaritatea sunt prezente în 
mass-media deoarece fac parte din viaţa reală şi caracterizează o parte a populaţiei 
consumatoare de media”. Ce efecte ar putea avea o pondere mare a subculturii din 


mass-media asupra tineretului şi asupra societăţii? (QFG-4) 


Cele mai multe răspunsuri s-au referit la prima solicitare. Două evidențe sunt presupuse. 
Un acord tacit pentru toată lumea este cu privire la faptul că „violența şi vulgaritatea sunt în 
mass-media”. De asemenea că nu se poate nega existenţa violenței şi a vulgarităţii în viața reală 
şi faptul că acestea sunt şi caracteristici „pentru o parte a populației consumatoare de mass- 
media”. Însă „trebuie să ne întrebăm dacă nu cumva un procent din populaţia respectivă se 
confruntă cu aceste probleme tocmai datorită influenței media” aşa cum afirmă unul dintre 
experţi. În abordarea acestei afirmaţii supuse comentării, se pot distinge două tipuri de abordare 
a lui „de ce” implicit, la care se dă o explicaţie cu „deoarece”, care persupune o relație de 
determinare (cauzală, consecință, finalitate) sau de inferență. 

(1) Un „de ce” se referă la conținutul afirmației. Ţinând seama de cele două evidențe (de 
natură ontologică, putem spune) menţionate anterior, legătura dintre prezenţa în realitate şi în 
mass-media a violenţei şi vulgarităţii, devine o a treia evidenţă la fel de puternică şi de obiectivă. 
Consecința acestor trei evidențe o prezintă cineva astfel: „Violenţa şi vulgaritatea sunt boli mai 
vechi ale societății româneşti şi nu sunt efectul mass-media”. Şi continuă cu o nuanţare, totuşi, în 
ceea ce priveşte permisivitatea mediatizării lor: „Mass-media prezintă (s. a.) violenţa din 
societate, ceea ce nu înseamnă că o încurajează; fără a o prezenta (aşa cum se întâmpla înainte de 
1990) ea va continua să existe; cauzele formării ei sunt subiect de studiu complex. În ceea ce 
priveşte vulgaritatea, aici cred că este punctul vulnerabil al mass-media: ar trebui să lipsească 
din mass-media vulgaritatea!” 

Legat tot de conţinutul afirmației şi de acel „de ce” prin care se răspunde cu un „deoarece” 
şi ceea ce urmează după el, o altă opinie face referire mai ales la “proporția” prezentării violenţei 
şi vulgarității în mass-media, faţă de realitate şi care sunt consecinţele disproporției. Redăm 
această opinie integral. 

“Este adevărat că violenţa şi vulgaritatea fac parte din viața reală, însă în nici un caz, nu 
în proporția în care se regăsec la nivelul prezentării din mass-media, cu precădere românească. 
În opinia mea, există în cazul celor mai multe publicaţii şi a unor posturi de televiziune o obsesie 
aproape maladivă referitoare la prezentarea actelor de violență. Intreaga problemă cred că 
trebuie discutată din perspectiva ponderii acordate prezentării diferitelor acte de violență, riscul 
major, deja existent, fiind, în ultimă instanţă, de a crea o imagine distorsionată a realității şi, 
indirect, un cult al violenței. Faptul că violenţa există nu trebuie negat, însă a colecţiona şi 
prezenta obsesiv informaţii referitoare la fapte violente, care în unele publicaţii reprezintă până 
la 50% din informaţia transmisă cititorilor, sau a consacra, în cazul unor posturi de televiziune, 
ore şi emisiuni speciale unor asemenea fapte, nu poate avea decât efecte negative asupra 
societății în genere şi asupra tinerilor, cu precădere. Trebuie să recunosc că personal, nu 
reuşesc să găsesc nici o motivaţie rațională a producătorilor de media care dezvoltă o asemenea 
politică informațională, nici măcar din perspectivă economică”. 

Deci selectarea unor fapte reale şi prezentarea lor cu o anumită frecvenţă, într-o anumită 
proporție nu conduc nici la reflectarea veridică a realităţii, - care ar fi fost scopul prezentării 
violenței şi vulgarității -, nici la satisfacerea intereselor comerciale ale mass-media şi nici la 
educarea publicului şi, mai ales, a tineretului pentru a nu mai prolifera astfel de fenomene. Este 
vorba, aşa cum se exprimă un sociolog specialist în domeniul comunicării, de faptul că 
„producătorii media pornesc de la o premisă, falsă credem noi, că publicul aşteaptă să i se ofere 
numai emisiuni sau articole pe aceste teme”. 

Un alt expert exprimă aceeaşi opinie: „Într-adevăr, violenţa şi vulgaritatea fac parte din 
viaţa reală şi caracterizează o parte a populației consumatoare de media. Din păcate, proporția în 
care acestea sînt oferite publicului este exagerată, astfel încît ele capătă o importanță exagerată 
în ochii unui public tînăr, încă nesigur în judecarea valorilor, într-un sistem coerent. Ca atare, 
efectele acestei proporţii exagerate nu pot fi decît dăunătoare”. 

Altă opinie, pe care o selectăm ca fiind foarte semnificativă pentru a înţelege că în 
conţinutul afirmației nu funcționează cele trei evidențe, ne semnalează (cu subtilitate de jurnalist 
profesionist) faptul că acel “deoarece”, care pare o conexiune evidentă şi o consecință logică, 

este o prejudecată care se bazează pe o premisă falsă cu privire la mass-media, de data aceasta. 
“În această afirmaţie se regăseşte convingerea potrivit căreia mass-media este datoare să arate 
realitatea aşa cum este ea (<<s-o redea>>). Convingerea este falsă. Din moment ce este arătată 
prin intermediul mijloacelor tehnice specifice (cameră de luat vederi, text tipărit, descriere sau 
povestire radiofonică), realitatea apare transfigurată”. 

(2) Alt „de ce” se referă la rolul afirmației. De ce se face această afirmaţie, concentrează 
atenția mai multor speciliaşti. Vom da exemple de astfel de scopuri pe care le pun în evidență 
specialiştii şi care sunt totdată criticate: 

a) Scopul este un pretext pentru interese comerciale, “un pretext pentru difuzarea/scrierea 
unor emisiuni/filme/articole cu subiect violent şi vulgar, deoarece se încadrează extrem de bine 
în două categorii bine vândute: senzaționalul şi informaţia negativă”. 

b) Scopul este justificarea superficialităţii cu care se încearcă rezolvarea problemelor de 
audiență care susține captarea surselor financiare. “De fapt apelul la violență şi vulgaritatea 
reprezintă calea ce mai uşoară de a obține cote mari de audienţă. Şi cum <<gustul>> pentru 
acestea se formează, mass-media par să-şi propună creşterea cotei lor de audiență prin 
pervertirea unui umăr din ce în ce mai mare de receptori. Este mai uşor să formezi prostul-gust 
decât bunul-gust; mass-media, supuse criteriului profitului, aleg calea cea mai simplă şi rapidă”: 
Într-o altă opine asemănătoare se comentează: „Este facil să justifici superficialitatea şi violenţa 
mesajului mass-media prin decuparea unor secvenţe din peisajul străzii”. 

c) Scopul ilustrează o strategie a legitimării prezenţei mass-media în spaţiul public, aşa 
cum demostrează un specialist în domeniul comunicării. Este vorba de faptul că mass-media „se 
prezintă ca purtătoare şi exponente ale interesului publicului şi ale culturii populare (de unde cele 
două dogme ale mass-media — dogma obiectivității şi dogma <<asta vrea publicul> >)”. 
Elaborarea acestei opinii se continuă cu punerea în evidență a faptului că astfel se „trădează 
adevărata funcție a mass-media în societatea contemporană” şi anume „aceea de adaptare la 
Status-quo şi de obturare a orizontului schimbării. Ele produc oameni care se adaptează la 
<<ceea-ce-este>> (Sein), incapabili să mai conceapă un << trebuie să fie>> (Sollen)”. 

Afirmația este deci semnificativă, - un participant o apreciază ca fiind “nu numai falsă ci 
şi tendenţioasă” -, pentru parametrii ascunşi ai deciziilor de politică mediatică, pe care cei 
intervievaţi le-au scos în evidență din mai multe perspective. Acestea sunt necesare şi celor care 
intenționează să aducă lumină, calitate şi eficiență în producția mass-media şi celor care îşi 
asumă responsabilități pentru educaţia informală prin mass-media a tinerilor. 

În ceea ce priveşte problema subculturii din mass-media destinată în mod preponderent 
tinerilor, s-a considerat de către mai multi experți că este necesar să fie cercetată dintr-o 
perspectivă multidisciplinară pentru a se putea constata, cu şanse mai mari de precizie, care este 
impactul asupra tinerilor şi asupra societății în genere. O opinie generală este aceea că 
„Subcultura din mass-media influenţează scara de valori pe care şi-o construieşte receptorul”. 
Pentru că se propagă în masă, subcultura din mass-media promovată de către unii tineri pentru 
toți tinerii, depăşeşte statutul de a fi numai “la modă” sau “în top” şi tinde să devină cultură 
populară, cultură de masă. Astfel efectele acestei culturi se extind la nivel de generaţie şi la nivel 
la comunitate. De aceea o expertă (tânără) afirmă că efectele sunt “devastatoare în timp pentru că 
se propagă de la o generație la alta, prin amplificare progresivă”. 

4.4.3.2. Atitudini şi măsuri pentru reducerea inflențelor negative 


Identificarea influențelor negative asupra copiilor şi tinerilor, luarea de poziție faţă de 
acestea depinde de rolul pe care îl au sau şi-l asumă adulții. Dacă toți adulţii ar adopta o poziție 
de “cel mai bun părinte” în raport cu tânăra generaţie, dacă şi producătorii ar intra în acest rol, cu 
convingerea că şansele de câştig financiar ar creşte împreună cu nevoile şi capacitățile tinerilor 
de a consuma producții mediatice de calitate culturală superioară, s-ar putea crea şansele unor 
influenţe benefice, prin care, chiar şi dependenţa de televiziune, de jocuri electronice s-ar 
transforma în dependenţa de hrană culturală, spirituală benefică. 

A fost supusă atenţiei experților problema de a identifica influenţele negative al mass- 
media asupra copiilor, asumându-și rolul de părinţi ca fiind cei mai apropiați şi mai interesaţi în 
binele acestora. Pe de altă parte, s-au cerut opinii pentru reducerea acestor influenţe negative, de 
data aceasta asumându-şi rolul de experți, de producători, deci de cei mai capabili pentru a se 
implica în această problemă. 


Ca părinți, aţi putea sesiza unele influențe negative ale mass-media, în special ale 
TV, asupra copiilor? Ca experţi / producători mass-media, ce modalităţi de 


reducere a acestora vedeţi necesare / posibile? (QFG-6) 


Cele mai multe răspunsuri s-au referit la influenţele negative. Acestea pot fi clasificate 
după diferite criterii. Având în vedere că nu sunt exclusive criteriile pe care le propunem şi că 
fiecare influență are semnificaţii multiple am ordonat opiniile după cum afectează: 

(1) modul de viaţă: pierderea timpului; dependenţa față de televizor, “anularea copilăriei” 
prin accesul direct în lumea adultă, “îmbătrânirea artificială” şi pierderea inocenţei cu consecinţe 
grave în evoluţia copilului, preocupări de procurare a unor produse pentru simbolurile 
imprimate, dezorientare în viaţa reală şi în distingerea a ceea ce este virtual, imaginar; 

(2) modul de manifestare: comunicabilitatea scade, limbajul incorect şi vulgar; 
agresivitatea şi vulnerabilitatea, imitarea gesticulației, a modului de acțiune al unor personaje 
imaginare cu forțe supranaturale, hipermotricitatea, însingurarea şi lipsa de cooperare pentru 
activități benefice, lipsa de concentrare a atenţiei în activitatea individuală; 

(3) modul în care se face educaţia (informală) şi autoeducaţia: dezorientarea sub 
"avalanşa" de informaţii; acceptarea necritică a mesajelor; confuzia în alegerea şi promovarea 
unor valori autentice; alegerea unor modele improprii; scăderea performanţelor şcolare şi a 
prestigiului educatorilor; devalorizarea vieţii şcolare şi culturale. 

Influențele se trăiesc şi se manifestă individualizat, dar şi în grup. De aceea, soluţiile cele 
mai eficiente sunt cele adecvate direct individului, cazului, grupului, situaţiei. Pentru că 
manifestarea acestor influențe se propagă în masă, măsurile propuse vizează reducerea şi 
prevenirea lor, în general. 

Au fost făcute mai multe propuneri pentru modalități de reducere a acestor influențe 
negative: 

(a) Respectarea normelor în vigoare privind programarea unor emisiuni, semnalarea şi 
chiar codificarea unor canale şi emisiuni, filme, nepotrivite pentru un anumit nivel de vârstă, prin 

care să se limiteze accesul copiilor şi tinerilor. Aplicarea normelor este resposabilitatea mass- 
media, dar şi a CNA, pentru supravgherea şi sancţionarea în situaţia de nerespectare a lor. 

Aici apare deja o problemă, pentru că este fragil şi dificil echilibrul forțelor care 
acționează, pe de o parte pentru libertatea presei, iar pe de altă parte pentru întărirea cadrului 
legislativ şi coercitiv cu privire la controlul mass-media asttel încât să fie respectate interesele 
superioare ale comunității şi să fie protejați minorii. Pentru acest scop, un expert cere “Legi aspre 
instrumentate de CNA”. 

(b) Aplicarea unor corecții din partea societăţii în ansamblu. De exemplu: “front comun 
în favoarea culturii, a bunului simţ”; sau “reconsiderarea surselor de finanţare şi a criteriilor de 
evaluare a succesului”. Altă opinie se referă la toți factorii responsabili în plan cultural: “Ar 
trebui constituite strategii culturale care să evite promovarea violenței sau sa limiteze accesul 
liber la astfel de producții” 

(c) Acţiuni specifice şi acţiuni comune ale diferiților factori de educaţie, în principal 
organizate de familie, şcoală; dezbateri şi luări de atitudine în comun ale şcolii şi familiei în 
raport cu producțiile media care au influență negativă. 

Combinarea mai multor modalități de educaţie si de intervenţie specifice familiei, şcolii şi 
autoeducaţiei tinerilor pot conduce la realizarea unui scop comun, aşa cum este conştientizarea 
tinerilor, formarea spiritului critic şi “pregătirea elevilor pentru raportarea la mass-media”. 

De aceea, întrebările care au urmat au vizat în principal responsabilitatea acestor factori de 
educaţie: familie, şcoală şi a producătorilor mass-media. 


4.4.4. Responsabilitatea privind calitatea producţiei şi a influenţei mass- 
media 


S-a conturat din dezbatere şi din răspunsurile scrise nevoia de responsabilitate comună, 
deşi diferențiată în privința modalităților de realizare, cu privire la viaţa publică la fel ca şi la cea 
personală, cu privire la finalităţile culturale şi educative, la fel ca şi la beneficiile personale, 
inclusive financiare, a celor care produc, dar şi a celor care consumă mass-media. Este de fapt 
responsabilitatea pentru o societate democratică a oamenilor liberi să creeeze, să se bucure de 
viață, nu numai a celor liberi doar să profite sau să se distreze şi să deterioreze fundamentele 
fireşti ale vieţii. Aparent, această responsabilitate comună este o utopie, chiar dacă este necesară. 
De aceea, în spirit realist, considerând că producătorii mass-media nu vor face schimbări în 
favoarea creşterii calității culturale şi educative în viitorul apropiat, am investigat opiniile cu 
privire la ameliorarea efectelor consumului de mass-media (existent). Familia şi şcoala sunt 
factori direct interesați de evoluția deplin pozitivă a tinerei generaţii. De aceea s-au cerut 
propuneri de ameliorare la care să contribuie aceşti factori. 


4.4.4.1. Familia 


Ce trebuie / poate să facă familia pentru a ameliora efectele consumului de 


mass-media asupra copiilor şi tinerilor? (OFG-7) 

Sunt exprimate opinii critice cu privire la părinții care-şi abandonează copiii în faţa 
televizorului. Un expert consideră că „familia însăşi are nevoie de o <<reeducare>> în ce 
priveşte conduita față de mass-media”, mai ales în privinţa respectării avertizărilor pentru fiecare 
emisiune. Un alt expert, având în vedere probabil şi faptul că nu se pot respecta aceste avertizări, 
sfătuieşte, ca soluție sigură fiind „scoaterea din casă a televizorului”. Dacă producătorii mass- 
media ar ţine seama de faptul că părinţii, aflați în imposibilitatea de a exercita “controlul 
parental” asupra consumului de media, ar putea să facă apel la această măsură radicală, ar 
înţelege de ce, prin ceea ce difuzează pot să-şi afecteze interesele, aşa cum spune unul dintre 
experți: “Mass-media îşi surpă propria temelie”. Recomandările se îmbină cu avertizările pentru 
lipsa de implicare, de responsabilitate a părinţilor cu privire la dependenţele la care ajung tinerii 
în raport cu mass-media şi pentru faptul că familia nu le oferă şansa unor activităţi adecvate. 

Recomandările pentru familie în privinţa protecției copiilor, sintetic formulate, conduc spre 
următoarele: 

- “Să aducă contrapondere”, să aducă alternative de activităţi culturale şi de divertisment; 

- Să fie o comunicare autentică în familie: “Copiii au nevoie în permanență de 
interlocutori, televizorul nu trebuie să devină un substitut al părinților”; 

- “Selectare, control, explicare, convingere”, ceea ce necesită răbdare, tact, empatie; 

- “Orientarea activităţilor spre re-descoperirea naturii, cultivarea unor aptitudini /talente” 

- Părinţii trebuie să se autocontroleze, să fie selectivi şi exigenţi cu consumul propriu de 
mass-media. 

- Trebuie să colaboreze cu şcoala şi să-şi exprime exigenţele faţă de mass-media în calitate 
de părinte. 


4.4.4.2. Scoala 


Ce trebuie / poate să facă şcoala pentru a ameliora efectele consumului de 


mass-media asupra copiilor şi tinerilor? (OFG-8) 


Din perspective experților şcoala are multe responsabilităţi în privința consumului mediatic 
ale elevilor: 

- să formeze spiritul critic, selectiv: “să pregătească elevii pentru raportarea critică la mass- 
media şi pentru selecția valorică a mesajelor”; 

- “să transmită în mod coerent un sistem de valori ce susține emanciparea umană”; 

- să ia poziție critică şi să influenţeze mass-media în privinţa conţinutului unor emisiuni 
care se pretind a fi dedicate tinerilor; 

- organizarea activităţilor extraşcolare culturale; 

- dezbaterea unor cazuri mediatizate, sau confruntarea opiniilor cu privire al calitatea unor 
emisiuni; 

- „să ofere alternative educaționale reale şi stimulative în raport cu nevoile vârstei, şi 
elemente ale unei educații în legătură cu ipostaza de consumator de mass-media”, care s-a şi 
materializat prin formarea unor cadre didactice, editarea unui manual pentru cursul opțional 
“Competenţă în mass-media” şi desfăşurarea acestuia în mai multe licee din ţară. 

Aproape toți experţii au considerat că şcoala trebuie să ofere alternative culturale, să 
formeze competenţe active şi atitudini critice, să coopereze pentru formarea unui public exigent 
şi a unor viitori jurnalişti responsabili. 


4.4.4.3. Mass-media 


Responsabilitatea producătorilor, în privinţa efectelor negative şi, în general, a calității 
mass-media, este nu numai lăsată în seama familiei, a şcolii, responsabilitatea este în acelaşi timp 
ŞI disipată între cei care sunt implicaţi, cu diferite roluri în producția media. Un expert afirmă: 
“Probabil din cauza acestei disipări, nimeni nu se simte cu adevărat responsabil în vreun fel”. 
Din punct de vedere juridic, efectele negative ale consumului de mass-media nu pot să ducă la 
sancţionarea producătorului mass-media. 


Cine şi cum trebuie / poate să îşi asume responsabilitatea pentru efectele negative 
ale consumului de mass-media? Care sunt principiile / normele eticii 
jurnalistului, reglementările privind responsabilitatea mass-media pe care le 


apreciaţi a fi prioritare? (OFG-9) 


Un expert din domeniul mass-media afirmă: „Jurnaliştii au o profesie etică. Dacă ei nu 
lucrează bine, în cea mai mare măsură vinovăția aparţine şefilor de canale mass-media. Dorinţa 
de îmbogăţire exagerată şi neglijenţa faţă de consecințele managementului de presă sunt cauza 
răului din mass-media”. 

O altă perspectivă cu privire la responsabilitate este aceea că „aparţine epocii, nu poate fi 
pusă în seama unui grup de persoane sau a unei persoane”. 

Pentru un expert în domeniul formării jurnaliştilor, responsabilitatea este multiplă: 


instituțională, individuală, a organizațiilor profesionale şi ale CNA. 


Pentru experții din învățământ, responsabilitatea aparține producătorilor mass-media, în 
general, dar şi familiei şi şcolii care, în cea mai mare parte, nu dau atenţie consumului mediatic, 
doar uneori îl incriminează, fără a acționa în scopul prevenirii efectelor negative. 

Partea a doua a întrebării a prilejuit exprimarea opiniilor cu privire la deontologia 
profesională a jurnalistului în special, nu şi a patronilor, administratorilor din mass-media. Putem 
selecționa cîteva categorii de opinii cu privire la: 

(a) Calitățile personale şi profesionale ale publicistului care trebuie să fie: „echidistant, cît 
mai obiectiv, vigilent față aspectele negative ale realităţii, ...să lucreze responsabil. Jurnalistul 
trebuie să fie nu doar inteligent, ci şi cultivat”. Alte calități sunt: sinceritatea, imparțialitatea, 
angajarea etică. 

(b) Utilizarea adecvată şi corectă a procedeelor şi regulilor profesionale: informarea 
echidistantă, verificarea informaţiei din trei surse, respectarea dreptului la imagine şi la viața 
privată. 

(c) Respectarea, mai ales aplicarea unor norme ale eticii jurnalistului: respectarea 
adevărului; respectarea vieţii private, respectarea confidențialităţii surselor 

A fost manifestat şi respectul pentru această profesie dar şi scepticismul cu privire la 
maturizarea profesională a jurnaliştilor. Codul deontologic propus de Convenţia Organizațiilor 
de Media a fost considerat ca un “model acceptabil”. 


4.4.5. Propuneri pentru realizarea unei educații prin şi pentru mass-media? 


Au fost solicitați experții să facă propuneri cu privire la două aspecte importante care se 
află la intersecția dintre educație şi mass-media: educaţia prin mass-media şi educaţia pentru 
mass-media. Educația prin mass-media poate fi înțeleasă în sens restrâns, ca reprezentând 
emisiuni, articole, rubrici educative, care au proiectat această finalitate în mod explicit, de 
exemplu, emisiunile pentru învăţământul la distanţă, lecţiile de limbi străine ş. a. Ele se pot 
încadra la educaţia nonformală. Proiectul a cercetat rolul mass-media în educația informală şi s-a 
putut constata că acest sens a fost luat în consideraţie cu prioritate de către experții din toate 
domeniile. Putem spune că acest rol de educaţie informală reprezintă şi accepțiunea termenului 
în sens larg. 

Educaţia pentru mass-media are de asemenea un sens restrâns, referitor la pregătirea 
tinerilor pentru a lucra în domeniul mass-media sau pentru a înţelege tehnicile de elaborare a 
produselor din mass-media. Sensul larg, luat în consideraţie şi în dezbaterea organizată cu 
experţii, este acela de educație pentru a înțelege şi a utiliza mass-media. Aceasta poate să fie 
realizată în familie, în mod informal, sau în şcoală în mod formal, prin includerea în curriculum a 
unei discipline opţionale sau prin activități specifice la diferite discipline existente deja în 
curriculum. 


Ce propuneri puteţi face pentru realizarea unei bune educaţii prin şi pentru 


mass-media? (OFG-10) 


Putem clasifica propunerile făcute pentru: 

realizarea unei educații mai bune prin mass-media este facilitată de: 

- promovarea valorilor autentice de către profesionişti, 

- aplicarea deontologiei profesionale, adoptarea de reglementări privind difuzarea 
produselor cu influență negativă asupra copiilor şi a tinerilor; 

- reducerea condiționării datorată intereselor comerciale, prin promovarea televiziunilor 
necomerciale; 

- formarea şi perfecționarea jurnaliştilor; păstrarea legăturii cu Centrul de Jurnalism 
Independent, cu învățământul superior de specialitate; 

- programe educative atractive, asemănătoare cu iniţierea muzicală făcută de Leonard 
Bernstein; 

- explicarea şi comentarea produselor media de către un specialist în domeniu; 

- „reinventarea mass-media”. 

(b) realizarea unei educaţii mai bune pentru mass-media prin: 

- consum cultural de calitate, variat şi compensatoriu față de ceea ce oferă mass-media; 
prevenirea unilateralizării şi a dependenţei de anumite canale de mass-media. „Re-descoperirea 

lecturii, îndrumarea către produse artistice care să cultive şi compasiunea, solidaritatea umană, 
căldura”; 

- activităţi organizate în şcoală împreună cu specialişti din mass-media şi din învățământul 
superior de specialitate; 

- unitatea factorilor răspunzători de educația tinerilor - familie, şcoală, biserică -, pentru o 
implicare concertată în luarea de atitudine faţă de nocivitatea unor emisiuni, publicații, față de 
limbajul incorect, vulgar, denigrator; 

- utilizarea de către educatori a canalelor mass-media pentru a forma spiritul critic cu 
privire la mass-media; 

- introducerea în curriculum-ul şcolar a unor discipline care să trateze fenomenul mass- 
media şi pregătirea educatorilor în acest sens. 

5. Concluzii şi propuneri 


5.1. Concluzii privind parametrii consumului de mass-media 


Consumul de mass-media reprezintă prima condiție a determinării influențelor acestora 
asupra tinerilor. Menţionăm că am ales ca populație ţintă elevii de 15-16 ani, la care se pot 
constata deja influenţele media, opțiuni, opinii critice şi propuneri. Adolescenţilor le sunt 
dedicate multe dintre producțiile media (presă, radio, televiziune, internet, jocuri electronice). 
Este vârsta la care se formează atitudini şi deprinderi culturale specifice, pasiuni şi aspirații, 
pentru care se acordă importante resurse de încredere, de timp, de bani. Profesorii şi părinţii au 
fost chestionaţi cu privire la consumul lor de mass-media şi al tinerilor. Astfel s-a putut construi 
o imagine mai complexă a consumului de mass-media care se realizează individual, diferențiat, 
dar în context social-cultural mai larg şi în mod mai specific determinat de mediul familial al 
tinerilor, de raporturile cu şi în mediul şcolar. 

Consumul de mass-media este caracterizat prin factori care pot fi identificați prin 
parametrii obiectivi : accesul la mass-media, timpului liber şi utilizarea mass-media, controlul 
utilizării. 

Accesul la mass-media se caracterizează în conformitate cu rezultatele cercetării astfel : 

- În urban, mediile de comunicare sunt mai numeroase, deci influenţa mass-media este mai 
mare, dar ea este contrabalansată, limitată, corectată, de diversitatea ofertelor de surse de 
informare şi de valorizarea diferită a informaţiei de către variatele canale mediatice. 

- Aproape o cincime din populaţia investigată are acces doar la la programele televiziunii 
publice. 

- Jumătate din numărul elevilor investigaţi au acces la tehnologia informatică, fiind 
posesori de computer la domiciliu, dintre care 40% au acces la Internet. 

- Aproape două treimi dintre elevi afirmă că în familie se cumpără ziare zilnic sau 
săptămânal, dar există familii în care nu se cumpără ziare deloc. 

Părinţii declară accesul la mass-media în procente apropiate. Profesorii au un acces mai 
ridicat la toate categoriile de media şi aproape 70% dintre ei posedă computere. 

Timpul liber reprezintă o resursă importantă, de care depinde consumul mass-media. Trei 
dimensiuni au fost investigate pentru a descrie acest parametru al consumului de mass-media: 
bugetul de timp, organizarea timpului şi alocarea timpului pentru mass-media. Rezultă că: 

- circa 50% dintre elevi dispun de 4-5 ore timp liber zilnic; 

- peste 60% dintre elevi îşi pun doar uneori (sau deloc) problema organizării timpului 
pentru pregătirea temelor, astfel încât să dispună de mai mult timp pentru activitățile preferate; 

- alocarea timpului pentru mass-media este de 2-3 ore zilnic, repartizat pentru aproape 
toate categoriile de media, dar volumul cel mai mare (în medie 100 minute zilnic) revine 
vizionării TV. 

Utilizarea mass-media este diferențiată după preferinţele individuale şi în corelație cu 
itemii anteriori. Au fost puse întrebări deschise pentru a afla preferinţele referitoare la fiecare 
categorie media, fără a le orienta opţiunile. A apărut astfel o mare diversitate de titluri de ziare şi 
reviste (care au fost clasificate). Menţionăm că elevii au putut să dea mai multe răspunsuri 
referitoare la ziarele, revistele preferate şi titlurile cărților citite. Pentru lectură, preferinţele se 
repartizează în felul următor: 

- la ziare, cu procente apropiate, între 28,3% - 25,6%, se citesc: tabloide, cotidiane 
naționale, ziare despre sport, ziare locale; 

- la reviste preferințele s-au îndreptat spre aşa-numita «cultură populară» şi, în cadrul 
acesteia, spre subcultura de consum a tinerilor; răspunsurile au fost foarte diversificate, aşa că s- 
au constituit câteva categorii, dintre care procentele mai semnificative, (dar destul de mici) le-au 
avut: revistele ştiinţifice, tehnice, de cultură generală (15,6%) ; revistele pentru femei (12,9%) şi 
revistele de programe TV (12,0%); pentru anumite titluri de reviste procentele au fost mai 
semnificative: Bravo (38,8%); Cool Girl (20, 8%) ; Popcorn (11,4%); 

- cantitativ, privitor la numărul de cărți citite în ultimele trei luni, lectura este îngrijorător 
de redusă : 36% nu au citit nici o carte, iar 7,4% nu au dat răspunsuri; 1-2 cărți au citit 36%; 

- calitativ, privitor la titlurile şi autorii cărților citite, preferințele se îndreaptă spre 
beletristică, şi mai ales spre cele cu valoare estetică recunoscută, spre cele care au drept autori 
scriitorii cuprinşi în programele şcolare. 

În ceea ce priveşte vizionarea programelor de televiziune a fost propusă o listă de tipuri de 
emisiuni şi s-a cerut precizarea intensității preferinței faţă de acestea. Comparativ şi cu 
profesorii, din lista oferită, au revenit medii mai mare de preferinţă pentru: jocuri, concursuri, 
umor, divertisment şi filme seriale - la elevi — şi documentare (filme, cărți, popularizarea ştiinţei) 
ŞI Ştiri, actualități - la profesori. Au fost investigate preferințele pentru două categorii de emisiuni 
TV: pentru divertisment şi pentru informare ştiinţifică şi culturală, cele mai mari medii ale 
preferințelor le întrunesc emisiunile Vacanța Mare (1,309) şi Teo (1,254), aflate în prima 
categorie, respectiv canalele tematice Discovery (1,432) şi Animal Planet (2,254) pentru a doua 
categorie. Primele sunt emisiuni care, deşi sunt vizionate în procent mare, sunt, totodată, şi 
printre cele mai criticate. 

Preferinţele pentru radio se îndreptă în cea mai mare parte spre posturile care oferă mai 
multă muzică. 

Reprezintă un semnal de alarmă consumul scăzut de presă scrisă şi de literatură, ceea ce 
are consecințe cu privire la exprimarea scrisă. Acest fapt s-a putut constata la completarea 
chestionarelor de către elevi, unde sunt numeroase probleme de corectitudine logică şi 
gramaticală. 

Adulții consideră, în general, că tinerii consumă mass-media în mod exagerat, fără criterii 
de valoare şi în mod inutil, fără să aibă beneficii sau supunându-se unor influențe negative, de 
necontrolat. 

Controlul consumului de mass-media este deci necesar, dar foarte greu de realizat de către 
familie. Un tânăr declară că «bulina nu aduce protecţie, ci atrage atenţia». Experții propun 
introducerea codificării unor canale, sau a unor emisiuni şi chiar accesul mai costisitor pentru 
cele care pot influenţa tinerii în mod negativ, aşa cum se întâmplă în unele tări occidentale. 

O concluzie generală, care corespunde şi opiniei experţilor, este constatarea consumului 
ridicat al tinerilor de mass-media şi mai ales de televiziune, internet, reviste specifice vârstei şi 
muzică. Această concluzie concordă cu rezultatele altor cercetări şi sondaje de opinie şi conduce 
spre convingerea că este posibilă manifestarea unor influențe puternice asupra tinerilor 
consumatori în cadrul educaţiei informale pe care ei o primesc din experienţele cotidiene repetate 
şi semnificative. Poziţia de receptori, de consumatori mass-media reprezintă situația reală de la 
care putem porni pentru a face o analiză comprehensivă privind implicaţiile de ordin educativ, 
care decurg din expunerea prelungită la mesajele media. 

Mass-media reprezintă astfel, chiar din perspectiva construirii sinelui, un mediu la care 
tinerii se raportează constant, fără ca ei să fie pregătiți pentru a face şi a utiliza diferenţele dintre 
realitate, reprezentarea acesteia şi virtualitate. 

În timp ce elevii sunt preocupaţi de a-şi intermedia raportarea la realitate prin mass-media, 
adulții, şi, mai ales, experții investigaţi, consideră că, prin consumul de mass-media, tinerii se 
îndepărtează de realitatea autentică, că îşi pierd timpul, chiar, mai grav, că nu mai ajung să-şi 
trăiască vârsta în mod normal. Se trage un semnal de alarmă asupra faptului că finţa umană este 
amenințată să-şi piardă copilăria, adolescenţa, fiind introduşi brutal în maturitate prin consumul 
mediatic excesiv şi de o calitate îndoielnică. 

O concluzie este aceea că potenţialul educativ pe care ar putea să-l ofere mass-media este 
conceput, organizat, utilizat de către adulţi în corespondenţă cu propriile nevoi, aşteptări şi 
beneficii, fără a se ţine seama de nevoile de dezvoltare sănătoasă ale vârstei tinere. Abandonarea 
copiilor în fața televizorului şi, mai recent, în fața computerului, substituirea funcțiilor de 
comunicare şi de petrecere a timpului liber în raporturile directe cu adulții din familie, cu 
educatorii din şcoală sau cu tinerii de aceeaşi vârstă reprezintă consecințe pe care societatea, 
şcoala, familia mai cu seamă trebuie să le conştientizeze şi să le contracareze sau înlăture. 


5.2. Concluzii privind parametrii subiectivi ai receptării mass- 
media 


Receptarea de către tineri a mass-media poate să fie caracterizată prin: motivație, calitatea 
comunicării, orientarea spre valori şi modele, exprimarea opiniilor care evaluează mass-media. 
Vom prezenta concluziile din perspectiva elevilor şi a profesorilor: 
= Cu privire la motivațiile folosirii mass-media de către elevi : opiniile profesorilor şi ale 
elevilor privind motivațiile folosirii diferitelor tipuri de mass-media de către elevi nu se 
corelează — profesorii nu cunosc motivele folosirii mass-media de către elevi. 

= În ceea ce priveşte comunicarea media şi comunicarea educaţională: aproape jumătate 
dintre profesori afirmă că există probleme dezbătute în mass-media despre care nu se poate 
vorbi în şcoală cu elevii; ordinea temelor menționate de profesori diferă de aceea formulată 
de elevi; profesorii afirmă că nu se pot discuta probleme politice şi probleme sexuale, dar 
sunt supuse discuţiei probleme privind divertismentul, timpul liber; elevii afirmă că nu se 
discută suficient probleme ale divertismentului, timpului liber şi că nu îi preocupă discutarea 
problemelor politice. Aşadar, opiniile profesorilor şi ale elevilor privind problemele 
dezbătute în mass-media şi care nu se pot discuta în şcoală cu elevii nu se corelează. Apare o 

anumită problemă de comunicare şi o nevoie de siguranță, pe care elevii o resimt şi nu o pot 
rezolva în mediul educațional şcolar, fiind expuşi riscului unei dependențe / manipulări de 
către mass-media. 

=" Despre valorile culturii şcolare şi despre valorile culturii media doar 5,8% dintre 
profesori consideră că ele sunt în concordanţă. Ordinea de importanţă acordată valorilor de 
către profesori (pe primele ranguri — adevăr, cinste, responsabilitate, apoi dreptate, libertate, 
muncă şi pe ultimele ranguri — bani, plăcere, putere) diferă mult faţă de ordinea de 
importanţă pe care cred profesorii că o acordă elevii şi, respectiv, mass-media; în opinia 
profesorilor, ordinea de importanţă acordată valorilor de către elevi şi de către mass-media 
este asemănătoare (pe primele ranguri — bani, putere, apoi libertate, plăcere şi pe ultimele 
ranguri — cinstea şi responsabilitatea). 

= 60% dintre profesori consideră criza morală ca fiind datorată cel mai mult mass-media, care 
este o cauză şi a rupturii dintre generaţii, mai ales în privinţa concepțiilor despre sexualitate, 
morală, mod de reuşită în viață. 

= Despre efectele influenței mass-media asupra tinerilor, elevilor, 53% dintre profesori 
consideră această influență mai ales negativă şi numai 28% dintre ei consideră această 
influență mai ales pozitivă. Majoritatea relativă a profesorilor (38%) consideră mass-media, 
dintre mai mulți factori posibili, ca principalul factor care generează schimbările, mai ales 
negative, observate în comportamentul elevilor: pierderea motivaţiei pentru învăţare, 
indisciplina, lipsa de respect față de profesori şi de şcoală; lipsa unui sistem de valori şi a 
respectului față de valori. 


În privinţa impactului „spectacolului” mediatic asupra realităţii propriu-zise, numai 14% 
dintre profesori afirmă că un consum îndelungat de mass-media este lipsit de efecte dăunătoare. 
Emisiunile cu cea mai mare influenţă negativă sunt considerate filmele care prezintă violenţă şi 
sexualitate, iar ca formate de emisiuni — Big Brother, Ciao Darwin, Vacanţa Mare. Emisiunile 
cu cea mai mare influență pozitivă sunt considerate cele oferite de canalele TV Discovery, 
Animal Planet, National Geographic, iar ca formate de emisiuni — 'Teleenciclopedia, Parte de 
Carte, Profesioniştii. 


5.3. Concluzii privind tendințele influențării tinerilor de către 
mass-media 


Din analiza opiniilor exprimate de elevi, profesori, părinți şi experţi rezultă anumite 
tendinţe privind influența mass-media asupra tineretului şi valorificarea potențialului educaţional 
(informal) al mass-media. 

= Deşi nu-şi propun să educe, programele şi emisiunile mass-media răspund unor nevoi ale 
publicului, în funcţie de care acesta selectează şi interiorizează mesajele transmise. Cu sau fără 
intenția producătorilor de programe, consumul de media este de natură să creeze sau să 
consolideze opinii, să determine atitudini, să influenţeze decizii. 

În acest context, faptul că mesajele mediatice care au drept ţintă grupul de tineri se 
adresează cu precădere unor trebuinţe primare, ce țin de domeniul instinctual-pulsional şi vizează 

în foarte mică măsură interesele superioare (cognitive) pe care tinerii le afirmă, totuşi, în 
răspunsurile lor la chestionar, constituie, după părerea noastră, o realitate ce poate aduce 
prejucidii importante dezvoltării lor psihologice. 

Acest tip de ofertă are ca efect o întărire a trebuinţelor inferioare în dauna celor superioare; 
mai mult, ea creează false nevoi a căror satisfacere presupune un consum sporit de asemenea 
subproduse mediatice; e vorba de un adevărat circuit vicios care generează, printre altele, 
fenomene de dependenţă. 

Exploatând tendinţa spre hedonism a tinerilor, dar şi tensiunile pulsionale, cu precădere pe 
cele din sfera erotică, deosebit de active la această vârstă, produsele mediatice constituie forme 
facile şi rapide de satisfacție în acest domeniu. Se inițiază astfel un proces de învăţare a unor 
modele de comportament, cel puţin discutabile: tinerii aleg şi “consumă” acele oferte mediatice 
pe care ei le resimt ca gratificante din punct de vedere pulsional, în detrimentul altor tipuri de 
criterii (cum ar fi, de exemplu, cele ce de ordin intelectual, estetic, moral etc.); caracteristica unui 
asemenea tip de comportament este faptul că el este transferabil, din domeniul strict al 
raporturilor cu media, în câmpul larg al relaţiilor interpersonale şi, în general, în situaţiile de 
viață care impun opțiuni şi decizii. Se realizează astfel o condiţionare generală a 
alegerilor/respingerilor, exclusiv în funcţie de satisfacția/insatisfacţia unor impulsuri primare. 

= Un alt „efect pervers” al consumului predilect de programe audio-vizuale, mai ales al 
consumului de TV, este determinat de uniformitatea/lipsa de varietate a acestora. Pe toate 
canalele TV, fie că este vorba de televiziunea publică, fie de posturile particulare, sunt livrate 
aceleaşi tipuri de emisiuni — de divertisment, filme aşa-zis artistice, seriale etc. — Uniformitatea 
vizează atât calitatea submediocră a programelor, cât şi conţinutul ca atare; în cazul filmelor, de 
exemplu, pentru fiecare categorie (de acţiune, erotic, thriller, ca să nu mai vorbim de telenovele) 
există o schemă narativă quasi-generală, simplistă, previzibilă, repetitivă până la obsesie; la fel, 
emisiunile de divertisment, organizate sau nu sub formă de concursuri, uzează de aceleaşi poante 
“groase”, încărcate de trivialitate, în ideea (malițioasă ori numai depreciativă) că “omul mediu” 
(ca pregătire, aspirații, statut socio-economic) nu este disponibil pentru un nivel mai înalt de 
subtilitate. 

Prezenţa violenţei, a limbajului/imaginilor obscene, a comportamentelor infracționale — 
mai ales în programele TV, dar şi în ziare, reviste, jocuri electronice — este argumentată adesea 
prin ideea că ele fac parte din viaţa reală, astfel încât nu-l putem feri de ele pe copil sau pe tânăr 
fără riscul dezadaptării. Asemenea fenomene au existat totuşi dintotdeauna, ele reprezintă partea 
întunecată a vieții sociale, cu care majoritatea indivizilor se confruntă, într-o măsură mai mare 
sau mai mică, cu sau fără apelul la mass-media. Importantă rămâne însă atitudinea de distanțare 
critică a fiecăruia în raport cu asemenea realități, care într-o societate normală nu sunt aduse în 
prim plan. Problematică rămâne ponderea lor extrem de ridicată în câmpul informaţiilor 
mediatice. 

De asemenea, vulgaritatea, incultura, trivialitatea sunt supralicitate sub motiv că asemenea 
comportamente ar caracteriza marea masă a populației consumatoare de media. „Cultura 
populară” pe care pretind că o promovează aceste programe — ca reacţie la aşa-zisa „cultură 
înaltă”, demonizată cu fervoare în ultimii ani în numele unei democraţii rău-înţelese — nu este 
însă decât o formă a unei subculturi marginale — a “băieţilor de cartier”, a vedetelor play-boy, 

etc. — care, numai prin promovare „agresivă” şi prin mimetism ajunge să devină reprezentativă 
pentru ansamblul populației tinere. Or, “democratizarea culturii” înseamnă totuşi cultură; o 
cultură care trebuie să conţină elemente ale „culturii înalte”, articulate şi prelucrate astfel încât să 
devină digerabile şi accesibile „omului mediu”, să-i lărgească orizontul de aşteptări şi aspirații şi 
nu să-l coboare o treaptă pe scara primatelor. Ea trebuie să traducă jargonul strict specializat al 
diferitelor ştiinţe sau limbajul adesea ermetic al artelor în limbaj natural la îndemâna individului 
fără o pregătire în aceste domenii. Ea trebuie să cuprindă, pe lângă divertisment, şi autentice 
oportunități de cunoaştere intelectuală şi de interiorizare a unui set valoric validat social şi 
cultural, sau, cu alte cuvinte, divertismentul trebuie să-şi asocieze şi o funcție educativă. 

= Uniformitatea ofertei mediatice nu poate să ducă decât la o uniformitate a gusturilor, a 
opiniilor, a personalităților, la ştergerea sau estomparea diferențelor individuale — a căror 
variabilitate indefinită constituie, în mod normal, o condiţie ce facilitează creativitatea în 
ansamblul societăţii. Or, produsele mediatice, aşa cum sunt ele actualmente livrate tinerilor, mai 
ales, au drept consecinţă exacerbarea afectelor de grup şi transgresarea identității persoanei spre 
o fuziune frenetică într-un corp colectiv lax. Ele induc mai curând o omogenizare colectivă decât 
o definire a identităţii personale. 

Forţa de persuasiune a mesajelor audio-vizuale se datorează, în primul rând, unor 
caracteristici ce țin de natura lor; astfel, stimularea plurisenzorială face ca informaţia, primită 
simultan pe mai multe canale perceptive, să fie întărită şi reținută mai bine; în plus, rapiditatea de 
emisie a mesajelor diminuează sau chiar scurtcircuitează actul reflexiv. Acestor trăsături 
intrinseci ale mesajelor li se adaugă unele tehnici de prelucrare a lor — modul în care este 
construit mesajul, selecția, combinarea şi ierarhizarea informaţiilor, accentuarea etc. — de natură 
să impună receptorului, pe cale inconştientă, o anumită interpretare predeterminată, conformă cu 
intenția sursei emițătoare. Atunci când sursa este învestită de către subiect cu autoritate, fapt 
prezent cu precădere în mediul rural sau în mediile cu nivel scăzut de educaţie, dar şi în cazul în 
care indivizii dispun de capacităţi reduse de discernământ şi spirit critic — cum se dovedeşte a fi, 
în mare parte, populaţia de adolescenţi investigată de noi — receptorul este extrem de vulnerabil 
la sugestiile asociate informațiilor pe care le primeşte, acceptând într-un mod lipsit de 
reflexivitate opiniile livrate pe diferitele canale mediatice şi devenind astfel un subiect de 
potenţială manipulare. 


5.4. Propuneri 


Propunerile elevilor ale profesorilor, părinţilor şi experților reprezintă subcapitole incluse 
în capitolul 4. (Rezultatele cercetării) Prezentăm propunerile care pot să contribuie la 
conştientizarea rolului mass-media în educaţia informală şi la implicarea familiei şi a şcolii în 
educaţia pentru şi prin mass-media. 

I. La nivel curricular: 

Curriculumul prin infuzie — obiectivul formarea competenţei media să fie urmărit ori de 
câte ori este cazul/posibil: 

- aria „limbă şi comunicare”: accent pe descifrarea mesajului audiovizual, lectura 

imaginii, modalități de reprezentare a realităţii; 

- aria „om şi societate”: media considerată ca resursă în stare să crească motivaţia şi 
înţelegerea celor învăţate; explorarea unor perspective istorice şi politice pe care media 
le ignoră; 

Creşterea ponderii disciplinelor socio-umane (necesare pentru a forma spiritul 

democratic, gândirea critică). 

Modulul educaţia mass-media în cadrul educaţiei civice (al educaţiei pentru cetăţenie 
democratică, al educației pentru drepturile omului şi drepturile copilului) — de experimentat 
într-o fază ulterioară curriculumului prin infuzie. 

Mass-media — resursă în predare pentru curriculumul centrat pe elev 

Profesorul trebuie să cunoască bine ce şi cum gândeşte elevul, care este modul în care 
acesta îşi construieşte propria „epistemologie”. Multe din ideile, reprezentările, atitudinile 
elevului sunt preluate din mozaicul producţiilor media. Aici se întrevede — cum au subliniat 
Masterman şi Mariet — cea mai substanţială utilizare a mass-media în instruire, dar o utilizare 
filtrată, corectivă, realizată într-un mod care să-i atragă pe elevi la dezbatere. 

Prin utilizare „corectivă” nu avem în vedere critica mass-media ca scop în sine, ci acele 
activități prin intermediul cărora elevii să înveţe să discearnă ce influenţă au formele simbolice 
media asupra conţinuturilor corespunzătoare acestora, ŞI, prin aceasta, să observe cum au devenit 
reprezentările mediatice forme „„naturale”, comune ale modului lor de percepție şi gândire. 

5. Misiunea educativă a şcolii 

Media reprezintă un vast sistem tehnologic şi, în această calitate, face parte din mediul 
nostru de fiecare zi, alfabetizarea/educaţia media devenind astfel o necesitate imperioasă. În 
acelaşi timp, media înseamnă şi o propunere, o proiecţie a unui univers de valori. Şcoala trebuie 
să răspundă acestei provocări asumându-şi într-un mod mai hotărât misiunea sa educativă: a 
transmite mesaje, a se concentra pe furnizarea instrumentelor culturale necesare elaborării de 
către elev a propriei sale etici. Fără competenţă axiologică nu există posibilitatea de fixare a 
competenţei media. 

II. Colaborare, parteneriat între şcoală şi instituţii, specialişti media. 

III. Dialog părinţi-şcoală 

Dialogul realizat prin intermediul noii funcții de profesor documentarist, printr-un 
pedagog, consilier sau printr-un cadru didactic care a urmat cursuri de specialitate şi care este 
desemnat să elaboreze un cadru de colaborare între familie şi şcoală, să conceapă strategii de 
implicare a părinţilor în educația media a elevilor, plecând de la nivelul învățământului primar şi 
chiar preprimar. 

IV. Sistem de protecţie a consumatorului minor de media 

Aşa cum s-a subliniat şi în Raportul atelierului de lucru „Cum protejăm telespectatorii 
minori” (Tmai 2004), este de dorit un efort concertat şi de durată pentru a pune bazele unui 
sistem de protecţie a consumatorului minor de mass-media, care să se sprijine pe colaborarea 
între diverse instituţii ale statului (CNA, MECT, Parlament, etc.), între părinți şi ONG-uri. 

V. Demararea şi intensificarea unor activităţi coerente de educaţie nonformală, de 
petrecere a timpului liber. 

VI. Lectura 

Mass-media tradiționale şi noile media au partea lor de contribuţie la scăderea interesului 
general pentru lectură. Mai mult decât îndemnul la „plăcerea lecturii”, se simte nevoia, în acest 
moment, a unei susținute şi inteligente campanii naționale în favoarea cărții şi a lecturii, pe baza 
unui proiect la care să colaboreze MECT şi Ministerul Culturii. 

